
1. 


Jis pažvelgė į atviroje virtuvėje prie stalo sėdintį sūnų. Buvo spalio vi- 
durys, pro panoraminius langus neseniai atsėlinusioje tamsoje skendė- 
jo sodas su vakaro danguje boluojančiais žemų vaismedžių siluetais. 
Berniukas, jam ką tik buvo suėję šešeri, viena ranka gniauždamas ša- 
kutę mėgino lėkštėje pasmeigti bulvytę. Kitoje rankoje laikė nedidukę 
mėlyną mašinėlę nuo kapoto nusilupusiais dažais. Sūnaus veide jis at- 
pažino savo bruožus: nosį, žemyn nuleistus lūpų kampučius, arti viena 
kitos įsodintas akis — dėl jų abu nuolat atrodė susimąstę. Paglostė jam 
plaukus, berniukas nesipriešino. Apvalius žandus ir strazdanas pavel- 
dėjo iš motinos, kuri stovėjo nusigręžusi į viryklę ir iš gruzdintuvės 
traukė bulvytes. Sudėjo jas į lėkštes prie blizgančių Vienos šnicelių. 

— Ar norėsi žirnelių? — neatsisukdama paklausė. 

— Tik truputį, ačiū. 

Jis paėmė servetėlę, užsidengė tamsias kelnes. Grįžęs namo iš biu- 
ro nepersirengė, vis dar vilkėjo šviesiai mėlynus marškinius ir kostiu- 
mą. Tik batus pakeitė nunešiotomis, bet patogiomis kupranugarių vil- 
nos šlepetėmis. 

— O tu žirnių nevalgysi? - nusišypsojo sūnui. 

Berniukas energingai papurtė galvą. 

— Bet juk mėgsti žirnelius? 

Berniukas linktelėjo, atverdamas maisto pilną burną: 

— Taip, bet juos per sunku valgyt... 

— Pilna burna nešnekama. 

Jis pasižiūrėjo į žmoną, kuri tuo metu padėjo jam lėkštę ir atsisėdo 
su savąja rankoje. Ant bulvyčių ir džiūvėsėliais apvoliotos mėsos ėmė 
spausti kečupą. Dėl maišelių po akimis ir suskeldėjusių lūpų ji atrodė 
daug vyresnė nei trisdešimt dvejų. Jiems susipažįstant jį pavergė jos 
šypsena, kuri dabar retai bepasirodydavo. Ji nedirbo, šeimininkavo čia, 
namie, tad jis nežinojo, nuo ko ji taip pavargusi. Iš ąsočio pripylė jai 
stiklinę vandens su sirupu. Dėkodama ji skubriai linktelėjo. 

Sūnus; padėjęs į šalį šakutę, labjau domėjosi žaisline mašinėle, 
imituodamas variklio ūžimą slalomo vingiais varinėjo ją staltiesės 


ornamentais vis greičiau ir greičiau, tada smarkiai išsižiojęs peršoko su 
ja vandens stiklinę. 

— Prie stalo nežaidžiama, - sudraudė ji. 

— Tegul, - vyras pastebėjo, kaip Žmona nustebo. Suprantama, nes 
paprastai taisykles namuose ir manieras prie stalo diktuodavo jis. - At- 
sigerk, - nusišypsojo berniukui, suskubusiam ištuštinti stiklinę. 

— Kaip... šiandien sekės? — pilna burna paklausė ji. 

— Ačiū, puikiai. 

— Nutiko kas nors įdomaus? 

— Ne, nieko, viskas įprastai. 

— Visai nieko? - neatlyžo ji. 

Jis padėjo įrankius į šalį, nuo kelių pasiėmė servetėlę, kuria nusiš- 
luostė lūpų kampučius. 

— Nesuprask neteisingai, manau, tikrai labai smagu, kad teiraujies 
apie mano darbą, bet jei dabar pradėčiau tau smulkiai pasakoti apie 
savo šiandienos arba bet kokios kitos dienos darbus, nelabai ką tesu- 
prastum. Dėl to šio pokalbio tęsti nėra prasmės. Su visa pagarba. 

Išplėtusi akis ji nurijo per didelį kąsnį ir žagtelėjo. 

— Tik... tik norėjau pokalbį palaikyt... galim pakalbėt apie ką nors 
kita. 

- Suprantu. Žinoma. Bet gal verčiau pasimėgaukim tyla? 

Ji neatsakė, tik suskubo valgyti, lyg norėdama kuo greičiau ištuš- 
tinti lėkštę, vienu ypu užbaigti vakarienę. Jis jos nekaltino. Net ir už 
tai, kad ji valgė visiškai baisiai. Šiandieną nusprendė to nekomentuoti. 
Grįžo prie savo lėkštės, jo žvilgsnis nuklydo lango į sodą link. Stebėjo 
vaismedžius, rodos, žiūrinčius jo pusėn. Tarsi tie medžiai jį kažkuo kal- 
tintų. Nors lauke nebuvo vėjo, juto, lyg jie judėtų, kraipytų galvas. Kai 
galiausiai pakilo, ketindamas užtraukti užuolaidas, virtuvėje į lėkštę 
dzingtelėjo žmonos įrankiai. Žvilgsniu grįžo prie jos. Susiėmusi už gal- 
vos, sunkiai kvėpdama orą žmona ant kėdės nežymiai lingavo. Keletą 
kartų nurijusi seiles ištiesė ranką į stiklinę, bet ją parvertė. Vanduo išsi- 
pylė ant staltiesės, plėsdamasis tarsi tamsus ežeras. 

— At...siprašau, — išstenėjo. 

Mėgindama laikyti iškeltą galvą pasižiūrėjo į sūnų. Užgulęs stalą 
berniukas rankoje gniaužė mėlynąją mašinėlę. 


Išmikčiojusi nesuprantamą garsą nusuko akis į vyrą. Jis žiūrėjo į ją 
ramiai kramtydamas. 

— Nieko tokio. Eik, prigulk. 

Ji spoksojo įjį apstulbusi, pusiau pravira burna. Žvilgsnis užkliuvo 
užjo nepaliestos stiklinės su saldintu vandeniu. 

— Ką... ką padarei? 

Viena ranka mėgino išsilaikyti, tačiau nuvirto nuo kėdės ir sukniu- 
bo ant linoleumo, kur ir liko gulėti. 

Tebekramtydamas jis pasilenkė, kad per stalo kraštą galėtų ją ste- 
bėti. Taip susirietusi atrodė tarsi žaistų gaudynės keturiomis. Tačiau 
žmona niekad nebuvo labai sportiška, abejojo, ar augusi kaime kada 
nors bent išmoko plaukti. 

Pavalgęs pakilo nuo stalo, patraukė prie panoraminių langų. Nors 
pliki medžiai ir atrodė paskendę tamsoje, vis tiek užtraukė ilgas užuo- 
laidas. Sutvarkė stalą, valgio likučius sumetė į šiukšliadėžę. Iš lėkštės 
ant grindų nubyrėjo keli likę žirneliai, jis pasilenkė surinkti. Sūnus sakė 
tiesą - žirnelių dydis sunkiai įveikiamas. Gailėjosi nepraleidęs daugiau 
laiko su sūnumi, tuomet būtų išmokęs jį sugaudyti žirnelius juos sutry- 
nus. Tačiau tas laikas pasibaigė. Nešvarias lėkštes sudėjo indaplovėn, 
padidino ugnį, ant kurios kaito gruzdintuvė. Nuėjęs prie stalo pakėlė 
berniuką. Šis suaimanavo, tačiau nuo morfijaus jau buvo be sąmonės. 
Per plačią svetainę išnešė jį į miegamąjį. Akimirką svarstė, ar nederėtų 
paguldyti sūnaus jo kambaryje, tačiau galiausiai nusprendė šįkart mie- 
goti kartu su vaiku. Palikęs berniuką per dvigulės lovos vidurį, grįžo į 
virtuvę. Gruzdintuvė pradėjo rūkti, aitriai dvokė. Kitą akimirką perkai- 
tusio aliejaus garai užsiliepsnojo, palei sieną ėmė kilti ilgi ugnies liežu- 
viai. Žmoną vos pakėlė nuo grindų. Buvo sunkesnė, nei manė. Lieps- 
noms siekiant viršutines spinteles, plečiantis žaibišku greičiu, nunešė ją 
į miegamąjį ir paguldė šalia berniuko. Nuavė batus, o drabužius pali- 
ko. Ant krūtinės sukryžiavo rankas, lyg ruošdamas šarvoti karste. Pats 
atsisėdo ant lovos, nusispyrė šlepetes, nusimovė kojines. Galiausiai ant 
grindų nusviedė kostiumo švarką ir atsigulė greta žmonos ir sūnaus. 
Užsimerkė, pamėgino nurimti. Pavyko tik iš dalies. Svarstė, ar prisipilti 
stiklinę saldinto vandens su morfijumi, ar tai būtų bailu. Jis nusipelnė 
pajusti baimę ugniai. Nusipelnė būti visiškai sąmoningas, kai netrukus 


sudegs gyvas. Po kurio laiko į miegamąjį tarsi pilkšvas kilimas įsiskver- 
bė dūmai, jis užsikosėjo. Girdėjo, kaip liepsnos pamažu plinta visame 
name. Ugnis šnypšdama rijo svetainę, plisdama parketu kabinosi ir į 
pakabinamas lubas. Ugnis sunaikino ant sienų kabančius paveikslus, 
vieną brangų Herupo, „Hornung čc Moller“ fortepijoną, pavirtusį į di- 
delį nuodėgulį. Klausėsi, kaip tarsi kimus girgždesys plinta liepsnos. 
Juto besiskverbiančią šilumą pro plonas sienas, netrukus pranyksian- 
čias baltai švytinčiame vandenyne. Dusinantys dūmai graužė akis, nors 
ir buvo užsimerkęs. Skverbdamiesi į gerklę taikėsi jį pasmaugti. Tik dėl 
vieno dabar gailėjosi - kad darbe paliko atsisveikinimo laišką. Tačiau 
tada jautė, lyg tai būtų vienintelė teisinga išeitis. Lyg įprastas poelgis 
priimant tokius sprendimus. Visai kaip geros manieros prie stalo. Arba 
kaip dabar, - kai gražiai suguldė šeimą ir pats atsigulė. Viskam galiojo 
taisyklės, veikė metodai - net kaip sudoroti nepaklusnius žirnius. Jei ką 
ir žinojo, tai kad pasaulis sukurtas remiantis sistemomis. 


Dabartis, 2014 m. rugpjūtis, Kristianshaunas 


Tedžiu K. prisistatęs radijo vedėjas pareiškė, kad Danijos meteorologi- 
jos institutas šiandien pranašauja šilčiausią metų dieną. Nors buvo tik 
vienuolikta ryto, Raunas pirmą kartą buvo linkęs tikėti tuo, ką sako per 
radiją, net jei aukštas Tedžio K. balsas ir neskambėjo kaip tiesos liudy- 
tojo. Nors ir sėdėjo nuleidęs visus senos „Audi“ langus, marškinėliai 
vis tiek buvo kiaurai permirkę prakaitu. Tada radijo laidos vedėjas už- 
leido vietą reklamoms ir Raunas automatiškai sumažino garsą. Labiau 
būtų norėjęs tiesiog išjungti, bet jau ilgiau nei savaitę skolindamasis 
automobilį iš naujojo darbdavio, vis dar nesugebėjo suprasti, kaip tai 
padaryti. 

Atsilikdamas per dvi mašinas sekė su automobilių kamščiu slen- 
kantį juodą „Porsche Cayenne“. Jo vairuotojas taip pat buvo nuleidęs 
visus langus, pro juos iš salono griaudėjo hiphopas. Kai po kurio laiko 
plačių ratlankių „Porsche“ nuvažiavo Uplando gatve į stovėjimo aikš- 
telę priešais „SuperBest“ parduotuvę, parodęs posūkį Raunas nusekė 
jam iš paskos. 

Didžioji stovėjimo aikštelė buvo beveik tuščia, „Porsche“ sustojo 
arčiausiai įėjimo. Raunas pasistatė „Audi“ už kelių eilių gale, priekiu 
tiesiai į „Porsche“. Salone apsidairė vaizdo kameros - žinojo kažkur ten 
pasidėjęs, bet jos niekur nesimatė. 

— Miotfe, pasislink truputį, - stumtelėjo ant keleivio sėdynės šali- 
mais miegantį anglų buldogą. 

Kamerą pastebėjo pusiau užgultą šuns pilvu, tad pagriebė ją 
įspraudęs pirštus tarp kailio ir sėdynės. 

Miofė nepatenkintas suurzgė. 

— Baik čia niurzgėt, nes kitąkart liksi namie, - įspėjo Raunas ir ap- 
arato šone atlenkė ekraną. 

Kamerai automatiškai įsijungus pakėlė objektyvą virš prietaisų 
skydelio. Priartinus „Porsche“ automatinio fokusavimo sistema sil- 
pnai suzvimbė, jis paspaudė įrašymo mygtuką. Iš keleivio pusės išlipo 


stambokas, keturiasdešimt kelerių metų plikšis. Vyras vilkėjo kaubo- 
jiškais šortais, odine liemene su antsiuvu ant nugaros, o aplink kaklą 
turėjo baltą įtvarą. Pro vairuotojo dureles iššoko putli moteris ilgais, 
platinos baltumo plaukais — su tokiomis pat smarkiai tatuiruotomis 
rankomis kaip ir vyras. Iš pradžių Raunas pamanė, kad moteris taip 
pat išsitatuiravusi veidą, bet tai pasirodė tik pamušta akis. Vyras jai 
kažką suriko, Raunas neišgirdo ką, bet kitą akimirką moteris atidariu- 
si galines keleivio dureles iš automobilio ištempė berniuką. Maždaug 
dešimties metų vaikas, sudėjimą paveldėjęs iš tėvų, buvo iki ausų pa- 
niręs į žaidimą planšete. Tėvas berniukui įbruko monetą ir parodė į 
vežimėlius, sustatytus pavėsinėje kiek atokiau. Vaikas nenoriai nuėjo 
parsivežti vežimėlio, tačiau jam akivaizdžiai užtrukus per ilgai, darbą 
perėmė motina, piktai burbtelėjusi vyro pusėn. Šis tik truktelėjo pe- 
čiais, pabaksnojęs sau į įtvarą. Raunas filmavo tol, kol šeima įėjo pro 
automatines prekybos centro duris. 

— Dabar yra... — Raunas skubiai pažvelgė į skaitmeninį laikrodį 
prietaisų skydelyje, —...10:38. Karstenas Nilsenas su šeima atsektas iki... 
Amagerio „SuperBest“. Vis dar jokių požymių, kad sekamasis tik apsi- 
meta susižalojęs. 

Kai Raunas išjungė kamerą ir išlipo iš automobilio, Miofė tiriamai 
jį nužvelgė. 

— Lieki čia. Jei pasiseks, parnešiu skanėstą. 

Šuo sušnirpštė ir vėl padėjo galvą ant sėdynės. 

Paslėpęs kamerą po rankoje nešamo džemperio gobtuvu, Raunas 
patraukė link įėjimo. Nelabai tikėjosi, kad Karstenas būtų toks kvailas 
ir viešumoje padarytų ką nors, kas galėtų atskleisti, ar ta kaklo trauma, 
apie kurią pranešė savo draudimo bendrovei, tik apgaulė, bet nieka- 
da negali žinoti. Bet kokiu atveju Karstenas mėgino gauti dvidešimt 
penkių procentų žalos lygio nelaimingo atsitikimo draudimo išmoką, 
o tai reiškė beveik dviejų milijonų kronų sumelę. Polisą pasirašė prieš 
tris savaites iki tariamo eismo įvykio, įvykio, neturėjusio kitų liudi- 
ninkų, tik į jį atsitrenkusį vairuotoją, vieną paties Karsteno Nilseno 
„brolių“ iš vietinio baikerių klubo — tas prieš keletą metų irgi gavo pa- 
našią kompensaciją. Raunas bylą tyrė jau daugiau nei savaitę, tad jeigu 
ir šiandien nepavyks nufilmuoti nieko, kas atskleistų, jog Karstenas 


simuliuoja traumą, tai baikeriui, sėbrų vadinamu Žiurkinu, pavyks 
susižerti didįjį prizą. 

Raunas pro stiklines duris įžengė į prekybos centrą - čia buvo ma- 
loniai vėsu, beveik tuščia. Pagriebęs krepšelį dėl vaizdo įsimetė kelias 
prekes. Šeimą užtiko prie šaldiklių, jau prisikrovusią pilną vežimėlį. 
Laikydamasis atstumo Raunas sekiojo juos po parduotuvę. Vis sun- 
kėjantį vežimėlį stūmė žmona, o Karstenas su šlepetėmis per pirštą 
šlepseno šalia. Nuo karščio atrodė išraudęs, truktelėjo įtvarą. Kaskart 
prireikus pasižiūrėti kiton pusėn, tekdavo pasisukti visu kūnu, dėl tojo 
judesiai atrodė kažkokie robotiški, kaip breiko šokėjo. Gėrimų skyriuje 
Karstenas stumtelėjo sūnų prašydamas paimti jam dėžę „Carlsberg“ 
drambliukų. 

— Pats pasiimk! — nuo Žaidimo nepakeldamas akių atšovė berniukas. 

Karstenas išplėšė jam iš rankų planšetę palinkęs prie jo taip, kad 
nuo berniuko veido jį teskyrė vos pora milimetrų. 

— Anor, kad atimė, ką?! A nor, kad atimč šitą šūdą?! - suriko visas 
išraudęs. 

Sūnus pašnairavo į nepasiekiamą planšetę. Tada apsisukęs nuėjo 
prie pirmos alaus dėžių eilės. Ėmėsi sunkiai kelti viršutinę. 

— Tėvai, supistai sunki! 

— Gi sakiau „drambliukų“, — Karstenas rėkdamas parodė į dėžę 
priešais su „Carlsberg Elephant“ alumi. 

Berniukas paleido pirmąją dėžę ir nutipeno kitos. Su mama įkėlė 
ją į pirkinių vežimėlį. 

Stovėdamas kiek nuošaliau Raunas stebėjo juos, tolstančius kori- 
doriumi. Jau tapo aišku, kad nors Karstenas ir nebuvo proto bokštas, 
o baikerių, su kuriais Raunui teko susidurti, intelekto koeficiento ska- 
lėje nė neužėmė aukštos pozicijos, sumanumo nekelti pavojaus savo 
draudimo sumai jam pakako. Tačiau Raunui nerūpėjo, kiek vienai ar 
kitai draudimo įmonei teks paploninti kišenę, nerūpėjo ir jo paties lau- 
kianti premija iš jį pasamdžiusio advokato, jei surinktų prieš Karste- 
ną įrodymų, - ne, labiau nedavė ramybės mintis, kad Karstenas galėjo 
dumti jam akis. Daugiausia dėl to, kad jautė smarkią antipatiją baike- 
rių emblemoms. Savo laiku dirbdamas specialiųjų pajėgų būryje su tais 
šikniais turėjo nemažai reikalų, ir ne vieną jų patupdė už grotų. Dar 


13 


pažiūrėsim, ar Žiurkinu vadinamas Karstenas, taip pat žinomas kaip 
„Šikau-ant-visko-ir-visų-ir-dar-žmonai-užvanojau“, be pateisinamos 
priežasties gaus bent skatiką. Reikėjo greitai sugalvoti kažką, kas galė- 
tų patvirtinti arba paneigti įtarimus. 

Padėjęs pirkinių krepšelį į šalį Raunas nuskubėjo išėjimo link. Atsi- 
dūręs stovėjimo aikštelėje, kišenėje susirado monetą ir pasuko prie pa- 
vėsinės su vežimėliais. Ten stovėjo dvi eilės su dešimčia vežimėlių kie- 
kvienoje. Džemperį ir kamerą pasidėjęs ant žemės įsispraudė tarp eilių. 
Pasiekęs paskutinį, įmetė į spynelę monetą ir atkabino vieną eilę. Viena 
koja atsirėmęs į pavėsinės sieną, patraukė pirmojo vežimėlio rankeną, 
sudrebindamas visą eilę. Šaižiai sugirgždėjęs vežimėlių traukinys pa- 
mažu pajudėjo, kol galiausiai pavyko ištraukti visą eilę iš pavėsinės. 
Įsirėmęs į eilės šoną ėmė sukti ją link „Porsche“ galo. 

Tuo metu iš prekybos centro išėjo Karstenas su šeima. Su sunkiu 
vežimėliu manevruojančią žmoną Karstenas ragino paskubėti. Raunas 
pažvelgė įėjimo pusėn - tik sekundė, kol Karstenas pakeis žiūrėjimo 
kryptį ir pamatys, ką jis čia veikia. Sukaupęs paskutines jėgas pastūmė 
vežimėlių eilę prie „Porsche“ taip, kad šie užblokuotų stovėjimo vietą. 
Greitai nuo Žemės pačiupęs džemperį ir kamerą, nuskubėjo prie savo 
mašinos. 

— Sveikas, Miofe, - tarė sėsdamas prie vairo. 

Šuo nusižiovavo, atsigulė ant šono laukdamas, kol jam paglos- 
tys pilvą, bet Raunas neturėjo laiko. Stovėjimo aikštelėje jau girdėjosi 
Karsteno keiksmai. Raunas susigūžęs įjungė kamerą. Priartino, surado 
Karsteną ekrane ir ėmė filmuoti. 

Karstenas žingsniavo pirmyn atgal tarsi įsiutęs bulius, o šeimy- 
nykščiai neviltingai jį stebėjo. Eilė driekėsi nuo „Porsche“ galo iki pat 
pavėsinės, tad atrodė, jog nebaigęs rinkti vežimėlių juos čia paliko koks 
prekybos centro darbuotojas. Šie blokavo kiekvieną išvažiavimo keliu- 
ką, tad jei Karstenas ir būtų norėjęs taranuoti eilę automobiliu, vis tiek 
nebūtų pavykę. 

Karstenas sukomandavo žmonai ir sūnui nustumti vežimėlius. 
Jie nenoriai kibo į darbą, bet kad ir kiek Karstenas ant jų rėkė, šiems 
neužteko jėgų. Karstenas skubiai apsižvalgė po aikštelę, nutaręs, kad 
aplink daugiau nieko nėra, šiek tiek pagelbėjo viena ranka. Bet ir 

tai nepadėjo. Vežimėlių traukinys nepajudėjo nė milimetro. Dabar 
jau Žmona ėmė priekaištingai žvilgčioti į laikrodį. Pro pravirą langą 
Raunas nugirdo, jog jai reikia spėti į manikiūrą. Sutuoktinių ginčo 
įkarštyje berniukas staiga išleido iš rankų planšetę, kuri nukrito ant 
asfalto. Pamatęs sudaužytą ekraną vaikas pratrūko garsiai verkti. Iš- 
raudęs nuo įtūžio Karstenas atsilaisvino įtvarą, kuris, rodės, jį tuoj 
pasmaugs. 

— Eikit po velnių, velniop visi! - garsiai surikęs pats sugriebė veži- 
mėlių traukinį. 

Glostydamas Miofei pilvą Raunas toliau filmavo. Jei šis filmas ne- 
bus vertas „Oskaro“, tai bent jau turės gaut premiją. 

Kompiuterio ekranas rodė ryte darytus įrašus iš stovėjimo aikštelės. 
Dėl negerai nustatyto baltos spalvos balanso vaizdas buvo pamėlyna- 
vęs ir nekokybiškas, tačiau Karsteno Nilseno veidas - nesunkiai atpa- 
žįstamas. Traukiant vežimėlius atsegtas įtvaras karojo ant jo kaklo tarsi 
seilinukas. 

— Stebuklingas atramos ir judėjimo sistemos išgijimas, — ironiškai 
tarė advokatas Lomanas, sunėręs rankas ant pilvo, ištempusio vos su- 
segamą geltoną megztinį. 

Neseniai septyniasdešimtmetį atšventęs Lomanas stebėjo įrašo 
vaizdus sėdėdamas už masyvaus rašomojo stalo savo mažoje, nikotino 
geltonumo kontoroje. 

— Taip, Karsteno žalos dydis ką tik sumažėjo iki nulio procentų, — 
patvirtino šalia stovėjęs Raunas. - Jūsų klientas liks patenkintas. 

— Taigi, tikrai taip. Na ir pasisekė, kad tie vežimėliai užtvėrė jam 
kelią, — parodė į ekraną, kai Karstenui pagaliau pavyko vežimėlius pa- 
judinti. 

Nustūmęs eilę nuo savo mašinos link kitų stovėjimo vietų už pavė- 
sinės, atrodė, visai nesirūpino, kad vežimėlių traukinys dabar blokuos 
kelią kitiems automobiliams. 

— Kartais tiesiog nusišypso sėkmė, — Raunas pasitrynė subintuotą 
dilbį. 

Lomanas pašnairavo į Rauno tvarstį. 

— Ojjūs ką čia pasidarėt? 

— Nedidelė avarija, per daug pro langą iškišau. 

— Pro langą? 

Raunas linktelėjo į ekraną. 

— Tuoj pamatysit, — apėjęs stalą jis atsisėdo ant nutrinto odinio 
krėslo. 

Lomanas sėdėjo tarsi prilipęs prie ekrano, sekdamas prie Žmonos 
ir sūnaus grįžtantį ir rėkaujantį Karsteną. Jis pamėgino vėl susiveržti 
įtvarą, bet iš susijaudinimo jam niekas nepavyko. Galiausiai į pagalbą 
atskubėjo žmona, Karstenas nenoriai leido jai įtvarą sutvirtinti. Kaip 

tik tuo metu jo žvilgsnis užkliuvo už „Audi“, kurioje su kamera sėdėjo 
Raunas. Karstenas parodė pirštu tiesiai į objektyvą. 

— Šūdas, - prie pat mikrofono pasigirdo Rauno balsas. 

Sprendžiant iš drebančio įrašo Raunas numetė kamerą ant prie- 
taisų skydelio. Matėsi, kaip Karstenas artėja prie „Audi“. Kažkur fone 
girdėjosi, kaip Raunas Žvangina automobilio rakteliais, keikdama- 
sis mėgina pataikyti į degimo spynelę. Mašinai galiausiai užsivedus 
Karstenas nusiėmė vieną klumpę, sviedė ją tiesiai į priekinį stiklą, 
suskaldydamas jį į tūkstančius trikampėlių. Raunui mėginant įjungti 
atbulinę šaižiai sudžeržgė pavarų dėžė. 

— Mano... mašina, - išmikčiojo Lomanas, vis dar prilipęs prie ekra- 
no. - Ką jis sau galvoja? 

— Jei būčiau žinojęs, kad jis toks taiklus, būčiau toliau atsistojęs, — 
sumurmėjo Raunas. - Už langą sumokėsiu. 

Lomanas žvilgtelėjo jo pusėn. 

— Tai o kaip jūsų ranka? 

— Žiūrėkit toliau, - Raunas pasuko pirštą. 

Lomano žvilgsnis grįžo prie ekrano. Galiausiai, įjungęs atbulinę 
pavarą, Raunas nuspaudė akseleratorių, tad Karsteno figūra įraše ėmė 
mažėti. Iš tolo girdėjosi tik jo šūksniai: 

— Džango! Po velniais, išleisk Džango! 

Kitą akimirką pamatė, kaip Karsteno sūnus atidarė bagažinę, iš 
kurios iššoko baltas pitbulis. Karstenas sukomandavo šuniui, rodyda- 
mas į Rauną ir mašiną. Kol tas bandė apsukti automobilį, šuo jau buvo 
pusiaukelėje. Nuo staigaus judesio kamera apsisuko ir dabar filmavo 
Rauną, besistengiantį perjungti pirmą pavarą. Nieko nematydamas pro 
sukultą priekinį stiklą jis palinko į praviro šoninio lango pusę. Tą aki- 
mirką prie jo pasirodė pitbulis. Puldamas atvirais nasrais suleido iltis 
Raunui į dilbį. Jis suriko iš skausmo, mėgindamas patraukti ranką į 
save, 0 automobilis riedėjo nevaldomas. Miofė pakilęs keliskart dus- 
liai amtelėjo koviniam šuniui. Pastebėjęs Miofę pitbulis paleido Rauno 
ranką ketindamas pulti jį ir iškrito pro langą. Raunas nuspaudė aksele- 
ratorių, o kamera nuo prietaisų skydelio nusirito ant žemės. Ekranas 
aptemo, įraše tesigirdėjo Rauno keiksmai. Lomanas išjungė kompiute- 

— Nepasirodėt gydytojui? Po tokio reikia nuo pasiutligės pasiskiepyt. 

— Nieko tokio, — atsakė Raunas. 

— Galim mėgint prašyt kompensacijos? Juk filmavot viešoje vietoje, 
tai visiškai legalu. 

Raunas papurtė galvą. 

— Nesivarginkit. Aš asmeniškai irgi neapsidžiaugčiau pamatęs, 
kad kažkas mane iš pasalų filmuoja. Juolab jei man tai kainuotų kelis 
milijonus. 

— Juokingas jūs, — atsakė Lomanas. — Gerai bent, kad turėjot šalia 
Miotę, kitaip iki šiol vaikščiotumėt su tuo šunėku ant rankos. 

Raunas pažvelgė į Miofę, miegantį ant apdriskusio persiško ki- 
limo. 

— Taip, nepaisant amžiaus jis vis dar neblogas sargas. Kaip jau sa- 
kiau, už automobilio stiklą sumokėsiu. | 

Lomanas tik mostelėjo ranka. 

— Bylos išlaidos. Turint omeny sumą, kurią sutaupėme įmonei, dėl 
to neturėtų kilti sunkumų. Chereso? 

Pakilęs nuėjo prie kampe stovinčio apvalaus raudonmedžio stale- 
lio su gėrimais nukrautu padėklu. 

— Ne, ačiū. 

Lomanas prisipylė taurę. 

— Reikia juk save kažkaip paprastą dieną palepinti. 

— Kada, manot, gausiu honorarą? 

— Pakalbėkit su panele Maling, - linktelėjo į duris, vedančias į ne- 
didelį prieškambarį. — Ji tuoj pat išrašys čekį. 

Panelė Maling dirbo Lomano sekretore nuo pat kontoros atidarymo. 
Abu niekad taip ir nesusirado antrų pusių, tačiau nebuvo aišku, ar jų 
santykiai apsiribojo vien darbu, nes elgėsi jie kaip sena sutuoktinių pora. 

— Ačiū, - padėkojo Raunas. 

Kišenėse visai vėjai švilpė. Jis jau norėjo kilti, bet Lomanas moste- 
lėjo likti. | 

— Ar kas dega? Pabūkit dar. Mes toli gražu nebaigėm. 

Raunas sunkiai atsiduso. Nuo to laiko, kai Lomanas liovėsi imtis 
bylų miesto teisme ir dirbo tik su tomis, kurios galėjo būti nagrinėja- 
mos kontoroje, visai nebegaudavo bylinėtis, todėl galėjo kiekvienam 


atėjusiam išūžti ausis. Per beveik jau prabėgusią vasarą, kol Raunas 
atliko Lomanui kelis darbus, šis buvo spėjęs ne kartą atpasakoti visą 
sąrašą laimėtų bylų. 

— Kartą tyriau bylą tokiam klientui, teigusiam, kad nusikaltimo 
įvykdymo metu, plėšdamas banką, jis buvo ne viso proto... 

— „bėda tik ta, kad jis iki tol jau buvo apiplėšęs dvidešimt aštuonis 
bankus, —- užbaigė Raunas. 

— Nejaugi jau pasakojau? — Lomanas siurbtelėjo chereso, akivaiz- 
džiai nusivylęs, kad nesulaukė susidomėjimo. — Taip taip, tai kur mes 
baigėm? — vėl atsisėdo. 

— Mano honoraru, - Raunas taikiai nusišypsojo. 

Šiaip nebuvo „nusistatęs prieš Lomaną, tiesiog šiandien neturėjo 
nuotaikos bičiuliautis. Be to, ir pats užsinorėjo išgerti, tik alaus. 

— Ne, apie honorarą jau pašnekėjom, ne-e, noriu pašnekėt apie kitą 
bylą. Taip kaip paskutinioji nebesikandžios... — nusišypsojęs linktelėjo 
į Rauno tvarstį, lyg norėdamas įsitikinti, kad šis suprato juokelį. — Bet 
atlyginimas geras. Kokių dviejų ar daugiau savaičių darbelis. 

— Ačiū, manęs nedomina. 

— Kaip galit Žinot, jei dar nepapasakojau? 

— Nes aš... 

— Darbas didelei, įtakingai danų elektronikos prekių įmonei. Vie- 
name sandėlių ėmė trūkti prekių. Kol nesutikot, negaliu atskleisti įmo- 
nės pavadinimo, jis prasideda „Be...“ — ir vėl mirktelėjęs nusišypsojo 
Raunui norėdamas įsitikinti, kad šis tikrai suprato užuominą. 

— Lomanai, manęs jau nebedomina toks darbas. Iki šiol buvo gerai, 
bet... aš ne tuo noriu užsiimt. 

— Ar čia dėl patirtos žalos? - parodė į tvarsčius. 

— Patikėkit, aš dar ne to patyręs. 

— Na, tai ko taip bijot? — atrodė, lyg šis klausimas būtų buvusi di- 
džiausia provokacija, kokią tik Lomanas galėjo sugalvoti įtikinėdamas 
Rauną. 

Raunas nusišypsojo. 

— Nebijau. Tiesiog toks darbas ne man. 

— Kad nelabai skiriasi nuo to, ką veikėt dirbdamas policijoje, o čia 
dar ir gaunat padorų atlygį. 


— Iš dalies taip. Tyrimas yra viena, šnipinėjimas - jau visai kas kita. 
Šnipinėt aš daugiau nebenoriu. 

— Bet jums taip gerai sekasi. Geriau nei bet kam kitam, kas man yra 
dirbęs. Daug dvejojau, kai Džonsonas jus parekomendavo. Tikiuosi, 
dėl to neįsižeidėt? 

— Tikrai ne. Aš ir pats nepriimčiau nieko, ką rekomenduotų Džon- 
sonas. Juo labiau - savęs. 

Lomanas pakėlė taurę į Rauno sveikatą. 

— Kad ir kaip būtų, Lomanai, mano atsakymas yra neigiamas, — 
Raunas pakilo, drauge pašoko ir Miofė. 

— Pagalvokit dar. Jaunimas toks nekantrus šiais laikais. 

— Ne toks aš ir jaunas, ir tikrai pagalvojau. Sėkmės, Lomanai, - pa- 
suko durų link. 

— Tai man teks atskleisti kliento pavardę, kad suprastumėt, kokią 
ypatingą bylą prarandat, - padarė dirbtinę pauzę, rankoje sukdamas 
chereso taurę. — Atsisakot pačių „BėrO“ bylos. 

— Jau supratau, išsivers jie ir be manęs. 

Atsisveikinęs Raunas išėjo pro duris. 


20 


4. 


Pro „Uosto ūdros“ lankytojų keliamą triukšmą iš senojo „Wūrlitzer“ 
muzikinio automato skverbėsi kimus Džo Kokerio balsas su „Un- 
chain My Heart“. Aplink barą susispietę sėdėjo grupė jaunuolių, o 
senesni nuolatiniai lankytojai prie stalų plempė vieną alų po kito, 
dauguma įsikandę cigaretes, nuo kurių užeigoje tvyrojo melsva 
dūmų migla. 

Raunas „Uosto ūdroje“ pasirodė anksti, tad jam pavyko rasti lais- 
vą vietą baro gale. Kita vertus, ir išgerti jis spėjo daugiau nei kiti lanky- 
tojai, tad pamažu apgirto smarkiau, nei ketino. 

Pažvelgęs per barą pastebėjo, kad du Džonsono pasamdyti pagal- 
biniai barmenai nebespėja priimti daugybės užsakymų. 

— Visi kiti barai gal streikuoja, kad žmonės nori eiti čia? — nusuko 
žvilgsnį į Džonsoną. 

Užsiėmęs daugiau bokalų blizginimu nei lankytojų aptarnavimu, 
Džonsonas pašnairavo Rauno pusėn. 

— Juokingas tu šįvakar, Raunai. Argi nežinai, kad esam vadinama- 
sis rudasis auksas. Ar neskaitai vietinių laikraštpalaikių? — padėjęs šluos- 
tę milžiniškais pirštais suėmė trapų kavos puodelį. 

Raunas papurtė galvą. 

— Miofė juos sutaršo man nė nespėjus atsiversti. 

Džonsonas išpylė puodelio turinį, iš užnugaryje stovėjusio kavi- 
nuko prisipylė dar kavos. 

— „Kristianshauneryje“ išspausdino didelį straipsnį apie barų kul- 
tūrą. Vėl madingos tapo mažytės, sunkiai randamos vietelės. 

— „Uosto ūdra“ niekad nebuvo nei sunkiai randama, nei madinga. 

Džonsonas suraukė antakius. 

— Jei man pardavinėtų alų skolon, pasistengčiau sugalvot juokin- 
gesnių anekdotų. 

Raunas ištuštino alų, pastatė tuščią butelį ant baro. 

— Na, tai pripilk dar vieną. 

Džonsonas bare rado „Carlsbergą ir atkimšo. 

— Lomanas sakė, kad nebedirbi jam? 

— Gandai sklinda greičiau, nei tas vanduo plaukia kanale. 

— Informaciją man patikėjo konfidencialiai. Kaip įprasta, buvo už- 
sukęs pažaisti karambolio su Viktorija. 

— Negalėjo tiesiog pažaist užuot laidęs liežuvį? — Raunas gurkšte- 
lėjo alaus. - Niekad jam šiaip ir nedirbau. Atlikau keletą smulkių dar- 
belių, ir tiek. 

— Taip tiesiog vis tiek niekas nedingsta. 

— Ar jis taip sakė? — Raunas skėstelėjo rankomis. — Ką tik rizi- 
kuodamas gyvybe sutaupiau jo klientui porą milijonų, — parodė į 
tvarstį. 

— Ne ne, Lomanas labai tavimi džiaugėsi, - Džonsonas sunkiai už- 
gulė barą. — Bet tau, po velniais, tai buvo labai geras užsiėmimas. Ir 
Lomanas pasakojo, kad tau gerai sekėsi. 

Raunas truktelėjo pečiais. 

— Viso labo darbelis vasaros atostogoms, o jos eina į pabaigą. 

— Ar turi kitos veiklos? 

Raunas papurtė galvą. 

— Būtent. Galėjai ten ir ilgiau pabūt, šiek tiek pasimokyt. 

— Nebuvo ten ko daug mokytis. Paprasčiausias seklio darbas. Bež- 
džionė su kamera tą patį būtų galėjus padaryt. 

Džonsonas gūžtelėjo. 

— Neatrodo, kad turėtum tiek jau velniškai daug pasiūlymų? 

— Išsiverčiu. 

Raunas nesuprato, ar Džonsonas taip rūpinasi juo, ar Lomanu, ar 
apskritai viskas tik dėl paties Džonsono garbės. Juk jis juos ir supažin- 
dino. Nežinojo, kas sieja tuos du bambeklius, tik tai, kad Lomanas, be 
savo savaitinių apsilankymų, kadaise padėjo Džonsonui tiek finansiš- 
kai, tiek teisiškai perimant „Uosto ūdrą“. Lomanui priklausė nedide- 
lė dalis užeigos akcijų, o senieji Kristianshauno gyventojai laikė juos 
kraujo broliais. 

Šalia Rauno prie baro prasispraudė jauna mergina balta palaidine. 
Norėdama atkreipti Džonsono dėmesį užsisakydama alaus plačiai nusi- 
šypsojo. Atkišusi apatinę lūpą pūstelėjo gaivaus oro gūsį sau į kirpčiukus, 
šie pasišiaušė. Raunas stengėsi nustoti spoksojęs į jos krūtis, pūpsančias 
iš po baltos palaidinės, bet ji prigavo jį nespėjus nusukti žvilgsnio. 

— Kamila, - tiesdama jam ranką prisistatė. 

Raunas paėmė jos ranką, staiga susivokęs, kokia ji jauna. 

— Einam pažaist kauliukais? 

— Kauliukais? Ne, ačiū, Karina, aš per daug girtas. 

— Kamila, - patapšnojo jam per petį. 

— Atleisk, beveik pataikiau. 

— Bijai prakišt? - flirtuodama tarė ir susimokėjo už alų, kurį Džon- 
sonas pastatė ant baro. 

— Ne, veikiau padaryt kažką labai kvaila. 

Mergina nusišypsojo, abiem rankomis suėmė penkis butelius alaus. 

— Ateik pas mus, jei persigalvosi. 

Po akimirkos ji dingo žmonių jūroje, tačiau tuoj ir vėl išniro prie 
vieno iš staliukų šalia muzikinio automato. 

— Kaip jau sakiau, smarkiai išaugo paklausa rudajam auksui. Net 
tau su silpnąja lytimi prošvaisčių atsirado, — pastebėjo Džonsonas. — 
Miela tokia. 

— Norėjai pasakyt, jauna. Ką, jau bandai mane apvesdint? 

— Ne, su šituo tai jau pats kapstykis, po velnių, - Džonsonas ėmėsi 
valyti naują bokalą, visiškai ignoruodamas priešais stovinčius ištrošku- 
sius lankytojus, energingai mėginančius patraukti jo dėmesį. - Beje, ar 
pažįsti Robertą? 

Raunas papurtė galvą. 

— Vardas man negirdėtas. 

— Taip taip, užeina čia kartais. Robertas. Buvęs boksininkas iš AIK 
bokso klubo. Prieš daug metų teko su juo rungtis. Smūgis geležinis. 
Bent jau tada buvo. į 

— Atrodo, lyg jo šlovė jau būtų išblėsusi. O kas? 

— Dabar dirba sargu, turi savo įmonę su keliais darbuotojais. Galė- 
čiau paklaust, ar netrūksta darbo jėgos? Jam tikrai praverstų toks buvęs 
mentas kaip tu. | 

Raunas pastatė butelį ant baro, įsispoksojo į Džonsoną. 

— Sargu? Nori, kad patruliuočiau kur nors Amagerio centre su ka- 
klaraiščiu ir nevykėliška emblemyte ant marškinių rankovės? 

— Nieko čia blogo nėra. Robertas taip pat dirba naktiniu patruliu. 
Naktinis darbas tau kaip tik ir tiktų, taip bent nieko neįžeidinėsi. 

Raunas nuleido akis, papurtė galvą. 

— Džonsonai, susitarkime. Nuo šiol nebeprivalai ieškot man darbo. 
Ir be tavo įsikišimo puikiai susitvarkau, — kišenėje radęs penkių šimtų 
kronų banknotą padėjo jį ant stalo. 

— Gali rytoj atsiskaityt. 

— Ačiū, ne. 

Džonsonas gūžtelėjo, paėmė pinigus. Po kurio laiko grįžo nešinas 
grąža. 

— Eik jau namo. 

— Pažiūrėsim. 

Raunas nusitempė Miofę per Rotušės aikštę, Vesterbro link. Nors lai- 
krodis rodė beveik pusę pirmos, šviesią vasaros naktį savaitės vidury 
šurmuliavo žmonės, kaip ir jis nenorintys, kad ši diena pasibaigtų. Pra- 
ėjo pro pagrindinius Tivolio parko vartus plūstantį turistų srautą. Pa- 
keliui iš Kristianshauno gėrėjosi iš senojo sodo leidžiamais vidurnakčio 
fejerverkais, nušvietusiais didmiesčio dangų blizgučiais ir spalvomis. 
Pasivaikščiojimas išėjo į naudą, nebesijautė girtas, nors greičiausiai vis 
tiek buvo, tačiau apgirtimas tapo pakenčiamas, tolygus. Mėgino save 
įtikinti, kad tai paprasčiausias vakarinis pasivaikščiojimas prieš miegą, 
bet giliai viduje žinojo, jog jį vedė alkoholis, o ne protas. Buvo pakeliui į 
senąjį rajoną, savo buvusią darbovietę, kurią Vakarinio tilto rajone tarsi 
fortas priešiškos teritorijos viduryje saugojo Centrinė nuovada. Minti- 
mis grįžo į tuos metus, kai dirbo specialiųjų pajėgų vado pavaduotoju, 
kai žinojo visus skersgatvius, kiemus, rūsius, kiekvieną viešnamį, kie- 
kvieną narkomanų landynę. Žinojo visų dilerių ir kekšių vardus - bent 
jau tų, kurie sugebėjo išgyventi tiek ilgai, kad jų veidai taptų atpažįs- 
tami gatvėje. Atgal jį traukė ne nostalgija, ne, kažkas daug pavojinges- 
nio — kažkas, kas smeigė tiesiai į širdį. Tai buvo sena byla — Evos byla. 
Ta, kuri nuolat išlįsdavo, ypač tada, kai apgirsdavo. Neišaiškinta byla, 
niekad jo neapleisianti. 

Stovint tarpuvartėje Miofė taip pat pasitraukė į šešėlį, atokiau nuo 
viską apnuoginančio gatvės lempų švytėjimo. Kolbjornseno gatvė ply- 
tėjo tuščia. Per tą pusvalandį, kol ten stovėjo, pro šalį praėjo tik keletas 
afrikiečių prostitučių su klientais. Viena.iš merginų šiąnakt buvo ypač 
užsiėmusi, nes per tą laiką pasigavo jau antrą interesantą. Raunas ste- 
bėjo apleistą kirpyklą kitoje gatvės pusėje. Už purvinų langų pageltu- 
siomis užuolaidomis vis dar degė šviesa, besimaišanti su televizoriaus 
mirgėjimu. Žinojo, kad ten seniai jau niekas garbanų nebekerpa. Pa- 
talpos jau daugiau nei dešimtmetį oficialiai priklausė etninės kultūros 
sąjungai. Susitikimų vieta žmonėms iš buvusių Sovietų Sąjungos šalių 
įkurta siekiant išsaugoti bendrą jų kultūrinį palikimą bei kurti geresnes 
socialines sąlygas apylinkėse gyvenančioms mažumoms. Klubas net 

buvo įtrauktas į metinį savivaldybės biudžetą ir gaudavo nuomos kom- 
pensaciją, nors ir nedidelę. Bet iš tikrųjų ta vieta nuo pat pirmų dienų 
veikė kaip nelegalus tų pačių mažumų lošimo klubas, ir ne tik. Beveik 
prieš dešimt metų valdžią ten perėmė gangsteris Andrejus Kaminskis. 
Jo verslui įsibėgėjus klubas pritraukė žymiausius pasaulio azartinius 
lošėjus. Daugelis jų buvo pavojingi tipai, Kaminskio klube mielai lošę 
krauju aplaistytais pinigais. Kaminskis gerai rūpinosi saugumu, užti- 
krindavo, jog, teisėsaugos pareigūnai nesutrukdytų žaidimo, be to, mo- 
kėjo elgtis su nemokančiais pralaimėti. Pas Kaminskį tekėjo ne kraujas, 
o žymieji jo barščiai, kuriuos patiekdavo pralošusiems, viens po kito 
krentantiems iš jo rengiamų turnyrų. Už tai iš bendros pinigų krūvos 
jis nuskaičiuodavo du procentus. 

Kirpyklos durys atsivėrė, pro jas išėjo du jauni slaviškų bruožų 
vyrai. Įkandin jų gatve kilo cigarečių dūmų ir rusiškų keiksmažodžių 
debesis. Raunas iš patirties žinojo, kad šitie — tik mailius. Kuo gar- 
siau kalba, kuo grėsmingesni stengiasi atrodyti, tuo žemesnę vietą 
hierarchijoje užima. Ar tai būdavo imigrantų gaujų, baikerių ar Rytų 
mafijos nariai, jis niekad neklysdavo. Saugotis reikėjo kitų - tykančių, 
nebylių tipų. 

Tiedu vyrai iki galo neuždarė durų, iš vidaus ant šaligatvio nu- 
sidriekė šviesos pleištas. Nebuvo įmanoma įžvelgti, kas vyko viduje, 
kiek jų ten yra ir ar apskritai esama Kaminskio. Tačiau atviros durys 
vis tiek patraukė. Situacija priminė senus laikus dirbant specialiosiose 
pajėgose, kai visą dieną stebėję kokią nors vietą jie galiausiai gauda- 
vo įsakymą pulti. Tuomet apimdavo ypatinga ekstazė. Tarsi atpildas 
už visos dienos laukimą. Tiek fiziškai, tiek psichologiškai jausdavai- 
si taip, tarsi su likusia komanda sudarai vienį, suvienytą jėgą, kuri 
išspirdavo duris, vienu smūgiu paguldydavo nusikaltėlius jiems ne- 
spėjus pasipriešinti, nespėjus sunaikinti įkalčių. Jausdavaisi kaip ga- 
tvių karalius, kai visi tie stambūs, tatuiruoti vyriokai apsisnargliavę 
gulėdavo ant Žemės su antrankiais, kol pats aptikdavai vieną kilo- 
gramą kvaišalų po kito, Kuo daugiau rasdavai, tuo daugiau metų iš 
jų atimdavai. Metų, kuriuos jiems teks atsėdėti. Kaip tik tokią pirtį ir 
troško Kaminskiui užkurti. Vien dėl to, kad jei kas ką ir žinojo apie 
senąją bylą, tai tik jis. 

Alkoholis kraujyje Rauną nuvedė prie durų, jis išniro iš tarpuvar- 
tės prieblandos. Bet nė nespėjus pasiekti bordiūro, jį sugriebusi ranka 
patraukė atgal į tamsą ir priplojo prie sienos. Įsitempė Miofės pavadė- 
lis, šuo grėsmingai suurzgė. 

— Valdyk savo sargį, Raunai, nes gaus bato. 

Raunas dar labiau įtempė pavadėlį, laikydamas šunį atokiau. Tada 
jį nutildė, Miofė tik giliai suurzgė. 

— Ką čia, po velniais, veiki? - į jį piktai spoksojo Denisas Melbis. 

— Vakarinis pasivaikščiojimas. O tu ką? 

Melbis tik papurtė galvą. 

— Kišiesi į policijos darbą, už tokius dalykus baudžiama, - dar kar- 
tą į jį pašnairavo. 

— Kelias viešas, - Raunas trumpai nužvelgė jį. Denis atrodė kaip 
niekad stambus ir didelis, labiausiai panėšėjo į išsipūtusią varlę. - Kaip 
matau, vis dar vartoji savo vitaminus. 

— O kas tau darbo? 

— Verčiau varytum įsigyt daugiau iš dilerių prie Marijos bažnyčios. 

Melbis viena ranka suspaudė Rauno kaklą. 

— Valkata tu, Raunai, visada toks buvai. Net kai dirbai pajėgose... 

— Paleisk... kol tau... blogai nesibaigė. 

Melbis plačiai išsišiepė. 

— Tuoj pat dingsti į savo Šūdų uostą pas kitus nevykėlius, ar su- 
pratai? 

Raunas išlaisvino ranką ir sugriebė Melbiui už kiaušių. 

— Juk sakiau mane paleist. 

Dar labiau suspaudus Melbio veidą iškreipė skausmas, tačiau jis 
neatleido savo geležinio kumščio, tik įspaudė nykštį Raunui į gerklas. 
Šiam pajuodavo akyse. 

— Galiu ir... šuniui perleisti... pačiaumoti tavo kiaušiukus... 

Melbis pašnairavo į pavadėlį plėšiantį Miofę. 

— Tuoj pat liaukitės! — pasigirdo iš kitos tarpuvartės pusės. 

Abu atsisuko į artėjantį siluetą. 

— Sakiau liautis, po velnių! — pasigirdo Mikelio balsas ištęstu šiau- 
rės Jutlandijos dialektu. 

Abu paleido vienas kitą, Raunas ėmė gaudyti orą. 


- 

- Šūdinai atrodai, - pridususiu balsu tarė Raunas buvusiam kolegai. 

Maišeliai po Mikelio akimis liudijo ilgas bemieges naktis. 

— Kas čia, po velniais, vyksta? Ar ketinant sužlugdyt jau beveik 
metus trunkančią operaciją dėl kažkokios supistos konkurencijos? 

Denis pasitaisė į klyną sulindusias kelnes. 

— Paprašiau civilio pereiti gatvę. Jis atsisakė. 

— Užčiaupk srėbtuvę, Denisai, ir varyk į mašiną, - paliepė Mikelis. 

Denisas dėbtelėjo Rauno pusėn. 

— Pasimatysim dar, valkata, nespėsi nė mirktelt. 

Raunas lydėjo akimis, kol jis nupėdino Kolbjornseno gatve. 

— Nuo visų tų steroidų jis visai nukvako. 

— Otu-- vis dar savam stiliuj? 

Raunas gūžtelėjo. 

— Žiūriu savo reikalų, ko nori? 

— Klausimas veikiau, ką tu čia darai? 

— Kaip jau pasakojau tam steroidų kalnui, tik išėjau vakare pasi- 
vaikščioti. 

— Jau ilgiau nei valandą čia stovi. 

— Pusę, nes užsimaniau pailsėt. 

Mikelis kantriai jį nužvelgė. 

— Mums tiek nedaug trūksta, kad prigautume Kaminskį. 

— Mikeli, žadėjai mane informuot. Nejaugi pamiršai? 

Mikelis ranka uždengė prie ausinių pritaisytą mikrofoną, kuriuo 
pranešinėdavo situaciją centrinei būstinei. 

— Tyliau, ką? — prislopino balsą. - Pasiklausant Kaminskio būstinės 
pastarąjį mėnesį mūsų įtarimai pasitvirtino — jis, be nelegalių azartinių 
lošimų, dar įsivėlęs ir į narkotikų verslą, prekybą žmonėmis ir vogto- 
mis prabangiomis prekėmis. 

— Nusišikt man. Pažadėjai, kad jeigu atsiras kokios informacijos... 
informacijos apie Evos bylą, tai aš pats pirmas sužinosiu. 

Mikelis nusuko akis. 

— To ir neneigiu, po velniais. Bet dar nieko neatsirado. Neįsižeisk, 
bet palyginus su visa kita, į ką įsipainiojęs Kaminskis, tavo byla ne pati 
svarbiausia. Apskritai nežinome, ar Kaminskis tąkart išvis turėjo ką 
nors bendra su Evos byla. 

— Galim jo kaip tik ir paklaust... - Raunas jau norėjo praeiti pro 
Mikelį, tačiau šis jį sulaikė švelniai stumtelėjęs į krūtinę. 

— Baik gi, Raunai, tu girtas. Pažadėjau padėt ir žodžio laikysiuos, 
bet tokiems dalykams reikia laiko. Nejau nežinai, po velnių? 

Raunas nudelbė akis. Jautėsi, lyg staiga būtų apleidusios visos jė- 
gos, 0į galvą pamažu beldėsi pagirios. 

— Kas tau yra? Gal trūksta pinigų? — Mikelis ėmė raustis po kišenes. 

— Pasitaupyk, - sušnypštė Raunas. — Tik atrišk Kaminskiui liežuvį. 
Tiek tu man skolingas, - pamosavo pirštu. 

Mikelis linktelėjo. 

— Jeigu jis ką nors pasakys, pirmas sužinosi. 

Raunas timptelėjo Miofės pavadėlį, šuo pakilo nuo asfalto. Buvo 
pats laikas sukti namo. 

— Raunai, - tarė Mikelis jam pavymui. 

Raunas grįžtelėjo. 

— Jei nori gero patarimo, tai pamėgink gyvent toliau. 

— Patarimų neprašiau. 

— Vis tiek... 

— Ar Žinai, kokia rytoj diena? 

Mikelis papurtė galvą. 

— Sueis treji metai, kai nužudė Evą. 

6. 
Kad ir ką darytum, tik neik į svetainę... 


Eva atsirakino butą. Vis dar kalbėjo mobiliuoju, laikydama pečiu pri- 
spaudusi prie ausies, o alkūne pastūmė duris. Toliau patraukė korido- 
riumi į virtuvę visa apsikrovusi — vienoje rankoje laikydama aplanką ir 
striukę, o kitoje maišą su pirkiniais ir tulpių puokštę. 

— Labas, mielasis, čia aš, - tarė ji Rauno autoatsakikliui. - Ką tik 
grįžau, tikiuosi, šįvakar galėsim kartu pavalgyt. Šiaip ar taip nupirkau 
maisto ir šiek tiek vyno, bučiuoju, brangusis, saugok save. 

Pasidėjusi daiktus ant virtuvės stalo, išjungė telefoną, jį taip pat 
padėjo į šalį. Tada grįžusi į koridorių uždarė laukujes duris. 


Kad ir ką darytum, tik neik į svetainę... 


„Ms eo] 


buvo prakaituota, tamsios dėmės baltos palaidinės pažastyse liudijo, 
kad diena buvo įtempta. Ji atsisegė viršutines sagas, ištraukė palaidi- 
nę iš sijono. Nusviedė į šalį pusaukščius „Loubutin“ batelius, baso- 
mis patraukė į virtuvę, kur iškrovė pirkinius. Viską sudėjusi, įsipylė 
taurę rožinio vyno, peržiūrėjo laiškus. Be visokių sąskaitų vokuose su 
langeliais, iš draugės Lilijan atėjo kvietimas į krikštynas. Ant atviruko 
pamačiusi plačią kūdikio šypseną nusišypsojo ir Eva. Nuo šaldytuvo 
durų nuėmusi magnetą pritvirtino kvietimą tarp „Era Oros“ meniu, 
kurį išsaugojo po savo gimtadienio vakarienės, ir judviejų su Raunu 
nuotraukos „Bjankos“ denyje. 


Kad ir ką darytum, tik neik į svetainę... 
Eva paėmė švarkelį nuo virtuvės stalo, nuėjo į miegamąjį ir pakabino į 
drabužių spintą. Tada ėmė kloti lovą. Pauostė mėlynus Rauno marški- 


nėlius, su kuriais jis — o kartais ir ji - miegodavo, ir sulanksčiusi padėjo 
juos ant antklodės. Eva nusižiovavo, grįžo į virtuvę taurės vyno. Gurkš- 

telėjusi pataisė tulpes, kurias buvo sumerkusi į vazą. Vienos galvelė jau 
linko, tad ištraukusi išmetė gėlę į šiukšliadėžę po kriaukle. 


Kad ir ką darytum, tik neik į svetainę... 


Eva paėmė vazą, nuėjo į prieškambarį. Tuo metu ant virtuvės stalo suvib- 
ravo jos mobilusis. Grįžusi į virtuvę pamatė Rauno žinutę: „Užsiėmęs. 
Pamėginsiu grįžti namo laiku. Jeigu ką, valgyk be manęs!“ 

Ji atsakė širdele, padėjo telefoną ir įžengė į svetainę. 


Kad ir ką darytum, tik neik į svetainę... Kad ir ką darytum, tik neik į svetainę... 
Kad ir ką darytum, tik neik į svetainę... Kad ir ką darytum, tik neik į svetainę... 


Pro langą besiskverbianti saulė buvo baisiai įkaitinusi kambarį. Apėju- 
si stiklinį priešais sofą stovintį stalą puokštę pastatė ant palangės, šalia 
žvakidės. Šiek tiek viską perstumdė, kol liko patenkinta kompozicija. 
Tada atidarė ir užfiksavo langą. Vidun papūtė gaivus vėjas, mėgauda- 
masi brizu Eva nužvelgė gynybinius įtvirtinimus, kur vėjyje švelniai 
lingavo medžiai, o saulė atsispindėjo užtvankos paviršiuje. Užsimer- 
kusi giliai įkvėpė. Sugirgždėjusi grindlentė privertė atsimerkti, grįž- 
telėti. 


Kad ir ką darytum... 


Smarkiai įsiūbuota žvakidė suknežino jai kaukolę. Evos keliai sulinko, 
ji virto ant stiklinio stalo, sudužusio nuo jos svorio. Jos kūnas gulėjo 
sudribęs ant švytinčio trikojo be gyvybės ženklų, saulė atsispindėjo 
tūkstančiuose naujai sužibusių šukių. Iš atviros žaizdos pakaušyje ant 
nedažytų grindlenčių plito tamsi kraujo bala. Eva tuščiai spoksojo į lu- 
bas, kairės rankos pirštai tirtėjo, tarsi grodami įsivaizduojamu pianinu. 
Jai išleidus paskutinį atodūsį, viename lūpų kraštelyje iškilo keli seilių 
burbulai. Paskui ji liko ramiai gulėti. 


Kepurę su snapeliu užsimaukšlinęs tamsus siluetas nusviedė žvakidę 
ant grindų šalia Evos. Pasilenkęs pridėjo du juodomis prigludusiomis 

pirštinėmis apmautus pirštus jai prie gerklės, mėgindamas užčiuopti 
pulsą. Jo neradęs nusmaukė nuo riešo „Rolex“ laikrodį su „Jubilee“ 
apyranke ir įsikišo kišenėn. Vyras pakilo, ramiai nužingsniavo virtu- 
vėn. Paėmęs nuo stalo atsidarė jos portfelį. Ištraukė nešiojamąjį kom- 
piuterį ir piniginę, kuriuos sudėjo į Evos paliktą tuščią pirkinių maišą. 
Apsisukęs nuėjo į prieškambarį, laukųjų durų link. Akimirkai sustojo 
prie veidrodžio. 


Parodyk veidą... tik trumpam... akimirksniui... parodyk... parodyk. 
Vyras užsitraukė kepurę ant kaktos ir dingo pro duris. 


— Pasirodyk, kas esi! - sušuko Raunas, pabusdamas nuo savo paties 
riksmo. Atsisėdo lovoje, praėjo šiek tiek laiko, kol suprato esąs „Bjankoje“. 

— Raunai, ar tau viskas gerai? - iš šalia Rauno jachtos prišvartuoto 
kečo šūktelėjo Eduardo, jo laivo kaimynas. 

Raunas pažvelgė į atvirą liuką virš lovos. 

— Taip taip, - atsakė į žvaigždėtą dangų. - Grįžk miegot tik. 

Eduardo sumurmėjo labanakt-saldžių-sapnų. 
kių. Pamiegojo ne ilgiau nei valandą ar dvi, bet jau žinojo, kad vėl už- 
migt niekaip nepavyks. Atsikėlęs iš lovos nusitempė su savimi antklodę, 
peržengė kajutėje miegojusį Miofę. Atidarė duris į vairinę, prisitraukė 
prie planšyro vieną iš baltų plastikinių kėdžių, atsisėdo. Tylus kanalas 
skendėjo tamsoje. Be atliekų surinkimo mašinos, riedančios per tiltą prie 
Kristianshauno aikštės, visur tvyrojo tyla. Valandos, kai užeigos nebedir- 
ba, o likęs miestas dar nepabudęs. Valandos, kai atrodydavo, jog viskas 
priklauso tau. Senoji „Grand Banks“ kiek svyravo jį švelniai sūpuodama 
kėdėje. Vėl prisiminė nuolat besikartojantį sapną. Ten bergždžiai mėgin- 
davo įspėti ją tykančio pavojaus. Sapne iškildavo per policijos tyrimą pa- 
aiškėjusios detalės — viskas, nuo priešmirtinių Evos veiksmų iki daiktų, 
kuriuos pasisavino nusikaltėlis. Apie lavono pozą ir sužeidimus liudijo 
pats, nes grįžęs namo šu Miofe rado ją ant grindų be gyvybės ženklų. 

Kartais sapnuodamas akimirksniui išvysdavo žudiko veidą, tačiau 
veidas visuomet pasirodydavo esąs jo paties. Psichologinio išsilavini- 

mo sąsajai suvokti nereikėjo, jis gerai žinojo, kad visa tai - dėl jį vis dar 
kankinančios kaltės. Kaltės, kad neužkirto kelio jos nužudymui, kad 
nesugebėjo rasti jos žudiko. Vyro, kuris, sprendžiant iš visko, tebuvo 
nelaimingas įsilaužėlis, kurį ji netikėtai užklupo. Greičiausiai vienas iš 
tų Rytų gaujų, tuomet siaubusių tą miesto dalį, narių ir greičiausiai jau 
pabėgęs iš šalies. Remdamiesi tik šiuo skurdžiu tyrimu jiedu su Mike- 
liu sukurpė teoriją, kad Kaminskis žino kažką apie to laikotarpio gaujų 
narius. Taip stebint ramų vandenį Raunui staiga dingtelėjo, kokia ši te- 
orija trapi ir kaip ilgai jis laikėsi įsikibęs vilties šią bylą išaiškinti. Nors 
verk. Būtent tai jis ir darė. 

Išganytojo bažnyčios kapinėse plieskė saulė, tarp raudonų mūrų tvy- 
rojo sustingęs oras, ilgi žvyro takeliai plūduriavo šilumos migloje. To- 
lumoje, iš Amagerio tilto gatvės, besidriekiančios lygiagrečiai pietinei 
kapinių daliai, sklido monotoniškas eismo triukšmas. Kapinės priklau- 
sė vietinei bažnyčiai Kristianshaune ir buvo vadinamos „išvykėlių ka- 
pinėmis“, įrengtomis per choleros epidemiją. Eva žinojo daug tokių 
istorijų, dažnai jas pasakodavo jiems kartu išėjus pasivaikščioti — o jis 
tik kartodavo: „Aha, aha.“ Visuomet pernelyg užsigalvojęs apie darbą, 
einamąsias bylas, kad iš tikro klausytųsi, ką ji sako. 

Raunas pasilenkė prie kapavietės su juodu antkapiu, paėmė su- 
vytusią puokštę ir nurinko po paskutinio apsilankymo likusius žva- 
kigalius. Graužianti sąžinė priminė, kad tai buvo apie Kalėdas. Būtų 
lankęsis ir dažniau, tačiau nekentė kapinių, jos jam siejosi su viskuo, 
neturinčiu nieko bendra su Eva. Kapavietė priminė tik apie tai, kaip 
neteisinga, jog; ji privalo čia gulėti, užuot vaikščiojusi Amagerio tilto 
gatve, buvusi jo gyvenimo dalimi. 

— Ar žinojai, kad šitos kapinės čia įkurtos dėl didžiosios choleros 
epidemijos? — paklausė šalia stovėjusi Viktorija. Išsidraikę žili jos plau- 
kai styrojo mėlyno dangaus fone tarsi įelektrinti. 

— Nejaugi, — atsakė sumetęs šiukšles į atsineštą plastikinį maišelį. 

Viktorija išpūtė „Petterges“ tabako suktinės dūmų debesį. 

— Taip, 1853-iaisiais uždraudė laidoti žmones miesto teritorijoje. Ir 
visa laimė. 

— Kodėl? 

— Kitaip mano antikvariatas šiandien nestovėtų prie bažnyčios. 

Raunas linktelėjo. Viktorijos antikvariatą teskyrė žingsnis nuo Iš- 
ganytojo bažnyčios, kur anuomet vyko Evos laidotuvių ceremonija. 

Jis nužvelgė Viktoriją, ji kaip visada buvo nepriekaištingai apsiren- 
gusi: su languotu tvido kostiumu, ties kaklu prasegtais marškiniais, lyg 
priklausytų nežinomai Kristianshauno didikų giminei. 

— Nekaršta tau su tuo kostiumu? 

— Nebūtų pasiteisinimas vaikščiot netvarkingai apsirengus. 

— Daugiau tokių kaip tu, Viktorija, nepažįstu. 

— Labai tikiuosi. Kopijos man nepatinka. Dėl to taip ir mėgau Evos 
draugiją. 

Jis pakilo, į džinsus nusivalė dulkėtas rankas. 

— Smagu, kad atėjai kartu. Neprivalėjai. 

— Niekis, nors dėl šitos vietos man nugara eina pagaugais. Verčiau 
būtum jos pelenus išbarstęs virš Zundo. 

— O taip galima? 

Viktorija gūžtelėjo. 

— Galima ar negalima, vis tiek reikėjo. 

Tylomis abu stebėjo kapą. Raunas pasigailėjo nupirkęs našlaičių, 
panoro jas nuimti. O Viktorijos puokštė buvo puiki: paprasta, kukli, 
tokia ir būtų Evai patikusi. 

— Po velniais, kiek daug dalykų dar turėjom kartu nuveikt, — su- 
murmėjo jis. 

— Ar nepakankamai dar nusiplakei? 

Jis gūžtelėjo. 

— Privalėjau tai numatyt. 

— Ne, tai, ką privalai, yra gyvent toliau. Eva taip pat būtų pasakius. 

— Gal nuimt šitas šūdgėles, atrodo baisiai, - parodė į našlaites. 

— Taip, tikrai... — Viktorija linktelėjo. 

Pasilenkęs Raunas nuėmė nuo kapo vazonėlį su našlaitėmis. 

— Viktorija, aš rimtai, čia ne vien apie kaltę kalba, turėjau Žinot, 
kad taip atsitiks. Policijoje dirbau visą gyvenimą. Iš arti mačiau, ko- 
kių baisybių Žmonės vienas kitam sugeba padaryt. Mačiau žiauru- 
mo, žvelgiau žudikams į akis, sutikau nukentėjusias nuo jų aukas, 
žinojau statistiką. Turėjau visas sąlygas, Viktorija. Tad kodėl nepasi- 
rūpinau įrengti signalizacijos? Kodėl leidau Evai tiek daug būti vie- 
nai namie? Kodėl leidau tai vagių gaujai siausti mūsų kaimynystėje, 
juk jie tikrai stebėjo šitą rajoną tas savaites, iki kol pradėjo puolimą? 
Buvau išmokytas pastebėti visus signalus... Ir vis tiek buvau visiškai 
nepasiruošęs. 

— Atrodo, lyg jaustumeisi kaltas. 

— Ne, ne tik, - gerklė džiūvo, jis nugurkė seiles. - Blogį svarbu ne 
vien pajausti. O suprasti, kada jis artėja, pamatyti, kur jis smogs. Kodėl 

buvau toks aklas svarbiausioje vietoje? — įsistebeilijo Viktorijai tiesiai 
į akis. — Senolių išmintis byloja —- didžiausia velnio gudrybė yra likti 
nepastebėtam. 

Viktorija neramiai apsidairė. 

— Raunai, tema ne iš maloniųjų. 

— Tik toks palyginimas. 

— Gali būti, bet gal dingstam iš čia? 


Jie patraukė atgal siauru, tarp kapaviečių vingiuojančiu keliuku. To- 
lumoje, prie vartų į Amagerio tilto gatvę, ekskavatoriui rausiant Žvyrą 
kilo didelis dulkių debesis. Viktorija prisidegė cigaretę, pro vieną lūpų 
kamputį išpūsdama dūmus. 

— Juk žinai, kad kiekvieną trečiadienį su Lomanu žaidžiu karam- 
bolį? 

— Tai nori papasakot, kaip kvailai pasielgiau nusprendęs jam ne- 
bedirbt? 

Ji gūžtelėjo. 

— Gali nesivargint, Džonsonas jau tuo pasirūpino. 

— Bet tau juk taip gerai sekas... 

— „„Šnipinėt, taip, visi taip sako, tik aš neturiu jokio noro kažkur 
kaišiot nosį, kad kažkokia draudimo kompanija sutaupytų kelis gra- 
šius ar įrodytų nelaimingam sutuoktiniui, jog jo antroji pusė neištiki- 
ma. Taip visas išvietes iškuopsiu. 

— Tualetų valytojai vis dėlto yra nykstanti rūšis, - ironiškai atrėžė 
ji. - Puikiai tave suprantu, bet nebūtinai taip viskas turi likti. 

— Kaip tik tokias bylas Lomanas man ir siūlė. 

— Tai pamiršk tą Lomaną. Kodėl savarankiškai tuo neužsiimi? 

— Savarankiškai? — sustojęs pažvelgė į ją. - Ir ką aš daryčiau? Atida- 
ryčiau antikvariatą ar užeigą kaip Džonsonas? 

Viktorija nusijuokė. 

— Tam neturi užtektinai socialinių gebėjimų, Raunai. Atbaidysi vi- 
sus lankytojus nepraėjus nė savaitei. Ne, kodėl gi tau nesiėmus detek- 
tyvo darbo? 

— Turi minty... - jam sunkiai sekėsi ištarti žodį garsiai, - privataus... 
seklio? 

— Būtent. 

— Ir kaipgi tą reikėtų daryt? 

— Kaip ir pradedant bet kokį kitą verslą, - ji mostelėjo ranka. - Su- 
galvoji pavadinimą, gauni įmonės kodą, užsiregistruoji kaip PVM mo- 
kėtojas, išsinuomoji patalpas ir pradedi kaupt klientus. 

— Na, taip, o kaip tą padaryt? 

— Ką aš žinau, čia ne mano sritis. Patyrinėk, kaip daro konkurentai, 
pasiskelbk internete ar vietiniuose laikraščiuose. Kai norėdama atida- 
ryt antikvariatą atsisakiau mokytojos darbo, taip pat nenutuokiau, kaip 
tai daroma, bet po truputį visko išmokau. 

Nuo tokios minties Raunas nusišypsojo. 

— Mintis neprasta. Tik kad... - gūžtelėjo jis. 

— Pagalvok apie tai. Su administraciniais dalykais pagelbėsiu. 

Praėję pro ekskavatorių pasiekė automobilį, Raunas padėjo našlai- 
tes ir maišą su šiukšlėmis ant mašinos platformos. 

8. 


Po pietų Raunas stovėjo „Bjankos“ variklio skyriuje. Visu kūnu žliau- 
gė prakaitas, jis dilbiu nusivalė kaktą, kuri, kaip ir viršutinė jo kūno 
dalis buvo ištepta senu „Lehman“ variklio tepalu. Pastarąsias kelias 
valandas valė vandens aušinimo sistemą, nuo pompų iki paties ši- 
lumos skirstytuvo, užsikimšusių šlakais ir dumbliais. Skirstytuvui ir 
išmetimo kolektoriui išvalyti sunaudojo šešis litrus benzino, tad ka- 
meros dabar tiesiog blizgėjo. Tačiau nuo benzino garų ėmė plyšti gal- 
va. Organizmui trūko skysčių, o šiluma ankštame variklio skyriuje tik 
blogino situaciją. Tikėjosi, jog jo pastangų dėka variklis nustos kaisti 
ir gesti; užsukęs paskutinį varžtą iškišo galvą per atvirą liuką dairy- 
damasis Eduardo. Pastebėjo jį stovintį prie laivo planšyro, su šortais 
ir elegantiška kepure, suokiantį kelioms prieplaukoje sėdinčioms jau- 
noms merginoms, saulės atokaitoje gurkšnojančioms rožinį vyną. Pi- 
etietiškas Eduardo švytėjimas, ispaniškas akcentas Žavėjo merginas, 
jos juokėsi. 

— Gal galėtum atsiplėšt? - šūktelėjo jam. 

Eduardo nenoriai atsisuko. 

- Šok vidun ir užvesk, - Raunas linktelėjo į valdymo pultą kajutėje. 

— Dabar? 

— Tai ne, poryt. 

Eduardo susierzinęs pažvelgė į Rauną. Užuot ėjęs į kajutę pro vai- 
rinės duris, tiesiog ištiesė ranką pro atvirą šoninį langą - kaip tik pasie- 
kė užvedimo raktelį ant valdymo pulto. 

— Pasiruošęs? — šūktelėjo. 

— Varyk! 

Eduardo pasuko raktelį, starteris tik keletą kartų suspragsėjo, bet 
variklis neužsivedė. 

— Reikia, kad apšiltų. 

Raunas paaiškino Eduardo, kad šis turėtų pasukti raktelį iki pu- 
sės, šiek tiek palaukti, ir tik tada sukti iki galo. Eduardo, akivaizdžiai 
skubėdamas grįžti pas merginas, palaukė kelias sekundes prieš pamė- 
gindamas dar kartą. Varikliui vis tiek neužsivedus jis atitraukė ranką. 

— Deja. 

— Sakiau, dvidešimt sekundžių! 

— Ne ne. Nesakei, kiek laiko. 

— Tik pabandyk dar kartą. 

Eduardo giliai įkvėpė, vėl įkišo ranką pro langą, pasuko raktelį iki 
mas sekundes. 

Tuo metu Rauno kišenėje suzvimbė mobilusis. Jis greitai nusivalė 
rankas į skudurą ir susižvejojo telefoną. 

— Raunai. Kaip gerai, kad jus pagavau, - kitame ragelio gale pasi- 
girdo Lomano balsas. 

— Lomanai, neturiu laiko. 

— Kai tik paskambini, visuomet toks paslaugus, - ironiškai atsa- 
kė Lomanas. —- Bet neabejoju, kad sužinojęs, ką jums turiu, įtempsit 
ausis. 

— Jei ir vėl tie „BėcO“ reikalai, tai man vis dar neįdomu. Geros 
dienos. 

— Ne „B6:O“. Čia daug įdomiau. Įspūdinga byla didelei ir įtakingai 
įmonei. 

— Lomanai, labai malonu, kad apie mane pagalvojot, bet manęs to- 
kie darbai nedomina... 

— Tik palauk, kol išgirsit, ko jie nori. Galim susitikti ir aš... 

Tą akimirką suriaumojo variklis, Eduardo parodė Raunui į viršų 
iškeltus nykščius. Raunas palinko, patraukė droselio laidą, įsuko va- 
riklį. Nenustojo, kol laivas neėmė veikti tuščiąja eiga. Po kurio laiko 
variklis dirbo neužsikirsdamas. Įsitikinęs, kad sūraus vandens pompa 
traukė jūros vandenį pro permatomą filtrą, Raunas išlipo iš variklio 
skyriaus. Atsisėdo ant atviro liuko krašto, basas pėdas atrėmęs į vari- 
klio bloką, vibruojantį į taktą su žemomis apsukomis. 

— Lomanai? — tarė į ragelį. 

Bet Lomanas, akivaizdžiai pavargęs laukti, buvo jau padėjęs ragelį. 

— Tai veikia pagaliau, - atsistojęs jam už nugaros tarė Eduardo. 

Raunas pašnairavo į jį. 

— Juk sakiau. Kur tavo draugės? + 

— Susirado kompaniją, - Eduardo linktelėjo į merginas, susėdusias 
poromis su keliais bendraamžiais vaikinais. - Dios mio", nesuprantu, ką 
gijos veiks su tais pienburniais? 

— O tuniekad nebūsi per senas? 

— Nesupratau? 

Raunas palingavo galva. Tuo metu apsukos nukrito, po akimirkos 
sušnypštęs variklis užgeso. 

— Šūdas, - Raunas numetė į šalį skudurą, kuriuo valėsi rankas. — 
Šūdai ir myžalai. 

— Gal verčiau profesionalą pasikviestum pasižiūrėt? 

— Jau buvau, — Raunas dėbtelėjo į jį. - Pasakė, kad neapsimoka re- 
novuoti ir patarė pakeisti nauju. 

— Tai juk nebloga mintis? Kada paskutinį kartą plaukiojai su 
„Bjanka“? 

Raunas gūžtelėjo. Atsakymą žinojo: mėnesį prieš Evos mirtį. 

— Mechanikas teisus, - tarė Eduardo. - Šitas variklis nekaip atrodo. 

— Gali būt, bet aš neturiu pinigų. Vos išgaliu čia švartuotis. 

Eduardo rimtai pažvelgė į jį. 

— Nesusimoki uosto mokesčio? 

Raunas pakilo. 

— Buvo svarbesnių dalykų. 

— Raunai, mi amigo“. Su tokiais dalykais nejuokaujama. Jei nesumo- 
kėsi, jie tave iš čia išspirs. Kurtas — blogas žmogus. 

Raunas nusišypsojo. Daug ką galima buvo pasakyti apie jų uosto 
viršininką Kurtą, bet blogas jis nebuvo. Nebent šiek tiek įsiskaudinęs, 
nes jį prieš šimtą metų jį atleido uždarę „Bėr:W“ laivų statybos įmonę, 
dėl to jis nuolat keršydavo aplinkiniams, įskaitant ir laiku mokesčio 
nesumokančius buriuotojus, ar kitus, nesilaikančius daugelio uosto re- 
glamento nuostatų. 

— Kad ir kaip būtų, dabartinės letargo būsenos „Bjanką“ Kurtui bus 
sunku išjudinti. | 

— Gal tau paskolint? 

— Verčiau jau mirsiu, nei skolinsiuos. 


k Dieve mano. (Isp.) 
** "Drauge mano. (Isp.) 

Jau buvo gerokai po vidurnakčio, kai Raunas gan apgirtęs sėdėjo ant 
kėdės prie įėjimo į „Uosto ūdrą“, glostydamas ant plytelių priešais gu- 
lintį Miotę. Šventinė nuotaika „Uosto ūdroje“ siekė gatvę, plito kanalo 
link, kur prieplaukoje sėdėjo geriantys lankytojai. Pagal muziką, sklin- 
dančią pro praviras duris, suprato, kad muzikinį automatą perėmė 
baro moterys. Nuolat sukosi Berio Vaito dainos ir keli klasikiniai disko 
hitai, ojos pritariamai dainavo. Skambėjo ir negražiai, ir jaukiai. Tą aki- 
mirką tarpduryje pasirodė Eduardo, abiejose rankose laikydamas po 
tris taureles. Prisėdęs ant kėdės šalia Rauno ištiesė jam dalį. 

— Ką švenčiam? - paklausė Raunas. 

— Už mirusiuosius. Ispaniška tradicija. Pagerbiam tuos, kuriuos 
mylim. Alkoholiu arba plojimais, o šiandien - geriam. 

— Atsimeni datą? 

— Žinoma. Eva buvo unikali. 

Raunas linktelėjo, pauostė taurelių turinį. Prastas brendis, kurį už- 
sakyti Eduardo kažkaip sugebėjo įtikinti Džonsoną, bet alkoholio sti- 
prumas ir proga atšvęsti tenkino. 

— Kaip ten sako, saliut. 

— Salud. 


2 Į sveikatą. (Isp.) 

7. 


Raunas išsitiesė ant baltos plastikinės kėdės „Bjankos“ vairinėje, at- 
simerkė. Ryto šviesa tvieskė nežmoniškai stipriai, trumparankovių 
marškinių kišenėje pasigrabaliojo saulės akinių. Atrodė, lyg saulė de- 
gintų pro akių obuolius ir kaktinę skiltį, nusvilindama smegenų liku- 
čius. Neprisiminė, nė kaip, nė kada su Miofe grįžo namo, nė kas nutiko 
vakare. Nors ne, dabar prisiminė, kad su Eduardo gėrė už Evos atmini- 
mą. Dabartinėje būsenoje Raunas ir pats jautėsi labiau miręs nei gyvas. 
Pamėgino sudrėkinti suskeldėjusias lūpas, pašnairavo aplink, ar neras 
ko atsigerti, bet ant denio voliojosi tik keli tušti alaus buteliai ir apvirtęs 
kavos puodelis. Neturėjo noro keltis eiti į kajutę vandens. Labiausiai 
troško vėl užmigti, pramiegoti pagirias. Tą akimirką pro šalį kanalu 
praplaukė ekskursinė valtis. Nepaliaujamai spragsint turistų fotoapa- 
ratams girdėjo gidą, kaip įprasta, pasakojantį apie „Ihe old shipyard 
that used to be here but now has been converted into expensive pentho- 
uses..." Grįžtelėjęs pastebėjo prieplaukoje sėdinčią figūrą, įsmeigusią 
akis jo pusėn. 

— Laba diena, - tarė ji. 

Moteriai buvo per trisdešimt, ji vilkėjo tamsiu, minkštu kostiumė- 
liu, pasivilkusi marškinėlius. Atgal sušukuoti plaukai suteikė jos veidui 
dar daugiau griežtumo. Raunas atkreipė dėmesį į jos avimus patogius 
batus. Jei tik būtų buvusi aukštesnė, būtų pamanęs, jog ji - Danijos 
žvalgybos pareigūnė. Bet taip atrodydama galėjo dirbti bet kam. Nors 
iš tolo ir atsidavė mente. 

— Ryts, - sumurmėjo jis. 

— Ilga naktelė? Nieko nėra baisiau nei atsibusti pagiriotam karštą 
vasaros dieną. Manau, laikas apsisukt, viena pusė jau visai sudegus, — 
parodė į kairę jo veido pusę. 

Nesugebėjo suprast, ar ji iš jo šaiposi, ir, nors ką tik čia pasirodė, 
jau ėmė jį erzinti. 

— Ar galiu kažkuo padėt?.. 


2 Čia kadaise buvusią laivų statyklą, dabar virtusią prabangiais namais su mansar- 


domis. (Angl.) 

Neįspėjusi metė jam plastiko buteliuką su vandeniu. Jis sugavo 
prieš pat buteliukui atsitrenkiant jam į galvą, pagalvojo, kad metė gan 
smarkiai. Lyg Žaistų rankinį. 

— Ačiū, - atsuko dangtelį. 

— Gražus... ar tikriau, nuostabus... jūsų laivas. Čia kartais ne „Grand 
Banks“? 

Jis linktelėjo. 

— Klasikinis modelis. Tik tą dūlantį tikmedžio denį reiktų sutvar- 
kyt. Kuo vardu tas jūsų laivas? — palinkusi į vieną pusę pasižiūrėjo į 
užrašą, pritvirtintą ant laivagalio. - „Bjaaanka“, - melodingai ištarė. — 
Taip taip, kažkaip gi reikia pavadinti. | 

Raunas ištuštino buteliuką, užsukęs dangtelį pastatė ant denio: 

— Ojūs kuo vardu? 

Moteris neatsakė, tik pažiūrėjo į Miofę. 

— Angliškas buldogas? Koks vardas? Kanda? 

— Tik nepažįstamus. Klausykit, jei niekuo negaliu pagelbėt, tai la- 
bai ačiū už vandenį. 

Iškėlęs buteliuką atsuko jai nugarą. Slapčia tikėjosi greitai išgirsiąs 
tolstančius žingsnius. Tačiau bergždžiai. 

— Dar nesu sutikusi privataus detektyvo ar apskritai vyro, gyve- 
nančio laive. Raunai, negaliu suvokti, ar tai įspūdinga, ar beviltiška. 

Raunas atsigręžė, nuleido saulės akinius. Ji nejudėjo iš vietos, tik 
įdėmiai žiūrėjo į jį. Jei ji ir nėra mentė, tai tikrai buvo anksčiau, tuo ne- 
abejojo. 

— Tikrai neatėjot čia tiesiog pašnekėt apie mano laivą ar šunį, tai 
ko norit? 

Atsispyrusi nuo prieplaukos ji nušoko pusantro metro prie jach- 
tos vairinės. Miofė puolė loti, bet moteris neišsigandusi patraukė 
link jų. 

— Eikš eikš, niurzgaliau, — išsitraukusi sušėrė jam šunų skanėstą. — 
Jau sutarsim? 

Miofė čepsėjo, atrodė nuginkluotas. Raunas apstulbęs pakėlė akis 
į moterį. >. 

— Gerai pasiruošėt. 

Ji nusišypsojo, tiesdama jam ranką. 

— Katrinė, - prisistatė. Tiesmukas rankos paspaudimas jo nenuste- 
bino. - Dirbu „Mesmer Resources“, - išsitraukusi vizitinę kortelę paki- 
šo jam. Raunas nepaėmė. 

— Arjus čia atsiuntė advokatas Lomanas? - Raunas papurtė gal- 
vą. - Apgailestauju, jam jau nebedirbu, be to, nesu privatus detek- 
tyvas. 

— Lomanas ir sakė, kad stovit kryžkelėj, — ji apsidairė po laivą, 
žvilgtelėjo į smarkiai sujauktą kajutę. - Suprantu, ką jis turėjo omeny. 

— Puiku, tai kaip suprantu... Katrine, jau eisit, - užsidėjo saulės 
akinius. 

— Bet Lomanas jus gyrė. Sakė, gabus esat, — iš jos tono galėjai pa- 
galvoti, kad kalba apie šunį, ar vaiką, bet Raunas provokacijai nepasi- 
davė. - Mano viršininkas, Ferdinandas Mesmeris, norėtų susitarti dėl 
susitikimo, — mestelėjo vizitinę Raunui ant kelių. Jis pašnairavo į kor- 
telę — griežto stiliaus, profesionalią, su mėlynu logotipu viršuje. — Jis 
norėtų su jumis akis į akį aptarti svarbią bylą. 

— Vis tiek nedomina. 

— Sumokės dosniai. 

— Lomanas irgi žadėjo, aš atsisakiau. Pasakykit savo viršininkui, 
kad aš nenoriu dirbt šnipu, - ištiesė vizitinę, bet ji nepriėmė. 

— Žinau, kokį valandinį atlygį siūlo Lomanas, mūsų visiškai ne 
toks. Be to, galiu jus užtikrint, kad čia apie jokį... šnipinėjimą kalbos 
nėra. Visiškai rimta byla. 

— Apie ką? 

— Atvykit į susitikimą ir Ferdinandas Mesmeris viską jums paaiškins. 

— Tai jūs — paprasčiausia pasiuntinė. Kaip ten jus vadina... Biuro 
pasiuntinukė. 

Pastebėjęs, kad įžeidė jos tuštybę, pasijuto šiek tiek geriau. 

— Tiktų rytoj dešimtą ryto, ar per anksti? Adresas - ant vizitinės. 

Tą akimirką pasigirdo tiesiai į „Bjanką“ artėjantis medinių klum- 
pių kaukšėjimas krantinės grindiniu. Raunas šį garsą per daug gerai 
pažino, tad, kaip ir tikėjosi, tuoj pat prieplaukoje išdygo Kurtas. Nors 
buvo šilta, jis kaip visada vilkėjo neperšlampamą striukę su „Burmeis- 
ter 6c Wain“ logotipu. 

— Sveikas, Kurtai, - tarstelėjo Raunas nė nepažvelgęs jo pusėn. 

— Aha aha, - sumurmėjo Kurtas, akivaizdžiai nusivylęs užklupęs 
Rauną ne vieną. - Raunai, ar galim vėliau pasišnekėt? 

Raunas atsakydamas skėstelėjo rankomis — greičiausiai. Daugiau 
nieko netaręs Kurtas apsisuko ir dingo taip pat greitai, kaip ir atsirado. 
Raunas giliai atsiduso. 

— Koks ten sakėte, viršininko vardas... Frederikas? 

— Ferdinandas... Mesmeris. 

— Okei, pasakykit Ferdinandui, kad į susitikimą ateisiu, bet iš anks- 
to nieko pažadėt negaliu. 

— Nuostabu. 

— Ir už tai norėsiu keturių tūkstančių aštuonių šimtų šešiasdešimt 
kronų. 

Katrinė kilstelėjo antakius. 

— Už susitikimą? Imat pinigus už darbo pokalbį? 

— Galit pavadint, kaip tik norit. Bet kokiu atveju - suapvalinkim iki 
penkių tūkstančių. 

Ji papurtė galvą, jau norėjo pasiimti vizitinę kortelę, kurią jis vis 
dar laikė rankose, bet susiturėjo. 

— Ar galiu tikėtis, kad rytoj pasirodysit? 

- Žinoma. Aš - profesionalas. 

Ji nieko neatsakė, išsitraukusi pluoštą banknotų suskaičiavo pini- 
gus. Jam patiko jos stilius, iš pradžių vanduo, tada šuns skanėstai, o 
galiausiai - krūva grynųjų, greičiausiai ir ginklą turėjo, kokį batoną, kas- 
tetą ar ką nors panašaus? Svarstė, kam jis tam... Ferdinandui Mesme- 
riui reikalingas, kai turi tokią darbuotoją? Kad ir kaip būtų, laimėjo sau 
laiko su Kurtu, tai bent „Bjankai“ čia leis toliau būti. 

10. 


„Mesmer Resources“ būstinė buvo Nikolajaus Eigtvedo gatvės gale — 
paskutinysis žymiojo Heningo Larseno biurų komplekso, besidriekian- 
čio link Knipelio tilto, pastatas. Kompleksą sudarė šeši pagrindiniai 
stiklo ir tamsaus plieno pastatai, kur, be Mesmerio firmos, dar buvo 
įsikūrusių laivybos, ofšorinių bendrovių ir finansų sektoriaus įmonių. 
Tamsūs jų frontonai atsispindėjo uosto baseine tarsi niūrūs monolitai. 
Raunui niekada nepatiko šis tiek laurų susižėręs statinys, kuris, visa 
laimė, buvo pačiam rajono pakrašty, todėl nebjaurojo Kristianshauno. 

Perėjęs sukamąsias duris į vestibiulį, nuėjo prie registratūros. Jau- 
na darbuotoja raudonai dažytomis lūpomis, priderintomis prie tokių 
pat raudonų nagų, vos žvilgtelėjo jo pusėn. 

— Kuo galėčiau padėti? — ištarė automatiškai. Nužvelgė jį nuo marš- 
kinėlių iki nudrengtų džinsų bei nusidėvėjusių „Converse“ sportbačių, 
kol galiausiai pastebėjo šalia lekuojantį Miofę. Tušinuku parodė į šunį. 

— Bet jam čia negalima, - dėbtelėjo į Rauną. 

— Esu susitaręs su Ferdinandu Mesmeriu. 

— Ar ne? - klustelėjo nė nežvilgtelėjusi į dienotvarkę. — Bet jam čia 
vis tiek negalima. Lauke yra kablys šunims pririšti. 

—... Sabina, būkit gera, praneškit Ferdinandui Mesmeriui, kad buvo 
užėjęs Tomas Raunsholtas. Geros dienos. 

Jai nespėjus nieko pasakyti Raunas apsisuko eiti link sukamųjų 
durų. Tuo pat metu išgirdo vestibiulyje šaukiamą savo vardą. Atsigrę- 
žęs pamatė atskubančią Katrinę. Jai priartėjus jis šaltai nusišypsojo. 

— Smagu jus matyti. Kur einat? 

— Ji nenorėjo mūsų įleisti, — linktelėjo registratūros darbuotojos 
pusėn. 

— Nejaugi? 

Ji parvedė jį atgal. 

— Įrašykim Rauną... su šunimi. 

Išspaudusi šypseną darbuotoja padėjo ant stalelio žurnalą, paro- 
dydama, kur jam įrašyti savo vardą, parašą ir atvykimo laiką. 

— Taip pat pasirašykit čia, - Katrinė iš vidinės kišenės išsitraukė 
dokumentą, išlankstė ir pastūmė ant stalelio priešais. 

— Kas čia? 

— Pasižadėjimas tylėti. Čia pasirašot, kad viskas, ką išgirsit susitiki- 
mo su Ferdinandu Mesmeriu metu, yra konfidenciali informacija, ku- 
rios negalėsit perduoti tretiems asmenims. Paprasčiausias formalumas. 

— Ar nebūtų paprasčiau, jei Mesmeris tiesiog kalbėtų apie tai, kam 
lemta išvysti dienos šviesą? 

Ji jau Žžiojosi kažką sakyti, tačiau, kol jis pasirašinėjo sutartį, apsi- 
galvojo. 


Raunas su Miofe nusekė Katrinę ilgu vestibiuliu prie liftų priešingoje 
pusėje. Čia buvo nepakenčiamai karšta, praeinant matėsi plačiai atla- 
potos konferencijų salių durys. Ten prakaitavo vienmarškiniai žmonės, 
klausydamiesi kažkokių pristatymų ar pranešimų. Pats Raunas pasku- 
tinįkart suole sėdėjo policijos mokykloje, jį nupurtė vien nuo minties 
apie tai. 

— Tai ką jūs tiksliai veikiat? 

Jie įėjo į liftą, Katrinė per skaitytuvą perbraukė kortelę, nuspaudė 
paskutinio aukšto mygtuką. 

— Mokom. 

— Ko? 

— Vadybos strategijų. „Mesmer Resources“ — viena iš pirmaujančių 
šioje srityje. 

— Tai verslas neblogai einas? 

— Praeitais metais turėjome aštuonių šimtų milijonų apyvartą. 

Liftas pajudėjo, užvežė juos į ketvirtą aukštą. Vaizduotė neišnešė, 
kokią užduotį jam paruošė Mesmeris. 

m. 


Katrinė palydėjo jį iki Ferdinando Mesmerio kabineto, durys buvo 
atviros. Pakvietusi jį vidun paprašė palaukti Mesmerio, jis turėjo pa- 
sirodyti netrukus. Paliktas vienas Raunas apsidairė. Kabinetas buvo 
įrengtas griežtai, vienodu stiliumi, kaip ir likusi būstinė. Gausiai ap- 
statytas brangiais dizainerių baldais, kad niekas neabejotų įmonės sė- 
kme. Jokių asmeninių daiktų kabinete nebuvo, neskaitant ant vienos 
sienos kabančio didelio paveikslo. Raunas atpažino niūrius deformuo- 
tų kūnų motyvus su aplink sukomponuotomis rėkiančios geltonos 
spalvos citrinomis, nors ir neatsiminė dailininko pavardės ir negalė- 
jo iššifruoti parašo ant drobės. Tokius mėgo Eva. Kartą nusitempė jį 
į „Louisiana“ muziejų, į labai panašių paveikslų parodą. Šitas buvo 
vertas bent kelių milijonų. Atsigręžė į panoraminį langą su vaizdu į 
didįjį vestibiulį. Apačioje Žmonės ėmė plūsti iš konferencijų salių, 
rinkdamiesi apie aukštus stalus su paruošta kava ir vandeniu. Apėmė 
toks jausmas, lyg žiūrėtum į mėlynai ir baltai mirgantį ir teliūskuojantį 
marškinių vandenyną. 

— Mane taip pat visad sužavi šitas vaizdas, - pasigirdo balsas Rau- 
nui už nugaros. —- Tiek energijos, tiek Žingeidumo vienoje vietoje. Visai 
neseniai galėjai matyti kibirkščiuojančias, pilnas idėjų jų akis. 

Raunas lėtai atsigręžė, nužvelgė Ferdinandą Mesmerį. Jis buvo 
beveik visa galva aukštesnis už jį, stambokas. Su žilstelėjusia barzda, 
įrudusio veido - atrodė gyvybingas, nors ir artėjo prie septyniasdešim- 
ties. Mesmeris servetėle nusišluostė prakaituotą kaktą. Su tamsiu kosti- 
umu ir juodais marškiniais jam greičiausiai buvo karšta. 

— Na ir pragariška diena, sugedo mūsų oro kondicionierius, - jis 
nusišypsojo Raunui. —- Turime šimtą penkiasdešimt dalyvių iš „Novo 
Nordisk“ ir „Danske Bank“, vargšai jau visi permirkę nuo prakaito, o 
dar liko šešios valandos mokymų. Nenorit prisėst? —- parodė Raunui į 
vietą ant sofos, pats sunkiai klestelėjo į kėdę priešais. Jis nenuleido nuo 
Rauno akių, lyg mėgindamas iki galo perprasti jo asmenybę. 

— Esu labai dėkingas, kad atėjote. Geras mano draugas Lomanas 
tiek daug gero apie jus pasakojo, koks gabus esate. 


48 


Raunas nusuko akis. 

— Kiek supratau iš Katrinės... užsiimat vadyba... - tarė, norėdamas 
nukreipti kalbą nuo savęs. 

- Esame didžiausi visoje šiaurinėje dalyje. Čia paruošiame dešimt 
tūkstančių vadovų ir ekspertų per metus. 

— Įstab... 

— Taip pat esame kompetetingiausi, - pertraukė jį Mesmeris. — Tiek 
lojalių klientų, tiek patenkintų vartotojų skaičius viršija aštuoniasde- 
šimt penkis procentus. Turime unikalią vadovavimo ir asmenybės tipo 
nustatymo priemonių strategiją, daug geresnę ir tikslesnę nei JTI, „Bel- 
bin“, „Myers-Briggs“ ar DISC. 

— Aha, - atsakė Raunas, nė nenutuokdamas, apie ką Mesmeris šne- 
ka. — Tai kas ten per užduotis, kurią man turit paruošęs? 

Mesmeris nusišypsojo. 

— O jūs einat tiesiai prie reikalo. Man patinka. Spėju, būsit GC, 
gama centurionas. 

— Negaliu atsakyt. Neįsivaizduoju, kas tai. 

— Ne, ir nesąžininga jus kategorizuoti, juk mes ką tik susitikom, 
nors man labai neblogai sekasi permatyt iš pirmo žvilgsnio, - Mesmeris 
stipriai užsimerkė. — Turbūt nesuklysiu sakydamas, kad jūs — stebėto- 
jas, metodiškas, praktiškas, ieškantis teisingumo, energingas, pasiren- 
gęs išbandyti jėgas daugelyje sričių. 

— Ne, neklystat, bet ar šie bruožai nebūdingi devyniasdešimt devy- 
niems procentams visų tyrėjų? 

— Taip pat esat skeptikas, - toliau samprotavo Mesmeris, servetėle 
tapšnodamas sau kaktą. — Ar esat kada atlikęs asmenybės testą? 

Paskutinį kartą Raunas tokį klausimą girdėjo prieš dešimt metų, 
kai Vesterbro aikštėje jam tą pasiūlė scientologas, o jis atsisakė parody- 
damas policininko ženklelį. 

— Ne, - atsakė. 

— Vienas svarbiausių mūsų prioritetų - plėsti savęs pažinimą. Ben- 
dradarbiaujame su gabiausiais šalies verslo ir sporto psichologais. 

— Mat kaip... - atsakė Raunas. Su psichologu jam teko kalbėtis ne- 
trukus po Evos mirties. Tai nutiko po budėjimo, Mikeliui reikėjo pa- 
sirūpint, kad neišlietų viso susikaupusio pykčio ant keleto sulaikytų 

vagių iš Rytų Europos. Pasimatymas su policijos psichologu po to įvy- 
kio nepadėjo. — Ir dabar tokio testo daryti neketinu, jei link ten sukat? 

— Visai ne. Tiesiog šnekučiuojamės. Lomanas pasakojo, kad dirbot 
policijoje, kažkokiam Specialiųjų pajėgų būry. 

— Šešerius metus centrinėj nuovadoj. Dirbau įvairiose komandose, 
dažniausiai su gaujų ir narkomanų nusikaltimais. 

— Įdomu... ir pavojinga. 

— Taip, kartais. 

— Bet išėjote? Kodėl, jei galiu paklaust? Pasidarė per sunku? 

— Dėl asmeninių priežasčių, - Raunas pasimuistė kėdėje. - Mesme- 
ri, kokią gi man turite užduotį? 

— Sekundėlę. Tuoj prie to prieisim. Visgi už jūsų laiką šiandien su- 
mokėjau, - nusišypsojo. - Taigi koks jūsų požiūris į šitą verslą? — skės- 
telėjo rankomis lyg mėgindamas aprėpti kabinetą. 

— Nesu su juo susipažinęs, tad neturiu nuomonės. 

— Bet dirbdamas policijoje turėjote susidurti su visokiais efektyvu- 
mo didinimo planais, kuriuos mėgindavo įgyvendinti valdžia? 

Raunas gūžtelėjo. 

— Nepamenu. Tik policijos reformą, nuo jos pusei dalinio pakriko 
nervai, 0 kita pusė policininkų sutrikę ėmė tik lakstyt aplinkui. 

Mesmeris pritariamai linktelėjo. 

— Taip, šioje srityje valstybinis sektorius smarkiai atsilieka. Tad 
kokį pirmą įspūdį susidarėte apie mano įmonę, kaip jums atrodome? 

— Arne vis vien, ką manau? Tikrai nesu iš tikslinės jūsų publikos. 

— Man būtų labai svarbi nuoširdi jūsų nuomonė. Būtent dėl to, kad 
nesate tikslinė publika, galite pažvelgti iš šalies. Nagi, aš neįsižeisiu. 

— Gerai, - Raunas apsidairė. - Manau, dedate daug pastangų atrodyti 
išskirtinai —- pradedant nuo prestižinės vietos, kurioje įsikūrėte, baigiant 
dizainerių kurtais baldais ir brangiais paveikslais. Visa tai - labai patrau- 
klūs rėmai jūsų mokiniams, išmokstantiems krūvas klišių, kuriomis grįžę 
jie apipila savo darbuotojus. Tik norėdami priversti juos arti dar smar- 
kiau, jei ne veltui, tai bent jau kad galėtų apmokėti jūsų išrašytą sąskaitą. 

Mesmeris skardžiai nusikvatojo. 

— Labai tikiuosi, kad darome kiek daugiau. Bet pripažinsiu - pir- 
minė analizė labai įžvalgi. Ar Žinot, kaip aš pats analizuoju verslą? 

— Uždavinėdamas daug klausimų kaip kad dabar ir siųsdamas 
žmones į kursus? 

— Atlikdamas KAVOS testą. 

— Dar vienas mįslingas trumpinys? 

— Ne ne, tai ne šiaip madingas žodelis. „Kavos testas“ — tai mano 
strategija vertinant verslą. Šalyje, kur per metus išgeriama septyni ka- 
blelis trys milijardo puodelių kavos, mūsų kavos gėrimo įpročiai pui- 
kiai parodo socialinį intelektą, bandos sąveiką. Dėl to jis man padeda 
susidaryti labai aiškų pirmą įspūdį apie įmonės struktūrą. Viskas, ką 
padarau, tai pirmąkart susitikęs su įmone paprašau jų puodelio kavos. 
Aštuoniasdešimt penki procentai suaugusių gyventojų geria kavą, to- 
dėl toks svečio prašymas nieko nestebina. Tačiau mane vis tiek pribloš- 
kia, kad daugumoje įmonių šis paprastas prašymas sukelia ant kojų 
visą skyrių. Staiga visi darbai nustumiami į šalį tik tam, kad būtų at- 
sakyta į klausimą, kas gi atneš kavos? Ar ją paruoš, jei dar neparuošta. 
Visa tai atspindi organizacijos hierarchiją, ir ar apskritai sukurta kokia 
nors nurodymų grandinė. Galiausiai atkreipiu dėmesį į daugelį kitų 
dalykų, pavyzdžiui, kaip nusiteikęs man kavą atnešęs darbuotojas. 
Taip pat —- ar nurodymas atnešti kavos tiesiog „išmetamas“ į skyrių, 
tad galiausiai užduoties tuo pat metu imasi keli darbuotojai. Kiek laiko 
užtrunka, kol tos kavos gaunu. Visos tos smulkmenos padeda susida- 
ryti įspūdį apie skyriaus efektyvumą. Net kavos kokybė yra svarbus 
rodiklis. Jei nutariama patiekti man rūgščius kavinuko dugno likučius, 
tai kažką parodo apie trūkstamą pagarbą klientams bei kruopštumo 
trūkumą atliekant kasdienius darbus. Didelės medicinos pramonės ir 
informacinių technologijų kompanijos paprastai turi paruoštus termo- 
sus - aiškiai daugiau galvoja apie kiekybę, o ne kokybę. Advokatų kon- 
toros ir audito firmos dažniausiai turi „Scanomat“ kavos automatus — 
efektyvus, bet kartu ir banalus pasirinkimas. Dauguma rinkodaros 
biurų ir architektų firmų tenkinasi tomis kavos kapsulėmis. Architektai 
nuolat atsiprašinėja dėl neekologiškų aliuminio kapsulių. Tada ir iškyla 
klausimas, tuomet kodėl jas, po velnių, vis dar naudoja? — Mesmeris 
pats pasijuokė iš savo pastebėjimo ir tada atsilošė. 

— Įdomu, —- baksnodamas į stalą šypsena jam atsakė Raunas. - Bet 
jūs kavos man dar nepasiūlėt. 

— Neatrodot panašus į kavos mėgėją. Bent jau darbo metu, — 
Mesmeris prisimerkė. — Tačiau rytais išgeriat puodelį „Nescafė“. Jis nu- 
leido akis į šunį, gulintį Raunui prie kojų. - Ar ne tiesa? 

Raunas nebesišypsojo. 

— Kokia gi ta mano užduotis? Ar kas ėmė vogti biuro reikmenis? 

Ferdinandas Mesmeris numetė permirkusią popierinę servetėlę 
ant stalo ir rimtai pažvelgė į jį. 

— Noriu, kad rastumėt mano sūnų. 

— Jūsų sūnų? 

Mesmeris linktelėjo. 

— Kada jis dingo? 

Nors kabinete jie buvo vieni, Mesmeris greitai apsidairė, prislopi- 
no balsą. 

— Jau kuris laikas. 

— Ar policijai pranešta? 

— Ne ne, tikrai ne, nusikaltimo čia nėra. Tiesiog noriu jį rasti. 

— Kiek jūsų sūnui metų? 

— Taip, kiek čia jam dabar... keturiasdešimt septyneri ar aštuoneri. 

— Ir jums atrodo, kad jam gresia pavojus? 

— Na, savaime suprantama, nežinau, bet nemanau. Tikiuosi, 
kad ne. 

— Kada jį matėt paskutinį kartą? 

— Aha, taip, turbūt daugiau nei prieš dešimt metų. Susiginčijome, 
o paskui... na, paskui dar ir nesikalbėjome, — Ferdinandas Mesmeris 
nudelbė akis. 

— Apgailestauju, Mesmeri, bet negaliu jums padėti. Tokiais daly- 
kais apskritai neužsiimu. 

Ferdinandas Mesmeris apstulbęs pakėlė akis. 

— Juk jūs - privatus detektyvas? 

— Netiesa. Nežinau, ką jums pasakojo Lomanas, ar kokį pats įspūdį 
susidarėte, bet... 

— Bet radot tą merginą, tą pagrobtą prostitutę. O ne per seniau- 
siai juk padėjot vokiečių policijai toje dingusio bibliotekininko by- 
loje. 

— Jis buvo buhalteris, bet šiaip — jūs visai gerai informuotas. 

— Mano Personalo paieškos skyrius savo darbą išmano. Tai kodėl 
nenorit imtis šios bylos? Galiu patikinti, honoraras tikrai dosnus, o ir aš 
liksiu labai dėkingas. 

— Dėl to, kad jūsų sūnui pavojus greičiausiai negresia. Jums tikrai 
gali padėti bet kas kitas, turintis daug daugiau patirties. Kas nors iš 
jūsų paties organizacijos. 

Ferdinandas Mesmeris atrodė užgautas - sėdėjo linguodamas galva. 

— Byla per daug paprasta, dėl to nenorit jos imtis, taip? 

Raunas gūžtelėjo. 

— Tai tiesiog ne mano sritis. 

— O man kaip tik atrodė, kad kas jau kas, o jūs tikrai žinosit, ką 
reiškia nežinomybės prakeiksmas. Kaip tai graužia iš vidaus, kai negali 
rasti atsakymų į rūpimus klausimus. Ypač, kai kalbama apie pačius ar- 
timiausius žmones. 

Raunas, puikiai supratęs, kaip nuodugniai atliktas Mesmerio užsa- 
kytas tyrimas, pakilo nuo kėdės. 

— Įdomus buvo susitikimas. Tikiuosi, savo sūnų rasite. 

Mesmeris taip pat pakilo. 

— Prašau jūsų viską dar kartą apsvarstyti. Tai man labai daug reikš- 
tų, o turėti mane kaip draugą ne taip jau ir blogai. 

Raunas paspaudė Mesmeriui ranką, pajuto šiurkščią odą. Paleidęs 
negalėjo nešnairuoti jos pusėn, atrodė, lyg kadaise ji būtų nudegusi. 
Nudegusi taip, kad ištirpus odai ir mėsai pirštai galiausiai suaugo į 
didelį randinį audinį, iš kurio tekyšojo nykštys. Raunas puikiai įsivaiz- 
davo, kokius skausmus teko Ferdinandui Mesmeriui iškęsti, kai tai nu- 
tiko. 

12. 


Po susitikimo su Ferdinandu Mesmeriu Raunas nužingsniavo Vailder- 
so gatve, Aikštės gatvės link. Nors ir buvo vidudienis, karščiausias die- 
nos metas, išėjus iš Mesmerio biuro pastatų knibždėlyno palengvėjo, 
nepavydėjo mokiniams, kurie liko ten įkalinti likusią dienos dalį. Vis 
neapleido mintys apie susitikimą, tarsi tas senis būtų įlindęs jam po 
oda, pažvelgęs tiesiai į sielą. Nors pats Raunas pasakė nedaug, jautė, 
kad Mesmeris kažką jame atskleidė. Kažką paėmė. Toks pats jausmas 
buvo apėmęs po susitikimo su psichologu policijos nuovadoje po Evos 
nužudymo. Vis dar atsiminė tą troškų kambarį, tuos asmeniškus klau- 
simus, savo sielvartą. Buvo sutelkęs dėmesį tik į tai, kad būtų pripa- 
žinta, jog, gali tęsti tarnybą, tuomet pavyko. O kad po dešimties dienų 
palūžęs paprašė nedarbingumo atostogų — visai kas kita. 

Taip svarstant vis labiau knietėjo sužinoti, dėl ko gi Ferdinandas 
Mesmeris susipyko su sūnumi. Nors nė trupučio nesigailėjo atsisakęs 
užduoties, norėjo būti daugiau išsiklausinėjęs apie bylą. Tuo metu kiše- 
nėje suzvimbė telefonas. 

— Girdėjai? — pasigirdo uždususio Eduardo balsas. 

— Ką? 

— Visur per Žinias praneša... 

— Ką? - Raunas sustojo. Patraukė Miofės pavadėlį, kad šuo atsitūptų. 

— Susišaudymas Kopenhagos vidury. Policija atliko reidą tame 
klube su visais tais rusais. 

— Šturmavo Kaminskio vietą? Kada? 

— Taip, šįryt. Įvyko susišaudymas tarp policijos ir Kaminskio žmo- 
nių. Per žinias taip pat praneša apie šūvius Istedo gatvėje. 

— Yra žuvusiųjų? 

— Iki šiol tik pranešė, kad sužeista aštuoni ar dešimt Žmonių. 

— Tu namie ar redakcijoj? 

— Namie. 


Po penkių minučių Raunas sunkiai alsuodamas su Miofe glėbyje nu- 
šoko ant Eduardo kečo denio. Pro atvirą kajutės liuką girdėjo įjungtą 

televizorių. Paleido šunį ant kokpito grindų, o pats siauromis kopėtė- 
lėmis nusileido pas Eduardo, spoksantį į mažutį ekraną. Giliau viduje, 
virtuvėje, stovėjo Raunui anksčiau nematyta šviesiaplaukė. 

— Gal nori arbatos? — paklausė mergina, po akimirkos tuoj pat puo- 
lusi niurkyti Miofę. 

Raunas papurtė galvą ir nustūmęs nuo sofos krūvą knygų prisėdo 
šalia Eduardo. 

— Ar jau pasakė, kas sužeistas? 

— Yra ne tik sužeistų, - nenuleisdamas akių nuo ekrano atsakė 
Eduardo. - Dabar praneša, kad mažiausiai trys nužudyti, tarp jų ir po- 
licijos pareigūnas. 

— Šūdas, - Raunas spoksojo į ekraną. Žinių reportažas transliavo 
tiesiogiai iš Kolbjornseno gatvės, kurią buvo užbarikadavę policinin- 
kai, patruliuojantys aplinkui su uniformomis ir ant krūtinės kabančiais 
kulkosvaidžiais. Fone galėjai įžvelgti sadaužytus rusų klubo langus, 
išspirtas duris. 

— Ar jau susisiekei su redakcija? — paklausė Raunas. 

Eduardo linktelėjo. 

- Taip. Bet jie nieko daugiau, nei pranešta per TV2 „Žinias“, nežino. 

Raunas išsitraukė telefoną, surado Mikelio numerį. Mėgino jam 
paskambinti, iškart įsijungė atsakiklis. Žinutės nepaliko, tik susiieškojo 
jo namų numerį. Po kurio laiko atsiliepė vienas iš Mikelio dvynių. 

— Atsiprašau, ne ten pataikiau, - sumurmėjęs padėjo ragelį. 

— Dabar pradeda traukti žmones lauk, - tarė Eduardo. 

Ekrane rodė priartintą klubo įėjimą. Žurnalistai komentavo tiesiogi- 
nius kadrus, kuriuose pasirodė dviejų gelbėtojų laikomi neštuvai. Po aki- 
mirkos pasimatė ant jų paguldytas vyras su dideliu baltu kaklo įtvaru. 

Raunas pakilo nuo sofos. 

— Gi čia Mikelis, po velnių! 

— Tu tikras? 

— Devyniasdešimt devyniais procentais. Nejaugi jo nematei? 

Eduardo papurtė galvą. 

Tarpduryje išniro dar keli gelbėtojai su neštuvais. Šįkart išnešė su- 
žeistą pareigūną su kovine apranga. 

— Ar gali pažiūrėt Miofę? 

— Žinoma, - atsakė Eduardo. - Kur eini? 

— Į Karališkąją ligoninę. Esu beveik įsitikinęs, kad juos veš ten. 

— Aš kartu. 

— Tik jei nesugalvosi apie tai parašyt, - pasakė Raunas. 

— Ramiai, amigo“. Juk rašau tik apie verslo naujienas. Kaip tu vis 
pamiršti? 

— Nes dirbi „Informacijoje“. Ar vis tiek galiu čia palikt Miofę? - pa- 
žvelgė į šunį, gulintį ant nugaros iškeltom letenom ir pasidavus; mer- 
ginos glamonėms. 

— Tai aišku, mi casa es Miofės casa“, - Eduardo greitai apsivilko marš- 
kinėlius. 


į Drauguži. (Isp.) 


** "Mano namai - Miofės namai. (Isp.) 

13. 


Išlipę iš taksi priešais Karališkąją ligoninę Raunas ir Eduardo praėjo 
visai šalia pagrindinio įėjimo stovinčius Žinių stočių furgonus su ant 
stogų pritvirtintomis satelitinėmis lėkštėmis. Patraukė prie būrio Žžur- 
nalistų, sulaikyto kelių uniformuotų pareigūnų. Eduardo pasisveikino 
su keliais kolegomis, paklausė, ar girdėti kas naujo. Tačiau jie arba ne- 
norėjo su juo dalytis informacija, arba iš tiesų nieko daugiau nepaaiškė- 
jo, nes visi paklaustieji purtė galvas. 

Tenjie liko stovėti kol Raunas dar kartą pamėgino skambinti Mike- 
liui į mobilųjį, bet ir vėl iškart įsijungė autoatsakiklis. 

— Nėra prasmės čia stypsoti, - pasakė Raunas, tempdamas Eduar- 
do nuo būrio. 

— Ką siūlai? 

Raunas prislopino balsą. 

— Pažiūrėkim, ar nepavyktų patekti per Skubiosios pagalbos skyrių. 

Jie perėjo stovėjimo aikštelę, apėjo ligoninės bloką, nužingsniavo 
Julijanos Mari gatve. Raunas atsistojo šiek tiek tolėliau, prie turėklų, iš 
kur apačioje atsivėrė vaizdas į priėmimo skyrių. Prie įėjimo stovėjo keli 
greitosios pagalbos automobiliai atviromis užpakalinėmis durelėmis, o 
užjų — nemažai patrulių furgonų, eilė motociklų. 

— Pažįsti ką nors iš jų? —- Eduardo linktelėjo į apačioje vaikštinėjan- 
čius uniformuotus pareigūnus. 

— Abejoju, bet neįleistų mūsų, net jei ir pažinočiau. 

— Gal galėtum jų paklaust apie Mikelį? 

Raunas papurtė galvą. 

— Nieko iš to nepešim, — Raunas dirstelėjo į kito skyriaus įėjimą 
priešais. - Gal būtų geriausia išsiskirti. Tu grįžk prie pagrindinio įėjimo 
ir paskambinsi man, jei atsitiks kas naujo? 

Eduardo linktelėjo. 

— O tu? 

— Pasižiūrėsiu, gal rasiu kelią į priimamąjį. 


- 
Raunas nuėjo į Onkologijos skyrių, praeidamas senyvą pacientą ne- 
įgaliojo vežimėlyje, kuris tik tuščiai dėbtelėjo jo pusėn. Atsidarius 

automatinėms durims išėjo dvi seselės. Jis skubiai pasisveikino, jos 
atsakydamos mandagiai nusišypsojo ir patraukė toliau. Raunas neap- 
kentė ligoninių, o visų labiausiai ten nuolat, kad ir kur būtum, tvyran- 
čio įkyraus chemikalų tvaiko. 

Pagrindiniu koridoriumi skubėjo artimieji ir ligoninės personalas, 
labiausiai primenantys keleivius oro uosto terminale. 

Raunas apsidairė nuorodų į Skubiosios pagalbos skyrių, kurios nu- 
vedė jį toliau, prie liftų. Buvo beveik įsitikinęs, kad policija bus pastačiusi 
pareigūnų saugoti skubios pagalbos aukšto, tad norint patekti į skyrių 
jam reikės preteksto. Svarstė, ar negalėtų iš kitų skyrių gauti gydytojo 
chalatą, bet pagalvojo, kad tokie greičiausiai šiaip sau nesimėto. Tuo metu 
pastebėjo vyresnio amžiaus azijietę, stovinčią šalia vyrų tualeto su valymo 
reikmenų vežimėliu. Moteris buvo pakabinusi savo chalatą ant vežimėlio, 
vilkėdama tik marškinėlius ir ilgas kelnes iš ritinio vyniojo plastiko maišą. 
Jai įėjus į tualetą, Raunas nuskubėjo prie vežimėlio: stumdamas jį link lifto 
apsivilko baltą moters chalatą ir užsidėjo jo kišenėje rastą mėlyną plaukų 
tinklelį. Leidžiantis liftu į priimamąjį skubiai apsižiūrėjo veidrodyje. Be 
ant krūtinės prisegto moters pažymėjimo su nuotrauka jo maskuotė buvo 
puiki, tik greitai apsuko kortelę. Atsidarius lifto durims, išstūmė vežimė- 
lį į koridorių. Kiek tolėliau, prie durų į priimamąjį nusisukę tarpusavyje 
kalbėjosi du pareigūnai su kovinėmis uniformomis. Raunas žinojo, kad 
praeiti be dokumento jam pavyks tik sulaukus tinkamo momento. Tą aki- 
mirką atsidarė durys, ligoninės darbuotojas ištempė tuščią lovą. Raunas 
nuskubėjo ton pusėn ir, kaip tik tada, kai nešikas rodė kortelę, prasmuko 
pro šalį viena ranka mosikuodamas pažymėjimų. 

— Gal galėtumėt pasitraukti į šalį? - paklausė šypsodamasis. - Šian- 
dien tiek darbo, ačiū: 

Pareigūnai neatsakė, tik pasislinko prie sienos, kad Raunas ir neši- 
kas galėtų eiti savais keliais. 

Raunas nustūmė valymo reikmenų vežimėlį ligoninės koridoriumi, 
kuriame tvyrojo tikras chaosas. Gelbėtojai ir gydymo personalas skubė- 
jo su ką tik atvežtomis susišaudymo aukomis, mėgindami surasti joms 
laisvų palatų. Visur buvo pilna kraujo: ant grindų, palei sienas, aptaš- 
kytos net palubės. Už uždarų palatų durų girdėjosi sužeistųjų aimanos. 
Panoro užmesti akį ten Mikelio, bet pareigūnų ir ligoninės personalo 

skaičius gąsdino. Tad tik toliau traukė koridoriumi, praėjo kelis antran- 
kiais prie lovų prirakintus sužeistus vyrus iš Rytų Europos. Pasiekęs 
paskutinę palatą praviromis durimis atkreipė dėmesį į lovoje gulinčią 
figūrą su prikabinta lašeline. Raunas atsargiai pastūmė duris. Peržengęs 
viduryje telkšantį kraujo klaną priėjo prie lovos, kurioje gulėjo Mikelis 
stipriai sutvarstyta krūtine ir petimi. Buvo išbalęs kaip lavonas. 

— Mikeli? - tarė Raunas. 

Mikelis atsimerkė, pasuko galvą Rauno pusėn. Nuo morfijaus pri- 
gesusiu žvilgsniu palaimingai jam nusišypsojo. 

— Į ką tu čia dabar panašus, po velnių? - sumurmėjo. 

— Tą patį apie tave pasakyčiau, - atsakė Raunas, nusiimdamas mė- 
lyną tinklelį. - Kaip jautiesi? —- nuo Mikelio jo žvilgsnis nukrypo į krau- 
juotas grindis. 

— Čia ne maniškis, - paaiškino Mikelis. - Banditų kraujas. Prieš tai 
čia gulėjęs turbūt neišgyveno. 

— Kur tave pašovė? 

— Kairėj pusėj, prie pat raktikaulio — du šūviai, trys centimetrai nuo 
širdies. Daktarai sako, kad šiandien man pasisekė, nors taip toli gražu 
nesijaučiu... Pragariškas skausmas. 

— O kur Dortė? Ar jai pranešta? 

— Jau pakeliui. Tik reikėjo kažkur palikt mergaites... pas kaimyną. 

Raunas linktelėjo. 

— Gal galiu tau kuo padėt? 

— Duok man šiek tiek vandens. 

Raunas paėmė nuo stalo buteliuką, prikišo šiaudelį Mikeliui prie 
lūpų. 

— Mikeli, kas, po velniais, nutiko? 

Prieš atsakydamas Mikelis nurijo vandenį, susikaupė. 

— Jie pasipriešino. 

— Tiek ir pats suprantu. O jūsų buvo per mažai? 

Jis linktelėjo: 

— „ARAS“, Greitojo reagavimo pajėgos ir mes. Iš pradžių viskas 
ėjos gerai. Visi banditai gražiai sugulė ant grindų, paskui... - mostelėjo 
ranka, prašydamas Rauno dar vandens. Ė 

— Paskui kas? 

Po dar kelių gurkšnių Mikelis tęsė: 

- Įsiveržėm į galinę patalpą, kur buvo Kaminskis ir keli didieji žai- 
dėjai. Jie ten pliekė visą naktį. Kaminskis tiesiog stovėjo, maišydamas 
puodą sriubos... Net tada, kai šūktelėjom jam gultis ant Žemės su kitais, 
jis tiesiog stovėjo ir maišė. Renė, naujokas, nuėjo jo paguldyt. 

— Procedūra ne tokia. 

— Ne, kaip jau sakiau, naujokas, nekantrus, nuėjo ir sugriebė Ka- 
minskį, - Mikelis sunkiai įkvėpė. - Kaminskis sureagavo greitai. Griebė 
Renės ginklą mums nė nespėjus nieko imtis. Jį patį pirmą ir nukalė. 
Kaminskis įvykdė bausmę šūviu tiesiai į pasmakrę. Aš sustingau, visi 
sustingom. Kaip tik to Kaminskiui ir reikėjo, nes tada tai užvirė praga- 
ras. Atsirado daugiau banditų... tie, kuriuos paguldėm, sukilo ant kojų, 
ėmė priešintis. Tikri laukiniai vakarai. Skerdykla. Žmones šienavo iš 
arti. Juos, mus. Visur vien kaulų ir smegenų košė, - jis užsimerkė. 

Raunas suspaudė Mikelio ranką. Degė iš noro paklausti, ar Ka- 
minskis išgyveno, bet neprisivertė. Tik ne Mikeliui verkiant. Tą akimir- 
ką koridoriuje pasigirdo šūksniai, kažkoks sujudimas. Pareigūnas visu 
balsu šaukėsi pagalbos. Apsisukęs Raunas pro praviras duris pastebėjo 
kelis prabėgančius policininkus. Tarp šūksnių liejosi rusiški keiksma- 
žodžiai ir prakeiksmai. Priėjęs prie durų pažvelgė lauk. Koridoriaus 
gale trys pareigūnai buvo užgulę tarsi kraujyje išmirkusį vyrą. Jo dra- 
bužiai buvo suplėšyti į skutelius, nepaisydamas jėgos persvaros jis vis 
tiek mėgino ištrūkti. Aplink paklaikusį jo veidą tarsi krauju aptaškyti 
gaurai kyšojo stori plaukai ir barzda, jis visaip mėgino pagriebti pa- 
reigūnus. Policininkai stengėsi užlaužti jo rankas už nugaros, kad ga- 
lėtų uždėti antrankius, tačiau jis tikriausiai buvo stipresnis. Atsinešęs 
švirkštą gydytojas suvarė jį vyrui į sėdmenis. Suveikė akimirksniu, pa- 
reigūnai iškart surakino riešus. Vyras prunkšdamas nuleido galvą, pro 
jo lūpų kraštelį ištekėjo burbuliuojantis kraujo ir seilių mišinys. Nepai- 
sant beprotiško elgesio ir iškreipto veido Raunas jį atpažino. Čia buvo 
Kaminskis. 

14. 


Ankstyvą vakarą priešais „Uosto ūdrą“ sėdintys lankytojai mėgavosi 
paskutiniais virš kanalo besileidžiančios saulės spinduliais. Pustuštė- 
je užeigoje Raunas, Viktorija ir Eduardo stovėjo prie baro. Pasilenkęs 
per barą Eduardo pasuko ventiliatorių jų pusėn norėdamas išsklaidyti 
tvankų orą. 

— Nekišk nagų, šitas skirtas personalui, - iš savo vietos prie baro 
tarė Džonsonas, atsukęs ventiliatorių tiesiai į save. 

— Bet čia beprotiškai karšta, - sudejavo Eduardo. 

— O aš maniau, kad pietiečiams patinka karštis? 

— Jei patiktų, tai būčiau Malagoj ir pasilikęs, - Eduardo grįžo ant 
baro kėdės. Nusuko žvilgsnį į Rauną. 

— Tai Mikelis išsikapstys? 

Raunas linktelėjo. 

— Manau, kiek užtruks, kol grįš į darbą. 

— Pasisekė jam. Be to nužudyto pareigūno, kiti du sunkiai sužeisti. 

Raunas linktelėjo. 

— O kaip dėl bylos prieš Kaminskį, ar ji - ne Mikelio? 

— Taip, bet jei gerai pažįstu sistemą, tai tuoj susidarys eilė norinčių- 
jų pasikalbėt su Kaminskiu. Bylai tapus žymia dabar visi skyriai nori 
kąsnelio, - Raunas gurkštelėjo alaus. 

— Per žinias sakė, kad tam name rado šimtą kilų hašo ir tris kilus 
kokaino, be to - krūvą vogtų daiktų priestate, - pridūrė Džonsonas. 

— Manai, jis ką nors pasakys? —- paklausė Viktorija. 

— Abejoju, vien dėl to, kad pats iš to nieko nelaimės. 

— Nepavyks dėl ko nors sutart? 

Raunas papurtė galvą. 

— Visų pirma, visi įrodymai sako, kad jis ten kalčiausias. Galiausiai 
niekas iš prokuratūros nenori nuolaidžiaut policininko žudikui. Tokie 
dalykai reputacijos negerina. 

Eduardo paėmęs savo alų pakilo. 

— Čia per karšta, — demonstratyviai pasivėdavęs ranka atsistojo 
tarpduryje. 

— Gal sumesim karambolį? 

Jis papurtė galvą. 

— Dovanosiu tau dešimt taškų į priekį? 

— Neturiu nuotaikos, - užsakė dar to paties abiem. „Carlsbergo“ 
sau ir chereso Viktorijai. 

Viktorija prisidegė cigaretę, išpūtė didžiulį dūmų debesį. 

— Jį uždarys amžinybei, Raunai, to turėtų pakakt. 

Raunas prikando lūpą. 

— Evą nužudė tai ne jis, o kažkas kitas, kuris vis dar laisvėje. 

— Bet juk pats sakei, kad viskas susiveda į Kaminskį, kad jis viską 
užsakė. Ar tai ne šioks toks teisingumas? 

— Galbūt, - jis sunkiai atsiduso. —- Kad ir kaip būtų, Kaminskis da- 
bar dingo iš akiračio. 

— O kaip su tuo darbo pasiūlymu? - paklausė Džonsonas, greičiau- 
siai tik mėgindamas nukreipti temą linksmesnėn pusėn. - Eduardo pa- 
sakojo apie kažkokį susitikimą? 

Raunas linktelėjo, pažvelgė į po kojomis miegantį Miofę. 

— Tai apie ką ten viskas? — neatlyžo Džonsonas. 

— Negaliu pasakot. Prieš susitikimą jie paprašė manęs pasirašyt pa- 
sižadėjimą tylėti, - nusišypsojo Raunas. 

— Skamba rimtai, - tarė Džonsonas. 

— Šiaip ar taip, gan keista vieta. Labai jau visi užsislaptinę. Už- 
dirba mokydami verslininkus, žinot, visokių efektyvumo didinimo 
nesąmonių. 

— Apsaugok Viešpatie, - pratrūko Džonsonas. — Na, tai gal bent 
gerai mokės? 

— Taip, jei būčiau sutikęs, bet nesutikau. 

— Ko nepadarei? — Džonsonas pažvelgė į jį boksininko žvilgsniu, 
detonuodavusiu bet kurį varžovą. 

— Na... tai yra, pasakiau, kad pagalvosiu, - nekaltai pamelavo. 

— Apie ką ten, po velnių, galvot, nebent jie tavęs paprašė ką nors nu- 
žudyt? Esi skolingas visiems, kam tik įmanoma, tad šikna tau tikrai dega. 

— Nėr taip jau blogai, - nusijuokė Raunas. 

Džonsonas pažvelgė į savo užrašų knygutę. 

— Vien šį mėnesį — du tūkstančiai trys šimtai penkiasdešimt, net 
neskaičiuojant šio vakaro. Uosto mokestį bent sumokėjai? 

— Žinoma, - Raunas įsižeidęs skėstelėjo rankomis. — Taigi pasakiau, 
kad pagalvosiu. 

Viktorija ištuštino chereso taurę. 

— Manau, man pakaks. Rytoj laukia darbai, - meiliai patapšnojusi 
Raunui per petį atsisveikino su visais. 

— Raunai, galėtum pasimokyt, - sumurmėjo Džonsonas. 

Raunas neatsakė, tik apsidairė po barą. Be vienintelio prie stalo 
baro gilumoje užmigusio lankytojo, liko tik jiedu su Džonsonu. Džon- 
sonas, vartydamas šiandienos laikraštį, gurkštelėjo kavos. 

— Kavos man taip ir nepasiūlei, - tarė Raunas. 

— Ko taip? — Džonsonas pakėlė akis rankoje vis dar laikydamas 
puodelį. 

— Aha. Kavos. Gal galima? 

— Ar kas negerai su alum? — Džonsonas linktelėjo į butelį ant stalo. 

— Nieko, tik visai norėčiau kavos. 

— Bet tu gi negeri kavos? 

— Kaip ten sako, kartais reikia paįvairint gyvenimą. 

— Tik ne čia, - Džonsonas padėjo puodelį į šalį. - Jei nori kavos, gali 
pats eit nusigramdyt indą virtuvėj ir pasidaryt. 

Tiek iš to Mesmerio kavos testo, pamanė Raunas. 

15. 


Be penkiolikos devynios „Mesmer Resources“ vestibiulyje rytinę kavą 
gėrė nauja mokinių grupė prieš pirmąjį seminarą su pačiu Mesmeriu. 
Ferdinandas tuo metu stebėjo vaizdą iš savo kabineto viršuje, tada atsi- 
suko į Rauną, prisėdusį ant kėdės priešais rašomąjį stalą. 

— Duodu jums penkiasdešimt tūkstančių iš anksto, kad išsiaiškin- 
tumėt, kur mano sūnus. 

Raunas nieko neatsakė, tik sekė Ferdinandą Mesmerį akimis, sun- 
kiai besisėdantį prie stalo. 

— Mainais tikiuosi greito rezultato, - tęsė Mesmeris, sveikosios kai- 
rės rankos pirštais barbendamas į stalviršį. Smarkiai nudegusi dešinioji 
glebi gulėjo šalia. - Sakykim, kitą savaitę? 

Raunas linktelėjo, slėpdamas nuostabą. Prieš susitikimą mėgino 
apskaičiuoti valandos kainą, kurią galėtų pateikti Mesmeriui, remda- 
masis tuo, ką uždirbdavo pas Lomaną ir pridėjęs dar šiek tiek. Penkias- 
dešimt gabalų už savaitės darbą pranoko visus lūkesčius. 

— Pasistengsiu kuo greičiau, bet, savaime suprantama, pažadėti nie- 
ko negaliu, — kišenėje rado užrašų knygutę ir vieną reklaminių Mesme- 
rio tušinukų, kurį pasiėmė neseniai, kai turėjo pasirašyti dar vieną pa- 
sižadėjimą tylėti. Užrašinę pasiėmė vien dėl to, kad ryte išeidamas pro 
duris jautėsi einąs tuščiomis. Pavartęs knygelę pamatė paskutinį kartą 
ja naudojęsis pirkdamas atsargines dalis iš Linetės laivų serviso, kai su- 
darinėjo prekių sąrašą. Susirašė įvairiausių reikalingų tepalų ir degalų 
filtrų numerius ir, o Viešpatie, gelbėjimosi liemenę Miofei, kuri, beje, 
pasirodė per maža, todėl niekada taip ir nebuvo panaudota. Atsivertė 
tuščią lapą. 

- Jūsų sūnus, Jakobas. Man reiktų šiek tiek informacijos apie jį, kuo 
daugiau galėsit papasakot, tuo geriau. 

Mesmeris nieko neatsakė, tik dvejodamas žvelgė į Rauną. 

— Sakėt, kad sūnui maždaug keturiasdešimt aštuoni. Būtų gerai su- 
žinoti tikslią gimimo datą, asmens kodą, - jis nusišypsojo, bet Mesme- 
ris nesureagavo. — Nuotrauka taip pat praverstų, jei turit? 

Mesmeris pasižiūrėjo į rankinį laikrodį. 

— Taip pat norėčiau sužinot apie jo pažįstamus. Jeigu galėtume su- 
daryti sąrašą asmenų, su kuriais jis palaikė ryšį, kolegų, draugų, net jei 
tai ir buvo prieš daug metų, vis tiek... 

— Arjūs — tikintis? — nutraukė jį Mesmeris. 

— Tikintis? Ne... ne visai, o ką? 

— Aš taip pat ne. Visuomet buvau kiek skeptiškos nuomonės apie 
religingus žmones. Mano nuomone, jie tik stengiasi kompensuoti kaž- 
kokį trūkumą, daugiausia — pasitikėjimą savimi. 

— Gali būti, - diplomatiškai atsakė Raunas, - bet grįžtant prie... 

— Jakobas buvo, yra labai religingas. Vienas tų krikščionių funda- 
mentalistų. Tai viena iš priežasčių, kodėl nustojom bendrauti. Ne dėl 
to, kad nebūčiau gerbęs jo įsitikinimų — tai jau jo asmeninis kryžius - o 
todėl, kad Jakobas atsuko mums, savo šeimai, nugarą. 

— Ir tai nutiko prieš dešimt metų? 

— Nustojom bendrauti - taip, bet viskas prasidėjo daug seniau, — 
sudėtingo charakterio. Tikras intravertas, daug kartų sirgo depresija, 
nepaisant nesuskaičiuojamų mano ir motinos mėginimų padėti. Net 
kai suaugo. Visuomet sunkindavo sau gyvenimą, visuomet likdavo 
kažkur nuošalyje. 

— Ir visada buvo tikintis? 

— Ne. Tik palūžęs pažino Jėzų. Tuo metu prisijungė prie sekminin- 
kų judėjimo, ėmė sekti kažkokiu prabudimo pamokslininku. Iš pradžių 
manėme, kad tai tik užgaida, kažkoks pavėluotas maištas. Net kaltinau 
save, - sužalotąja ranka Mesmeris pabaksnojo sau į krūtinę. - Tad mė- 
ginome jam padėti kaip įmanydami. 

— Kokiu būdu? 

— Na, kaip tėvai. Bandėme kalbėtis, galiausiai apeliavome į jo svei- 
ką protą, mėginome paaiškinti, kaip tai radikalu. Kaip tokiu elgesiu jis 
žeidžia aplinkinius. 

— Bet jis jau buvo suaugęs, ar ne? 

— Na, taip, ir ką? — prunkštelėjo Mgsmeris. - Tėvai atsakomybės 
niekad nepraranda. 

Raunas supratingai nusišypsojo. 

— Žinoma, ne. 

— Deja, galiausiai Jakobas nutraukė su mumis bet kokius ryšius, 
teigdamas, kad be Dievo jo gyvenime daugiau vietos nėra niekam, o 
jis privalo atsiduoti pašaukimui. Mano žmona, jo motina, nė nespėjo jo 
dar sykį pamatyti, ją pasiglemžė vėžys. 

— Užjaučiu, — atsakė Raunas. — Ar Jakobas vis dar yra tos bendruo- 
menės, apie kurią pasakojote, narys? 

Ferdinandas Mesmeris papurtė galvą. 

— Ne, iš aplinkinių sužinojome, kad Jakobas nutraukė santykius 
su pamokslininku ir pats tokiu pasiskelbė. Ir su dideliu pasisekimu, — 
Mesmeris papurtė galvą. - Panašu, kad patraukė savo pusėn visus be- 
pročius. 

— Ar jis pamokslauja kokioj nors nuolatinėje vietoje? 

Mesmeris pažvelgė į Raunui už nugaros ant sofos sėdėjusią Katri- 
nę. Raunas išgirdo, kaip ji pakilo, po akimirkos jau stovėjo prie jo su 
pageltusiu aplanku rankose. Ištiesė jam gumyte surištus dokumentus 
su pritvirtintu kompaktiniu disku. 

— Kas čia? — paklausė Raunas. 

— Buvusio tyrėjo ataskaita. 

Raunas nustebęs pažvelgė į Mesmerį. 

— Kažkas jau prieš mane tyrė šitą bylą? 

Mesmeris pasižiūrėjo į laikrodį ir pakilo. 

— Ne. Ataskaita kelerių metų senumo, ankstesnio mano užsakyto 
tyrimo. 

— Apie jūsų sūnų? 

Ferdinandas Mesmeris susisagstė tamsų kostiuminį švarką, pasi- 
glostė barzdą. 

— Apie „Dievo išrinktuosius“. Tai sekta, kuriai vadovauja mano 
sūnus. 

Pavadinimas Raunui pasirodė kažkur girdėtas. 

— Spauda tuo metu buvo šiek tiek užsipuolusi jų metodus. Kaltino 
viskuo - ir smegenų plovimu, ir turto išpardavimu. 

— Rodos, kažką skaičiau. 

— Visa šalis skaitė, ir visai ne dėl dievobaimingo mano sūnaus. Dėl 
to pradėjau tyrimą. Kad išsiaiškinčiau... kas ten vyksta. 

— Dėl sūnaus? 

— Dėl visos šeimos. 

— Tai ar buvo tiesos tuose ganduose? — Raunas peržvelgė ataskaitą. 

— Dabar visa tai - nesvarbu. Dabar tik noriu jį rasti. Tik, žinoma, 
būkit diskretiškas, kad net jis pats nesužinotų. Vis dėlto niekam nepa- 
tinka būt sekamam. 

Raunas linktelėjo. 

— Atsiprašau, bet manęs laukia mokiniai. Neabejoju, visą informa- 
ciją apie mano sūnaus veiksmus, jo pažįstamus rasite šioje ataskaitoje. 
Katrinė pasirūpins praktiniais dalykais ir honoraru, - ir skubiai atsi- 
sveikinęs, Raunui nė nespėjus atsakyti, išėjo. 

Katrinė prisėdo priešais jį ant stalo krašto, sudėjusi rankas ant 
kelių. 

— Koks numeris jūsų banko sąskaitos, kur galėtume pervesti pi- 
nigus? | 

— Banko sąskaitos numeris? —jis pasitapšnojo kišenes, suvokė pamir- 
šęs piniginę su banko kortele „Bjankoje“. - Gal galim vėliau sutvarkyt? 

- Žinoma. Pinigai - jūsų. 

Jis tiriamai nužvelgė aplanką. 

— Aš kai ko nesuprantu. 

— Ko? 

— Jeigu tyrimas buvo vykdytas anksčiau, kodėl tiesiog nesusisiekiat 
su ataskaitą rengusiu tyrėju? Jis turėtų numanyt, kur dabar Jakobas. 

Katrinė skėstelėjo rankomis. 

— Ferdinandas Mesmeris buvo akivaizdžiai nepatenkintas buvusio 
tyrėjo darbu, dėl to atsisakė jo paslaugų. Manau, tik jūsų laimei? 

Raunas nužvelgė ją. 

— Jis taip pat galėjo ir jus pasamdyt? 

— Privatus detektyvas esate jūs, ne aš, - atsakė, nusišypsojusi ka- 
tiniška šypsena. - Klausimas tik, ką sugebat. Nekantraujam sužinot, — 
pakilo nuo stalo duodama ženklą, kad susitikimas baigtas. 

Liftu abu kartu nusileido į vestibiulį. Praeinant praviras konfe- 
rencijų salės duris Raunas pastebėjo ant pakylos priešais klausytojus 
stovintį Ferdinandą Mesmerį. Nusimetęs švarką jis energingai šnekėjo 
iškėlęs rankas į dangų. 

16. 


Raunas „Bjankos“ vairinėje sėdėjo su vienais šortais. Nors ir pasitraukė 
į nedidelį kajutės metamą šešėlį, tirpo nuo karščio, todėl svarstė šokt 
atsigaivint į kanalą. Bet užuot maudęsis, išsitraukė Mesmerio perduotą 
ataskaitą, nuėmė plačią ją laikančią gumelę. Ant viršelio didelėmis rai- 
dėmis buvo užrašytas bylos numeris, o apačioje - biuro pavadinimas 
„BC Consulting, Benjaminas Klausenas“ su adresu Amagerio rajone. 
Atvertęs aplanką greitai akimis permetė padrikus lapus, tarp paskuti- 
nių puslapių rado keletą nespalvotų nuotraukų ir suglamžytą brošiūrą. 
„JĖZUS MYLI TAVE“, - didžiosiomis buvo parašyta ant brošiūros su 
erškėčiais apvytu kryžiumi. Padėjęs nuotraukas ir brošiūrą į šalį ėmėsi 
skaityti ataskaitą. Prisiminė laikus, kai dirbdamas policijoje pats sura- 
šydavo nesuskaičiuojamą kiekį tokių protokolų. Nekentė šios darbo 
dalies, užduotį paprastai numesdavo Mikeliui. 

Bet, skirtingai nuo Rauno ir jo kolegų, atrodė, jog Benjaminas ypač 
stengėsi rinkti žodžius, ataskaitas surašė nepriekaištingai. Tai reiškė, 
kad net dvi brošiūras Kristianshauno aikštėje dalijančias moteris sekė 
neproporcingai ilgai. Aprašė stebimųjų aprangą, kiek išdalijo skraju- 
čių, kada darė pertrauką, nupasakoti net brošiūras paėmę asmenys. 
Benjaminas nepaisė pagrindinės protokolų rašymo taisyklės — PA- 
PRASTUMO. 

Raunas atvertė kitą puslapį, kur buvo aprašyta antra stebėjimo die- 
na. Čia Benjaminas susisiekė su dviem moterimis iš aikštės, gavo „Die- 
vo išrinktųjų“ brošiūrą. Moterys Amalijos ir Lisės vardais apibūdintos 
kaip „patrauklios“, „tvarkingos“, „iškalbingos“, bet ne iš Kopenhagos. 
Benjaminas nepaminėjo, iš kur. 

Peršokęs didelę dalį teksto Raunas perskaitė pastraipos pabaigą, 
kur Benjaminas pakviečiamas į kitą dieną vyksiantį Biblijos susitikimą. 
Kituose dviejuose ataskaitos puslapiuose aprašytas tas susitikimas. Jo 
dalyviams, „paprastiems įvairių visuomenės sluoksnių Žmonėms“, 
apibūdinti Benjaminas skyrė visą puslapį. Pamokslų turiniui aprašyti 
laiko taip pat nepagailėjo: „Rodosi, kad bendruomenė ypač sutelkusi 
dėmesį į šėtono darbus, skirtingus jo pavidalus bei kaip per maldas 

nuojo atsiginti. Vis pamokslaujama, kokie mes visi esame nusidėjėliai, 
bet kad Dievas atleidžia.“ 

Rodėsi, paties Jakobo Mesmerio ten tą vakarą nebuvo, Benjaminas 
rašė paklausęs Lisės, vienos iš Kristianshauno aikštėje sutiktų merginų, 
kur jis. Ji atsakiusi, jog, deja, jų Mokytojui kažkas sutrukdė dalyvauti, 
tačiau jis būsiąs per kitą susitikimą. Paskui ji pakvietė Benjaminą atei- 
ti su juo susitikti ir — tuo pačiu sakiniu — paprašė judėjimui paaukoti 
sumą pinigų. Paraštėje Benjaminas pažymėjo darbdaviui dviejų šimtų 
kronų išlaidas. 

Iš kitų puslapių paaiškėjo, kad Benjaminas nuvyko į minėtą Bibli- 
jos susitikimą, tai buvo visą vakarą ir dalį nakties užsitęsęs „marato- 
nas“. Susirinko pilna salė, pasirodė net kelios įžymybės, priklausančios 
bendruomenei. Buvusio futbolo žaidėjo ir televizijos orų pranešėjo pa- 
vardžių Raunas nebuvo girdėjęs. Paskutinėje pastraipoje Benjaminas 
rašė, kad ir vėl nepasirodžius Jakobui Mesmeriui jis dar kartą paklau- 
sė Lisės apie jį. Į pokalbį įsitraukė daugiau bendruomenės narių, ėmę 
klausinėti, kodėl jis taip nori susitikti su Jakobu Mesmeriu. Anot Ben- 
jamino, jis „neišsidavė, formaliai paaiškino“ labai norintis paklausyti 
Jakobo Mesmerio pamokslo. Toks atsakymas bendruomenę patenkino. 
Jie papasakojo, kad Jakobas Mesmeris vykdo misionierišką veiklą, bet 
greitai grįšiąs skaityti pamokslus bendruomenei. Ataskaitoje Benjami- 
nas pridūrė, kad bendruomenėje, vadovų gretose vyravo kiek para- 
nojiška nuotaika, greičiausiai dėl negatyvių spaudos atsiliepimų apie 
judėjimą, o ypač — apie Jakobą Mesmerį. Raunas atsivertė paskutinį 
puslapį - Benjamino tyrimo išvadą. 


IŠVADA 

„Dievo išrinktųjų“ judėjimas gyvuoja nuo 2001 metų. Įkūrėjas ir vadovas Jakobas 
Mesmeris. Jakobas Mesmeris įgijo teologijos ir misionieriškos veiklos bakalauro laips- 
nį Danijos Biblijos institute, paskui — garbės daktaro laipsnį „River Bible“ institute. 
„Dievo išrinktieji“ yra tarpbažnytinė misionieriška organizacija, kurios tikslas — 
skelbti Jėzaus Kristaus evangeliją. „Dievo išrinktųjų“ judėjimas kilo iš sekmininkų, 
kurie teologiškai tvirtai remiasi klasikiniu krikščionišku tikėjimu. Judėjimas prisistato 
kaip moderni, laisvai mąstanti bažnyčia. Tai judėjimas, skelbiantis Dievo žodį, pade- 


dantis silpniausiems, atstumtiems visuomenės nariams. 

Tyrimo metu nerasta įrodymų, pagrindžiančių spaudoje pasirodžiusius teiginius, 
kuriuos ištirti prašyta „BC Consulting“. Įskaitant įtarimus dėl smegenų plovimo, 
narių prievartos, žeminimo. Bendruomenės darbas, priešingai, atrodo vyksta sava- 
noriškumo pagrindu. Dėl kaltinimų mokesčių vengimu: informacijos apie buhalteriją 
ar pan. nebuvo įmanoma gauti, tačiau visos aukos, apie kurias teko sužinoti, įskai- 
tant ir mano paties, buvo apskaitomos, išrašomos sąskaitos, tad manytina, jog aukos 
deklaruojamos. Nepaisant pakartotinių bandymų, asmeniškai su Jakobu Mesmeriu 
susipažinti nepavyko. Tačiau sprendžiant iš jam artimiausių žmonų pateiktos cha- 
rakteristikos bei jo darbo bendruomenėje ir jos labui, manytina, kad žurnalistų teigi- 
niai apie piktnaudžiavimą valdžia, išnaudojimą, nestabilią jo asmenybę nėra teisingi. 
Todėl „BC Consulting“ daro išvadą, kad „Dievo išrinktųjų" judėjimas yra pasišven- 
tęs, socialiai angažuotas, paremtas tikromis krikščioniškomis vertybėmis. 


Benjaminas Klausenas, „BC Consulting“ vyr. tyrėjas 


— Eina sau, kokia šūdų krūva, - pusbalsiu išsprūdo Raunui užver- 
tus aplanką. 

Kanalu pro šalį visu greičiu prašvilpė didelis kateris. Trys treni- 
ruoti vaikinai su saulės akiniais, alaus skardinėmis rankose, lingavo į 
taktą su muzika, jų laivui skriejant uosto link. 

Tokia apgailėtina ataskaita Rauną pritrenkė, jis puikiai suprato, 
kodėl Mesmeris nusprendė daugiau tyrėjo nesamdyti. Jei Benjaminas 
Klausenas būtų ne tyrėjas, o gydytojas, jį teisėtai būtų galima pavadinti 
šundaktariu. Jis pasirodė kaip diletantas, akivaizdžiai neišmanąs savo 
darbo. Jo išvados neturėjo jokio pagrindo, viskas buvo tarsi iš piršto 
laužta. Raunui parūpo, kaip Ferdinandas Mesmeris jį rado, bet tikriau- 
siai per Lomaną. Pagalvojo, jeigu toks šiais laikais privačių.tyrimų ly- 
gis, tai savaime suprantama, kodėl Lomanas taip veržėsi jį išlaikyti. 

Raunas paėmė brošiūrą ir krūvelę nespalvotų nuotraukų. Keliose, 
darytos Kristianshauno aikštėje, buvo brošiūras dalijančios moterys. 

— Tvarkingos ir iškalbingos, - purtydamas galvą pats sau sumur- 
mėjo Raunas. 

Kitos nuotraukos buvo darytos Biblijos susitikime, vėl nufoto- 
grafuota viena iš merginų, net keletą kartų. Padėjęs nuotraukas į šalį 
pavartė brošiūrą. Pastebėjo, kad išvadoje Benjaminas nukopijavo įžan- 
gą, kur pompastiškomis frazėmis aprašomas pats judėjimas, jo įkūrėjo 

misija bei istorija. Padėjo brošiūrą ant kompaktinio disko dėklo. Nė ne- 
nutuokė, kas į jį įrašyta. Turbūt - dar daugiau Benjamino darytų nuo- 
traukų arba įrašų iš jo lankytų dievo garbinimo seansų? Greičiausiai 
reikės jas peržiūrėti, bet pats nebeturėjo kompiuterio, tad teks palaukt, 
kol susisieks su Eduardo ir galės iš jo pasiskolint. 

Raunas pakilo nuo kėdės, priėjęs prie planšyro pažvelgė į tolį. Kad 
ir kokia detali buvo ataskaita, Benjaminas pamiršo esminį dalyką - už- 
rašyti visus kontaktinius duomenis. Niekur nerado net bendruomenės 
adreso, nei telefono numerio. Tad nematė kitos išeities, kaip tik susi- 
siekti su Benjaminu ir išsiklausinėti apie senąjį tyrimą. 

1. 


Įėjęs į kajutę Raunas nuo stalo pasiėmė „iPhone“, kurį buvo palikęs 
krautis vieninteliame laivo lizde. Iš šaldytuvo pasiėmė butelį vandens 
ir grįžo į vairinę. Miofė žvelgė į jį iškišęs liežuvį, aiškiai rodydamas, 
kaip jį vargina karštis. Ant pirmojo ataskaitos lapo radęs telefono nu- 
merį paskambino Benjaminui Klausenui, tačiau atsiliepęs automati- 
nis pranešėjas informavo, kad numeris nenaudojamas. Paskambino 
informacijos telefonu, kur nurodė Benjamino vardą, pavardę, adresą, 
įmonės pavadinimą, bet jokių duomenų nebuvo užregistruota. Turint 
galvoj tokią neprofesionalią ataskaitą nenuostabu, jei Benjaminas buvo 
priverstas savo biurą uždaryti. Raunas išmaniajame vis tik pamėgino 
paieškoti „BC Consulting“ interneto svetainės, kuri galėtų priartinti jį 
prie Benjamino, bet nieko nepešė. Į „Google“ paiešką taip pat įvedė 
„Dievo išrinktuosius“, rezultatų pasirodė neįprastai daug. Informacijos 
apie tai, kur galėtų būti Jakobas Mesmeris, nerado, bet apie patį judėji- 
mą buvo prirašyta daug straipsnių. Raunui tikrai geriau sekėsi ieškoti 
žmonių realiame pasaulyje nei internete. Technologijas jis išmanė išties 
silpnokai. Kartą mėgino sau ir Evai internetu užsakyti maisto išsineš- 
ti, bet po valandą trukusių nesėkmingų bandymų jie galiausiai nuėjo į 
„Vailderio“ kavinę, kur kiek pavėluotai pavakarieniavo. 

Raunas pamanė, kad galbūt Lomanas bus davęs Ferdinandui 
Mesmeriui kontaktinius Benjamino duomenis, kaip kad ir jį patį pasiūlė. 
Susiradęs Lomano numerį paskambino į kontorą. Po akimirkos jau kal- 
bėjosi su ponia Maling.. Ji, kaip visada, buvo suirzusi. 

— Ne, advokatas Lomanas šiuo metu susitikime. 

— Ar negalėtumėt paprašyt jo man paskambint, kai tik baigs? 

— Apgailestauju, bet susitikimas užmiestyje, tad anksčiausiai tai 
galėtų įvykti rytoj. Kas jūs toks, sakėte? 

Raunas giliai atsiduso. 

— Raunas, — neišsigirdo jokio ženklo, kad jį pažino. — Tomas 
Raunsholtas, dirbau kontoroje prieš kokią savaitę. 

- Šit kaip, jūs, — ištarė akivaizdžiai nepatenkinta. 

— Pats jį susirasiu, - Raunas padėjo ragelį. 

Puikiai žinojo — kalbant apie Lomaną vžmiestis greičiausiai reiš- 
kė „Uosto ūdrą“. Prisiminė, kad buvo trečiadienis, tad net užplūdus 
karščio bangai advokatas ir antikvarė tądien visuomet žaisdavo ka- 
rambolį. 

— Miotfe, eikš, - paplekšnojo sau per šlaunį. 

Šuo tingiai pasirąžė, priėjo prie jo. Raunas apsirengė ant kėdės at- 
kaltės kabėjusius marškinėlius. 


„Uosto ūdros“ biliardinė skendėjo tirštuose tabako dūmuose. Juos 
skleidė Viktorijos „Petterges“ suktinės ir Lomano „Manne“ cigarai nu- 
pjautais galais. Apskritai įspūdinga, kad jie iš vis sugebėjo žaisti esant 
tokiam matomumui. Viktorija linktelėjimu pasisveikino su Raunu, mė- 
lynu kreidos gabaliuku tepdama lazdą. Atsuko žvilgsnį į stalą, sutelkė 
dėmesį į kamuoliukus, mėgindama apskaičiuoti smūgio kampą ir ge- 
riausią kombinaciją. 

Raunas priėjęs atsisėdo šalia lazdą iškėlusio Lomano, taip pat 
smarkiai įsitraukusio į žaidimą. 

— Lomanai, aš... 

Lomanas pridėjo pirštą sau prie lūpų, tildydamas Rauną. 

— Ne dabar, žmonės... 

Viktorija palinko virš stalo, smūgiavo. Kamuoliukas dailių puslan- 
kiu nuriedėjo iš pradžių prie vieno borto, paskui prie kito, galiausiai 
prie trečio, kol tarkštelėjęs atsitrenkė į vidurinįjį kamuoliuką. 

— Bravo, - šūktelėjo Lomanas. 

Viktorija linktelėjo, apėjusi stalą ėmė ruoštis kitam smūgiui. 

— Lomanai, aš tik noriu paklaust... - pamėgino Raunas. 

Lomanas suirzęs atsigręžė. 

— Raunai, mes čia žaidžiam. Nejau nematot? - ranka parodė jam 
dingti. 

Raunas atsirėmė į kėdės atkaltę, ant krūtinės sukryžiavęs rankas. 
Teko laukti valandą, kol Viktorija ir Lomanas paeiliui ėjo prie stalo 
smūgiuoti. Galiausiai lemiamą smūgį teko mušti Lomanui. Mušė sutel- 
kęs žvilgsnį, jo lūpų kamputyje kyšojo. gigaro galiukas. Dailiai atsimu- 
šęs į bortus kamuoliukas nuriedėjo link lemiamo rutulio, bet praskriejo 
ji vos kelių milimetrų atstumu. 

— Velniava, - šūktelėjo Lomanas, jam ant marškinių nubyrėjo ciga- 
ro pelenai. 

Viktorija tik nusišypsojo, paduodama jam ranką. Raunas matė, net 
ir stengdamasi Žaisti prasčiau, ji vis tiek giliai savyje mėgavosi pergale. 
Lomanas iš užpakalinės kišenės išsitraukė nutrintą odinę piniginę, iš 
jos ištraukė keletą šimtinių. 

— Juk supranti, kad mane sužlugdysi? 

— Pažiūrėsim, — Viktorija paėmė banknotus, įsidėjo juos į tvido kos- 
tiumo kišenę. 

— Čia jis kaltas, - Lomanas smerkiamai parodė į Rauną. - Kas taip 
svarbu, kad drįstate mane trukdyt? 

Raunas nusišypsojo, gūžtelėjo apgailestaudamas. 

— Benjaminas Klausenas. 

Lomanas įstatė lazdą į sienoje įmontuotą stovą, priėjo prie Rauno. 

— Benjaminas Klausenas? - išsiviepė, prisidegdamas užgesusį ciga- 
ro galiuką. - Apie tokį turbūt negirdėjau. Mano klientas? 

— Ne, privatus detektyvas. Spėju; kad buvęs, nes telefono numeris 
nenaudojamas. 

Lomanas išpūtė dūmus. 

— Šit kaip, tas. Bet jis jau seniai nebedirba? 

— Jis atliko darbelį Ferdinandui Mesmeriui, tai pagalvojau, galjūs... 

- Nebuvo iš jo nieko doro. Šaunus visai, bet... - Lomanas papurtė 
galvą. - Manau, jis labiau norėjo būt policininku. 

— Ar žinot, kaip su juo susisiekt? 

— Neįsivaizduoju, šimtą metų jo nemačiau. Jo paslaugomis naudo- 
jaus tik kartą. 

— Bet rekomendavot Ferdinandui Mesmeriui? 

Ištuštinęs chereso taurę Lomanas linktelėjo. 

— Na, taip... tai yra, ne, kiek pamenu, buvo atvirkščiai. Aha, Mesme- 
ris jį rado, o aš vėliau buvau jį pasamdęs, bet tik kartą, ir nesėkmingai. 
Benjaminas Klausenas, - susimąstė, — keistokas vyrukas, trapus toks, 
suprantat, - pademonstravo purtydamas ranką. 

— Žinot, kaip su juo susisiekt? 

— Galbūt turime kokią seną jo sąskaitą, bet jei sakote, kad įmonė 
nebeveikia, greičiausiai tai ne ką tepagelbės? 

Raunas į „Bjanką“ grįžo jau gerokai po vidurnakčio. Kartais atrodyda- 
vo, lyg „Uosto ūdros“ baro kėdės išteptos klijais. Pats to nenorėdamas 
užsibūdavo, net jei tą vakarą ir visiškai nieko nevykdavo. Laukė, kol 
pasirodys Eduardo, kad galėtų paprašyt pagalbos nuskaitant tą kom- 
paktinį diską, bet jis taip ir neatėjo. Dabar, nenorom klausydamasis iš 
Eduardo kajutės sklindančių audringų dejonių, suprato, kas sutrukdė 
jam užsukt į barą. Raunas užnešė Miofę ant „Bjankos“ denio, paleido 
šunį vairinėje. Vis tiek neužmigs, kol Eduardo ir mergina nebaigs šėlti, 
tad atsisėdęs ant baltos plastikinės kėdės vairinėje apžvelgė tamsų ka- 
nalo vandenį. Visą vakarą galvojo apie prastą Benjamino ataskaitą, ne 
ką tepagelbėjusią ieškant Jakobo Mesmerio. Žinoma, ir pats galėtų rytoj 
prasukt pro Kristianshauno aikštę pažiūrėt, ar nestoviniuoja ten kokie 
mokiniai, mėginantys užverbuot žmones. Kita vertus, Benjaminas su jais 
susitiko daugiau nei prieš trejus metus, o tuo metu Raunas pats kasdien 
praeidavo aikštę neužkalbintas ir nieko panašaus nepastebėjo. Pasiė- 
męs ataskaitą dar kartą ją pervertė. Vienintelis siūlas, už kurio galima 
buvo užsikabinti, tai Biblijos institutas, kuriame, kaip buvo pažymėta 
ataskaitoje, Jakobas gavo išsilavinimą. Nors ir praėjo daug metų, galbūt 
jie turės seną jo adresą, kuris galėtų užvesti jį ant kelio. Telefonu rado 
institutą Leifo gatvėje — vos už kelių žingsnių nuo „Bjankos“. Pamėgins 
laimę ir nueis ten rytoj. 

Dejonės girdėjosi taip, tarsi porelė jau būtų pasiekusi orgazmą, ku- 
rio klausytis dabar turėjo visas Kristianshaunas. 

18. 


Liftas neveikė, tad į šeštame aukšte įsikūrusį Danijos Biblijos institutą 
Raunui patarė lipti laiptais. Biurų pastate patalpas jie nuomojosi vie- 
ninteliai, kiti aukštai buvo apleisti, tušti. Kai galiausiai kiek uždusęs 
pasiekė viršutinį aukštą, įžengė į šviesų priimamąjį, čia prie registratū- 
ros stalelio sėdėjo senyva moteris. Prisimerkusi žiūrėdama pro stiprius 
akinių stiklus ji santūriai pasisveikino. Raunas linktelėjo, žvilgtelėjęs į 
didžiulę stogo terasą, kur prie pailgų stalų pietavo mokiniai. 

— Gražus čia pas jus vaizdas. 

— Ačiū. Kuo galėčiau padėti? 

— Mano vardas Tomas Raunsholtas, atėjau pasiteirauti apie buvu- 
sį jūsų mokinį Jakobą Mesmerį. Mėginu rasti jo adresą arba telefono 
numerį. 

— Jis čia šiuo metu mokosi? —- moteris nenuleido nuo jo akių. 

— Ne, buvusį mokinį, mokėsi čia prieš daug metų. 

— Tačiau tokie duomenys - konfidencialūs. 

Raunas palinko per stalelį. 

— Puikiai suprantu, kaip tik dėl to atėjau pats. Iš tikrųjų mėginu 
padėti jo tėvui. Nutrūko jų ryšys. 

Moteris mąsliai linktelėjo. 

— Tai čia - šeimos klausimas? 

Raunas linktelėjo, mėgindamas atrodyti kuo pamaldesnis. 

— Taip, būtent. Šiek tiek primena istoriją apie sūnų palaidūną, — 
tiksliai palyginimo neprisiminė, tik tiek, kad tai — pasakojimas apie 
tėvą, atleidusį namo grįžusiam sūnui, ar panašiai. 

Moteris suėmė nedidelį auksinį kryželį, kabėjusį ties jos golfo apy- 
kakle. 

— Taigi, aš... Jums reikėtų pakalbėti su direktoriumi. 

Moteris nuėjo į terasą. Po kurio laiko grįžo su įdegusiu vidutinio 
amžiaus vyru praplikusiu viršugalviu. 

— Polas, - padavė Raunui ranką. 

— Apgailestauju, kad sutrukdžiau per pietus, Polai, - atsakė Rau- 
nas pasisveikindamas. 

Raunui jis priminė jo staliaus darbų mokytoją mokykloje. 

— Nieko baisaus, - nusišypsojo Polas. - Karen sakė, kad turite klau- 
simą dėl vieno mūsų buvusių mokinių? 

Raunas linktelėjo, pakartojęs tą patį, ką sakė Karen, tik šįkart nemi- 
nėdamas sūnaus palaidūno palyginimo. 

— Na, atrodote patikimas, ką nors tikrai išsiaiškinsime, - Polas jau 
stovėjo prie registratūros stalelio. - Pažiūrėkim, - prisėdęs prisijungė 
prie kompiuterio. - Kuo jis vardu? 

— Jakobas... Mesmeris. 

— A, jis. Puikiai jį atsimenu. 

— Okei, — atsakė Raunas, nustebęs, kaip po tiek metų Polas prisi- 
minė mokinį vien iš vardo. Nuo to laiko institutą turėjo baigti nemažai 
studentų. 

Polas greitai peržvelgė kartoteką kompiuteryje. 

— Deja. Tai buvo pernelyg seniai. 

— O tikro archyvo, kuriame galima būtų patikrinti, neturite? 

Polas papurtė galvą. 

— Kai prieš keletą metų čia atsikraustėme, turėjome progą apsitvar- 
kyti, — atsistojęs nuėjo nuo kompiuterio. — Kai apie jį rašė spaudoje, 
čia skambinėjo nemažai bulvarinių laikraščių Žurnalistų, klausinėdami 
apie jį. 

— Ko būtent jie klausė? 

— Koks jis buvo mokinys? Ar mokykloje buvo kokių skandalų? — 
Polas šypsodamasis palingavo galva. 

— Ar todėl jį ir atsimenate? Dėl tos istorijos? 

— Taip pat ir dėl to, - jis gūžtelėjo. - Jakobas buvo geras mokinys, 
labai žingeidus. Ką po to laiko apie jį rašė spauda, man neįdomu. 

— Gal žinote, ar kas iš mokytojų ar kitų mokinių su juo palaikė 
ryšį? —- Raunas linktelėjo terasos pusėn. 

— Aš čia vienintelis likau iš tų laikų, tad galiu tvirtai pasakyti, kad ne. 

— Ir neturite adresų arba telefono numerių kokių nors buvusių jo 
studijų draugų, kurie galėtų žinoti, kur jis? 

— Deja, - atsakė Polas, atrodo, nuošixdžiai. - Jakobas neturėjo daug 
draugų. Tik nesupraskit neteisingai, čia, mokykloje, jį visi mėgo. Jam 
sekėsi pritraukti žmones, tiek klasės draugus, tiek žmones iš šalies. 

Kai reikėdavo organizuoti renginius, jis degte degdavo iš entuziazmo, 
nesvarbu, ar tai būtų buvę susirinkimai, išvykos ar biblijos susitikimai. 
Nors kasdiene socialine veikla jis nesidomėjo. Galbūt iš dalies dėl to, 
kad už kitus studentus buvo gerokai vyresnis. 

— Ar pažinojote ką nors iš bendruomenės, kuriai jis tuo metu pri- 
klausė? 

— Taip, kažkas ten buvo su sekmininkų pamokslininku, bet ma- 
nau, kad Jakobas greitai suprato galintis geriau tarnauti Dievui įkur- 
damas savo religinę bendruomenę. Ar bent jau sau pačiam, — Polas 
nusišypsojo. 

— Kuria prasme? - Raunas taip pat atsakė šypsena. 

— Nenoriu nieko apkalbinėti, bet gal nesuklaidinsiu jūsų sakyda- 
mas, jog Jakobas visų labiausiai norėjo būti lyderiu. Deja, net kiek la- 
biau, nei tarnauti Dievui. Jis kiek kentėjo nuo superbia. 

— Su... Ko? 

— Superbia, arba puikybė, pirmoji iš septynių mirtinų nuodėmių. 
Dažnai prašydavau jo kovoti su puikybe, bet nepaisant to jis buvo ge- 
ras žmogus. Perduokit nuo manęs linkėjimų, jei pasiseks rasti. 

— Būtinai. Ačiū už pagalbą, - Raunas paspaudė Polui ranką. 

Jam jau žengiant pro duris Polas dar pašaukė jį. 

— Nežinau, ar tai galėtų praversti, bet pamenu, praėjus keleriems 
metams, kai baigė institutą, gavau kvietimą į jo organizuojamą Biblijos 
vakarą. Kažkur čia, Amageryje... 

— Jam ir „Dievo išrinktiesiems“ priklausiusioje vietoje? 

— „Dievo išrinktiesiems“, taip, taip jis vadino savo judėjimą, — Po- 
las šyptelėjo. - Ne, man rodos, vienoje iš bažnyčių, tačiau negalėjau 
dalyvauti, o dabar nebeprisimenu kurioje. 

19. 


Grįžęs į „Bjanką“ Raunas pastebėjo savo kečo kabinoje sėdinų Edu- 
ardo — su vienais šortais, priešais pasidėjusį nešiojamąjį kompiuterį. 
Nužingsniavęs prieplauka atsistojo priešais taip, kad užstotų saulę. 
Eduardo staigiai pakėlė akis, nors pirštai vis dar bėginėjo klaviatūra. 

— Kas gero, amigo? - vėl nuleido akis į ekraną. 

— Ilga naktelė? 

Eduardo gūžtelėjo. 

— Las sefioritas', jos mane tuoj pribaigs, trukdo dirbti. Prieš dvi die- 
nas turėjau pabaigt šitą straipsnį. 

— Vargšelis, - ironiškai atkirto Raunas. — Beje, turiu bėdelę, tikiuos, 
galėsi man pagelbėt. 

— Ne dabar, Raunai, - Eduardo nustojo spausdinęs. —- Ar bent įsi- 
vaizduoji, kokia našta užgulusi mano pečius? 

— Skamba rimtai. 

— Nė nenutuoki. Ar Žinai, kaip šiais laikais sunku būti geru žurnalis- 
tu, kai mus spaudžia iš visų pusių, o kasdien privalome ginti savo žodį? 

— Ne-e. Tai apie ką čia rašai? 

— Apie tai, kaip Piliečių atstovybės nariai bando palenkti Kopenha- 
gos viešąjį transportą dešinėn. 

— Ar eismas čia ne visuomet vyko dešine puse? 

— Turiu omeny politine prasme, savaime suprantama. Politine! 

Raunas iškėlė sugniaužtą kumštį — revoliucionieriaus sveikinimo 
ženklą. 

— Gerai jau, Če. Užeik, kai pabaigsi, ir šitą atsinešk, — parodė į Edu- 
ardo kompiuterį. - Ar jis skaito kompaktinius diskus? 

— Raunai, iki. 


Po pusantros valandos, jau įsidienojus, saulei pakilus į zenitą, Eduardo 
pasibeldė į atviras kajutės duris. Raunas ruošė pietus sau ir Miofei, pa- 
kvietė jį vidun, į pavėsį. 

— Pasiėmei kompiuterį? m 


k Merginos. (Isp.) 

Eduardo linktelėjo, dėdamas kompiuterį ant aukšto kavos stalelio. 

— Kas ten per diskas? 

Raunas pastatė Miofei dubenėlį, pilną centimetro pločio kvadratė- 
liais supjaustyto pašteto. Šuo daugiau nieko neėdė. Pasiėmęs lėkštę ir 
kompaktą, prisėdo ant sofos šalia Eduardo. 

Eduardo išėmė diską iš sutrūkinėjusios permatomos dėžutės, tyri- 
nėdamas pavartė rankose. 

— Kas čia? Muzika? 

- Jei taip, tai tikriausiai psalmės. Buvo pridėta prie ataskaitos, ku- 
rią gavau iš Ferdinando Mesmerio. 

— Kaip sekasi? Pažengei į priekį? 

— Sakykim, vis dar laukiu lūžio taško. 

Eduardo įdėjo kompaktą į skaitytuvą, kuris ėmė ūžti. Ekrane pasi- 
rodė teksto ir vaizdo failai. 

— Duomenų failai, - Eduardo papurtė galvą. - Kodėl gi jie nesudėti 
į USB atmintinę? Būtų buvę daug patogiau. 

Raunas gūžtelėjo. 

— Gal tiesiog atidaryk, kad pamatytumėm, kas ten? 

Eduardo spragtelėjo ant pirmosios piktogramos, failas atsidarė. 

— Eik tu sau, — jis ėmėsi peržiūrinėti tekstą. Pirmajame faile buvo 
daugiau nei penkiasdešimt lapų, o kompakte dar kokie dešimt tokių. — 
Juk čia visas romanas. Kaži, ar ir kituose tiek pat? — atidarius dar kelis 
pasirodė, kad jie bent jau tokio pat ilgio kaip pirmasis. 

Raunas atsiduso, prisislinkęs kompiuterį pažvelgė į ekraną. 

- Šimtą metų užtruksiu, kol viską čia perskaitysiu. 

Eduardo nusijuokė, o Raunas ėmė skaityti vieną pirmųjų. 

— Čia kažkoks dienoraštis, — nustebęs tarė. — Rašytas Benjamino 
Klauseno, buvusio tyrėjo. 

— Kaip jį gavo Ferdinandas Mesmeris? 

— Neįsivaizduoju. 

— O kodėl tu jį gavai? Kažkaip nelogiška? 

— Sekundėlę, — sumurmėjo Raunas, skaitydamas įžangą. Po pir- 
mojo puslapio atsilošė, pažvelgė į Eduardo. - Čia kažkas paslaptinga. 
Nepraėjus nė mėnesiui po to, kai Benjaminas pirmąkart atliko „Dievo 
išrinktųjų“ tyrimą, Ferdinandas Mesmeris vėl jį pasamdė. 

— Kodėl tai taip keista? 

— Nes tyrimas diletantiškas. Vis dėlto Ferdinandas Mesmeris vėl 
išsiuntė Benjaminą pas „Dievo išrinktuosius“, tik šįkart - slaptai. Kaip 
rašoma pirmajame puslapyje, Benjaminas privalėjo įsilieti į bendruo- 
menę ir apie potyrius joje atsiskaityti Mesmeriui tiesiogiai. Benjaminui 
reikėjo kasdien registruoti pastebėjimus ir siųsti juos Mesmeriui, - Rau- 
„BC Consulting“ nedarys jokių išvadų, tik rinks duomenis, kuriuos 
klientas galės laisvai tvarkyti. Užduotis — stebėjimas visą parą tris mė- 
nesius, pradedant šiandiena.“ Benjaminas taip pat rašo, kad sutikęs Ja- 
kobą Mesmerį privalės detaliai aprašyti jo fizinę ir psichinę būklę. 

Eduardo papurtė galvą. 

— Tas Ferdinandas Mesmeris atrodo kaip tikras control freak'. Turėjo 
kainuot milijonus tiek laiko jį samdyt? 

— Neabejoju, - Raunas linktelėjo. - Ferdinandas Mesmeris sumokė- 
jo man penkiasdešimt tūkstančių už savaitę. Tik pagalvok, kiek kaina- 
vo trijų mėnesių darbas visu etatu? 

— Penkiasdešimt... - Eduardo atrodė priblokštas. — Sveikinu, brolyti. 

— Mhm. 

— Neatrodai patenkintas? 

Raunas gūžtelėjo. 

— Galvoju, koks tuo metu buvo tikrasis Ferdinando Mesmerio mo- 
tyvas. Ar jis iš tiesų jaudinosi dėl sūnaus, dėl tų spaudoje mirgėjusių 
gandų, ar?.. 

— Manai, jis pats kažko ieškojo? Kad dėl to išsiuntė Benjaminą slap- 
ta šnipinėti? 

Raunas palingavo galva. 

— Galbūt. Bet reikia perskaityti visą šitą mokymo programą, — atsi- 
dusęs tarė, parodęs į failus ekrane. — Kitas klausimas, kam jam viso to 
reikėjo? 

Eduardo mąsliai pažvelgė pro langą. 

— Tai taip pat galėtų kažką bylot apie tavo užduotį... 

— Ką turi galvoje? 


T“ 


+ 


Mėgstantis viską kontroliuoti. (Angl.) 


— Kodėl gi po trejų metų buvai pasamdytas ieškot jo sūnaus? Ar jis 
tikrai tik susirūpinęs tėvelis? Ar už viso to slypi kažkas kita? 

Raunas linktelėjo, tokia mintis jau buvo šmėkštelėjusi, nors per pir- 
mąjį susitikimą Mesmeris ir atrodė gan nuoširdus. Iš tiesų susirūpinęs 
dėl nutrūkusių santykių su sūnumi. Tikrai nuoširdžiai sielvartaujantis. 
Kita vertus, Raunas žinojo, kad sielvartas gali įgauti keisčiausių formų: 
gali tapti manija, neapykanta, net... kerštu. 

20. 


Eduardo atspausdino Raunui pirmus du failus. Beveik du šimtai pen- 
kiasdešimt puslapių, o spausdinti nustojo tik todėl, kad baigėsi rašalas. 
Likusius pažadėjo išspausdinti tik nuvykęs į redakciją. Raunas puikiai 
žinojo, kad paprasčiausia būtų pačiam turėti kompiuterį, kur galėtų 
viską perskaityti, bet išsispausdinęs galėjo pasižymėti svarbiausias 
vietas. Ypač informaciją apie Benjamino sutiktus asmenis ir tuos, kurie 
turėjo ryšių su Jakobu Mesmeriu. | 

Ferdinandas Mesmeris nekvailai sugalvojo leisti Benjaminui įsi- 
lieti į judėjimą ir žymėtis viską, ką ten patiria. Taip galėjo susidaryti 
nuomonę, koks tas Jakobo įkurtas judėjimas. Raunas greitai suprato, 
kad „Dievo išrinktieji“ buvo griežtos tvarkos hierarchinė organizacija, 
kur už mokytojus buvo viršesnis tik Dievas, o kandidatai — taip buvo 
vadinami naujokai - žinojo savo vietą. Benjaminą priėmė į „Šventosios 
dvasios kursu“ pavadintą programos kursą. Už pirmąsias penkias sa- 
vaites sumokėjo penkis tūkstančius kronų, jei išlaikytų egzaminą, galė- 
tų kilti aukščiau. Savo žurnale dar pridūrė, kad visi ankstesni mokiniai 
egzaminą išlaikė. Apskritai nebuvo nė vieno mokytojo, nurodžiusio, 
ko yra mokomasi, tik tapdavai „evangelijų skelbėju“. Benjaminui ir ke- 
liems kitiems mokiniams pasakojo, kad buvę kandidatai galiausiai arba 
pradėdavo mokyti naujuosius viename iš daugelio „Dievo išrinktųjų“ 
centrų arba iškeliaudavo aplink pasaulį vykdyti misionieriškos veiklos, 
visai kaip Jakobas Mesmeris. 

Pačią programą sudarė kasdieniai mokymai, kurių metu jie stu- 
dijuodavo Biblijos tekstus, o mokytojai aiškindavo, kokia evangelijo- 
se užrašytų įvairių palyginimų reikšmė. Benjaminas žurnale rašė, kad 
pamokos jam labiausiai priminė ištęstą pasiruošimą Sutvirtinimo sa- 
kramentui, skirtumas tik toks, kad jo mokslo draugai buvo kiek labiau 
susidomėję programa. Keliose vietose buvo rašoma apie istoriją, kuria 
Benjaminui reikėtų prisidengti, jeigu kas būtų sugalvojęs paklausti apie 
jo praeitį; laimei, niekas tuo nepasidomėjo, nes „Dievo išrinktieji“ kan- 
didatus stengėsi atriboti nuo ankstesnio jų gyvenimo. Buvo manoma, 
kad praeitis neturi jokios reikšmės kelyje į Dievą. Dėl to buvo skatinama 

kuo mažiau kalbėti apie savo praeitį, kuo mažiau palaikyti ryšių su šei- 
ma ir draugais. Kurso metu netgi buvo raginama bendrauti tik su „Die- 
vo išrinktųjų“ nariais, taip suteikiant daugiau dėmesio Dievo malonei, 
jo išminčiai priimti. 

Po pirmosios savaitės kiekvienas mokinys gavo mentorių, Benjaminui 
buvo paskirta Lisė. Iš ataskaitos atrodė, lyg Benjaminas labiau ja domėjosi, 
o kalbai pasisukus apie Lisę jo aprašymai skambėjo kiek poetiškiau. 

Be mokymų, taip pat reikėdavo dalyvauti socialiniuose bendruo- 
menės darbuose, ruošti maistą ir jį tiekti socialiai remtiniems apylinkės 
žmonėms, galėdavusiems gauti nemokamą vakarienę: lydimą psalmės 
ir kelių žodžių iš Biblijos, dažniausiai — apie susilaikymo dorybę. Rau- 
no nusivylimui Benjaminas neparašė, kur tai vykdavo. 

Kandidatai taip pat atlikdavo fizinius darbus — reikėdavo tvar- 
kytis, pasirūpinti pirkiniais kitiems mokytojams, kurie dėl to gauda- 
vo daugiau laisvės teologinėms studijoms ir pamokslavimui. „Dievo 
išrinktųjų“ bendruomenėje visi dirbame Dievui, kai kurie labiau nei 
kiti“, — rašė Benjaminas, didžiąją dienos dalį praleidęs tvarkydamas 
vieno iš vadovų sandėliuką. 

Raunui vis piršosi mintis, kad viskas, kas nutiko Benjaminui, buvo 
kiek juokinga. Taip pat ir žavėjosi, jog Benjaminas nemetė užduoties. 
Ypač po vieno nutikimo, kuris Raunui pasirodė žiaurus. Benjaminas ir 
Lisė dalijo brošiūras Kristianshauno aikštėje, mėgindami užverbuoti nau- 
jų narių. Buvo kiek liūdna, nes tądien aikštėje nepasirodė tiek daug dievo 
ieškančių žmonių. Vieninteliai juos pastebėjo apylinkės girtuokliai, išpro- 
vokuoti ėmė šaukti jų pusėn, galiausiai paleidę alaus butelį Benjaminui 
į nugarą. Benjaminas ir Lisė iš ten pabėgo, vakare ji paskatino bendruo- 
menę pasimelsti už tuos girtuoklius. Buvo nuspręsta misijos darbą Kris- 
tianshauno aikštėje kuriam laikui pristabdyti, sutelkiant dėmesį į centrinę 
miesto dalį. Benjaminui ir Lisei buvo priskirta apylinkė prie senosios am- 
basados Rytų tilto rajone, Lisė dėjo daug; vilčių į misionierišką veiklą ten. 
Deja, sėkmė čia taip ir neaplankė. Nors Rytų tilto gyventojai nebuvo tokie 
agresyvūs kaip Kristianshauno aikštės girtuokliai, žodinės jų atakos buvo 
tokios pat aršios. Grupė namų šeimininkių, studentų ir pensininkų nesu- 
silaikė nepapasakoję, ką galvoja apie Dievo žodį ir jų misionierišką veiklą, 
tad, Benjamino žodžiais tariant, tądien jie daug brošiūrų neišdalijo. 

Tarp eilučių Raunas įskaitė, kad Benjaminas iš tiesų rūpinosi Lise, 
kuri, būdama tvirto krikščioniško tikėjimo, išties turėjo trapią sielą, ne- 
sėkmes dažniausiai ėmė giliai į širdį. Iš patirties Raunas gerai Žinojo, 
kad reikia saugotis ir neužmegzti pernelyg artimų ryšių su stebimais 
asmenimis. Tokie dalykai staiga gali priversti suabejoti, kieno esi pu- 
sėje. O praradęs objektyvų požiūrį iškart įklimpdavai į šūdą. Dėl to vi- 
suomet svarbiausia nuo kelio pašalinti jausmus, sutelkti dėmesį į dar- 
bą, nesvarbu, ar esi tarp baikerių, ar krikščionių. 


Raunas nebežinojo, kiek laiko skaitė. Lauke pamažu sutemo, o kūną 
maudė nuo sėdėjimo ta pačia poza. Be švelnaus aplink laivo korpusą 
teliūskuojančio vandens kliuksėjimo, aplink daugiau nieko nesigirdėjo. 
Benjamino ataskaitas buvo įdomu skaityti kaip kokią gerą knygą, kai 
pamažu vis labiau ir labiau susitapatini su pagrindiniu veikėju. Raunas 
skubiai pervertė likusius lapus norėdamas pažiūrėti, ar nepasirodys 
kur Jakobo Mesmerio vardas, tačiau permetęs akimis nieko apie jį ne- 
rado. Jau norėjo padėti ataskaitą į šalį ir eiti miegot, kai akys užkliuvo 
viename paskutiniųjų puslapių. Benjaminas rašė, kaip jis tądien po pa- 
mokų gavo užduotį su keliais kitais mokiniais atgabenti kelias dėžes 
iš Marijos bažnyčios. Jose buvo biuro reikmenys, knygos, kažkiek vir- 
tuvės įrankių iš tų laikų, kai „Dievo išrinktieji“, dar neturėdami savo 
būstinės, naudojosi bendruomenės tarybos sale. Aprašė, kaip jie kartu 
dainuodami pargabeno pilną autobusiuką baldų į Belgijos gatvę. Jei 
Raunas neklydo, ta gatvė buvo visai šalia Amagerio centro, vos už ke- 
lių kilometrų nuo Kristianshauno. Raunas rado visai neblogą pėdsaką, 
galbūt net neprireiks skaityti visos Benjamino ataskaitos. 

Ll. 


Amagerio rajone su valstybių pavadinimų gatvėmis Belgijos buvo ma- 
žiausia ir klaidžiausia. Ji driekėsi nuo Amagerio tilto gatvės keturis ar 
penkis šimtus metrų Virvininkų gatvės gyvenamųjų blokų link, su keliais 
privačiais pastatais, dirbtuvėmis ir mažesniais, remonto prašančiais dau- 
giaaukščiais. Raunas ėjo gatve su pavadėlį tempiančiu Miofe, ketinusiu 
apuostyti viską, kas pasitaikė kelyje. Iš pradžių dar mėginęs jį sulaikyti 
galiausiai pasidavė, atlaisvinęs pavadį leido Miofei bėgti priekyje. Nors 
Benjaminas ataskaitoje ir nenurodė namo numerio, Raunas puikiai įsi- 
vaizdavo, kokio pastato ieškoti. Tai buvo pakankamai atoki vieta, kurioje 
galėjo sutilpti iki trisdešimt keturiasdešimt žmonių. Dėl to daugiaaukš- 
čiai netiko, tad jis sutelkė dėmesį į vienoje gatvės pusėje stūksojusias dide- 
les vilas. Praeidamas kiekvienos kiemą, tikrino vardus ant pašto dėžučių, 
bet nebuvo jokių ženklų apie tai, kad bent viena iš jų priklausytų ben- 
druomenei. Kelis nedidelius dirbtuvių pastatus Raunas apėjo norėdamas 
pažiūrėti, ar nuo kelio nemato kokio nuošalesnio pastato, bet rado tik 
mažą užrakintų garažų kompleksą. Jis grįžo į pagrindinį kelią, prie jo viz- 
gindamas uodegą atbėgo Miofė. Pagalvojo, gal Benjaminas turėjo omeny 
prie Belgijos gatvės, pasvarstė, ar nederėtų jam patikrinti keletą gretimų 
gatvių, arba tiesiog grįžt namo ir laukti, kol užsuks Eduardo su išspaus- 
dintais likusiais failais, galbūt ten bus kokių užuominų apie adresą. 

Apsigręžęs patraukė ta pačia gatve atgal, bet sustojo vėl priėjęs ža- 
lią grafičiais apipieštą stačiatvorę. Pažvelgė į aukštus, iki tvoros viršaus 
užaugusius krūmynus, užstojusius vaizdą į teritoriją. Pirmąkart čia 
praėjęs pamanė, kad ji priklauso kaimyniniam namui, bet iš kitos pusės 
jo pro tvorą, pasirodė, kad tarp tankių krūmynų ir išvirtusių medžių 
stirkso raudonų plytų pastato griuvėsiai. 

— Lik čia, - liepė Miofei. 

Šuo amžiais atvipusiu žandikauliu įsižeidęs pažvelgė į jį, nenoriai 
atsitūpė ant šaligatvio. 

Raunas nuėjo į kaimyninę teritoriją, radęs rečiau apaugusią vietą 
perlipo tvorą. Stovėdamas tankiai sužėlusioje žolėje apsidairė, pastebė- 

jo siaurą keliuką, apsuptą gudobelių gyvatvorės, ir didžiąją dalį kiemo 
užvirtusį medį. Patraukė prie apgriuvusio pastato, kur stovėjo tik išli- 
kęs stogo kraigas su kaminu. Iš namo buvo likusios tik didelės griuvė- 
sių krūvos, negalėjai atskirti vieno kambario nuo kito. Raunas priėjo 
pirmąją atsargiai žengdamas tarp akmenų. Aplink kyšojo apanglėju- 
sios gegnės, liudijančios apie pastatą sunaikinusį gaisrą. Tarp mūro 
griuvėsių buvo pilna primėtyta picos dėžučių ir tuščių butelių tų, kurie 
čia rado prieglobstį. Greičiausiai vietinis jaunimas ar benamių gauja. 
Pasilenkęs Raunas pasirausė po nuolaužas, tačiau neaptiko nieko, kas 
galėtų byloti apie buvusius namo gyventojus. Po kurio laiko grįžo į 
kiemą. Apžvelgė jį šluostydamasis prakaitą nuo kaktos. Tarp nuvirtu- 
sio medžio šakų pamatė kažką besiplaikstant. Priėjęs įkišo ranką tarp 
spygliuotų šakų, dviejų pirštų galiukais sugriebęs ištraukė popieriaus 
skiautę. Smarkiai spyglių subadyta ranka kraujavo, jis skubiai nusivalė 
kraują į marškinėlius. Tada išskleidė lapą — nors tekstas nuo lietaus ir 
vėjo buvo beveik išsiliejęs ir išblukęs, viršuje vis dar galėjai įskaityti 
užrašą neryškiomis raudonomis raidėmis: „DIEVO IŠR...“ Toliau pats 
nuspėjo. Tai čia buvo įsikūrę, kol jų neišginė gaisras. 


Raunas perlipo stačiatvorę, grįžo į kelią. Apsidairęs Miofės rado jį prie 
artimiausio gyvenamojo pastato. Stovėjo priekinėmis letenomis atsirė- 
męs į namo mūrą, 0 pro pravirą langą senyva moteris mėtė jam sausai- 
nius. Raunas priėjęs pasisveikino. 

— Čia jūsų šuo? - prarūkytu balsu paklausė ji. 

— Taip, - atsakė Raunas. - Miofė. 

— Miofei patinka vaniliniai vainikėliai, čia tie geri, iš „Aldi“. 

— Turėtų patikt, nes jis šiaip gan išrankus. Kartais virškinimui pa- 
deda gera draugija. 

Pamaloninta komplimento senyva moteris numetė šuniui dar vie- 
ną sausainį. 

— Viskas, besoti, čia paskutinis. O tai tapsi toks pat storas, kaip aš, — 
pro langą nukrėtusi trupinius nuo pirštų pastebėjo sudraskytą Rauno 
ranką. - Susižeidėt? R 

— Ne, susibraižiau į šakas eidamas ten, - mostelėjo tvoros pusėn. 

— A, tai jūs vienas iš jų? - suraukė kaktą ji. 

— Ko tokių? 

— Na, iš tos sektos? 

— Ne, man tik smalsu pasidarė. Gal žinot, kas čia nutiko? 

— Sudegė, bet jau prieš daug metų. 

— Siaubinga. 

— Siaubinga ir buvo. Privažiavo gaisrininkų, greitosios mašinų, po- 
licijos. Visi manė, kad gaisras išplis, laimei, jį pavyko suvaldyti. 

— Pasisekė. Ar kas nukentėjo? 

Ji linktelėjo, ant palangės gulėjusioje peleninėje radusi nuorūką ją 
prisidegė. 

— Taip, juk jie traukė Žmones iš degančio pastato, vienas žuvo. Apie 
tai rašė „Amagerio laikraštyje“, - ji pakėlė juodai išpieštą antakį. 

— Ar žinoma, dėl ko kilo gaisras? 

— Tiek daug gandų čia sklandė. Kai kas sakė, kad namą padegė. 

— Kas? 

— Neįsivaizduoju. Kažkas, kas ant jų supyko. Ten visuomet būdavo 
daug triukšmo. Jei ne nuo choro giesmių, tai bruzdėdavo tie vargetos, 
kuriuos jie nuolat maitindavo. Ir vandalai neretai juos puldinėdavo. 
Žmonės visiškai išprotėję. 

— Ar pati kada nors ten buvot? 

— Neee, - moteris išpūtė dūmus. — Aš ir taip turiu ką veikt. 

— Ar žinot, kas jiems nutiko paskui? Kur jie pasidėjo? 

— Ne-a, bet galėjo bent susitvarkyt po savęs. Nes dabar tai čia ne- 
žinau, ką primena. 

Atsisveikinęs su moterimi, Raunas kulniavo Amagerio tilto gatve ir 
rašė žinutę Eduardo klausdamas, kada jis ketina atspausdinti likusius 
failus. Tikėjosi, kad Žurnale bus kas nors parašyta apie gaisrą, iš tikrųjų 
visa tai galėjo nutikt ir Benjaminui jau baigus tyrimą. Bet kokiu atveju 
reikėjo sužinot, kas žuvo, kad galėtų atmesti versiją, kad Jakobas mirė 
tada. Eduardo po kurio laiko atrašė, kad į namus grįš tik vakare, bet 
tikrai nepamirš atspausdinti failų. 

Raunas ėjo toliau judria gatve — vidudienio įkarštyje buvo ban- 
doma vairuotojų kantrybė. Pagalvojo, juk gaisras savaime turėjo būt 
žymus įvykis, kad apie jį parašęs Žurnalistas vis dar kažką prisimintų, 
tad internete susirado „Amagerio laikraščio“ numerį. Po akimirkos jį 
sujungė su administratore, kuriai papasakojo savo užduotį. 

— Minutėlę, - atsakė, jungdama jį su redakcija. 

Laukė beveik penkias minutes, kol atsiliepė žurnalistas nepapras- 
tai pavargusiu balsu. 

Raunas greitai viską papasakojo, pasisakė ieškąs to, kas prieš tre- 
jus metus rašė apie gaisrą Belgijos gatvėje. 

— Gaisras vyko krikščionių bendruomenės būstinėje, jei tai jums ką 
nors sako? 

— Aha, puikiai prisimenu, — žurnalistas garsiai nusižiovavo. - Bet 
ar ne Prancūzijos gatvėje? 

— Ne, Belgijos. Jie vadinosi „Dievo išrinktieji“. 

— Šitas pavadinimas nieko man nesako, bet gaisrą atsimenu. Bet 
kokiu atveju, apie tai rašiau ne aš, jums turbūt reikėtų kalbėti su Taje, 
bet jis dabar Iūjlande, - žurnalistas susijuokė iš savo sąmojo. 

— Gal Žinot, ar turite užsilikusių to laikraščio egzempliorių? 

— Nebe. Susijungus visiems apylinkių laikraščiams viskas buvo 
sukelta į bendrą duomenų bazę. Bet pamėginkit Bokšto rajone, pagrin- 
dinėje bibliotekoje. Ten siunčiam visus mums skambinančius vietinius 
istorikus. s 
— Bibliotekoj rasiu „Amagerio laikraštį“? 
— Jei neklystu, taip. 

Vildamasis, kad žurnalistas neklysta, Raunas pamojo taksi. Sėdėdamas 
ant galinės sėdynės patikrino, ar pasiėmė pakankamai pinigų. Vienas 
būtų važiavęs autobusu, bet Miofei viešasis transportas niekad nepa- 
tiko. O mašinos jam patiko beprotiškai, tupėjo iškišęs galvą pro atvirą 
langą, stebėdamas pro šalį riedančius dviratininkus. 

Po dešimties minučių jie stovėjo priešais įėjimą į biblioteką Ramu- 
nių gatvėje. Sumokėjęs vairuotojui Raunas kartu su Miofe patraukė 
į registratūrą, kur pasikvietė bibliotekininkę. Žurnalistas buvo teisus 
sakydamas, jog bibliotekoje buvo saugomas vietos archyvas. Pasak 
bibliotekininkės - liesos moteriškės milžiniškais gintariniais karoliais 
apie kaklą - jame sukaupta medžiaga apie visą savivaldybę. 

— Įskaitant kaimo vietoves, Ulerupą, Tiomerupą, Mažąjį Maglebiu 
ir Saltholmo salą. Viską archyvuojame, — didžiuodamasi tarė ji. — Nuo 
bažnytinių knygų, nuotraukų, garso juostų, paveikslų, kelių žemėla- 
pių, vietinės literatūros, įmonių archyvų, profesinių sąjungų laikraščių, 
pastatų brėžinių, vietos laikraščių... 

— Taip pat ir „Amagerio laikraštį“? 

— Žinoma. Rūsyje turime daug egzempliorių peržiūrai, — ji nusi- 
braukė nuo kaktos kirpčiukus. — Taip pat turime mikrofilmų, jei labiau 
patinka. 

— Tuomet, manau, imsiu tuos filmus, — nusišypsojo jis. 

Bibliotekininkė nuraudo. 

— Filmus, — prunkštelėjo. 

Po penkių minučių jis sėdėjo priešais skenerį viršutiniame aukš- 
te, Bokšto rajono salėje, laukdamas, kol bibliotekininkė iš rūsio atneš 
mikrofilmus. Be senyvos sutuoktinių poros prie konferencinio stalo, 
šviesioje pailgoje patalpoje jis buvo vienas. Pora kažką rašinėjo A4 for- 
mato bloknotuose, lenktyniaudami vartė priešais padėtas bažnytines 
knygas, tad atrodė, lyg genealogijos tyrimą būtų pavertę sporto šaka. 

Tą akimirką pasirodė bibliotekininkė su dėže glėbyje. Joje sudėtos 
mikrofilmų ritės su nufotografuotais „Amagerio laikraščio“ numeriais 
nuo 2011 iki 2013 metų. Įdėjusi pirmąją ritę į skenerį kantriai paaiški- 
no, kaip jam pačiam pakeisti juostą, kai vieną peržiūrės. Raunas pa- 
dėkojo už pagalbą, ėmė sukti juostą į priekį varantį skenerio ratelį, 
kad galėtų pamatyti puslapius ekrane. Vis labiau įgusdamas, greičiau 

vertė laikraščio puslapius, primenančius nesibaigiančią vietinės is- 
torijos tėkmę. Straipsniai apie naujai atidarytas arba prieš uždarymą 
išpardavimus rengiančias parduotuves. Straipsniai apie pažadų nete- 
sėjusius vietinius politikus, straipsniai apie ką tik perrinktus. Straips- 
niai apie problemas slaugos namuose, apie talentingus jaunus spor- 
tininkus, apie dingusius augintinius, apie šeimininkus vėl radusius 
augintinius. Naujienos pirmajame puslapyje buvo visada pristatomos 
dramatiškai, dažniausiai apie tai, jog gresia ko nors uždarymas - vai- 
kų darželio, mokyklos ar slaugos namų. Kartais buvo rašoma apie 
nusikaltimus, daugiausia įsilaužimus ar vagystes apgaule įsiveržus į 
namus, kartais — ir apie nužudymus. Peržiūrėjęs daugumą 2011 metų 
leidinių Raunas neabejojo, kad straipsnis apie žūtį gaisre užims svar- 
bią vietą laikraštyje, bus sunku jo nepastebėti. Kai po dvidešimties mi- 
nučių įpusėjo peržiūrinėti juostų rites, jo spėlionės pasitvirtino. Tame 
numeryje gaisras aprašytas trijuose puslapiuose. „UŽSILIEPSNOJO 
LAISVOJI BAŽNYČIA“, buvo užrašyta didžiosiomis. Apačioje pridė- 
ta nuotrauka, vaizduojanti kelias gaisrines, kovojančias su iš degančio 
pastato kylančiomis liepsnomis. Straipsnyje rašė, kad gaisras kilo apie 
22:30. Greičiausiai dėl nuorūkos, pirmiausia uždegusios sofą. Liepsno- 
se žuvo vyras, kurio tapatybės policija vis dar nežinojo. Bendruome- 
nės nariai, tuo metu pastate šalimais laikę mišias, gaisrą pastebėjo tik 
tuomet, kai užsidegė pats pastatas. Atvykus gaisrinei mašinai namo 
išgelbėti nepavyko. Kiek žemiau buvo dviejų gelbėtojų su neštuvais 
nuotrauka. Tekstas po ja skelbė, kad nemažai bendruomenės narių at- 
sidūrė ligoninėje stebėjimui dėl apsinuodijimo smalkėmis. Nors po- 
licijos ir gaisrinės tarnybos buvo gan tvirtai įsitikinusios dėl gaisro 
priežasties, ateinančiomis dienomis buvo laukiama ekspertų tyrimo 
išvadų bei žuvusiojo tapatybės patvirtinimo. 

Raunas skubiai prasuko mikrofilmą iki kitos savaitės numerio no- 
rėdamas perskaityti tęsinį, bet nespėjus jo pasiekti, baigėsi ritė. 

- Šūdas, - išsprūdo jam. Atsisukęs į sutuoktinių porą apgailestau- 
damas mostelėjo. 

Paėmė kitą ritę, įmontavo į skenerį. Persukęs įžanginį tekstą ėmė 
žiūrinėti puslapį po puslapio. Pranešimą apie gaisrą rado tik nume- 
rio pabaigoje, virš sveikinimų ir jubiliejų rubrikos. Gaisrinės tarnybos 

konstatavo, kad gaisro priežastis buvo rūkymas, dėl kurio užsidegė 
sofa, o paskui gaisras išplito likusioje namo dalyje. Žuvusysis pasirodė 
esąs penkiasdešimt septynių Ovė Nilsenas, benamis, valgęs bendrus 
pietus, vėliau prigulęs pailsėti, kol kiti pastate buvę asmenys dalyvavo 
mišiose. Apklaususi keletą ten buvusių liudininkų policija laikė bylą 
baigta. 

Raunas persuko iki kitų numerių pasižiūrėti, ar nebus parašyta, 
rius pasidavė, jau norėjo išjungti skenerį. Tą akimirką akys užkliuvo už 
ekranu prabėgusios nuotraukos. Pasuko skenerio ratelį priešingon pu- 
sėn. Pasirodžius didelei neryškiai nuotraukai, sustojo. Daryta Išgany- 
tojo bažnyčioje, kur prie įėjimo būriavosi daug žmonių. Per nuotraukos 
vidurį Raunas pamatė save, išeinantį iš bažnyčios. Šalia ėjo Džonsonas, 
už jų sekė Evos tėtis ir brolis. Visi drauge nešė Evos karstą prie kata- 
falko, kurio bagažinė kaip tik kyšojo nuotraukos pakraštyje. Raunas 
pajuto gumulą gerklėje. Pats tą dieną prisiminė labai miglotai. Atsisvei- 
kinti atėjo daug žmonių. Žmonių, kurių jis niekada anksčiau nebuvo 
sutikęs, kuriuos sujaudino tragiška, daug spaudos dėmesio sulaukusi 
byla. Byla apie nužudytą jauną silpnuosius gelbėjusią advokatę, kol jos 
vaikinas, teisingasis policininkas, buvo darbe. Būtent tokio tipo istori- 
jos paliesdavo skaitytojų širdis, tokia, dievaži, nesuskaičiuojamą kartą 
knežino jo paties širdį. Reikėjo iš čia dingt. Pakilęs išskubėjo pro duris. 
Kaip jis apsiriko! Visas šitas tyrimas buvo kažkokia klaida. Jam rūpė- 
jo tik viena vienintelė byla. Byla, persekiosianti jį visur, nesvarbu kiek 
kitų jis besiimtų. Šita byla lydės jį iki pat grabo lentos. Reikėjo kažko 
išgert. Numalšint troškulį, dabar pat nuskandint mintis. 

13. 


Eidamas Aukštutine kanalo gatve link „Bjankos“ Raunas laikėsi atokiau 
stiebą su pritvirtintu žibintu ir radaro kupolu po juo. Visai kaip nesu- 
skaičiuojamus kartus iki šiol, stiebas būdavo jo kelrodis, kai per daug 
išgėręs nesugebėdavo rasti kelio namo. Tyčia vengė „Uosto ūdros“, o 
ypač - Džonsono. Todėl aplankė keletą kitų aplinkinių užeigų, pradė- 
damas „Kanalo bodega“, tada „Eifelio“ baru, Škiperių smukle bei dar 
kelias, kurių pavadinimų neprisiminė, bet kur jo niekas nepažinojo, kur 
galėjo sau ramiai išgerti. Priėjęs „Bjanką“ prisėdo prieplaukoje. Miofė 
užšoko ant kelių, viena ranka apsikabinęs šunį, kita pasiremdamas į 
planšyrą šiaip ne taip su šunimi užsiropštė ant denio. 

— Neatrodo labai saugu, — iš tamsos pasigirdo balsas. 

Raunas paleido Miofę ant denio, pažvelgė į figūrą viršuje, palinku- 
sią ant planšyro. 

Miofė vizgindamas uodegą nušlepsėjo prie Katrinės, bet šįkart ne- 
sulaukęs skanėstų įsmuko pro praviras kajutės duris. 

— Vėlai dirbat? — tarė Raunas, mėgindamas kalbėti blaiviai. 

— Mhm. 

— Tai ką čia veikiat? — atsirėmė į kajutės sieną, stengdamasis išlai- 
kyti pusiausvyrą. 

Ji žengė kelis žingsnius artyn. 

— Buvau netoliese, pagalvojau, pasiteirausiu, kaip sekas tyrimas. 
Jūsų neradusi nutariau palaukt. 

— Na, tai prisėskit, - Raunas parodė į vieną iš baltų plastikinių 
kėdžių. 

Ji nepajudėjo, tik spoksojo į jį su ironiška šypsenėle veide. 

— Jūsų kaimynas buvo užsukęs, tas žurnalistas. Atitempė krūvą 
popierių. 

Ji linktelėjo kajutės link. Raunas pasuko galvą, už langelio baltavo 
pluoštas Eduardo atspausdintų lapų. 

— Puiku. Kabino jus? 

— Šito nepastebėjau. 

— Ne, jūs ir ne jo skonio, jam labiau patinka romantiškos, mielos. 

Ji vis dar šypsojosi ta savo šypsena. 

— Tai kaip sekasi tyrimas? 

— Maniau, turiu laiko iki pirmadienio. Ne per anksti jūs? 

— Kažkas man kužda, kad dar net nepradėjot, nors mes ir brangiai 
mokam už jūsų laiką. 

— Dirbu visu tempu, viską kontroliuoju. 

— Radot Jakobo Mesmerio adresą? 

Jis linktelėjo. 

— Taip, bet ta vieta sudegusi. 

— A, tik tiek prisikasėt. Turėjau omeny naują adresą. 

Stengiantis išsilaikyt ant kojų Rauno keliai kiek linko. 

— Kodėl Mesmeris nori rast savo sūnų? 

— Tą jis jums sakė. Nori atkurti su juo ryšius. 

— Taip, bet kodėl? Mano nuomone, jis neatrodo labai sentimentalus. 

— Bet jūsų nuomonės aš ir neklausiu. Kada galim tikėtis atsakymo, 
kur yra Jakobas? 

Jis gūžtelėjo, mėgindamas sutelkti dėmesį į jos veidą. 

— Jei ir taip Žinojot, kad bendruomenės būstinė sudegusi, kodėl 
man iškart nepasakėt? 

Ji giliai įkvėpė. 

— Užuot spėliojęs geriau sutelktumėt dėmesį į užduotį, tai niekaip 
nešusiję su byla. Iš tiesų viskas labai paprasta. Raskit mums Jakobą, o 
prisigert iki žemės graibymo galėsit pabaigęs darbą. | 

— Baigiau. Metu šitą reikalą, - praėjęs pro Katrinę sunkiai klestelėjo 
ant vienos plastikinių kėdžių. 

— Čia girtos šnekos? 

— Nė velnio. Čia aš šneku. Nereik net mokėt man už visą tą laiką. 
Tik dinkit iš čia. 

— Turiu pripažint, nustebinot mane. 

— Nesu tikras, ar noriu sužinot dėl ko, - atsakė nepažvelgęs į ją. 

— Taigi, po velniais, kad taip ilgai išsilaikėt. Nė svajot apie tai ne- 
svajojau. Įspūdinga - dvi dienos, ypač tokiam kaip jūs. 

— Tokiam kaip aš? Ir koks gi aš? 

— Lūzeris. Kas gi dar? 

— Kokia jūs juokinga. Jei jums už tai Mesmeris moka, tikrai esat 
verta. 

— Ferdinandas Mesmeris moka man ir už patarimus. Mano patari- 
mas buvo nuo jūsų laikytis kuo atokiau. 

— Tuomet neatrodo, lyg jis norėtų jūsų klausytis. Kodėl ne? Ar jis 
jumis nepasitiki? 

— Deja, Ferdinandą Mesmerį kartais iš kelio išveda plati jo širdis, 
ypač kalbant apie beviltiškus atvejus. Įskaitant ir jo sūnų. 

Raunas pakėlė akis. 

— Ką jūs Žinot apie Jakobą Mesmerį? 

— Ne daugiau nei pats galit perskaityt toj ataskaitoj. 

— Bet aš atsisakiau bylos, nejau pamiršot? 

Ji apsimetė neišgirdusi. 

— Jakobas Mesmeris apleido savo tėvą dėl Dievo. Koks jūsų pasi- 
teisinimas? 

— Tikrai ne toks geras. 

— Bet tikrai tas pats nevykęs pasiteisinimas, kuriuo nuolat prisi- 
dengiat. 

— Ir koks gi jis? 

— Spėju, jūsų nužudytoji žmona? 

— Liaukitės, kol dar nevėlu. 

— Kodėl? Ar tai ne tiesa? Ar tik ne ja teisinatės kaskart, kai tampa 
kiek sunkiau? 

— Sakiau liautis. 

— Neįtikėtina, ką sugeba mirusieji. 

Jai nespėjus sureaguoti Raunas jau stovėjo ant kojų. Viena ranka 
sugriebęs už gerklės spaudė ją tris žingsnius atatupstą, kol ji įsirėmė į 
su trenksmu užsidariusias kajutės duris. 

— Susituokt mes nespėjom, - suurzgė jis. - Paminėkit ją darkart, tai 
paguldysiu jus ant grindų, ir nesvarbu, kad esat moteris... 

Pokštelėjo išstumiama lazda, kurią ji ištraukė vienu riešo mostu. 
Kitą akimirką lazda pataikė jam į smilkinį. Akyse aptemo, jis sunkiai 
klestelėjo ant denio. Ji tuoj pat ant jo šoką, trenkdama lazda tiesiai į jo 
kelio girnelę, minkšta kremzlė pasidavė iškart. Iš skausmo sustaugęs 
susiėmė kelį. 

— Jei dar kartą mane paliesit... tai bus paskutinis dalykas, nuveiktas 
per jūsų apgailėtiną sušiktą gyvenimėlį. | 

Pataikė chirurgiškai tiksliai, todėl žinojo, kad ant kojų jis atsistot 
nebegalės. 

— Visiškai supisot man kelį. 

— Užsidėkit ledo ir ryte vaikščiosit. Duokit ataskaitą, tuojau pat, — 
sustūmusi lazdą įsikišo ją į vidinę kišenę. 

— Dinkit iš mano laivo ir niekad nebesirodykit. 

Ji linktelėjo. 

— Tai spėju, liekat tirti bylą? 

Jis linktelėjo, tada ji ištiesė ranką, norėdama padėti atsikelti. Jis ne- 
paėmė. 

— Jūs vis dar čia? 

Po akimirkos išgirdo ją lipant kopėtėlėmis į prieplauką. 

— Tempo, Raunai, tempo! - dar sušuko. 

Jai išėjus Raunas dar ilgai gulėjo, spoksodamas į žvaigždėtą dangų. 
Kelis tvinksėjo, pačiuopęs juto, koks jis ištinęs. Neatsiminė, kada pasku- 
tinį kartą taip gavo į kaulus nuo merginos. Nuo didelių, storų baike- 
rių — taip, nuo mažų, įvairių kovos menų prisimokiusių psichopatų — 
taip pat, bet niekad — nuo merginos. Nors iš pat pradžių spėjo, jog ji 
bus ginkluota, sustumiama lazda jį nustebino. Tokiam ginklui reikėjo 
tiek patirties, tiek subtilumo, o ji pasirodė turėjo visko. Tokia ugningai 
nuožmi pažįstama buvo labai pavojinga - jį ir gąsdino, ir žavėjo. 

24. 


Pabudęs kitą rytą Raunas ta koja beveik negalėjo remtis, šlubčioda- 
mas ruošė sau ir Miofei pusryčius. Reikėjo pasinaudot jos patarimu 
ir tą vietą atšaldyt, tačiau, užuot paklausęs, nuėjo miegot. Dabar kelis 
buvo ištinęs, lyg po oda būtų teniso kamuoliukas. Vienintelis teigia- 
mas dalykas buvo tas, kad skausmas kelyje nukreipė dėmesį nuo pa- 
girių, dundėjusių galvoje tarsi tolimas griaustinis. Raunas jau ketino 
išjungti kvarksintį tranzistoriaus radiją, bet užgrojo „Huey Lewis and 
the News“, tad vis dėlto apsigalvojo, niūniuodamas seną hitą „I Want 
a New Drug“. Kajutėje jau buvo nepakenčiamai karšta, todėl prisėdo 
vairinėje su puodeliu kavos ir krūva Eduardo atspausdintų popierių. 
Norėjo padėkot jam už pastangas, bet sprendžiant iš uždarytų kečo ka- 
jutės durų, greičiausiai jis jau išėjęs į redakciją. 

Peržvelgė viską ieškodamas paskutinių Benjamino įrašų datų, bet 
atrodė, lyg įpusėjęs ataskaitą Benjaminas būtų pamiršęs žymėti savo 
pastebėjimų laiką arba nebeteikė tam jokios reikšmės. Ypač paskutinė 
dalis atrodė bet kaip sukeverzota, tekstas maniakiškas, kai kurios vie- 
tos apskritai neturėjo jokios prasmės, visiškai skyrėsi nuo dalykiško 
protokolavimo žurnalo pradžioje. Čia buvo pastebėjimų apie gyveni- 
mą, evangelijas, skaistyklą, Paskutiniojo teismo dieną. Labai daug apie 
Paskutiniojo teismo dieną. 


Bus ženklų saulėje, mėnulyje ir žvaigždėse, o žemėje tautos blaškysis, gąsdinamos 
baisaus audringos jūros šniokštimo. Zmonės džius iš baimės, laukdami to, kas turės 
ištikti pasaulį, nes dangaus galybės bus sukrėstos. Tuomet žmonės išvys Žmogaus 


Sūnų, ateinantį debesyje su didžia galybe ir garbe“ 


Tai buvo Dievo, „Dievo išrinktųjų“, o ypač Jakobo Mesmerio, tikrojo 
lyderio, šlovinimas. 


Šloviname mus lydinčią sėkmę, nes galime sekti Mūsų Viešpaties mokymu. Nuolan- 


kiai dėkojame už jo suteiktą dovaną. Lenkiamės sado Ganytojui. Ačiū, o Jehova, už tai, 


i Luko evangelija 21-23. 

kad atsiuntei mums Jakobą Mesmerį, parodysiantį mums kelią į Getsemanę. Šlovina- 


me Viešpatį. Aleliuja. Dėkojame jam už tai, kad esame Dievo išrinktieji. 


Raunui buvo sunku įsivaizduot, kad tai buvo tas pats asmuo, parašęs 
ataskaitos įžangą. Svarstė, kokie potyriai galėjo taip radikaliai pakeis- 
ti Benjamino požiūrį? Toks pokytis kėlė nerimą, net gąsdino. Raunas 
atvertė keletą puslapių atgal, paskutinį kartą Benjaminas teikėsi pažy- 
mėti datą likus keliems mėnesiams iki gaisro. Tekstas buvo tikslesnis, 
protokoluojantis, kokį Raunas skaitė anksčiau. Čia Benjaminas rašė, 
kad bėgant savaitėms mokiniai geriau susipažino, ėmė labiau vienas 
kitu pasitikėti. Nors mokytojai ir nuolat pabrėždavo, jog gyvenimas iki 
įsiliejimo į judėjimą neturėjo jokios reikšmės, tvarkantis, dirbant kieme 
ar kartu gaminant maistą kai kurie dalykai vis tiek iškildavo. Kelios 
jauniausios merginos buvo kilusios iš stabilių, krikščioniškų šeimų, ro- 
dės, lyg į „Dievo išrinktuosius“ jos būtų atėjusios vien iš jaunatviško 
maišto. Kiti mokiniai atvykę iš panašių laisvųjų bažnyčių, ieškodami 
naujų įkvėpimo šaltinių, nekantraujantys susitikti Jakobą Mesmerį. 
Dar kitus Benjaminas vadino „pabėgėliais“. Žmones, sprunkančius 
nuo žlungančių santuokų, smurtaujančių sutuoktinių, priklausomybių 
ar psichinių negalių, kaip tas vienakojis Patrikas. Patrikas grįžo namo 
iš Helmando provincijos be kairės kojos, smarkiai kentėdamas nuo po- 
trauminio streso sindromo. Laimei, Jėzų atrado Diusegardo traukinio 
stotelėje, kai buvo likusios vos kelios sekundės iki jam iššokant priešais 
B linijos traukinį, važiuojantį Aukštojo Tostrupo link. „Tai Jėzus iš po 
manęs išmušė kojas, tiek sveikąją, tiek aliumininę, tad suklupau pe- 
rone, nespėjęs mestis priešais traukinuką“, - pasakojo jis Benjaminui, 
pridurdamas: „Jėzus išspardo tau šikną, supranti?“ Benjaminas taip 
pat rašė apie Lisę, kuri po išgyvenimų Rytinio tilto rajone vis labiau ir 
labiau juo pasitikėjo. Ji pasakojo apie tuos kartus, kai gulėjo Nordvango 
psichiatrijos ligoninėje. Taip pat rodė jam savo dilbius, skersai išraižy- 
tus ilgų baltų randų. „Mano jaunystės košmarų žemėlapis“, kaip sakė 
pati. Dabar skutimosi peiliukai ir priklausomybė nuo tablečių liko toli 
toli, juos pakeitė gyvenimas su Jėzumi. 

Anot Benjamino ataskaitos, tiek Lisė, tiek keli kiti ėmė klausinėti 
apie jo praeitį. Kaskart jis imdavo kažką skiesti tik apie tai, kokia ji bu- 

vusi sunki, bet, laimei, dabar jis radęs Dievą. Sprendžiant iš Benjamino 
užrašų, primygtiniausiai klausinėdavo Patrikas, o kai Benjaminas nesi- 
liovė išsisukinėjęs nuo tiesaus atsakymo, atrodė, lyg Patrikas nepasiti- 
kėjimu užkrėtė ir mokytojus. Vis daugiau jų ėmė teirautis tiek apie Ben- 
jamino praeitį, tiek apie jo motyvus tapti judėjimo nariu. Benjaminas 
neišsidavė, tačiau ataskaitoje pridūrė, jog pamažu jam vis sunkiau ir 
sunkiau sekasi išlaikyti kaukę. Ne iš baimės būt išaiškintam, bet todėl, 
kad jautėsi niekšiškai. Niekšu Lisė vadino savo buvusį vaikiną, apgavusį 
ją su kita, pavogusį iš jos pinigų, rašė jis. 

„Dievo išrinktųjų“ vadovybėje taip pat tvyrojo nerimas, nes spau- 
doje ir vėl pasirodė rašliavos. Ataskaitoje Benjaminas tiksliai jų nenu- 
rodė, bet pasakojo vieną rytą atmynęs dviračiu į pamokas ir užtikęs 
kelis mokytojus garsiai diskutuojančius su žurnalistu, stovėjusiu kieme 
kartu su fotografu. Žurnalistas nesiliovė kartojęs klausimo, kiek žmo- 
nių čia yra savo noru. Ar jam kas nors galėtų pakomentuoti gandus 
apie smegenų plovimą? Ir kur yra jų lyderis, Jakobas Mesmeris? Barnis 
pasibaigė žurnalistą ir fotografą išstūmus iš kiemo. Straipsniai laikraš- 
čiuose sumažino bendruomenės narių skaičių. Ne tik Belgijos gatvėje, 
bet, kiek Benjaminas girdėjo, ir kituose centruose. Bendruomenę paliko 
buvęs nacionalinės futbolo rinktinės žaidėjas, kurį jis buvo matęs vie- 
name pirmųjų susirinkimų: šis spaudoje laikėsi nuošaliai, pavadinęs 
bendruomenę „sektantiška“. Jakobą Mesmerį jis apibūdino kaip „pa- 
vojingą Žmonių gundytoją, išnaudojantį silpnuosius“. Kitą Biblijos va- 
karą „Dievo išrinktųjų“ bendruomenė meldėsi už futbolininką, „nes jis 
nesuvokia, ką kalba“. 

Kituose puslapiuose Benjaminas rašė sužinojęs, jog užsidarė kelios 
kitos judėjimo būstinės Jutlandijoje ir Fiuno saloje. Tuo pat metu ben- 
druomenėje pasklido pirmieji gandai apie Jakobo Mesmerio sugrįžimą, 
netrukus vadovai sušaukė bendruomenę dėl svarbaus pranešimo: Ja- 
kobas Mesmeris netrukus pasirodys Belgijos gatvėje, reikia tinkamai 
pasiruošti jį pasveikinti. Benjaminas aprašė, kokia dėl to visus ištikusi 
euforija, likusiomis dienomis buvo kalbama ne tiek apie apaštalų pa- 
mokslus, kiek apie Jakobo Mesmerio grįžimą. Aprašė, kaip sužinojusi 
apie Mesmerio apsilankymą ypač pagyvėjo Lisė. Ji ne tik buvo varo- 
moji choro jėga, planuojanti giesmes, kurias reikės giedoti, bet ir vieną 

dieną pasirodė su nauja šukuosena, nusidažiusi plaukus. Nors šiuos 
pokyčius Benjaminas apibūdino neutraliai, jo žodžiuose vis tiek juto 
pavydo gaidų: 


Jis atvyko šiandien. Jakobas Mesmeris. Ant galinės juodos „Audi“ sėdynės. Jis gan 
stambus. Baltais marškiniais, baltomis kelnėmis. Daug šypsosi. Paspaudė mums vi- 
siems rankas, lyg būtume jo laukę diplomatai. Rankos paspaudimas tvirtas, o dan- 
tys lygūs, balti, kaip ir jo marškiniai. „Telaimina tave Dievas, broli. Telaimina tave 
Dievas, sese. Telaimina jus visus šiandien Dievas“ — tokie buvo pirmieji jo žodžiai. 
Visi jautėsi pakylėti vien dėl jo buvimo. Daug kas verkė iš džiaugsmo. Tovė, viena iš 
mokinių, jau norėjo pulti jam po kojomis, bet Jakobas sugriebęs ją apkabino. Žmonės 
kitoje gatvės pusėje spoksojo į mus pro langus. Nesupratę, kas darosi, kas atvyko. Bet 


tai dar nieko... 


*XkXk 


Raunas nustojo skaityti, per pertrauką ištiesė ranką kavos puodelio 
link. Iš radijo sklidusią muziką nutraukė vidudienio žinios. Jų klausėsi 
tik viena ausimi, stebėdamas dvi pro šalį irkluojančias baidarininkes. 
Jos buvo neįtikėtinai geros formos, pagalvojo, kad ir pats turėtų kažko 
imtis dėl savo prastos fizinės būklės. Paskutiniame Žinių reportaže dik- 
torius pasakojo klausytojams, kad šiandien 14 valandą Holmeno baž- 
nyčioje bus galima atsisveikinti su praeitą savaitę policijos akcijos prieš 
nelegalų lošimo klubą metu nužudytu Renė Miorku. Laukiama pasi- 
rodant daug policininkų ir civilių, norinčių paskutinį kartą pareikšti 
pagarbą pareigūnui. Po to prasidėjo orų prognozė. Dar daugiau saulės. 
Dar daugiau šilumos. Ir draudimas maudytis Zune dėl sustiprėjusio 
vandens žydėjimo. 

Bažnyčia buvo kitapus Knipelio tilto, mažiau nei už penkiolikos 
minučių kelio pėsčiomis, Raunas svarstė, gal derėtų nueiti. Renė pa- 
žinojo tik iš Mikelio pasakojimų. Renė, naujokas, įsikarščiavęs padarė 
vienintelę klaidą, už kurią turėjo sumokėti gyvenimu. Baisus likimas. 
Baisu įvykdyti gyvenimo kvailystę prieš tokį kaip Kaminskis. Jei Renė 
būtų pasipriešinęs bet kam kitam, tikrai dar būtų gyvenęs. Tokių da- 
lykų kontroliuoti negalėjai, tai žmonės ir vadindavo likimu, ar didele 

nesėkme. Gal Renė nieko ir negalėjo padaryti, kad tądien išvengtų mir- 
ties? Gal viskas numatyta iš anksto? Visai kaip tada, kai Eva įžengė į 
butą. Galbūt privalo egzistuoti tam tikras kiekis blogio, kad visa kita 
pasaulyje veiktų, kaip priklauso? Tarsi beprotybės ar paties Dievo pa- 
girių ventiliacinė anga? 

Jis pakilo, nusinešė popierius į kajutę, išsidėstė juos priešais ant 
stalo. Benjamino pasakojimas apie Jakobo Mesmerio prisikėlimą dar 
kiek palauks. 

25. 


Žmonių minia priešais buvusią Karinio jūrų laivyno bažnyčią pasiro- 
dė didesnė, nei tikėjosi, — iš toli stebėjo link bažnyčios durų judančią 
tamsią uniformų jūrą, susirinkusią į Renė Miorko šermenis. Nužudy- 
mas akivaizdžiai sustiprino kolektyvinę dvasią, nustelbęs konkuren- 
ciją tarp skirtingų padalinių, todėl nepaisant skausmingo praradimo 
pajėgos laikėsi itin vieningai. Įžengus visiems uniformuotiems, juos 
iškart nusekė civiliai. Grupė smalsuolių ir jau išėjusių į pensiją parei- 
gūnų, kuriems ta proga smarkiau suplakė širdys. Raunas nė neketino 
dalyvauti šermenyse - tai per daug primintų tą dieną, kai laidojo Evą. 
Jis liko stovėti lauke, kartu su fotografais ir netyčia pro šalį užklydu- 
siais turistais. 

Nė nespėjus apsižiūrėti varpai suskambėjo garsiau, staiga atsivė- 
rė bažnyčios durys. Fotografai apsupo prie įėjimo stovintį katafalką, 
o pasirodžius nešikams su baltu karstu ant pečių, aikštėje suspragsėjo 
tūkstančio fotoaparatų blykstės. Ir dar kartą Raunas pasijuto kaip grį- 
žęs į Evos laidotuves. 

Po kelių minučių aikštė prisipildė uniformuotų svečių, kurie bū- 
riavosi nedidelėmis grupelėmis laukdami, kol išveš karstą. Raunas pa- 
stebėjo kartu su Melbiu, policijos inspektoriumi Brasku ir keliais kole- 
gomis iš Centrinės nuovados stovintį Mikelį. Šis, tik pamatęs Rauną, 
atsiprašė kitų. Kol ėjo link Rauno, Melbis ir Braskas pažvelgė jo pusėn, 
bet nepasisveikino nė vienas. 

— Kaip sekas? — pasiteiravo Raunas, linktelėjęs į baltą rankos įtvarą. 

— Puikiai. 

— Jau grįžai? 

— Po truputį. Prie rašomojo stalo vienu pirštu, - sugipsuotąja ranka 
pademonstravo, kaip tai keblu. 

— Juk visuomet taip rašydavai, - geraširdiškai pajuokavo Raunas. 

Mikelis šyptelėjo. Tą akimirką pro metalinius vartus išriedėjo kata- 
falkas, abu pažvelgė mašinos pusėn. 

— Bet ceremonija buvo graži, - pasakė Mikelis. - Net Braskas visai 
protingai pašnekėjo. 

- Žinoma. 

Mikelis įsistebeilijo į Rauną. 

— Viduj nebuvai, ar ne? 

Raunas gūžtelėjo. 

— Tik širdimi. Smagu vėl matyt tave ant kojų. 

— Ačiū... Tai kodėl atėjai? 

— Pažiūrėt, ar viskas gerai. Pamaniau, sutiksiu tave. 

Mikelis išsiviepė. 

— Su Kaminskio byla nebedirbu, jei ketini klaust. 

— Nė kiek? 

— Kaminskis sėdi Vyriausiojo policijos komisariato areštinėje, pa- 
čiam viršuj, ten jį gali apklaust tik išrinktieji. Manęs sąraše nėra. 

— Bet juk kažkada turės ateiti Centrinės nuovados eilė? 

— Abejoju. Kai apklausas baigs Nusikaltimų skyrius, „Skrajojantis 
būrys“, Stambaus sukčiavimo tarnyba, Žvalgyba, jį perimti nori Vokie- 
tijos policija, Švedijos saugumo tarnyba ir dar daug kitų Europos poli- 
cijos tarnybų. 

— O ką Braskas? Jis juk turi pasisakyti padalinio vardu, - Raunas 
mostelėjo į nugara į jį stovintį policijos inspektorių. 

— Tyliau. 

Raunas gūžtelėjo. 

— Bet mes juk negalim paleist Kaminskio. 

— Nesuprantu, ką turi omeny sakydamas „mes“. Kiek pamenu, 
Centrinėj nuovadoj jau nebedirbi. 

— Pats puikiai Žinai, ką noriu pasakyt. 

— Faktas, kad Kaminskis visam laikui sėdo po devyniais užraktais. 
Jam jau paruošė senąją Palės Siorenseno' celę. 

— Bet mes susitarėm. Turėjai išsiaiškint, ar Kaminskis turi kokios 
informacijos apie Evos žudiką. 

— Raunai, ką nori, kad padaryčiau? - Mikelio veidą aptemdė nevil- 
tis. — Viskas nebe mano rankose. Negaliu daugiau nieko padaryt, - nu- 
delbęs akis prislopino balsą. - Jei atvirai, noriu palikt Kaminskį praeity. 
Dortė nebežino kur dėtis iš nerimo. Ji nori, kad išeičiau. 
zi Palle Sorensen - Danijos nusikaltėlis, po įsilaužimo 1965 m. nušovęs keturis polici- 

jos pareigūnus. 

— Ketini išeit? 

Mikelis pažvelgė į jį. 

— Ne, bet noriu gyvent toliau. Nenoriu kasdien galvot, kad čia aš 
galėjau būt jo vietoj. Nejau nesupranti? 

Raunas linktelėjo. 

- Žinoma. Saugok save, Mikeli, - patempęs Miofės pavadėlį apsi- 
suko eiti. 

— Raunai, - Mikelis privertė jį sustoti. - Nuolat gaunam naujos in- 
formacijos apie tai, kur Kaminskis ir jo sėbrai slepia daiktus. 

— Kokius daiktus? 

— Daugiausia narkotikus, pinigus, kartais ginklus. Bet neseniai pa- 
sirodė keli konteineriai su vogtais daiktais. Viskas nusiųsta atitinkamai 
tarnybai registruoti. 

— Ir? 

- Žinau, tikimybė maža, bet gal ten bus kokių Evos daiktų? 

— Tai bent jau rodo, kad Kaminskis apie tą įsilaužimą žinojo. 

— Būtent, — Mikelis skėstelėjo rankomis. - Bet ar dėl to kada nors 
pavyks su juo pašnekėti, jau visai kita kalba. 

Raunas suvokė, kokia menka šita galimybė, - kodėl Kaminskis tu- 
rėtų laikyti daugiau nei prieš trejus metus pavogtus daiktus? Tačiau 
tokia tikimybė geriau negu nieko, geriau nei matyt, kaip priešais Hol- 
meno bažnyčią vykstant dar vienai laidotuvių ceremonijai žlunga visos 
viltys. Jis linktelėjo. 

— Kada sužinosi? 

Mikelis gūžtelėjo. 

— Skambtelėsiu kurią dieną. Pažadu. 

16. 


Pakabinęs ant giko Raunas uždegė žibalinę lempą, kad ši apšviestų 
„Bjankos“ vairinę. Šiltos šviesos pakako Benjamino ataskaitai įskaityti, 
o lempos skleidžiamas tvaikas atbaidė uodus. 

Anot Benjamino, Jakobas Mesmeris visam laikui įsikraustė į ben- 
druomenės pastatą Belgijos gatvėje. Jis įsikūrė kartu su keliais vadovais, 
daugeliu mokytojų bei kai kuriais mokiniais, apgyvendintais patalpoje 
rūsyje. Pats Mesmeris gyveno antrame aukšte, specialiai jam paruoštoje 
namo dalyje su miegamuoju, vonia, biuru. Čia jis studijuodavo Šventąjį 
Raštą, ruošė pamokslus Biblijos vakarams, rašė kitą - jau trečią — savo 
knygą. Benjaminas pažymėjo, kai Jakobas Mesmeris po valgio eidavo 
dirbti, name turėdavo tvyroti visiška ramybė. Bendruomenės nariai, 
savaime suprantama, vis tiek turėjo vykdyti savo pareigas, tačiau pri- 
valėjo tai daryti visiškoje tyloje. 

Benjaminas apibūdino Jakobą Mesmerį kaip pilną energijos, visuo- 
met besišypsantį bendruomenės nariams. Tačiau jam vis tiek atrodė, kad 
Mesmeris išsekęs. Kad spaudos purvo pylimo akcija paliko savo Žymę, 
atrodė, lyg jis būtų asmeniškai priėmęs „Dievo išrinktųjų“ nuosmukį, kai 
teko uždaryti kelis centrus. Visgi per Biblijos skaitymo vakarus nuovar- 
gio jame negalėjai pastebėti nė kruopelytės. O trokšdami išgirsti Jakobą 
Mesmerį pamokslaujant, sulaukti užtarimo maldos į namą susirinkdavo 
žmonių iš visos šalies. Anot Benjamino, Jakobas Mesmeris sugebėdavo 
išgydyti žmones nuo visko, išvaryti iš jų bet kokį demoną. Vieną vakarą 
jis sutaisė neveikiantį „iPhone“, išgydė vienai moteriai koją, kuri buvo 
trimis centimetrais ilgesnė už kitą, išvarė demoną iš jauno vyro su cere- 
briniu paralyžiumi. Benjaminas viską aprašė labai sausai, tad negalėjai 
suprasti, ar jis pats tikėjo Jakobo Mesmerio galiomis. Kartais jis atrody- 
davo pozityviai nusiteikęs Mesmerio atžvilgiu, savo nuomone akivaiz- 
džiai atsiribodamas nuo spaudos pilamo purvo, kurį laikė neteisingų, 
klaidinančiu. Tačiau pažymėjo, kad, be Dievo garbinimo, Biblijos va- 
karai taip pat turėdavo finansinį aspektą. Jis kelis kartus nugirdo, kaip 
Jakobas Mesmeris barė vadovybę už'tai, kad nesurinkta pakankamai 
aukų. „Aš čia iš kailio neriuosi! —- riaumojo Mesmeris. - Kovoju, kad 

Dievo žodis pasiektų kuo daugiau žmonių, vienintelis jūsų darbas - iš- 
tiesti ranką ir priimti dešimtinę, bet net to nesugebat! Ar nusilpo jūsų 
tikėjimas? Ar daugiau nebetikit manim? Nebetikit evangelijomis?“ 

Raunas jau norėjo skaityti toliau apie Jakobo poveikį bendruome- 
nės moterims, bet išgirdo, kaip kažkas per laivo priekį lipa į denį. Grįž- 
telėjęs pamatė Eduardo, einantį į vairinę. 

— Turiu tau kai ką papasakot, - uždusęs tarė. 

— Gal prisėsi? — Raunas pritraukė jam kėdę, šis prisėdo. — Gal 
vyno? - palinkęs paėmė taurę iš nedidelio spintelėje įrengto baro. 

— Nuo kada ėmei gert vyną? — paklausė Eduardo. 

— Kai alus pasidarė per silpnas. 

Eduardo paėmė nuo žemės butelį, apžiūrėjo etiketę. 

— Eik tu sau, rezervinis? 

— Tai ką ten norėjai papasakot? 

— Momentito“, - Eduardo prisipylė taurę, paragavo vyno ir nutaisė 
grimasą. — Fui, na ir šlykštynė, atsiduoda kamščiu. Kiek laiko jis pas 
tave gulėjo? 

— Neįsivaizduoju. Nė neatsimenu, kada pirkau. Gal kartu su lai- 
vu? - gūžtelėjęs ištuštino savąją. - Skonis kaip raudono vyno. 

Eduardo nusiminęs palingavo galva. 

— Vienądien, amigo, išmokysiu tave gerti tikrą vyną. 

— Sakyk pagaliau, ko atėjai. 

- Šiandien redakcijoje, kol sėdėjau rašydamas straipsnį apie vals- 
tybės įmonių pardavimą, atsitiktinai pastebėjau naujieną apie planuo- 
jamą įmonių susijungimą. 

— Nejaugi, - ironiškai tarstelėjo Raunas, supylęs likusį vyną į savo 
taurę. - Tikrai beprotiška diena. 

— Tik palauk, kai išgirsi, kas susijungia. Ogi „Mesmer Resources“ 
ir SIALA. 

— Aha, ir? 

— Kai tai nutiks, jų įmonė bus didesnė už „McKinsey“, taip jie 
beveik monopolizuos vadybos strategijų mokymus viešajame sekto- 
riuje. 


š Minutėlę. (Isp.) 

Raunas gurkštelėjo dar vyno. Eduardo pasakius pats pajuto, kad 
vynas ne toks jau ir geras. Verčiau jau Eduardo būtų patylėjęs, pastatė 
taurę ant denio. 

— Argi ne beprotiška? —- Eduardo skėstelėjo rankomis. 

— Visiškai, — abejingai atsakė Raunas. 

— Tau visai vienodai šviečia, ką? 

— Jei nuoširdžiai, tai taip. Nedirbu Mesmerio įmonei, tik jam pa- 
čiam, O jis nori rast savo sūnų. Ir tiek. 

— Ar tu apskritai Žinai, kuo užsiima „Mesmer Resources“? 

— Aišku, žinau. Visokie kursai vadovams ir... panašiai. Big business", 
anot tavęs, dabar dar padidės. 

Eduardo išsitiesė, įsmeigdamas į jį akis. 

— Aš pasigilinau, ką gi jie tokio siūlo. 

— Ar paprotingėjai? 

— Ta sistema, kuria remiasi jų verslas, visos tos asmenybės tipų kla- 
sifikacijos, vadybos filosofija, kilusi iš jų pačių išvystytos ir užpatentuo- 
tos sistemos, vadinamos „Mesmograma““. 

— „Mesmograma“, — pakartojo Raunas, šyptelėjęs. — Rinkodaros 
skyrius nepersistengė galvodamas pavadinimą. 

— Ne, gal ir ne, bet spėk, kas tą sistemą sugalvojo? 

— Neįsivaizduoju. Ferdinandas Mesmeris? 

— Bandyk dar kartą. 

Raunas įsistebeilijo į Eduardo. 

— Tik nesakyk, kad jo sūnus? 

— Correcto". Jakobas Mesmeris. 

— Ar Jakobas, prieš sutikdamas Dievą, dirbo įmonėje? 

— Ir ne tik. Jakobas Mesmeris greičiausiai su tėvu dalijasi autorių tei- 
ses, O tai — visos įmonės pagrindas. Milijoninės įmonės, tuoj tapsiančios 
milijardine. 

— Eik tu sau, šito nesitikėjau, - Raunas pasikrapštė pakaušį. — Tai 
suteikia Ferdinandui Mesmeriui kiek didesnį motyvą rast savo sūnų. 

— Gal tau jau reiktų iš to tyrimo pasitraukt? 

— Kodėl? ij 


ž Stambus verslas. (Angl.) 
* Teisingai. (Isp.) 

— Nes nenorėtum atsidurt tarp tokių Žmonių. Gali greitai tapt pa- 
vojinga. 

Raunas prunkštelėjo. 

— Ar tik ponas socialistas neprabilo apie bjauriuosius kapitalistus? 

— Aš rimtai. Kalba eina ne tik apie pinigus, bet ir apie galią, com- 
prendes'? Šitie žmonės daug pastatę ant kortos. 

— Nebijau nei Ferdinando Mesmerio, nei kitų. 

— O gal turėtum. Kaipgi tas ataskaitą parašęs detektyvas? 

— O kas? 

— Kurjis dabar? 

— Nė nenumanau. Nepavyko su juo susisiekt. Bet kad ir kur būtų, 
manau, jam viskas gerai. 

— Tikėkimės. Bet dėl ko viskas taip slapta? 

— Ar tai ne verslo dalis? 

— Ar tikrai? Jei Ferdinandas Mesmeris būtų norėjęs, kad viskas 
vyktų diskretiškai ir slaptai, tai būtų pasamdęs vieną iš savo advoka- 
tų —- apie Lomaną nekalbu - kurį vieną tų galingų vyrukų, galinčių su- 
kurpti gudrią sutartį, užtikrinsiančią, kad niekas neiškiltų viešumon. 
Tad kodėl Mesmeris nusprendė pasinaudot tavo paslaugom? 

— Neįsivaizduoju. 

— Aha, o kaip manai, kas bus, kai grįši su Jakobo Mesmerio adresu? 

— Eik sau, Eduardo, dėl tavęs pasidarysiu visiškas paranojikas. 
Šiuo metu didžiausias mano galvos skausmas, kad to vyruko sūnus 
lyg skradžiai žemę prasmego, - Raunas pamėgino nusišypsoti, nors ir 
suprato, kiek Eduardo žodžiuose tiesos - Mesmerio motyvai pasidarė 
velniškai neaiškūs. - Žinai, prieš tęsdamas pašnekėsiu su juo. 

— Apskritai mesk šitą bylą. Pasakyk, kad sūnaus neradai ir pasilik 
pinigus. 

— Aš taip nedirbu. 

— Tavo pasirinkimas. Bet kad ir ką darytum, būk atsargus, - Eduar- 
do pakilo, nusižiovavo. - Iki ryt. 

— Eduardo, ačiū, - sušuko jam pavymui, kai Eduardo nužingsnia- 
vo laivapriekiu į savo kečą. 


+ 


Supranti? (Isp.) 

Raunas nusuko akis į kanalą. Eduardo įspėjimai nedavė jam ra- 
mybės. Galvojo apie gaisrą bendruomenėje, nudegusią Mesmerio ran- 
ką. Nors ir sunku pasakyt, kaip tiedu dalykai galėjo būt susiję, detalės 
jam kėlė nerimą. Taip pat prisiminė Katrinės komentarą, kai paklausė, 
kodėl Mesmeris užduoties nepatikėjo jai. „Juk jūs čia privatus detekty- 
vas“ — atsakė ji tąkart. Tad koks buvo jos vaidmuo? Ar Jakobui atsira- 
dus viską užbaigti reikės jai? 

LT. 


Raunui duris atidarė jauna, aukštakulniais avinti sekretorė, parodė jam 
kelią į Ferdinando Mesmerio kabinetą. Jis sėdėjo prie didelio rašomojo 
stalo ir skaitė dokumentus. Tingiu rankos mostu nė nepakėlęs akių pa- 
rodė Raunui kėdę priešais. Raunas priėjo arčiau, praeidamas pro Katri- 
nę, sėdėjusią ant sofos su puodeliu kavos rankose. Ji nusišypsojo savo 
katiniška šypsena: 

— Kaip kelis? 

Raunas į šypseną neatsakė, tik atsistojo prie rašomojo stalo. Ferdi- 
nandas Mesmeris darkart parodė į kėdę, pažvelgė į jį. 

— Sėskitės. 

Raunas prisitraukęs kėdę atsisėdo. 

— Ar turit man Jakobo adresą? — nekantriai paklausė. 

Raunas lėtai papurtė galvą. 

— Na, tai gal turit kokių minčių, kur jis galėtų būti? 

— Irgi ne. 

— Ataskaitą bent perskaitėt? 

Raunas ir vėl papurtė galvą. 

— Ne iki galo. 

— Tai dėl ko šitas susitikimas? 

— Nesjūs man skolingas. 

— Skolingas? — Ferdinandas Mesmeris, suraukęs antakius, atsilo- 
šė. - Ką? 

— Turit paaiškint tikrąją priežastį, kodėl norit rasti sūnų. 

— Juk jau paaiškinau. 

— Ne, tik sumelavot, kad norit su juo susitaikyt. 

Ferdinandas apstulbęs išpūtė akis. 

— Ką? 

— Nėra ko Žaisti susirūpinusį tėvelį. Papasakokit man verčiau apie 
numatomą susijungimą. 

— O kas? Iš buvusio konkurento gavome įdomų pasiūlymą, dėl ku- 
rio šiuo metu deramės. Apie viską detaliai galite pasiskaityti „Biržos“ 
laikraštyje. Tačiau, nuoširdžiai sakant, nesuprantu, dėl ko taip siuntate 
ir ką turite omenyje sakydamas, kad melavau... 

— Kalbame apie tai, ką nutylėjote. Kodėl per pirmąjį susitikimą ne- 
papasakojot apie Jakobo vaidmenį įmonėje? 

— Nemaniau, kad tai reikšminga. Ir dabar taip nemanau. 

— Jei norit, kad tęsčiau tyrimą, papasakokit, ką Jakobas veikė 
įmonėje, kodėl dabar norite su juo susisiekti. Kitaip mano darbas čia 
baigtas. 

Ferdinandas Mesmeris pažvelgė į jį kaip į nepaklusnų vaiką. 

— Allright', ką gi norit sužinoti? 

— Pradžiai: ar jis sukūrė „Mesmogramą“? 

Viena Ferdinando Mesmerio akis sutrūkčiojo. Palenkęs galvą 
žvilgtelėjo į dokumentus ant stalo. 

— Viskas ne taip paprasta. Priešingai nei manote, dėl sūnaus tikrai 
jaudinuosi, bet pripažįstu, kad šioje byloje yra ir daugiau aspektų. 

— Tad papasakokit man teisybę. 

Mesmeris krestelėjo galvą. 

— Tiesa ta... Tiesa ta, kad savu laiku priėmiau Jakobą pas save dirb- 
ti. Kai jis metė psichologijos studijas. Tuo metu firmą sudarė tik aš ir 
keli konsultantai. Darėm tą patį, ką ir dabar, tik mažesnėmis apimtimis, 
dirbome su kitų strategijomis: „Myers-Briggs“, JTI, DISC ir panašiomis. 

— Prasukit iki Jakobo įsitraukimo. Tai drauge vedėte kursus? 

— Ne ne, Jakobas to visiškai nesugebėjo. Jam buvo sunki depresija, 
tuo metu gydėsi ligoninėje. Dėl ligos jis ir studijas turėjo mesti. 

— Tai ką jis čia veikė? 

— Įdarbinau jį savo asistentu, jis rūpinosi visokiais praktiniais 
su kursais susijusiais reikalais. Kopijuodavo mokymo medžiagą, su- 
statydavo kėdes, sujungdavo garso įrangą, dirbdavo visokius tokius 
darbus. 

— Girdėjau, jis darė kiek daugiau. 

— Taip, kai jam pagerėjo, jis vis labiau ir labiau įsitraukė į įmonės 
veiklą. Po metų net ėmė mokytis įvairiausių metodų, kuriuos naudo- 
jome. Iš pradžių pagelbėdavo konsultantams, bet pamažu ir pats ėmė 
rengti kursus, po kelerių metų tapo vienu geriausių mūsų konsultantų. 

— O kaip dėl tos jūsų strategijos? „Mesmogramos“'? 

+ Gerai. (Angl.) 

— Tai buvo Jakobo sumanymas. Visus kaip reikiant nustebino. Nie- 
kas nežinojo, kuo jis ten užsiima po darbo. Pristatė tik gaires, bet jau 
jose įžvelgėme aukso gyslą. Jis supaprastino mąstymo procesus mūsų 
anksčiau naudotose strategijose, kartu sukurdamas pagrindą daug 
subtilesnei, labiau niuansuotai profiliavimo sistemai. Jis pats vienas su- 
kūrė pažangią asmenybės tipų indeksavimo formulę, pateiksiančią ge- 
resnių rezultatų per dvigubai trumpesnį laiką lyginant su buvusiomis 
strategijomis. Negana to, ta sistema turėjo didelį plėtros potencialą. Ji 
neapsiribojo vien vadovavimo strategijomis, ją sėkmingai galėjo įdiegti 
tiek psichologai, tiek pedagogai, na, visi švietimo sektoriaus dalyviai, ją 
galėjai pritaikyti net mokiniams vidurinėse mokyklose. 

— Tai iš tiesų viskas — Jakobo nuopelnas? — Raunas skubiai nužvel- 
gė kabinetą. 

— Kiek per drąsu taip sakyti. Jakobo idėja buvo revoliucinga, bet tai 
buvo tik idėja. Mums prireikė septynerių metų jai įgyvendinti, įdarbin- 
ti vienus gabiausių verslo psichologų, labiausiai patyrusius Žmogiškų- 
jų išteklių vadovus iš „McKinsey“ ir „Microsoft“. Intensyviai mėgino- 
me vieną bandomąją grupę po kitos. Per tuos metus išleidome beveik 
trisdešimt milijonų kronų sistemai išvystyti ir užpatentuoti. Šiandien 
daug pinigų investuojame į „Mesmogramos“ palaikymą ir tobulinimą. 
Tik darbuotojų dėka „Mesmograma“ tapo žinoma, pripažinta visame 
pasaulyje. Tačiau tuo pat metu tai kasdienė mūsų kova dėl sėkmės, o 
artėjantis susijungimas tam labai pagelbės. 

— Tai kodėl Jakobas iš čia pabėgo? 

Ferdinandas Mesmeris gūžtelėjo. 

— Jakobas mėgsta pasislėpti nuo kitų arba pasinerti į save. 

— Ar kas galėjo tai paskatinti? 

— Kaip jau sakiau, jo sumanymą įgyvendinti nebuvo taip paprasta. 
Jakobas dėl to išliejo daug prakaito. Gal jį palaužė spaudimas darbe? 
Vis dėlto su juo dirbti darėsi vis sunkiau. Jis ėmė atleidinėti kompe- 
tentingus asmenis, jei tik šie jam pasipriešindavo. Šiurkščiai elgėsi su 
mūsų partneriais, net investuotojais. Galiausiai tiesiog pasidavė. 

— Kaip? 

— Tiesiog pradingo, tad mums visiems reikėjo įsitraukt, kad išgel- 
bėtume projektą. Pačioje bendravimo pabaigoje keletą kartų su Jakobu 

rimtai susiginčijome. Jis nebenorėjo dirbti įmonėje, ar „Mesmogramos“ 
projekte, - Mesmeris giliai atsiduso prieš tęsdamas. - Jis atsuko šeimai 
nugarą. Daug metų apie jį nieko negirdėjom, kol staiga nepasirodė kaip 
prabudimo pamokslininkas, - pašaipiai ištarė. 

— Arjis visada buvo religingas? 

— Ne, kaip tik priešingai. Jis buvo pragmatiškas, nuolat reikalauda- 
vo konkretumo. Religijas laikė banaliais prietarais. 

— Tai kokia buvo tokio staigaus pasikeitimo priežastis? 

— Manyčiau, prasta draugija? — ironiškai atsakė Mesmeris. - Neži- 
nau iš tiesų. 

— Tai atmetus tėvišką rūpestį, kodėl norite susisiekti su Jakobu? 

Ferdinando Mesmerio žvilgsnis aiškiai bylojo, kaip jam nepatiko 
Rauno tonas, tačiau atsakė jis ramiai: 

— Jakobas iš įmonės išėjo staiga, ir nors asmeniškai jis atsisakė bet 
kokių ryšių su firma ir šeima, tačiau teisiškai to nepadarė. 

— Tai jums reikia jo parašo, kad įvyktų susijungimas. 

— Man reikia, kad jis oficialiai pasitrauktų iš savininkų rato. Su visa 
kompensacija, žinoma, bet kad pasitrauktų. Todėl dar noriu, jog jį ra- 
dęs perduotumėt pasirašyti šią sutartį, - sužalota ranka pastūmė Rau- 
nui geltoną abakos voką. 

Raunas tik pažvelgė į jį, nepaėmė. Vokas čia gulėjo paruoštas, lyg 
Mesmeris visą tą laiką būtų planavęs jam įduoti, lyg būtų žinojęs susi- 
tikimo baigtį jam dar nė neprasidėjus. 

— Kai sakiau, jog rasiu jūsų sūnų, maniau, kad tai jums asmeniškai 
kažką reiškia. Ne vien dėl gero sandorio. 

— Tai man daug ir reiškia. Daugiau nei įsivaizduojate. Apgailestau- 
ju, jei pasijutote taip, lyg kažką slėpčiau, to nenorėjau. Noriu rasti Jako- 
bą, su juo susitaikyti, bet taip pat jaučiu atsakomybę šeimai, visiems čia 
dirbantiems žmonėms bei visiems, kam ateityje galėtų praversti tai, ką 
mes darome, - jis išsitiesė. — Mielai padidinsiu jūsų honorarą dėl visų 
šitų nesusipratimų. 

— Taip aš nedirbu. 

— Tada gerai, - linktelėjęs nusišypsojo. — Bet, spėju, vis tik liekat 
dirbti su byla? iš 

18. 


Raunas su Ferdinando Mesmerio duotu voku rankose ėjo namo Paplū- 
dimio gatve. Ryte atrodė, kad jo darbas Mesmeriui baigtas, o jis bus 
susiradęs kitą Žmogų tyrimui tęsti. Greičiausiai netrūko tyrėjų, kažin 
ką atiduosiančių už tokią bylą. Daug labiau patyrusių, mokančiu lai- 
kyt liežuvį už dantų. Bet Mesmeris nepaisydamas provokacijų pasiliko 
jį. Raunas įtarė, kad už nesutarimų su Jakobu slypi dar kažkas, o ne- 
išaiškintų paslapčių Mesmerių šeimoje daug daugiau. Delne pasvėrė 
voką. Buvo sunkus, sutartis greičiausiai išsami. Turėjo pripažinti, kad 
manipuliuoti žmonėmis Ferdinandas Mesmeris moka gerai. Iki šio su- 
sitikimo užduotis buvo rasti adresą, dabar jį staiga paaukštino iki pa- 
siuntinio, turėsiančio tiesiogiai bendrauti su Jakobu. Kišenėje suradęs 
telefoną paskambino Viktorijai. 

Ji atsiliepė uždususi. 

— Ką veiki? 

— Dėlioju knygas. Ką tik pasiėmiau šešias dėžes iš mirusiojo namų. 

— Kai turėsi laiko, gal galėtum peržvelgt dalykinės literatūros len- 
tynas? 

— Daugiau nebeturi „Kuo būti užaugus?“ egzempliorių? 

— Labai juokinga. Paieškok ko nors apie įmonių valdymą ir 
„Mesmogramą“. 

— „Mesmogramą“? Pagal Mesmerį, kuriam dirbi? 

— Būtent. 

— Ar nejo sūnaus ieškai? 

— Irgi tiesa. 

— O arne keista šnipinėt savo darbdavį? 

- Šiuo atveju - ne. Manai, ką nors rastum? 

— Jei rasiu, būsi skolingas cinamoninę bandelę. 

Jis padėjo ragelį. Žinoma, to galėjo paprašyti Ferdinando Mesme- 
rio ar nusipirkti vieną iš administracijoje parduodamų knygų, bet ne- 
norėjo, kad kas „Mesmer Resources“ apie tai sužinotų. 


Grįžęs į laivą prisėdo prie likusios Benjamino ataskaitos dalies. Jo kur- 
sai jau buvo beveik pasibaigę, pirmieji mokiniai išlaikė egzaminus. Tik 


114 


keli nenorėjo tęsti ir mokėti už antrą dalį penkių tūkstančių kronų. Ben- 
jaminas rašė, kad nors jo ataskaita Ferdinandui Mesmeriui ir baigta, 
jis norėjo pasilikti iki savo egzamino. Už kursą sumokėjo Ferdinandas 
Mesmeris, todėl jautė pareigą tęsti protokolą, nors ir elgėsi niekšiškai. 
Gal dėl to dar kartą pabrėžė, kad spauda kiek perlenkė lazdą, o ben- 
druomenė veikė iš geros valios. O Jakobas Mesmeris Benjaminui vis 
labiau ir labiau patiko. Bėgant savaitėms pamažu jį pažino, tad anks- 
tesnė skeptiška nuomonė pasirodė neturinti pagrindo. Benjaminas net 
gailėjosi anksčiau galvojęs, kad Jakobas Biblijos vakarus organizuoja iš 
finansinių paskatų. Dabar suprato, jog Jakobas tiesiog labai pasišventęs 
savo darbui, dėl to kiekviena jo ar kitų klaida privalėjo būti ištaisyta. 
O dabar, kai „Biblijos vakarai“ vėl sulaukė daugiau sėkmės, bendruo- 
menė Belgijos gatvėje ėmė augti, visi privalėjo stengtis tą sėkmę išsau- 
goti. Šioje ataskaitos dalyje taip pat paaiškėjo, kad Lisė visam laikui 
atsikraustė į „Dievo išrinktųjų“ buveinę, gyveno rūsio patalpose kartu 
su kitais mokiniais. Benjaminas padėjo jai persivežti daiktus, net paga- 
mino vardo lentelę jos spintelei. Lituokliu nedidelėje medinėje lentelėje 
išdegino „Lisė Brask“, viršuje išpiešė gėlės žiedą. Raunas pasižymėjo 
Lisės vardą — jei nieko neras, galės bent pradėti nuo jos. 

Tęsė skaitydamas kitą pastraipą, kur Benjaminas skundėsi, kaip 
liūdna būdavo vakarais iš ten išeiti, kai reikėdavo namo, būtų norėjęs 
pats ten gyventi. Tuomet pakankamai padrikai mėgino paaiškinti, kad 
tie trys besibaigiantys mėnesiai davė jam kažką, ko niekad nesitikėjo 
gauti, dėkojo Ferdinandui Mesmeriui už tokią netiesiogiai suteiktą 
galimybę. To nebūtų nutikę, jei ne Mesmerio užduotis. Dėl tos pačios 
priežasties ataskaitas išsiųsti jam būdavo vis sunkiau. Todėl puslapio 
apačioje net pridūrė: „Manau, galite didžiuotis savo sūnumi.“ 

Raunas šyptelėjo. Atrodė, lyg Ferdinando Mesmerio pasamdytas 
tyrėjas, atradęs meilę, perėjo į priešingą barikadų pusę, o tai kaip ir 
turėjo reikšti laimingą pabaigą. Jis jau ketino stotis atsinešti iš kajutės 
likusią ataskaitos dalį, kai kišenėje suzvimbė mobilusis. Raunas sužve- 
jojo jį, atsiliepė. 

— Jau gali nešt bandeles, - pasigirdo“Viktorijos balsas. 

— Radai ką nors apie „Mesmogramą“? 

— Radau daug daugiau. 

— Ką? 
— Raunai, bandelių, tų gerųjų, iš „Tortų namų“. 


Įžengus į antikvariatą kvepėjo ką tik išvirta kava. Viktorija stovėjo už di- 
džiojo prekystalio rūšiuodama dėžę knygų. Vėsus oras klientų čia nevi- 
liojo, be lentynas apžiūrinėjančio senyvo vyriškio, daugiau nieko nebuvo. 

— Gal turit Seliiiindžerį? — spigiu balsu paklausė vyriškis, iškišęs 
rausvų plaukų galvą. 

— Seniai nebeturim. Jaunimas ėmė kolekcionuot senuosius meistrus. 

— Prakeiktas jaunimas, - šypsodamasis sumurmėjo vyras, grįždamas 
į paieškas. 

Viktorija linktelėjo. 

Raunas nusviedė maišelį su bandelėmis ant prekystalio, Viktorija 
nusekė jį išalkusiomis akimis. Į tvido kelnes nusibraukusi dulkes nuo 
rankų apsisuko iš lentynos paimti kavos puodelių. 

— Kur knygos? 

Ji pripylė kavos iš prancūziško kavinuko. 

— Tu gal aklas? Va ten visos guli, — Viktorija linktelėjo į krūvą ant 
stalo. 

Raunas paėmė viršutinę ir apžiūrėjo mėlyną viršelį su balta 
žvaigždės formos emblema, pavadinimu „Mesmograma — sėkmė augina 
sėkmę“. Padėjęs ją į šalį peržvelgė išdėliotas likusias: „Mesmograma — 
asmeninis tobulėjimas“, „Mesmograma — ateities lyderiams“, „Mesmo- 
grama - sėkmingas jūsų verslo partneris“. 

— Kodėl Jakobas Mesmeris tik vienos iš jų autorius? —- paklausė 
Raunas. 

— Tai labai įprasta. Kitų knygų autoriai greičiausiai yra gavę 
„Mesmogramos“ filosofijos sertifikatą, atiduodami didžiąją dalį savo 
honoraro naudoja Mesmerio filosofiją naujose srityse. Tai dažnai paste- 
biu: tiek vadybos strategijų, tiek sveikos mitybos srityse, kurias gali- 
ma pardavinėti su žinomu prekių ženklu, - Viktorija atplėšė kepyklos 
maišelį, išsiėmė cinamoninę bandelę. 

— Ar skaitei ką nors? 

— Ir taip turiu ką veikt, - kramtydama atsakė. — Perskaitęs vieną tų 
knygų apie vadybą, galima sakyt, būsi perskaitęs visas. 

Iš už lentynų pasigirdo džiaugsmo šūksnis. Vyras iškišo galvą lai- 
kydamas padriskusį „Devynių pasakojimų“ egzempliorių. 

— Tik pažiūrėkit, kas čia užsilikęs. Senasis gerasis Džei Dy. 

— Dėl to jis jums pigiau nekainuos, - šypsodamasi įspėjo Viktori- 
ja. - Bet sveikinu. 

Vyras vėl pasinėrė į paieškas. 

Raunas gurkštelėjo kavos. 

— Ačiū, kad sutikai paieškot. Manau, prigriebsiu tą Jakobo para- 
šytąją. 

— Bet tai ne vienintelis mano radinys, - jos žvilgsnis buvo paslap- 
tingas. 

— Ą? 

— Žanras kiek kitoks, bet autorius tas pats, — pasilenkusi ištrau- 
kė knygą iš po prekystalio. Raunas pažvelgė į plonytę pilko viršelio 
knygelę su gražiu tušo piešiniu, vaizduojančių degantį medį. Jakobas 
Mesmeris, „Modernusis egzorcizmas - demonų išvarymo vadovas“. 

Jis spoksojo į knygą netekęs žado. 

29. 


Paėmęs ją nuo prekystalio ėmė vartyti. Priekiniame atvarte puikavosi 
Jakobo Mesmerio portretas. Jis vilkėjo baltais prasegtais marškiniais ir 
priminė Ferdinandą Mesmerį jaunystėje, tik be barzdos. Rimtą, veriantį 
žvilgsnį buvo įsmeigęs tiesiai į žiūrovą. Raunas perskaitė trumpą pra- 
tarmę, kurioje Jakobas sveikino skaitytoją tikėdamasis, kad jo knyga 
prisidės prie kovos prieš Šėtoną. Trumpai aprašė, kad istoriškai visuo- 
met vyko gėrio ir blogio kova, o kiekviena religija, ar tai būtų islamas, 
judaizmas, hinduizmas ar krikščionybė, turi savų metodų blogiui išva- 
rinėti. Net šiuolaikinis mokslas pripažįsta demonų apsėdimą, tik vadi- 
na jį kitaip, pavyzdžiui, manija, isterija ar depresija. Tačiau jis pabrėžė, 
kad vienintelis teisingas išvarymas yra krikščioniškojo tikėjimo keliu, 
todėl svarbu atidžiai išstudijuoti egzorcizmo mokymą. Kiekvienas ne- 
atsargus veiksmas gali pabloginti apsėstojo būklę, net užkrėsdamas 
egzorcizmo seansą atliekantį asmenį. Savo pratarmę Jakobas užbaigė 
citata iš Biblijos: „Demono, kurį Jėzus sutiko Geraziečių krašte, vardas 
buvo Legionas. Jėzus paklausė apsėstojo: „Kuo tu vardu?“ Jis atsakė: 
„Mano vardas - Legionas, nes mūsų daug.“ 

Raunas, peržvelgęs turinį, vertė toliau. Knyga buvo suskirstyta 
į skyrius, aprašančius skirtingus egzorcizmo aspektus. Pateikta isto- 
rinė apžvalga su konkrečiais atvejais, įvairių demonų sąrašas, jų pa- 
vidalai, keli skyriai apie skirtingus būdus, kaip demonai gali žmogų 
apsėsti, reikalingų maldų rinktinė, tinkami naudoti amuletai ir reli- 
kvijos bei metodiška skirtingų egzorcizmo proceso fazių apžvalga. 
Buvo pažymėta, jog procesas gali trukti nuo vieno seanso iki kovos 
metų metais. 

Skaitydamas Raunas tik lingavo galva. 

— Prašviesėjo? — Viktorija suvalgė paskutinį bandelės kąsnį. 

— Ne visai, tik tiek, kad Jakobas vis dar stebina. Manau, neblogas 
šuolis nuo verslo psichologijos iki sekmininkų judėjimo ir egzorcizmo 
praktikos, - jis ėmė skaityti vieną paskutinių knygos skyrių. — Čia rašo: 
vienas metodų nustatyti, ar žmogus apsėstas, yra imti melstis už išrink- 


bi Morkaus evangelija 5:9. 

tąjį atliekant įvadinį išvarymą, kad galėtum nustatyti demonų tipą ir 
dydį, - Raunas pažvelgė į Viktoriją. - Benjaminas savo žurnale rašė, kad 
Biblijos vakarai visuomet užsibaigdavo malda už kitus ir išvarymu, ta- 
čiau nerašė nieko panašaus į šitai. 

— Gal bendruomenėje vyko kažkas daugiau, nei žinojo Benjami- 
Jakobo adresą, tuo geriau. Čia kažkoks nešvarus reikalas. 

Raunas linktelėjo, tuomet tyčia papasakojo Viktorijai apie sutartį, 
kurią pasižadėjo perduoti Jakobui. 

— Kiek aš skolingas? - jis įsikišo ranką į džemperio kišenę. 

— Tai čia už bandeles. 

Jis atsidėkodamas linktelėjo, jau norėjo eiti. 

— Ar neimsi tų vadybos knygų? 

— Velniop jas dabar... tai yra - ir taip Žinai, ką turiu omeny. Iki, 
Viktorija. 


Grįžęs į „Bjanką“ Raunas ėmėsi likusios Benjamino ataskaitos dalies, 
tiksliau — beprasmių klejonių garbinant „Dievo išrinktuosius“ ir ilgų 
Biblijos citatų. Raunas pajuto kirbant nerimą keliantį klausimą, kas ga- 
lėjo priversti Benjaminą taip pasikeisti: 


TAI - PASKUTINĖ MANO ATASKAITA 

Šiandien laikiau egzaminą. Išlaikiau. Lisė ir kiti palaimino mane ir pasveikino. Į klasę 
atėjo net pats Jakobas Mesmeris, pavadinęs mane „Evangelijos vyru“. Visiems girdint 
pasakė mano garbei nedidelę kalbą, pagyrė mane už tobulėjimą, sakė daug tikisi iš ma- 
nęs. Didžiuojuosi tuo ir esu nuolankus, bet man ir gėda, nes juos visus apgaudinėjau. 


Dėl to čia yra paskutinė mano ataskaita. 


Raunas skaitė toliau apie bendrus bendruomenės pietus, kurių metu 
visi klausinėjo, ar Benjaminas norės tęsti mokslus kitame kurse. Spau- 
dimas buvo draugiškas, bet užtikrintas, tačiau jis nepasidavė, tik pa- 
sakė dar neapsisprendęs. Vakaras užsibaigė užkūrus židinį svetainėje, 
kurioje jie meldėsi ir giedojo. Giedant vieną iš psalmių Lisė akimirką 
suspaudė jo ranką. Sušnabždėjo, kad didžiuojasi, jog jis išlaikė egzami- 
ną ir gavo pagyrų iš Jakobo, iš paties Mokytojo. Kitiems bendruomenės 

nariams ėmus skirstytis po namus ar į savo kambarius Lisė paklausė, 
ar jis nenorįs pasilikti kiek ilgiau. Jie sėdėjo drauge prie židinio, kal- 
bėjosi iki išnaktų. Pirmiausia apie psalmes, kurias giedojo, kelioms jų 
Lisė buvo sukūrusi muziką. Vėliau apie „Dievo išrinktuosius“, apie 
tai, kokie dėkingi esą turėdami Jakobą savo gyvenime. Lisė pasakojo 
apie kitus bendruomenės narius, kaip ji jautėsi įgijusi naują šeimą. Tik 
paskui Lisė prisipažino apie kai kuriuos vaikystėje išgyventus dalykus. 
Dalykus, kurių Benjaminas nenorintis pateikti ataskaitoje - pažymė- 
ta skliausteliuose, — bet tie dalykai labai baisūs, tokių nenusipelno nė 
vienas vaikas. Lisė dar kartą padėkojo jam už paramą drauge imantis 
misionieriškos veiklos. Pasijuokė ir iš kai kurių nutikimų. Lisė prisipa- 
žino dar niekada nejutusi tokios paramos iš jokio vyro, dėl to ji tikėjosi, 
kad jis nuspręs mokytis dar vieną kursą ir jiems neteks išsiskirti. Ben- 
jaminas rašė, kaip jie kurį laiką tylėdami gulėjo priešais židinį, kol jis 
paklausė, ar galima mėginti čia gauti kambarį? Atsakydama ji smarkiai 
ji apkabino, jos akyse pasirodė ašaros. Ji sakė, kad tam reikės Jakobo 
pritarimo, taip pat jis privalės tęsti.ir kursus. Jis juokais atsakė imsiąs 
mokytis antrą, trečią, - kad ir kiek tų kursų reikėtų. Jie nusikvatojo, Lisė 
sakė, kaip jai labai palengvėjo pagaliau sutikti kažką, kuo gali pasitikė- 
ti. Žodžiai jį sujaudino, ataskaitoje pridūrė, kad būtent tada jam ding- 
telėjo, jog privalo Lisei papasakoti tiesą. Net ir bijodamas pasekmių. 
Tačiau jį guodė mintis, kad mokytojai nuo pat pradžių kartojo, kokia 
nesvarbi jų praeitis, svarbu tik tai, ką darei stengdamasis tarnauti Die- 
vui ir dirbti judėjimo labui. 

Raunas akimirką sustojo, nužvelgė kanalą. Besąlyginis, intymus 
Benjamino atvirumas Ferdinandui Mesmeriui jį nustebino. Atrodė, lyg 
Benjaminas sektų 12-kos žingsnių Anoniminių alkoholikų programą, 
pagal kurią reikėjo atlikti išpažintį visiems ir kiekvienam. Raunas ne- 
buvo tikras, ar Ferdinandas Mesmeris šį gestą, diplomatiškai tariant, 
įvertino. Tuo įsitikino tik atsivertęs kitą puslapį. 


Šiandien prisipažinau Lisei apie savo privataus detektyvo praeitį ir tikrąją priežastį, 
kodėl prisijungiau prie „Dievo išrinktųjų“. Pasakodamas, žinoma, neišdaviau savo 
kliento, Jūsų, pone Mesmeri, ir neketinu to daryti. Tikiuosi, suprantate, jog privalėjau 


taip pasielgti, kad galėčiau įžengti į naują, šlovingą savo gyvenimo etapą. Manau, 

priartėjau prie tyrimo apie „Dievo išrinktųjų“ santykius bei Jūsų sūnaus charakte- 
rį, pabaigos. Mano giliu įsitikinimu, tolesnė veikla — betikslė. Norėčiau, kad likusią 
mano honoraro dalį paaukotumėte „Dievo išrinktiesiems“. Kuo skubiau atsiųsiu Jums 


sąskaitą. 


Rauną nustebino, kad Ferdinandas Mesmeris nepapasakojo tikrosios 
bendradarbiavimo pabaigos priežasties, tik Katrinė perdavė, jog san- 
tykiai nutrūko vien dėl Benjamino kompetencijos trūkumo, o ne pa- 
sikeitusių įsitikinimų. Jo atsivertimo, galima sakyti. Galbūt Ferdinan- 
das Mesmeris priėmė šitą pasikeitimą asmeniškai, net jei Benjaminas 
užduotį atliko jo neišdavęs? Raunas nekantravo sužinoti, kaip visa tai 
pasibaigė, tad skaitė toliau. Tačiau kito puslapio turinys pribloškė taip, 
kad per nugarą nubėgo šiurpulys. 

ESU NEVILTY. PONE MESMERI, NEBEŽINAU, KO GRIEB- 
TIS, TODĖL VĖL JUMS RAŠAU. VISI PLANAI ŽLUGO. 
LAUKIU JAKOBO, PRAKEIKTO JAKOBO. 


Raunas skubiai peržvelgė įžangą ieškodamas, ar ant išspausdinto elek- 
troninio laiško kur nors ras datą, tačiau adreso laukelis buvo pašalin- 
tas, likęs tik pats tekstas. Jis ėmė skaityti nevilties persmelktą Benjami- 
no laišką: 


Drebu iš baimės. Tiesiogine to žodžio prasme. Nė nežinojau, kad taip gali būti. Situa- 
cija tapo nevaldoma, nežinau, kas čia darosi. Vadovybė panikuoja. Seansas įsismar- 
kavo. Egzorcizmas buvo... nerandu kitų žodžių - GĄSDINANTIS. Jakobas. Laukiu, 
kol Jakobas pasiims mane iš miegamojo. Galvoju, reikia papasakoti nuo pradžių, kad 
suprastumėte, kas nutiko. Maniau galintis pasitikėti Lise. Aplankiau ją po mūsų 
pokalbio. Sukaupęs visą drąsą. Ji labai atidžiai klausėsi. Ypač, kai pasakiau norįs 
patikėti jai didelę paslaptį. Priverčiau ją pažadėti niekam apie tai nepasakoti. Visai 
kaip aš niekam neišdaviau jos paslapčių. Viskas tik tarp mūsų ir Dievo. Ji patikino 
saugosianti mano paslaptį. Ji buvo mano patikėtinė, o aš — jos. Taip ji sakė. Tad 
papasakojau jai apie savo praeitį, apie privataus detektyvo profesiją. Iš pradžių ji 
atrodė linksma. Stebėjosi, kad apskritai būna tokių kaip aš. Tačiau, kai atskleidžiau 
paskutinę savo užduotį, papasakojau apie stebėjimą, apie ataskaitas, ji nutilo. Klūusė, 
kas mane pasamdė. Nieko jai neatsakiau. Klusė, ar kam nors apie ją pasakojau. Pa- 
sakiau, kad perdaviau tik pagrindinius dalykus — dalykus, kuriais ji gali didžiuotis. 
Jos giesmes. Jos pagalbą nuskriaustiesiems. Jos aktyvų įsitraukimą į bendruomenės 
veiklą. Pasakiau, kad jos paslaptys saugios. Tikėjausi, kad manoji taip pat bus saugi. 
„Taip“, — sakė ji. Tad kartu pasimeldėme. Už mane. Už visą neteisingą mano elgesį. 
Maniau, viskas baigėsi gerai. Jaučiau, kad išsiskiriant tarp mūsų atsirado stipresnis 
ryšys. Kad buvom lygūs prieš Dievą, prieš vienas kitą. SUKLYDAU, VELNIŠKAI 
SUKLYDAU. 


Po pietų. Nuėjau grėbti lapų vidiniame kieme. Mane pašaukė. Maniau, kad dėl mano 


prašymo priimti į antrą kurso dalį. Jau buvau sumokėjęs. Maniau, mane pasveikins. 


Bet tarybos salėje pajutau, kad kažkas ne taip. Buvo susirinkus visa vadovybė. Osė, 

piktasis Reikendorfas, Birgitė, Samuelis, Karlas Emilis ir, žinoma, Jakobas. Lisė sėdėjo 
šalia jo. Jie žinojo, buvo akivaizdu dar nė vienam iš jų neprasižiojus. Man pasiūlė 
prisėsti ant kėdės priešais visus. Kalbėjo Jakobas, pasakė, kad Lisė jam kai ką išpaži- 
no. Kaip būčiau galėjęs pasiteisinti? Papasakojau viską, kaip buvo. Viską, ką sakiau 
Lisei. Prisipažinus išties palengvėjo. Nors Osė tuo metu nesiliovė žegnojęsis. Jakobas 
paklausė, kas užsakė tyrimą. Parodžiau jam savo planšetę, kurioje buvo visi mano 
užrašai, visi laiškai Jums. Žinau, tai - siaubingas konfidencialumo pažeidimas, visą 
kaltę prisiimu. Bet prieš išduodamas Jus, pone Mesmeri, aš išdaviau Jakobą ir „Dievo 


išrinktuosius“. Tikiuosi, suprasite mano dilemą. 


Jakobas skaitė skaitė skaitė. Kol lauke sutemo. Visi laukėme tyloje. Kaip ir Lisė, aš di- 
džiąją laiko dalį sėdėjau nudelbęs akis į grindis, o jas pakėlęs sutikdavau kitų žvilgs- 
nius. Teisiančius. Žeidžiančius. Jakobas atidavė man planšetę, padėkojo. Sugebėjo 
draugiškai nusišypsoti. Pakilęs prabilo mums visiems. Beveik giedodamas. Sakė, kad 
į mūsų gretas įsimaišęs demonas. Ypač bjaurus. Visi sutiko, net Lisė linksėjo. Jis 
kreipėsi į vadovybę, prašydamas jų patarimo. Pasisakė kiekvienas, nors nuomonės 
neišsiskyrė. Jie siūlė melstis už prarastą mano sielą. Ištremtų mane po to. Osės nuo- 
mone, mano planšetę reikėjo konfiskuoti ir sunaikinti. Jakobas padėkojo visiems už 
įžvalgius atsakymus. Pridūrė, kad su jais nesutinka. Parodė į mane. Pasakė, kad atei- 
damas į „Dievo išrinktuosius“ buvau pilnas demonų. Buvau vienas blogiausių nusi- 
dėjėlių. Mano profesija savaime nuodėminga. Mano darbas Ferdinandui Mesmeriui 
prilygintinas suokalbiui su Šėtonu. Bet laikas, praleistas su „Dievo išrinktaisiais“, 
mano noras atgailauti rodo, jog išganytas gali būti net ir didžiausias nusidėjėlis. 
Užuot teisę, jie visi turėtų pulti ant kelių prieš Dievą drauge su manimi ir garbinti 
jo darbus. Atgailauti dėl išdidumo. Osė parklupo pirmasis. Visi kiti jį pasekė mal- 
daudami atleidimo. Jakobas laimino juos rankos mostu, 0 mane suspaudė milžiniš- 
kame savo glėbyje. Sakė, kad man tai turėjo būti nesuvokiamai sunki kelionė. Kad 
parodžiau didelę drąsą. Visai kaip vedami Mozės izraelitai, įveikę Sinajaus dykumos 
pavojus. Jis vėl kreipėsi į kitus sakydamas, kad čia vis tiek tūno didelis demonas. 
Demonas, pasirodęs per Lisės liežuvavimą. Taip pasisukus aplinkybėms Lisė ėmė 
baisėtis. Ypač dėl to, kad vadovai linksėjo pritardami Jakobo žodžiams. Lisė mėgino 
pasiaiškinti. Nenorėjo pasiduoti liežuvavimui. Tik norėjo būti lojali, jautė prievolę 
ji informuoti. Jakobas ją nutraukė citata iš Patarlių knygos: „Liežuvautojas vaikš- 
tinėja, išplepėdamas paslaptis, o patikimas žmogWs apie jas neprasitaria.“ Tai viską 


nusprendė. Tuomet Jakobas atskyrė Lise nuo bendruomenės. Lisė, žinoma, neteko 

proto. Maldavo Jakobo to nedaryti. Jakobas pasakė, kad ji tegalinti pati sau dėkoti už 
tai, kas atsitiko. Lisė maldavo atleidimo - aiškino, kad nebuvusi savimi. Bet Jakobas 
buvo nepalenkiamas, kol ji nepacitavo Patarlių knygos: „Bedievis savo lūpomis žudo 
kaimyną, 0 teisiuosius gelbsti sumanumas.“ Jakobas paklausė, ar tai reiškia, jog Lisė 
norinti būti išlaisvinta? Ji maldavo, kad išlaisvintų nuo jos sieloje tūnančių demonų, 
ėdančių ją iš vidaus. Jakobas paklausė vadovų, ar būtų galima atšaukti atskyrimą 
nuo bendruomenės ir pamėginti išvaryti iš Lisės demonus? Visi atsakė TAIP. Tuo 
metu man palengvėjo. Galvojau, kai pasimelsime už Lisę ir Jakobas paprašys Dievo 
užtarimo, ištarsime kelis burtažodžius, ir Lisė bus laisva. Tuomet galėsime visi pra- 
dėti iš naujo. KAIP SIAUBINGAI KLYDAU. Po akimirkos Jakobas paliepė Osei su 
Birgite palydėti Lisę į katilinę ir ten ją paruošti. Tada Jakobas kreipėsi į mane: „Dievo 
išrinktiesiems“ reikia tavo pagalbos atliekant mūsų sesers Lisės egzorcizmą. Broli 


Benjaminai, ar esi pasiruošęs žudyti demonus?“ 


31. 


Staiga kažkas visai arti Rauno suurzgė, jis krūptelėjo. Pažvelgė že- 
myn į šalia pritūpusį Miofę. Šuo žiūrėjo į jį smerkiamu žvilgsnių, 
Raunas tuojau pat suprato — jau seniai laikas jų vakariniam pasi- 
vaikščiojimui. 

— Dirbu, po velnių, nejau nematai? — pratarė suirzęs. 

Miofė vėl suurzgė, šįkart garsiau, labiau skųsdamasis. Raunas ži- 
nojo - šuo neatstos, kol nepasieks savo ir nebus išvestas. Jei dar ilgiau 
atidėlios, jis gali sugalvot vien iš užsispyrimo pridergti ant denio - taip 
kietai laikė Rauną po padu. 

— Gerai jau, eikš. 

Palei kanalą jie nuėjo Kristianshauno aikštės link trumpiausiam 
pasaulyje pasivaikščiojimui — Miofei užteko laiko tik nusišlapinti. Rau- 
nas net neatkreipė dėmesio į aplink „Kanalo rūsį“ verdantį gyvenimą — 
bet kurį kitą vakarą jis būtų įtraukęs vidun, tačiau Raunas nuskubėjo 
atgal į „Bjanką“ nekantraudamas perskaityti paskutinės Benjamino 
ataskaitos tęsinį. 


NEŽINOJAU APIE KATILINE IR KAS JOJE YRA. SUPRA- 
TAU DAUG BAISIŲ DALYKŲ. 


Jakobas ėjo priekyje. Jis kartu su vadovybės vyriškiais nusileido į rūsį. Vienoje ran- 
koje laikė sidabrinę nukryžiuotojo figūrėlę. Kitoje — Bibliją. Samuelis sekė jiems pa- 
vymui. Nešdamas stiklinę ir grafiną švęsto vandens. Jie giedojo man anksčiau ne- 
girdėtą lotynišką litaniją. Prietemoje jaučiausi tarsi atsidūręs sename siaubo filme. 
Įėjus į katilinę viskas tik pablogėjo. Lisė gulėjo ant kušetės kampe vienais apatiniais. 
Odiniais diržais už čiurnų ir riešų pritvirtinta prie lovos. Mažoje patalpoje buvo 
siaubingai karšta, bet jos kūnas tarsi nuo šalčio tirtėjo. Su kitais ėmęs skelbti tikėjimo 
išpažinimą Jakobas išsiėmė keletą senų blizgančių monetų. Uždėjo po vieną ant Lisės 
vokų. Mes visi suklupome aplink kušetę. Vėl ir vėl kartodami tikėjimo išpažinimą. 
Vis smarkiau, vis garsiau. Lisė tuo metu verkė. Nežinau, kiek laiko meldėmės, bet 
man visai išdžiūvo burna. Galiausiai Jakobas atsistojo. Paėmė stiklinę, grafiną su 
L 


švęstu vandeniu, pripylė. 

„Gerk, demone, gerk švęstą vandenį.“ Jis prikišo stiklinę Lisei prie lūpų. Ji 
godžiai atsigėrė. Ištuštino visą. Tada viskas pasisuko dar kraupesne linkme. Mums 
vėl meldžiantis Lisė pasikeitė. Ėmė šaukti, klykti nesuprantamus dalykus. Spjaudė į 
mus, kol apsivėmė žalia tulžimi. Man liepė išvalyti. Jakobas davė jai dar švęsto van- 
dens. Vanduo dar smarkiau skatino demoną, Lisė mėgino jį išstumti. Ji ėmė tempti 
diržus. Mėginant išsilaisvinti jos rankų ir kojų oda nusitrynė iki kraujo. Demonas 
joje klykė į mus. Mačiau baimę jos akyse. Labiausiai už visus ji bijojo Jakobo. Kūkčio- 
jo, šaukė, sakė, jam negalima jos pasiimti. Jai prasidėjo traukuliai, ji ėmė kandžiotis 
liežuvį. Jis ėmė smarkiai kraujuoti, mes įgrūdome jai į burną audeklo skiautę. Jos 
kalenančius žandikaulius laikėme atskirai. Dėl to ji tik dar labiau pašėlo, Karlui Emi- 
liui, Samueliui ir Reikendorfui teko ją užsėsti, kad ramiau laikytųsi. Jakobas kreipėsi 
į mane. Sakė, demonas jau pakeliui. Kadangi nebuvau apmokytas, turėjau išeiti, nes 
galėjau nuo Lisės apsikrėsti. Jos demonas galėjo apsėsti mane. Imti misti manimi. Jis 
paprašė manęs išgerti švęsto vandens. Prieš išsiųsdamas mane persižegnojo, sukal- 
bėjo maldą. 

Dabar sėdžiu vienas miegamajame, kuris yra kiek tolėliau paėjėjus rūsio ko- 
ridoriumi. Prietemoje. Rašau. Rašydamas vis dar girdžiu Lisės balsą. Kaip talžo- 
mo šuns. Koridoriuje stovintys mokiniai ir mokytojai ją ramina. Jie visi persigandę. 
Jaučiu, tuoj vemsiu, — visai kaip Lisė. Sukasi galva. Sunku rašyti. Teisingai dėliot 
žodžius. Gąsdina mane. Demonų bijau. Ar gyvename demonų laikais? Privalau iš- 


siųsti šį laišką Jums, Ferdinandai Mesmeri, kol ne per vėlu. Per vėlu... 


Kiti puslapiai buvo tušti, Raunas pervertė viską, kol priėjo paskutinę 
ataskaitos dalį. Tačiau čia nebuvo nė užuominos apie Lisės egzorcizmo 
pabaigą, ar tai, kas galiausiai nutiko Benjaminui. Ataskaitos pabaigą 
Raunas jau buvo skaitęs - ilgą Dievo, „Dievo išrinktųjų“ ir Jakobo, va- 
dinamo Išganytoju, Didžiuoju Mokytoju, pašlovinimą. 

Raunas padėjo popierius šalia, ant plastikinės kėdės. Atrodė, tarsi 
Jakobas norėjo per Benjaminą pasiųsti tėvui žinią. Parodyti savo galią, 
kokią jis vietą užima tarp kitų. Benjaminui taip jį šlovinant tai tikrai 
atrodė dvasinė kova — Jakobas pasitelkė patikimą tėvo darbuotoją, pa- 
versdamas jį paklusniu savo tarnu. Velniškai iškreipta, jei taip čia vis- 
kas veikė. Tad koks buvo Ferdinando Mesmerio atsakas? Tuo metu įvy- 
ko daug dalykų: gaisras, „Dievo išrinktųjų“ ir paties Jakobo dingimas, 
galiausiai - Ferdinando Mesmerio sėkmė, dabar priklausanti nuo sū- 

naus parašo. Tačiau labiausiai Rauną kankino klausimas, kodėl jį Fer- 
dinandas Mesmeris į visai tai įpainiojo? Mintis apie buvimą Mesmerio 
žaidimo dalimi Raunui nebuvo maloni, dabar jį labiausiai domino rasti 
ne Jakobą. Daugiau nerimo kėlė klausimas, kas gi nutiko jo pirmtakui. 
Jis privalėjo rasti Benjaminą Klauseną. 

32. 


Ką tik išlygintu kombinezonu vilkintis sargas vardu Folmeris atrakino 
Raunui buvusios kontoros rūsyje duris. Dabar patalpoje buvo saugo- 
mi Šviesiojo fiordo gatvės daugiabučio gyventojų dviračiai, čia buvo 
prigrūsta prie stovų prirakintų senų dviračių. Nuspaudęs jungiklį prie 
durų Folmeris uždegė šviesą palubėje, atsisuko į Rauną. Storuose Fol- 
merio akinių stikluose atsispindėjo lempučių šviesa. 

— Čia buvojo biuras, kaip jau sakiau telefonu, dabar nelabai ko belikę. 

— Kiek laiko jis čia dirbo? 

— Trejus ketverius metus, gal ilgiau. Prieš tapdamas privačiu de- 
tektyvu daug kuo užsiėmė. 

— Kuo? 

— Revizijomis, buhalterija, man atrodo, dar darė kažką su interneto 
svetainėmis. Bet detektyvo darbas jam labiausiai sekėsi. Jūs irgi detek- 
tyvas? 

— Tam tikra prasme - taip. 

— Juokinga, kad dabar ieškot kolegos. Dingęs Detektyvas, - nusi- 
juokė jis. - Tik nesupraskit neteisingai, Benjaminas man patiko. Jis man 
net kartą padėjo. 

— Kaip? 
damas įsitikinti, kad gali juo pasitikėti. 

— Mano buvusi žmona mėgo svetimaut. Benjaminas nustatė, kas 
tas gaidys, jei suprantat, ką noriu pasakyt. 

Raunas suprato. 

— Kada jį paskutinįkart matėt? 

— A, prieš kelerius metus. Kai nutraukė nuomos sutartį. Pamenu, 
buvo kažkoks kaip nesavas. Žinot, kažkoks liūdnas, lakoniškas. Tada 
pagalvojau, gal bankrutavo. Tokie dalykai - nieko linksmo. 

— Tai jūs įsitikinęs, kad jis nepersikraustė kitur? 

Folmeris linktelėjo. 

— Daug čia daiktų nebuvo, bet ir tuos kelis baldus pridavė didelių 
gabaritų šiukšlių surinkėjams. Paliko tik dėžes su visais popieriais. Tu- 
rėjo grįžt jų pasiimt kitą dieną, bet taip ir nepasirodė. 


128 


— O kur dėjot tas dėžes? Išmetėt? 

— Eime, — Folmeris nusivedė Rauną pro dviračius iki galinių durų, 
vedusių į koridoriaus gilumą. Siauroje patalpoje su eile raudonų durų 
buvo gyventojų rūsiai. Priėjus paskutiniąsias Folmeris išsitraukė raktų 
ryšulį. Tarp daugybės radęs tinkamą atrakino duris. - Kaip jau sakiau, 
Benjaminas man patiko. Tad sudėjau jo daiktus į sandėlį. 

Raunas įkišo galvą vidun - patalpa priminė visokio šlamšto pri- 
grūstą sandėliuką. 

— Ko tik žmonės nepalieka besikraustydami... - Folmeris palingavo 
galva iš lentynos traukdamas apdulkėjusį šviesių plaukų peruką. 

— Jūs su Benjaminu buvot geri draugai? 

— Nelabai artimi, iš senų laikų pažinojau jo motiną. Ji gyveno Gu- 
lando gatvėje. Griežta moteris, Jehovos liudytoja, ar panašiai. 

— Ar Benjaminas taip pat buvo Jehovos liudytojas? 

Folmeris papurtė galvą. 

— Ne, motina buvo tikinti, o ar Benjaminas - nežinau. Bet jis buvo 
geras vyrukas, visuomet padėdavo kaimynams. Mandagus, tik atrodė 
kiek išsigandęs. Manau, mama dažnai jam komplikuodavo gyvenimą. 
Kai galiausiai išsikraustė, tai tik į butą aukštu žemiau, - Folmeris šyp- 
sodamasis papurtė galvą. 

— Aha. Gal Žinot, ar jis vis dar ten gyvena? 

— Ne ne, negyvena. Gan greit pabėgo. Kai neišvažiuodavo dirbti, 
dažniausiai matydavau jį čia. 

— Arjis kada minėjo tokį judėjimą — „Dievo išrinktuosius“? 

Folmeris papurtė galvą. 

— Ne, bent jau neatsimenu, — tuo metu suzvimbė Folmerio mobilu- 
sis, kurį jis išsitraukė iš viršutinės kišenės. Žvilgtelėjo į Rauną. - Benja- 
mino dėžės stovi šitam kampe. Apsižiūrėkit. 

— Ačiū, - padėkojo Raunas pavymui einančiam į koridorių atsiliep- 
ti Folmeriui. 

Raunas apėjo krūvas paliktų daiktų, pritūpė prie vienos iš 
dviejų Benjamino dėžių. Atidaręs pirmąją patikrino turinį, čia buvo 
daugiausia padrikos sąskaitos, keli pakabinami segtuvai. Jis atvertė 
vieną — tik seni mokesčių popieriai, įmonės sąskaitos. Padėjo atgal, 
kituose segtuvuose irgi rado tik metraščius, kelionių čekius, daug 

kitų sąskaitų. Prisitraukęs atsidarė kitą dėžę. Dar daugiau segtuvų su 
senais kvitais. Iš adresų matėsi, kad visi siųsti čia. Tarp daugybės po- 
pierių nerado nieko, kas galėtų nurodyti, kur Benjaminas išsikraustė. 
Raunas pervertė krūvą susegtų senų čekių, kol Folmeris vėl pasirodė 
tarpduryje. 

— Baigėt raustis? — nusišypsojo jis. - Man jau darbai ima kauptis. 

— Žinoma, - Raunas pakilo. Užmetė akį į likusius ant dugno „In- 
terfloros“ gėlių parduotuvės čekius su Amagerio Psichiatrijos centro 
adresu. 

— Sakėt, Benjamino motina gyveno netoliese. Gal žinot, kur ji per- 
sikraustė? 

— Į kapines, bet jau daugiau nei prieš dešimt metų. Kodėl klausiat? 

Raunas papurtė galvą, numetęs krūvą čekių atgal į dėžę. 

— Jei pavyks jį rasti, perduokit linkėjimų, - pasakė Folmeris, rakin- 
damas duris. 

— Būtinai, —- pažadėjo Raunas. 

Drauge jie patraukė išėjimo link. Stovėdami saulės atokaitoje Švie- 
siojo fiordo gatvėje, Folmeris nusišypsojo. 

— Beje, prieš kelerius metus Benjamino čia ieškojo jauna moteris. 
Netrukus po to, kai jis užsidarė. 

— Gal vardu Lisė? 

— Jei atvirai, jos vardo neprisimenu. Nedidukė tokia, tvirto sudėji- 
mo, sportiška — kaip šių laikų merginos. Tamsiaplaukė. Visąlaik šypso- 
josi, bet taip šaltai. Atkakli. Ar kiek panašu į Lisę? 

Raunas papurtė galvą. 

— Ne, nelabai. 

Atsisveikinęs su Folmeriu nuėjo gatve svarstydamas, ar tik čia ne- 
buvo užsukusi Katrinė, ieškodama Benjamino po Lisės demono išva- 
rymo seanso? Bet labiausiai Raunui ramybės nedavė klausimas, kam 
Benjaminas siuntė gėles į Psichiatrijos centrą. Kai ką įtarė, tačiau giliai 
viduje troško, kad tai nebūtų tiesa. 

33. 


Raunas nulipo į vairinę, čia uodegą vizgino Miofė. Garsiai lodamas 
šokinėjo ant jo, tad teko pasiduoti. Paglostė didelę jo galvą, patrynė 
priekines letenas - kaip Miofei labiausiai patikdavo. Grįždamas iš Švie- 
siojo fiordo gatvės svarstė, kaip sužinoti, ar Benjaminas siuntinėjo gėles 
Lisei. Tokiu atveju gali būti, kad ligoninėje vis dar bus išlikę jos duome- 
nys. Dingtelėjo, kaip paprasta būdavo ieškoti žmonių, kai jis dirbo po- 
licijoje. Kai ką sumanęs pasiėmė mobilųjį. Internete radęs Psichiatrijos 
centro telefono numerį, paskambino. 

— Amagerio Psichiatrijos centras, - pasigirdo balsas pro nosį. 

— Tomas Raunsholtas, Centrinė nuovada. Man reikėtų informacijos 
apie buvusią jūsų pacientę. 

— Kokiu klausimu? — paklausė budinti seselė. 

— Užklausa dėl vienos buvusios jūsų pacientės, Lisės Brask, gydėsi 
maždaug prieš dvejus metus... Asmens kodo šiuo metu neturiu. 

— Iš kur, sakėt, skambinat? 

Jis kantriai įkvėpė. 

— Centrinės nuovados, Halmo aikštės, Ikiteisminių tyrimų sky- 
riaus. 

— Tad procedūrą puikiai žinote. Mums reikia raštiško kreipimosi, ir 
dėl esančių, ir dėl buvusių pacientų. 

— Man labai reikia šių duomenų, kad galėčiau toliau vykdyti tyri- 
mą. Gal skubiai paieškotumėt? 

— Apgailestauju. Kokia, sakėt, jūsų pavardė? 

Jis padėjo ragelį, pagalvojęs, kad visai prarado įgūdžius — nė sese- 
lės nesugebėjo prakalbinti. Anais laikais jam su Mikeliu pavykdavo iš 
žmonių išgauti visokiausios konfidencialios informacijos! Įėjęs į kaju- 
tę patraukė prie sofos, pakėlęs pagalvėlę atidarė sėdynės spintelę. Ten 
buvo keli rūbų prigrūsti sportiniai krepšiai. Išėmęs pirmąjį pasirausė, 
kol rado voką su asmeniniais dokumentais, kartu ir seną policininko 
pažymėjimą. Atvertė dvigubą laminuotą kortelę su antspaudu ir nuo- 
trauka. Daryta prieš šimtą metų. Joje buvo švariai nusiskutęs, trumpais 
plaukais, vilkintis uniforminius marškinius su kaklaraiščiu. Atrodė, 

lyg ta nuotrauka būtų daryta kitame gyvenime. Jis buvo ką tik paskir- 
tas. Tais laikais jis drauge su kitais naujai iškeptais pareigūnais svajojo 
pakeisti pasaulį, sukurti geresnę ar bent jau saugesnę visuomenę. Tais 
laikais tikėjo teisingumu, gėrio pergale prieš blogį. Tais laikais nebuvo 
jokio neapibrėžtumo. Nuo tų laikų jis daug ko išmoko. Žiūrint į nuo- 
trauką darėsi liūdna, jis įsikišo kortelę kišenėn. Išėjęs atostogų ketino 
ją atiduoti, bet sumelavo, kad pametė. Net nežinojo, kodėl, gal jame 
tūnantis mentas neketino pasiduoti? 

Amagerio pievą buvo užliejusi tamsa, tarsi tamsus vandenynas ji ply- 
tėjo po viaduku ir nebyliai skriejančiais traukiniais. Metro sustojus 
Sundbiu stotelėje Raunas išlipo iš priekinio vagono. Jis patraukė pro 
tuščią stoties pastatą, išėjo į Pylimo gatvę ir palei cemento pilkumo psi- 
chiatrijos ligoninės pastatus pasuko pagrindinio įėjimo link. Priėjęs di- 
delį stiklinį langą išvydo tamsiaodį naktinį sargą, prie staliuko valgantį 
į foliją suvyniotą sumuštinį. Raunas vylėsi, kad seselė, su kuria šnekė- 
josi telefonu, jau seniai baigė darbą ir tokiu metu neteks susidurti su 
tiek Žmonių. Jis nuspaudė durų skambutį, vyriškis nustebęs atsigręžė. 
Sargas pakilo, palikęs sumuštinį ant stalelio. Į baltą chalatą valydama- 
sis rankas priėjo prie durų. 

— Policija, - Raunas priplojo savo pažymėjimą prie stiklo. 

Budintis atidarė duris, pakvietė jį vidun. 

— Kuo galiu padėti? - nusišypsojo jis. 

Atrodė jaunas, Raunas pagalvojo, kad jis turbūt bus medicinos stu- 
dentas, prie stipendijos prisiduriantis naktiniu darbu. 

Perskaitė prie chalato prisegtą kortelę: 

— Aha, Šahidai. Man reiktų pagalbos su viena byla, - apkabinęs jį 
per pečius pasivedė jį prie stalo. 

- Byla? Čia kažkas vyksta? - paklausė Šahidas. 

— Ir taip, ir ne. Kalbama apie vieną buvusių jūsų pacienčių. Įtaria- 
me, kad kažkas pasinaudojo jos tapatybe, - sumelavo. 

— Oje, mano dėdei taip buvo nutikę, - Šahidas atsistojo prie stalo. — 
Ugnį ir vandenį perėjo, kol iš banko atgavo pinigus. Prisiekiu, „Danske 
bankas“ - tikri kiaulės. 

— Neprieštarausiu, - Raunas supratingai nusišypsojo. 

— Ar nepatikrintum man duomenų? Būtų gerai, jei suveiktum man 
to Žmogaus adresą. 

Šahidas papurtė galvą. 

— Prisidarysiu bėdų, juk tai konfidencialūs duomenys. Gal galė- 
tumėt ateiti rytoj, pakalbėtumėt su nuolatiniais darbuotojais, jie tikrai 
daugiau žino. 

— Šahidai, informacijos man reikia dabar, nusikaltėliai juk nepoil- 
siauja. Kuo anksčiau užbaigsim šitą bylą, tuo geriau. Pažadu, tu nuo to 
nenukentėsi, manęs čia nebuvo, — mirktelėjo jam. — Būk draugas, pa- 
gelbėk? 

Šahidas skubiai apsidairęs užgulė kompiuterio klaviatūrą. 

— Gerai jau, sakykit pavardę, pažiūrėsiu, ar tas asmuo registruotas. 

— Jos vardas Lisė, Lisė Brask. 

Šahido pirštai nustojo spausdinę, jis atsigręžė į Rauną. 

— Bet... ją tai aš puikiai pažįstu. 

— Puiku, gal turi adresą? 

— Kad ji čia kaip ir gyvena. 

— Lisė Brask? Tu tuo tikras? 

— Taip, taip, turim trisdešimt penkis nuolatinius pacientus. Lisė — 
seniausia mūsų gyventoja. Ją vadina Sleeping beauty, - nudelbė akis. — 
Kvaila pravardė, bet ne aš sugalvojau... 

— Gal galiu ją pamatyt? - pertraukė jį Raunas. 


M -—  es 


siai į akis. - Šahidai, dabar. Čia svarbus reikalas. 

Šahidas giliai atsiduso, jis panėšėjo į pasmerktąjį myriop pakeliui 
į ešafotą. 

— Prašom čia. 

Drauge jie nuėjo tamsiu koridoriumi, vedančiu į dieninį skyrių. 
Koridoriaus gale Šahidas suvedė kodą skydelyje ant sienos, silpnai 
zvimbtelėjusios atsivėrė sunkios automatinės durys. 

— Viskas taip neteisėta. 

- Šahidai, ramiai, aš tik patikrinsiu, už penkių dešimties minučių 
vėl sėdėsi prie savo sumuštinio. 

— Visiškai neteisėta, — pakartojo Šahidas, sustojęs priešais duris į 
pirmą kambarį. Atsargiai jas pravėrė, jie įžengė į tamsią patalpą, kurioje 
Raunas teįžvelgė ligoninės lovoje gulinčio žmogaus kontūrus. 

— Ją bent jau lengva atpažint, - tarė Šahidas. - Bent tiek. 


2 Miegančiąja gražuole. (Angl.) 

Jie priėjo prie lovos, Šahidas uždegė sieninę lempelę. 

— Kaip jau sakiau, nevykęs pokštas su ta pravarde. 

Pamatęs Lisę Raunas nesąmoningai žengtelėjo atatupstas. 

— Kas... kas jai? 

— Natrio šarmas. 

Apatinė jos veido dalis buvo sudarkyta gumbuotų pilkšvų randų, 
besidriekiančių iki pat kaklo. Lūpos visiškai nuėstos, bedantė burna — 
tarsi kūgio formos ertmė. Nebelikę didelės dalies nosies, dėl to veido 
išraiška kiek priminė roplio. Prie tokio veido nederėjo ilgi, šviesūs, iš- 
puoselėti plaukai. 

— Ar jo kažkas užpylė ant veido? 

— Ne, pati išgėrė. Taip dažniausiai nutinka mažiems vaikams, iš- 
gėrusiems kanalizacijos valiklių. Bet Lisės atveju tai buvo mėginimas 
nusižudyti. 

— Kas ją čia atgabeno? 

— Neįsivaizduoju, ji jau čia buvo, kai pradėjau dirbt. 

— Šahidai, atnešk man jos ligos istoriją. 

— Bet... 

Raunas pervėrė jį rūsčiu žvilgsniu, Šahidas paklusniai linktelėjo: 

— Minutėlę. 

Šahidui išėjus Raunas paėmė Lisės ranką, švelniai ją spustelėjo: 

— Lise, Lise... 

Jai bundant iš sumaitotos gerklės pasigirdo silpnas gargimas. 

— Lise, ar girdi mane? - sušnabždėjo. - Man reik su tavim pakalbėt. 

Ji atsimerkė, įsmeigusi tuščią žvilgsnį į lubas. Raunas suspaudė jos 
ranką, ji atsuko žvilgsnį jo pusėn. 

— Aš esu Tomas Raunsbholtas, aš... 

Išsigandusi ji suriko, atitraukė ranką. 

— Ramiai, Lise, atėjau padėt. 

Ji įsistebeilijo į Rauną, lyg mėgindama jį atpažinti. 

— Lise, kaip tai įvyko? Ar tada, kai buvai pas „Dievo išrinktuosius“? 

Ji kažką neaiškiai sumurmėjo, pro lūpų kamputį ištekėjo seilės. 

— Ar čia Jakobo darbas? Ar Jakobas Mesmeris tau šitaip padarė? 

— Ben... mano... Ben... mano... Ben... ja... min... 

— Ar Benjaminas taip padarė? 

— Ben... mano... 

— Ar žinai, kur jis? Žinai, kur galiu rast Benjaminą? 

Ji užsimerkė ir vėl griuvo į patalus, greičiausiai apsvaigusi nuo 
vaistų. 

Raunas paėmė jos ranką, lengvai papurtė, kol ji vėl pramerkė akis. 

— O Jakobas? - Raunas girdėjo, kaip koridoriuje atsidarė automati- 
nės durys, po kurio laiko pasigirdo artėjantys žingsniai. - Lise, o kaip 
Jakobas Mesmeris? 

Jos akys akimirką žybtelėjo, ji ėmė kažką neaiškiai murmėti. 

— Ar Žinai, kur jis? 

— Mes-s-s-s-s-s-smeris... - sušvokštė pro sumaitotą burną. 

— Kas čia vyksta? 

Raunas atsigręžė. Šahidas grįžo su istorija, bet ir lydimas drūto 
vyro, be abejonės gydytojo, kuris labiau priminė seną sunkiasvorį bok- 
sininką. 

— Getse... man... - pasigirdo iš Lisės. - Getse... man... 

— Tomas Raunsholtas, Centrinė nuovada, - atsakė Raunas gydyto- 
jui, vėl atsigręžė į Lisę. - Ką sakai? 

— Getse... man... 

— Ar turit pažymėjimą? 

— Taip, po velniais, — išsitraukęs pamojavo kortele. — Lise, nesu- 
prantu, ką sakai... 

— Getse... man... Getse... man... Getse... man... - vis garsiau, greičiau 
kartojo ji. - Getse... man... Getse... man... - atrodė, lyg būtų kažkokiam 
transe. 

— Pasitraukite nuo pacientės, - gydytojas pagriebė Rauną už peties, 
nustumdamas jį tolyn. 

Daktaras mėgino Lisę nuraminti, apkamšydamas ją. 

— Ša ša, mano drauge, - tarė jis. — Gali jau grįžt miegot. 

Ji laikė tvirtai sugriebusi jo chalato rankovę, mėgindama prisi- 
traukti jį artyn. 

— Getse... man... Getse... man... - nepaliaujamai kartojo. 

Raunas paėmė iš Šahido ligos istoriją, peržvelgė. Pradžioje buvo 
trumpai aprašyti natrio šarmo sužalojimai bei po to jai atliktos ope- 
racijos Karališkosios ligoninės Intensyvios terapijos skyriuje. Paskui ją 

perdavė tiesiai Amagerio psichiatrijos centrui, nuo to laiko ji čia ir guli. 
Istorijoje taip pat buvo nuorodų į ankstesnę Lisės psichiatrinio gydy- 
mo ligos istoriją ir ne vieną bandymą nusižudyti. Galiausiai pateiktas 
sąrašas jai paskirtų vaistų, daugiausia psichotropinių ir beta adreno- 
blokatorių. 

Raunas skubiai pervertė viską, ieškodamas kokio nors žmogaus 
kontaktinių duomenų, bet nieko nerado. 

— Šahidai, ar ji turi kokį globėją? Kas ją lanko? 

— Niekada nieko pas ją nemačiau... - atsakė, žiūrėdamas į gydytoją. 

Daktaras tuoj pat atsigręžė, pažvelgė į juos. 

— Lauk, - išplėšė istoriją Raunui iš rankų. 

— Tik mėginu išsiaiškint, kas ją taip sužalojo, - pasakė Raunas. 

— Ji pati susižalojo, suprantat? Dėl to abejonių niekam nekyla, ar 
aišku? 

— Supratau, — iškėlęs rankas atsakė Raunas. 

Galiausiai jas nuleido, vėl kreipėsi į gydytoją: 

— Ieškau dviejų žmonių, Benjamino Klauseno ir Jakobo Mesmerio. 
Gal žinot, ar kuris nors iš jų kada nors su ja susisiekė? 

Atstatęs pečius gydytojas išvijo Šahidą ir Rauną iš palatos. 

— Kaip jau Šahidas nusižengdamas ligoninės taisyklėms jus infor- 
mavo, niekas per visą tą laiką jos nelankė. 

Po kelių minučių Raunas atsidūrė prie įėjimo, prigrasintas, kad 
ji įskųs. Tokie grasinimai tušti, pagalvojo, nes išaiškėjus naktiniam jo 
apsilankymui pas Lisę labiausiai nukentėtų tiedu budintieji. Sukrėstas 
sužalotos Lisės vaizdo labiausiai norėjo išlenkt taurelę stipresnio, bet 
šalimais nesimatė jokio baro. 

35. 


Raunas sėdėjo ant palangės Eduardo kabinete „Informacijos“ redakci- 
joje. Celę primenančioje patalpoje stūksojo krūvos laikraščių, bokštais 
sukrauti segtuvai. Knygų prikimšta lentyna palei vieną sieną, rodės, 
bet kurią akimirką nuvirs ant priešais stovinčio stalo. Vienintelis kabi- 
neto papuošimas buvo šalia durų pakabintas originalus „Belle du Jour“ 
filmo plakatas su pusnuoge Katrin Deniof. Iš gretimo redakcijos kabi- 
neto girdėjosi gyva diskusija, tad Eduardas, grįžęs su dviem puodeliais 
kavos, uždarė paskui save duris. 

— Tai manai, čia policijos darbas, nes įvykdytas nusikaltimas? - jis 
padavė vieną puodelį Raunui, o pats prisėdo ant apskurusios rašomojo 
stalo kėdės. 

— Ne toks, kad apie jį rašytum laikraštyje, bet, manau, tikėtina, kad 
Lisė sužalota demonų išvarymo seanso metu, kurį ataskaitoje aprašė 
Benjaminas. 

Raunas gurkšnojo kavą, kol Eduardo vartė Rauno atneštą Jakobo 
Mesmerio knygą apie demonų išvarymą. 

— Ar čia kur nors parašyta, jog tiems ritualams reikia natrio šarmo? 

— Tikrai ne. 

— Tai gal Benjamino ataskaitoje užsiminta apie natrio šarmą? 

Raunas papurtė galvą. 

— Ne, vanduo, Jakobas matė Mesmerį duodantį jai tik švęsto van- 
dens. Kita vertus, paskutinėje seanso dalyje jis nedalyvavo. 

Eduardo linktelėjo, padėjo knygą ant stalo. 

— Ką sakė tas gydytojas iš psichiatrijos ligoninės? 

— Kad ji mėgino nusižudyti. Ir buvo tuo visiškai įsitikinęs, istorijoje 
taip pat tas parašyta. 

— Jie parodė tau jos istoriją? 

— Ne visai savo noru. Bet spėjau pamatyt, kad ji buvo paguldyta 
bent keletą kartų, bent keliskart mėgino žudytis. 

— Bet iš viso to juk ir peršasi išvada, kad Lisė pati taip padarė? 

— Na, taip... 

— Abejoji? 

Jis gūžtelėjo. 

— Tik nuojauta. 

- Šeštasis pojūtis? - Eduardo šyptelėjo. 

— Gal kiek daugiau. Lisė pjaustėsi. Sprendžiant iš Benjamino atas- 
kaitos Lisė jam pasakojusi, kad paauglystėje save žalodavo. Jos bandy- 
mai nusižudyti, bent tie aprašytieji istorijoje, buvo arba išgėrus migdo- 
mųjų, arba persipjovus riešo arteriją. 

— Manau, suprantu, kurlink suki. Natrio šarmas tuomet netinka. 

— Būtent. 

— Įtari, kažkas galėjo ją priverst? 

— Būtų bent jau logiška dėl to apklausti tiek Jakobą Mesmerį, tiek 
Benjaminą. 

— Ir kiek jau pasistūmėjai jų ieškodamas? 

— Tik tiek, kad „Dievo išrinktųjų“ būstinė supleškėjo Belgijos gat- 
vėje. Ir nežinau, kur jie nuo tada persikraustė. 

— Ar ieškojai ministerijos duomenų bazėje? 

— Kokios ministerijos? Kokioje duomenų bazėje? 

— Religinių bendruomenių, - Eduardo prisijungė prie kompiute- 
rio. - Bažnyčios ministerijos. 

Raunas priėjo prie Eduardo, pažvelgė jam per petį. 

- Štai, — po kurio laiko tarė Eduardo. Ekrane pasirodė ministerijos 
interneto svetainė ir visų Danijos bendruomenių sąrašas. - Suskirstyta 
pagal tikėjimo kryptis, - paaiškino Eduardo ir radęs krikščioniškąją pa- 
spaudė nuorodą. 

Registruotų religinių bendruomenių sąrašas buvo ilgesnis, nei jie- 
du tikėjosi, - šešių puslapių. Laimei, surašyta abėcėlės tvarka, tad se- 
kmininkų kategorijoje jie nesunkiai rado „Dievo išrinktuosius“. 

— Registruota Belgijos gatvėje, - Eduardo parodė į ekraną. 

— Panašu, kad neatnaujinta, - Raunas pasikasė barzdos šerius. — 
Gal galima paskambinti į ministeriją? 

— Galim, bet duomenis bendruomenės teikia pačios, tad nieko iš 
to nepešim. Galiausiai juk visom čia registruotoms bendruomenėms 
svarbiausia tik gauti paramos pinigus. Tad, jei jie vis dar būtų akty- 
vūs, tai Jakobui būtų reikiamas postūmis pačiam tą informaciją at- 
naujinti. 

Raunas vis tiek neatlyžo reikalaudamas paskambinti. Interneto 
svetainėje radęs numerį Eduardo susisiekė su ministerija. Praėjo pus- 
valandis, kol jį sujungė su kažkuo, kas galėjo atsakyti į klausimą. 

— Apgailestauju, — per garsiakalbį pasigirdo biuro asistentės bal- 
sas. — Tai vienintelis adresas, kurį turime. 

— Tai gal yra koks telefono numeris ar elektroninio pašto adresas? 

— Ne, nieko neturim. 

— Gal bendruomenė iširusi, nežinot? 

— Pagal mūsų duomenis - ne, bet kartais nutinka, kad bendruome- 
nės išyra dar iki mums sužinant. 

Padėkojęs už pagalbą Eduardo padėjo ragelį. 

— Tiek iš tos Bažnyčios ministerijos. 

— Eikš, turiu kitą sumanymą, — Eduardo pakilo. - Gal Kjeldas ką 
žinos. 

— Ojis kas toks? 

— Jis kaip atskira institucija mūsų laikraštyje. Rašė apie „Tėvo 
namų“ sektą ir visas tas nesąmones, susijusias su „Jaunimo namų“ 
pardavimu. Taip pat jis tyrė nuo Jehovos liudytojų atskilusias grupes, 
islamo fundamentalizmo plitimą kalėjimuose. 

— Gerai, bet nenoriu, kad jis apie tai rašytų, - Raunas rimtai pažvel- 
gė į Eduardo. 

— Gali būt ramus. Nemažai prireikia, kol Kjeldas galiausiai prisi- 
ruošia prisėst prie klaviatūros. Laikysim viską šeimoje, — tarė jis, patapš- 
nodamas Raunui per petį. 

Raunas nežinojo, kaip jaustis staiga tapus „Informacijos“ šeimos 
nariu, tačiau kol niekas nekilo aikštėn, sąlygos jį tenkino. 


Netrukus jie pasibeldė į Kjeldo kabineto duris atokiausiame redakcijos 
kampelyje. 

— Užeikit, - už durų pasigirdo gergždžiantis balsas. 

Kabinetas buvo dar mažesnis už Eduardo, čia tvyrojo tirštas rūkas. 
Už perkrauto rašomojo stalo prie lango sėdėjo senyvas vyras medkirčio 
marškiniais su raudonomis petnešomis. 

— Dvokia kaip rytietiškam turguj, - pasakė Eduardo. — Kaljaną čia 
rūkai, Kjeldai? 

— Elektronines cigaretes, - nusikosėjo jis. - Obuolinės. 

— Elektroninės ar neelektroninės, jei Lonė pamatys, visai pasius, — 
Eduardo ėmė vėduotis dūmus nuo veido. Juk žinai, kad visiškai už- 
draudė rūkyti. 

— Juk čia garai, o per tą susitikimą aš, beje, balsavau prieš. Ar dar 
ko nors nori, ar atėjai tik skleist negatyvią energiją? — jis atsilošė į kėdės 
atkaltę, kuri pavojingai sugirgždėjo. 

— Ieškom religinio judėjimo, sekmininkų sektos, pasivadinusios 
„Dievo išrinktaisiais“. Ar žinai ką nors? 

— Dievo... išrinktieji... mhm... 

— Buvo gaisras... 

— Amageryje, - Kjeldas nutraukė Rauną. - Taip, gerai atsimenu. Bet 
prieš kokius kelerius metus. Kas vėl jiems atsitiko? 

— Nerandam jų būstinės. Gal Žinai, kur jie tąkart pasidėjo? 

— Mm-jo, - sumurmėjo sukryžiavęs rankas ant krūtinės, lūpų kraš- 
teliu aktyviai čiulpdamas cigaretę. - Ne-e. Manau, po to nutikimo jie 
iširo? 

— Bet nesi tikras? 

— Mmsjo, jis pasikasė pakaušį. — Ar tikrinot ministerijos sąrašą? 

— Pas juos tik senas adresas ir patys tiksliai nežino, ar ta sekta vis 
dar egzistuoja. 

Kjeldas linktelėjo, išpūsdamas garų debesį. 

— Aha, kažkas pamažu grįžta atmintin. Atsimenu, svarsčiau tuo- 
met parašyt kažką apie tą jų narį — buvusį futbolininką, kairįjį saugą, 
kokia gi jo pavardė... Larsas? Lesė? Lenartas?.. 

— Kalbėjai su juo? 

— Ne, jis spėjo iki tol pasitraukt iš bendruomenės, tai ir numirė 
straipsnis. O tai dar buvo prieš gaisrą. 

— Manai, jie nebeveikia? 

— Mm-jo. Tikėtina. Daug tų judėjimų tuo metu užsilenkė. „Tėvų 
namai“, „Evangelistai“, ir čia tik Žymiausi. Iširo, išskrido į dausas, — 
juokdamasis iškėlė rankas. 

Padėkoję Kjeldui jie grįžo į Eduardo kabinetą. 

— O Mikelis? — paklausė Eduardo. - Negali jo paprašyt paieškot 
Asmenų registre? 

— Tam reikia, kad apie jų dingimą būtų pranešta. 

— Turėjau omeny, neoficialiai. 

— Vis tiek neturiu asmens kodų. Be to, paskutinį kartą pažadėjau, 
kad jau tikrai paskutinis kartas. 

Iš tiesų pasiklausti Raunas galėjo, bet Mikelio pagalbą norėjo ver- 
čiau pasilikti Evos bylai. Dar ta proga prisiminė, kad Mikelis vis dar 
nepranešė, kada jie galės patikrinti Kaminskio grobį, kaip žadėjo. 

Eduardo prisėdo prie rašomojo stalo, vėl ėmė vartyti Jakobo 
Mesmerio knygą. 

— Nežinau, ko reikia, kad prievarta kam supilt į gerklę natrio šarmo. 

— 'Ivirtų rankų arba gerai pririšti auką - Lisei taip ir nutiko. 

— Turiu omeny labiau psichologiškai. 

Raunas gūžtelėjo. 

— Esu tiek prisižiūrėjęs, kokių baisybių Žmonės vienas kitam prida- 
ro, kad manęs niekas nebestebina. Bet turiu pripažinti, reikia būt psi- 
chopatu padaryt kažką panašaus. 

Eduardo padėjo knygą į šalį. Paėmęs ją Raunas jau norėjo dėtis į 
džemperio kišenę, kai viršelio apačioje pirmąkart pastebėjo leidyklos 
pavadinimą. Perbraukė užrašą smiliumi. 

— Getse-manė. Tas pats Benjamino ataskaitoje minėtas pavadini- 
mas, vieta, kur Jakobas turėjo juos visus nusivesti. 

— Getsemanė buvo sodas, kuriame Jėzus meldėsi kartu su savo mo- 
kiniais vakarą prieš nukryžiavimą. 

Raunas pakėlė akis į Eduardo. 

— Nepūsk taip akių, vaikas būdamas vaikščiojau į sekmadieninę 
mokyklą. 

— Rimtai? 

— Visi ispanų vaikai jas lanko. Bet kokia tai vieta? 

— Manau, tai buvo vienas iš tų kelių žodžių, kuriuos ištarė Lisė. 

— Bet kodėl ji ją paminėjo? 

— Neįsivaizduoju, ji visai pašėlo — kartojo ir kartojo jį be galo. 

— Manai, tai kaip nors susiję su šita leidykla? - Eduardo pasižiūrėjo 
į knygą. 

— Kažkas man kužda, kad leidykla gali priklausyti Jakobui arba 
bendruomenei. Gal gali patikrint, ar tokia vis dar yra? 

Eduardo prisėdo prie klaviatūros, pamėgino ieškoti per „Google“, 
bet nieko nerado. 

— Galime pamėginti įmonių registre. 

Interneto svetainėje surinko pavadinimą „Getsemanė“. Ekrane pa- 
sirodė nemažai įmonių. Prisislinkęs arčiau ekrano Eduardo ėmė skai- 
tyti. 

— Tie patys savininkai. Visos jos priklauso Jakobui Mesmeriui ir 
dar dviem asmenims. 

Raunas apėjo stalą, pažvelgė pats į ekraną. 

— Eik tu sau! „Dievo išrinktieji“ turi daugiau įmonių nei sciento- 
logai. 

— Aha, žinok, Roni Habardai, - Eduardo nusišypsojo. - Be leidy- 
klos, jie dar turi... pastatų renovavimu užsiimančią statybos bendrovę, 
sodininkystės įmonę, valymo firmą, internetinių technologijų įmonę, 
pagal pateiktą informaciją, kuriančią interneto svetaines. 

— Gal yra tų įmonių adresai? 

— Minutėlę, - Eduardo paspaudė pirmą nuorodą. 

— Panašu, kad statybos bendrovė uždaryta prieš kelerius metus. 

— O kitos? 

— Tas pats ir su internetinių technologijų ir... valymo įmonėmis, - jis 
spragtelėjo ant keleto kitų nuorodų. - Ir leidyklos nebėra. Viską uždarė. 

— Ar nėra ten dar sodininkystės įmonės, kaip ji? 

— Sodininkystės... - Eduardo skaitė užrašus ekrane. — Atrodo, vis 
dar yra. 

— Koks jos adresas? — Raunas mėgino skaityti kartu. 

— Lolande. Užrašyt tau adresą ir telefoną? 

— Labai prašyčiau. 

Eduardo viską surašė ant geltono klijuojamo lapuko, ištiesė jam. 

— Ką mąstai daryt, skambinsi jiems? 

— Manau, šiek tiek palauksiu. 

— Tik nesakyk, kad ruošies ten važiuot? 

Raunas papurtė galvą, įtemptai mąstydamas. 

— Tai... tai ką tada? | 

— Negaliu nustot galvojęs... Nejaugi Ferdinandas Mesmeris visą tą 
laiką žinojo, kur jo sūnus? 

Eduardo atsilošė, apstulbęs pakėlė į jį akis. 

— Tai kam jam tave čia painiot? 

— Nes jam patinka valdyt žmones. 

— Bet ar nebūtų buvę lengviau tau iš pat pradžių duot adresą? 

— Taip, bet Ferdinandas Mesmeris lengviausiu keliu neina. 

— Tai koks jo motyvas? 

— Jis norėjo man visa tai parodyt, parodyt, kas jo sūnus per vienas, 
prieš man jį susitinkant. 

— Bet kodėl? 

Raunas papurtė galvą. 

— Neįsivaizduoju. Gal kad nepereičiau kiton barikadų pusėn kaip 
Benjaminas? Gal dėl kokių nors kitų slaptų priežasčių? 

Eduardo atrodė susinervinęs. 

— Jau anksčiau tau sakiau, Raunai, palik tą bylą ramybėje. 

— Jau kiek per vėlu. 

— Bet ką tu sau manai daryt? 

— Pasišnekėt su pačiu velniu, — sausai atrėžė Raunas, įsikišdamas 
Jakobo Mesmerio knygą į kišenę. 

36. 


Raunas atsirėmė į betoninę koloną požeminėje „Mesmer Resources“ 
stovėjimo aikštelėje. Čia buvo maloniai vėsu, lubų šviestuvai viską 
dažė melsva šviesa. Iš kolonėlių aplinkui sklido švelni melodija. Tokio 
tipo muzika sukurdavo dirbtinį saugumo jausmą, tad požemis nebeat- 
rodė toks nejaukus. Stovėjimo aikštelėje Ferdinando Mesmerio vieta su 
pavardės lentele ant sienos buvo tuščia. Sprendžiant iš kitų čia stovin- 
čių prabangių automobilių, įmonei sekėsi gan neblogai. Prieš kelias va- 
landas administratorė papasakojo Raunui, kad Ferdinandas Mesmeris 
išvykęs į susitikimą mieste ir pasirodys kiek vėliau. Laukti jis nenorėjo. 
Pakaks susitikti su Mesmeriu čia. Atokiau nuo jo kabineto. Nuo Katri- 
nės, jo sargybinės. 

Raunas nusprendė palūkėti dar pusvalandį, paskui išgirdo rampa 
į aikštelę besileidžiantį automobilį. Didelio 5 klasės mersedeso prie- 
kiniai žibintai nušvietė kelią tarsi prožektoriai, giliai burzgė dvylikos 
cilindrų variklis. Prie vairo sėdėjo Ferdinandas Mesmeris. Privažiavęs 
tuščią vietą mitriai įsuko automobilį. Raunas perėjo pėsčiųjų taku, Fer- 
dinandui Mesmeriui išlipus iš automobilio, jis jau stovėjo prie merse- 
deso galo. 

— Graži mašina, —- tarė Raunas. 

Ferdinandas Mesmeris nuspaudė pultelį, užrakino mašiną ir nu- 
stebęs pažvelgė į jį: 

— Aš... laukiau iš jūsų naujienų, - pratarė jis, akivaizdžiai mėginda- 
mas susivokti situacijoje. 

— Kodėl iškart nedavėte man Jakobo adreso? 

— Gal eikim į mano kabinetą, užuot čia stovėję? 

— Ar žinojot, kaip sužalota Lisė Brask? Ar pats ją matėt? 

— Lisė Brask? Ta moteris iš Benjamino ataskaitos? 

— Liaukitės apsimetinėti nieko nežinančiu, puikiai suprantat, apie 
ką aš. 

— Neneigiu. Smegenys užtruko suveikti, - jis padėjo savo minkštą 
odinį portfelį ant mersedeso stogo. — Žinau, kad ji guli psichiatrinėje, 
subjaurota. 

— O dėl dingusio Benjamino Klauseno? Ar žinot, kas jam nutiko? 

— Ieškojom jo... kurį laiką, kai jis atliko savo užduotį. 

— Norit pasakyt, kai jis tapo Jakobo bendruomenės nariu ir, užuot 
siuntęs ataskaitas, ėmė siųsti jums Dievo šlovinimo tekstus? 

— Taip, susirūpinau dėl jo, pradėjau tyrimą. 

— Žinau, kad Katrinė buvo užsukusi į buvusį jo biurą. Ar ji sužino- 
jo, kur jis persikraustė? 

— Deja, pėdsakai toliau nevedė. 

— Kodėl apskritai pasirinkote šiam darbui Benjaminą? 

Ferdinandas Mesmeris skėstelėjo rankomis. 

— Man atrodo, jo biuras buvo pirmasis telefonų knygoje. 

— Prakeiktas melas. Atsirinkote jį tyčia, kaip ir tyčia atsirinkote 
mane sekti jo pėdsakais. 

— Ką norite pasakyt? 

— Puikiai Žinojot jo praeitį, taip pat Žinojot, kad jis buvo griežtai 
krikščioniškai auklėjamas. Ar dėl to jis taip tiko? 

Ferdinandas Mesmeris prisimerkė. 

— O jūs geresnis, nei maniau. Prisipažinsiu, šiek tiek žinojau apie 
Benjamino praeitį, pamaniau, tai jam padėtų atlikti nuodugnų tyrimą. 

— Turit omeny, dirbti slaptai? 

Ferdinandas Mesmeris linktelėjo. 

— Deja, klydau manydamas, kad jis vėl neatsigręš į tikėjimą. Pana- 
šu, kad mano sūnus moka įtikinti. 

— Ar Benjaminas vis dar kartu su Jakobu? 

- Žinau tiek pat kiek jūs. Bet įtariu, kad taip. 

— Nebent jį ištiko baisesnis likimas nei Lisę? 

Ferdinandas Mesmeris nusuko akis, jau norėjo paimti portfelį nuo 
stogo. 

— Ką Žinote apie Belgijos gatvę? 

Raunas linktelėjo į ranką, kuri laikė porfelį. Ferdinandas Mesmeris 
mandagiai nusišypsojo. 

— Ne daugiau nei tąkart rašė laikraščiai. Nejau manot, kad aš čia 
kažkaip susijęs? — jis ištiesė ranką Raunui. Požemio prietemoje ji atrodė 
dar labiau deformuota, tarsi kanopa. - Čia senas nudegimas, galiu pa- 
tikint, — jis nusišypsojo. — Gal dar galėčiau atsakyt į kokius klausimus? 

— Dar nė nepradėjau. Ką galit papasakot apie sūnaus parašytas 
knygas? 

— Spėju, turite omeny tas, kurios ne apie „Mesmogramą“? 

— Būtent. 

— Pirmąkart pamatęs, kad jis išleido knygą apie demonų išvarymą, 
buvau sukrėstas. Atrodė visiškas absurdas. Dėl to ir privalėjau sužinot, 
kas dedasi jo sektoje. Ką gi jis ten veikia. 

— O kitos Jakobo įmonės, ar ir jas patikrinot? 

— Žinoma. Gali pasirodyt keista, kad visos jos nuėjo šuniui ant uode- 
gos, turint omeny, kad dauguma darbuotojų dirbo veltui, o visas pelnas ėjo 
„Dievo išrinktiesiems“. Bet puikiai žinome prie ko priveda bloga reputacija. 

— O sodininkystė? Spėju, jis tuo ir užsiima, ar ne? 

Ferdinandas Mesmeris sunkiai atsiduso. 

— „Juk dulkė esi ir į dulkę sugrįši.“ 

- Čia kažkoks anekdotas? 

— Labiau ironiškas komentaras. Jie augina pievagrybius. 

— Rimtai? 

Jis linktelėjo. 

Raunas atsirėmė į mersedesą. 

— Jei visa tai jau Žinojot, kodėl į Lolandą su šita sutartim nenusiun- 
tėt Katrinės? 

— Nes man rūpėjo sužinot, ar mano sūnus visiškai netekęs proto. 

— Ji to būtų negalėjus nuspręsti? 

— Norėjau ko nors, kas galėtų pažvelgti į situaciją iš šalies, naujo- 
mis akimis. Ko nors su jūsų gebėjimais. 

- Jei įtarėt, kad jūsų sūnus ar kas kitas jo sektoj vykdė kažką nusi- 
kalstamo, galėjot kreiptis į policiją. 

— Abu puikiai žinom, kokie riboti policijos gebėjimai. 

— Ar tikrai? Manau, vienintelė priežastis, kodėl dėl šito nesikreipėt 
į policiją, yra galimi apie jus neigiami atsiliepimai, galiausiai užkirsian- 
tys kelią jūsų planuojamam įmonių susijungimui. 

— Dėl manęs klystate. Nenoriu nieko nuslėpti, net jei pasirodys, 
kad mano sūnus kažkaip atsakingas už Benjamino dingimą, Lisės suža- 
lojimą ar kitus dalykus. Tik dėl to su jumis, Raunai, ir susisiekiau. Kad 
viskas iškiltų į dienos šviesą. 

— Ir gautumėt pasirašytą sutartį. 

— Taip, ir dėl to. 

— Bet jei Jakobas taip priešinasi jums ir savo praeičiai, kodėl jis tu- 
rėtų tą sutartį pasirašyt? 

— Nes jam reikia pinigų. Tas ūkis, kuriame jis dabar yra, įklimpęs į 
skolas. Kiek mane informavo, gamyba sustabdyta. Jei jis norėtų išgel- 
bėti savo bendruomenės likučius, tai būtų puiki proga. Dievo pirštas, — 
ironiškai pridūrė. 

Raunas atsistūmė nuo mersedeso. 

— Ojūs laimit, spėju. 

— Jau pralaimėjau. Kaltinu save, kad viskas taip toli nuėjo. Kad ne- 
buvau geresnis tėvas. Vaikystė jo nebuvo rožėm klota. Paauglystė ne- 
lengva. Dėl daugelio dalykų gyvenime gailiuosi. 

— Pasitaupykit dejones tiems, kurie nori jų klausytis. 

Mesmeris gūžtelėjo. 

— Nesitikiu nei jūsų supratimo, nei simpatijos. Šie dalykai čia ir 
nesvarbūs. Ar galiu tikėtis, kad tęsit tyrimą? 

Raunas nieko neatsakė. Neapsikentęs senio šnekų tiesiog nusi- 
gręžė. 

— Ar galiu?! — sušuko Mesmeris jam pavymui, jo balsas nuaidėjo 
tuščioje stovėjimo aikštelėje, maišydamasis su vis dar tebeskambančia 
muzika. 

31. 


Nors ir vidurnaktis, vis dar buvo tvanku. Raunas sėdėjo kartu su Edu- 
ardo kečo laivagalyje ir įmerkę kojas į vandenį gėrė alų. Netoliese gir- 
dėjosi šūksniai ir juokas barų lankytojų, kurie išlindę lauk palei kanalą 
pasidarė sau šventę. Raunas papasakojo jam apie susitikimą su Ferdi- 
nandu Mesmeriu, kad kiekvienąkart susitikus jis vis mažiau ir mažiau 
juo pasitiki. Nepaisant to, kad Mesmeris atskleidžia vis daugiau ir dau- 
giau apie tai, kas vyksta. 

— Tokio manipuliatoriaus dar nesu sutikęs. Papasakoja trupinėlį 
tiesos tik tam, kad galėtų jį apvynioti dar didesniu melu, - Raunas at- 
sigėrė alaus iš butelio. 

— Tai kam važiuot? Kodėl neduot jam pačiam ar Katrinei pristatyt 
tą sutartį? 

— Nes privalau sužinot, kas taip pasielgė su Lise. 

Eduardo nudelbė akis į vandenį. 

— Mano galva, reiktų tau mest visa tai. Nevažiuok. 

Eduardo atrodė liūdnas, jis draugiškai jį stumtelėjo. 

— Susirūpinai dėl manęs? 

— Bloga nuojauta kankina. 

— Važiuosiu į Lolandą. Blogiausia, kas gali nutikt pakeliui - mirsiu 
iš nuobodulio nepasiekęs tos pievagrybių fermos. Kas apskritai augina 
pievagrybius, po velniais? 

— Vis tiek, - Eduardo gūžtelėjo lyg ruošdamasis į laidotuves. 

— Kažko tu man nepasakoji. 

Eduardo pakėlė akis. 

— Kai išėjai, pas mane dar užėjo Kjeldas. 

— Tas su raudonom petnešom ir kaljanu? 

— Elektroninėm cigaretėm, bet nesvarbu. Papasakojau jam apie tą 
ūkininkavimą, tai jis prisiminė tokią istoriją, kurią jam kartą pasakojo 
kolega. 

— Kokią istoriją? 

— Kai „Dievo išrinktieji“ turėjo daugiausiai narių, ta vieta buvo 
kaip mokymo stovykla... 

— Ir ką? 

— Ne, ne mokymo, turiu omeny... - Eduardo mėgino rasti tinkamą 
žodį, - perauklėjimo stovykla. Taip jis sakė. Visai kaip koks gulagas ar kita 
priverstinių darbų stovykla. 

— Okei. Ir kas į tą stovyklą atvažiuodavo? 

— Kritikavę bendruomenę ar nepakankamai jai aukoję nariai. Kar- 
tais žmonės, dalyvavę mokymuose, bet negalintys už juos susimokėti. 
Anot Kjeldo, Jakobą Mesmerį lyg įkvėpė scientologų darbo stovyklos. 

— Nieko apie jas nežinau, bet kodėl Žmonės tiesiog neatsisakė va- 
žiuot? 

— Nes rinktis galima buvo tik tarp stovyklos ir pašalinimo. 

— Ar Kjeldas žinojo, kas su jais buvo daroma? 

— Sunkūs darbai ir Biblijos mokymai. Pabėgęs narys pasakojo jo 
šaltiniui, kad jiems reikėdavo dėvėti spalvotus kombinezonus, jie buvo 
visiškai izoliuoti nuo aplinkinio pasaulio. Be to, tų, kurie nesilaikė tai- 
syklių, laukė fizinės bausmės. 

— O kas dabar, kai visa tai žlugę? 

— Kjeldas nieko dėl to neminėjo. Bet būtent apie tai aš ir kalbu, kas, 
po velnių, žino, kas ten dedasi? Bet kokiu atveju į gerą niekas nepasi- 
keitė. 

Raunas ištuštino butelį, pakilo. 

— Šįryt daug ką sužinojau. 

— Važiuosi? 

— Jo, - pastatė butelį kabinoje. - Ačiū už alų. 


Raunas patraukė prieplauka link „Bjankos“ vairinės. Stebėjosi, kad 
Miofė kaip įprastai neatbėga ant denio jo pasitikti. Nuo krantinės lip- 
damas į laivą jis pašaukė šunį. Tą akimirką išgirdo įprastą Miofės čep- 
sėjimą, o prie planšyro išvydo žmogaus siluetą, šeriantį šunį skanėstais. 

— Sargas iš jo ne koks, - tarė Katrinė. 

— Dar neišdresavau jo tavęs pulti, — jis priėjo artyn. 

Ji nusišypsojo, nusivalė rankas į juodą palaidinę, kurią vilkėjo. 

— Man atrodo, aš su juo gerai susitvarkau. 

— Kiek jau čia lauki? 

— Nori paklaust, kiek nugirdau tavo pokalbio su draugu? 

— Galima ir taip sakyt. 


150 


— Tiek, kad suprasčiau, kodėl nemėgstu to laikraščio, kuriam jis 
rašo. 

— Nežinojau, kad apskritai skaitai laikraščius. 

— O aš nežinojau, kad tave taip lengva išgąsdint. 

— Tai reiškia, gerai nesiklausei. Kad imčiau kraut į kelnes, fanatikų 
sektos neužteks. Tai kas tave čia atvedė? 

— Buvau netoliese. 

— Tai ir vėl vėlai dirbi. 

— Kas sako, kad dirbu? - pasižiūrėjo į jį provokuojančiu žvilgsniu. 
Priėjo artyn. Jis užuodė jos kvepalus, silpną prakaito kvapą. 

— Kas tu tokia? — atrėmęs jos žvilgsnį paklausė. 

— Tik padedu žmonėms tvarkytis. 

— Ir viskas? 

— Dažniausiai pakanka. 

Nustebino apkabindama jį per pečius ir priglusdama. 

— Kur tarnavai? Kokiam daliny? 

Ji pabučiavo jį, jis atsakė į bučinį. Kandžiodamas apatinę jos lūpą, 
liežuvį. 

— Klausi, ar priklausom tai pačiai sektai? — nusišypsojo ji. 

- Ir kas tai per sekta? - jis įsitempė ją pro atviras kajutės duris. 

— Mėlynmarškinių. Kieno daugiau? 

Jis nusišypsojo, skubiai per galvą nusitraukė marškinėlius, atsisto- 
jo prieš ją pusnuogis. 

— O dabar tu per daug apsirengusi. | 

Paėmė ją už rankos, eidami per kajutę abu galynėjosi su diržais ir 
užtrauktukais. Ji nusimetė palaidinę, jis padėjo jai išsinerti iš likusių 
drabužių, švelniai stumtelėjo ją kušetės link. 

— Tu per smulki, kad būtum apsaugininkė, tai spėju, buvusi Žžval- 
gybos agentė, ar klystu? 

Jis užgulė ją, glamonėdamas stangrų, ištreniruotą, šiltą kūną. 

— Apie praeitį nekalbu, - atsakė ji, prisitraukdama jį prie savęs. Go- 
džiai pabučiavusi išskėtė kojas, kad jis galėtų įsiskverbti į ją. - Mane 
domina tik dabartis... ir dalelė ateities. 

Jis paėmė ją stipriai, giliai, visiškai atsiduodamas aktui. Juto, kaip 
jie siubavo beveik į taktą su laivo teliūskavimu. 

Paskui abu gulėjo tylėdami, pro pravirą liuką spoksodami į nakties 
dangų. Lauke buvo tylu, atrodė, lyg miestas būtų pagaliau nurimęs. 

— Tai ką atneš ateitis? 

— Kas? —ji pažvelgė į jį. 

— Sakei, tave domina ir ateitis. 

— Sakiau, tik dalelė. 

— Tai ką ten matai? 

Ji kiek pakilo, pasiremdama alkūne paglostė jam krūtinę. 

— Matyti ne tiek svarbu, kiek svarbu būti pasiruošusiam. Priimti, 
kad ir kas nutiktų. 

— Skamba filosofiškai. 

— Paprasčiausias sveikas protas, - patapšnojusi jam per krūtinę at- 
sikėlė. 

Raunas stebėjo, kaip ji nuo grindų susirinko drabužius. Mėnesie- 
noje atrodė nepaprastai graži, bet žinojo, kad ryte pabudęs šito gailėsis. 
Moralinės pagirios dėl seniai mirusios moters, - jos vis tiek bus, kaip 
„amen“ poteriuose. 

— Ar tai buvo Mesmerio sumanymas? 

— Prastai mane pažįsti, — ji užsimovė kelnaites, apsivilko palaidi- 
nę. - Labiau blogas mano įprotis... 

— Ir koks jis? 

— Susimest su netinkamais asmenimis, - ji užsitraukė kelnes, apsi- 
avė batus. Tada pasiuntė oro bučinį: - Saugok save, Raunai, - ir apsisu- 
kusi išėjo iš kajutės. 


Gulėdamas klausėsi pamažu krantine tolstančių jos žingsnių. „Susi- 
metimas“ buvo neblogas apibūdinimas to, kas čia ką tik įvyko, jis per 
daug gerai žinojo, kaip būna, kai jį nugali geismas. Ir vis tiek ji ne- 
atskleidė, iš kur, po velniais, atsirado. Bet jo galvoje dėl to neatrodė 
mažiau nuostabi. 

38. 


— Kur išsiruošei? — Viktorija smerkiamai pažvelgė į Rauną. Jis 
atsikando vienos cinamoninių bandelių, kurių privalėdavo atnešti į 
antikvariatą, kai tik norėdavo ką nors iš Viktorijos pasiskolinti. 

— Į Lolandą, - pilna burna atsakė. 

Viktorija prisėdo ant prekystalio krašto, pasitempdama tvido kel- 
nes, kad neišsilygintų kantai. 

— Juk puikiai Žinai, kad ten tik apsigimėlių esama, - nusišypsojusi 
iš praplėšto maišelio paėmė bandelę. 

— Man atrodė, tu nusiteikus tik prieš švedus ir vokiečius, nema- 
niau, kad turi kažką prieš provinciją. 

— Čia ne nusiteikimas, čia gyvenimiškoji patirtis. Neatmetu gali- 
mybės, kad pietinėse salose gyvena šaunių Žmonių, tik aš tokių dar 
nesutikau. 

— O kada gi tu paskutinį kartą buvai už Kopenhagos ribų? 

— Dažnai išvažiuoju iš miesto pirkti knygų, bet mielai prisipažįs- 
tu, kad keliauti man nepatinka, ypač pas runkelius. Kokio velnio ten 
trenkies? 

— Reik kai ką patikrint, - lyg niekur nieko atsakė. Nenorėjo pasakot 
apie sutartį, kurią turi atiduot. - Manau, Benjaminas ten gyvena viena- 
me ūkyje kartu su Jakobu ir jo mokiniais. 

— Varysi pas velnio išvarinėtoją? 

Jis linktelėjo. 

— Nieko iš to gero nebus, ji pamirkė bandelę į kavą, kaip mėgo, at- 
kando suminkštėjusį kraštelį. - Tai ką nori pasiskolint? Kelių žemėlapį? 

— Aha, ačiu, jei turi, bet ir šį tą daugiau... 

— Ką? Man atrodo, nebeturiu daugiau jo parašytų knygų. Be to, 
likusių apie „Mesmogramą“, ar kaip ten ji vadinasi, nepasiėmei. 

— Ne, knygų daugiau man nereik. 

— Tai ko tada? 

Raunas gurkštelėjo kavos. Lž 

— Pinigų tai tikrai negausi. 

— Nereik man tavo centų. 

— Na, tai ko? 

— Tavo mašinos, - jis nusuko žvilgsnį. 

Viktorija pastatė puodelį, įsistebeilijo į jį. 

— Nori pasiskolint „Vilmą“? 

— Nežinojau, kad ji turi vardą. Bet taip. Galiu? 

— Negali pasiskolint mašinos iš to Mesmerio? 

— Deja, ne. 

— O kaip Lomano „Audi“? Su ja juk lakstei visą vasarą? 

— Taip, bet tada dirbau Lomanui, — Raunas nenorėjo sakyt vis dar 
nesumokėjęs už priekinį stiklą, kurį sukūlė susektas baikeris Karste- 
nas. - Labai pagelbėtum. 

— Gal nusigautum su kokiu viešuoju transportu? 

— Tas ūkis visiškam užkampy. Tavo mašina... „Vilma“ pasirūpin- 
siu, pažadu. Grįšiu nė nespėjus sutemti. 

Ji spoksojo į jį kaip į raupsuotąjį. 

— Miofės imt negali, man nereik šuns plaukų ir seilių salone. 

Jis jau norėjo gintis, kad Miofė nei seilėjasi, nei šeriasi, bet suprato, 
kad geriau dabar į barnį nesivelti. 

— Gali nusiramint, Miofę pažiūrės Eduardo. 

Viktorija pasirausė kelnių kišenėje, ištraukė raktą su dideliu sida- 
bro spalvos „W“ pakabuku. 

— Okei, gali šįkart pasiskolint, bet jeigu rasiu bent vieną įbrėžimą, 
liksim priešai amžiams. Raunai, amžiams. Ar išdrįsi? 

Jis išplėšė raktelį jai iš rankos. 

Po dešimties minučių Raunas sėdėjo prie raudono Viktorijos 1966- 
ųjų „Volvo Duett P 210“ miesto automobilio vairo. Įkišusi galvą pro šo- 
ninį langą Viktorija stebėjo, kaip jis mėgino įjungti pavarą. Pavarų dėžė 
suklaksėjo, kol jam galiausiai pavyko įjungti pirmą pavarą. 

— Ne greičiau nei aštuoniasdešimt kilometrų per valandą. Ir at- 
kreipk dėmesį į termostato indikatorių. Temperatūra negali pakilt virš 
aštuoniasdešimt penkių laipsnių. Ir jokių ten kaimo keliukų, kad akme- 
nų neįstrigtų. 

— Būtinai, — Raunas nuspaudė akseleratorių. - Iki. 

— Rankinis! — suriko ji taip, kad jis vos neapkurto viena ausim. 

Jis atleido rankinį, automobilis nuriedėjo Karalienes gatve link 
sankryžos. Galinio vaizdo veidrodėlyje matė griežtą Viktorijos žvilgs- 
nį, džiaugėsi galėsiąs tuoj dingt iš jos akiračio. 

39, 


Raunui važiuojant į pietus link Lolando, senasis „Blaupunkt“ automo- 
bilių radijas šokinėjo nuo vienos radijo stoties prie kitos. Kartais pro 
garsiakalbius sklido ne muzika, o atmosferinis triukšmas, bet dabar, 
į pietus nuo Prestės, puikiai girdėjosi Džonio Kešo „Walk the Line“, 
Raunas pagarsino. Važiuodamas greitkeliu laikėsi šimto kilometrų per 
valandą, to užteko, kad nelenktų vilkikai, bet gan smarkiai viršijo Vik- 
torijos nustatytą greičio ribą. Rodės, „Volvo“ puikiai su tuo susidoro- 
jo, Raunas nenuleido akių nuo termostato indikatoriaus. Nors mašina 
smarkiai burzgė, dvokė išmetamosiomis dujomis, vairuoti buvo ma- 
lonu, dar ir dėl to, kad kitiems eismo dalyviams automobilis akivaiz- 
džiai kėlė susižavėjimą, tad pravažiuodamas vis išvysdavo iškeltus 
nykščius. 


Po dvidešimties minučių pervažiavo Kalvės upelį, kirsdamas pirmuo- 
sius Farės tiltus, nužvelgė link Masnedės besidriekiančią žydrą jūrą, 
mirgančią karšto oro rūke. Senais laikais jie su Eva planavo nuplaukti 
„Bjanka“ į salyną ir apsistoti mažuose idiliškuose čia pasislėpusiuose 
uosteliuose. Iš tiesų tai buvo Evos mintis, kilusi pamačius Naujajame 
uoste prisišvartavusias senas geldas, iš jų praeiviams pardavinėdavo 
šviežius vaisius iš Fajės. Eva norėjo nuplaukti ten prisirinkti obuolių 
pati, bet, kaip ir daugelio kitų svajonių, šios jie neįgyvendino. Rau- 
nas pamanė, kad Ferdinando Mesmerio honoraras leistų jam sutaisyti 
„Bjankos“ variklį, tad galiausiai galėtų parsivežti Evos obuolių. Viliojo 
mintis taip ją prisiminti. 

Keliaujant į Falsterį dangus vis temo. Jis nuleido šoninį langą, pa- 
jutęs tvankų orą lauke pagalvojo, kad netrukus tikrai ims griaudėti. Jei . 
tik rastų adresą, pasisekus galėtų būt pas Jakobą Mesmerį už pusva- 
landžio. Įvažiavus į Guldborgo tunelį tarp Falsterio ir Lolando, radijo 
signalą pakeitė garsus variklio birbimas. Garsas pasirodė šiek tiek ka- 
potas, nemalonus, tad jis iškart sumažino greitį. Bet tepalo ir termostato 
indikatoriai prietaisų skydelyje nieko blogo nerodė, tad viskas turėjo 
būt tvarkoj. 

Po akimirkos privažiavo Lolandą, tolumoje tarsi užsakytas sudundė- 
jo pirmasis griaustinis. Orų prognozės namie patikrinti nesugalvojo, 
manė, kad bus sausa. Dabar baiminosi, kad reikės parvaryti senąjį „Vol- 
vo“ tamsoj per lietų. Tą akimirką variklis smarkiai pokštelėjo, o prieš 
akis iš po kapoto pakilo baltas dūmų kamuolys. Raunas instinktyviai 
nuspaudė stabdį, automobilis tuoj pat ėmė slysti. Atleidęs pedalą pasu- 
ko vairą į priešingą pusę, tad mašina kėsinosi į priešingą eismo juostą. 
Nevilties apimtas plėšė vairą, kad ją ištiesintų, bet nuvairavo tiesiai į 
dešinį kelkraštį. Po sekundės mašina atsidūrė griovyje, įkritus jis tren- 
kėsi į vairą. 

Raunas susiėmė už galvos, pamatė, kad iš žaizdos kaktoje bėga 
kraujas. Petimi išstūmęs duris išvirto iš automobilio. Iš po kapoto vis 
dar veržėsi dūmai, o iki raudonumo įkaitęs variklis pavojingai čirškė. 

— Negali būt, po velniais! - sumurmėjo. 

Pamažu išsiropštęs iš griovio prisėdo ant kelkraščio, spoksoda- 
mas į mašiną. Laimei, žemė buvo minkšta, tad kiek sulinko tik prieki- 
nis bamperis. Bijojo net pagalvoti, kas nutiko varikliui. Nebuvo jokios 
prasmės mėgint automobilį vėl užvesti, net jei jis ir galėtų dar važiuoti, 
jam pačiam niekaip nepavyktų ištraukt jo iš to griovio. Jis apsidairė po 
tuščią kaimo kelią, pamažu įsismarkavęs lietus nudažė asfaltą tamsiai, 
ore pasklido metalo kvapas. Reikėjo išsikviesti evakuatorių, kuris galėtų 
jį ištempti, ir blogiausiu atveju nuvežti mašiną į dirbtuves. Tikėjos, gal 
žala nebus tokia didelė, kad apie nutikimą reikėtų papasakoti Viktorijai. 


Sunkvežimio laukė tris valandas, tuo metu prieglobstį nuo lietaus ra- 
dęs „Volvo“ bagažinėje. Išlipęs pro galines dureles išvydo atvykusį pa- 
„dėti vietinį darbininką. „Kai KALVIS padės, mašina vėl riedės!“ — buvo 
užrašyta ant sulankstytų vairuotojo durelių. 

— Ką, ar stabdžių neturit? — tarė juodai apsirengęs, geranorišką bai- 
kerį primenantis vyras. 

— Turiu, bet mašina ėmė slyst šonu. Kažkas supokšėjo ir staiga — 
pilna dūmų. 

— Taip, kiekvienam gali nutikti. 

— Atrodo, lyg Žinotumėt, kas negerai? — lūkestingai paklausė 
Išaunas. 

— Neįsivaizduoju, aš tik tempiu, — vyras užsimovė darbines piršti- 
nes. — Bet galim nutempt jus į servisą. Labai gražus automobilis. 

Jis kabliu pritvirtino „Volvo“ prie sunkvežimio gervės ir nesunkiai 
ištraukė mašiną iš griovio. Kai jis ir vėl stovėjo ant kelio, Raunas pamė- 
gino užvesti. Variklis sunkiai supokšėjo taip, lyg norėtų per išmetamąjį 
vamzdį išspjauti visus stūmoklius, tad Raunas greitai liovėsi. 

— Patarčiau palikt meistrui pažiūrėt. Mano brolis išmano šitą sritį. 

— Kad tik greitas būtų. 


AAk 


Apgriuvusiame garaže trenkė senu dyzelinu, o aplink apžiūros duobę, 
kur ant keltuvo užgriozdinta stovėjo „Vilma“, mėtėsi senos variklių, iš- 
rinktų pavarų dėžių dalys. 

Vairuotojo brolis dvynys stovėjo pasilenkęs po atviru kapotu ir 
apžiūrinėjo „Volvo“. Raunas trypčiojo šalia, nekantriai žvilgčiodamas 
į laikrodį savo „iPhone“. Jei automobilį pavyktų sutaisyti, kad ir vė- 
luodamas jis dar galėtų spėti pas Jakobą Mesmerį, - jo ūkis buvo tik už 
kelių kilometrų nuo autoserviso. 

— "Tai ar galėsit pataisyt? 

Mechanikas sumurmėjo, krapštydamasis toliau. 

— Būčiau labai dėkingas, jeigu pavyktų sutaisyt iki vakaro. 

Praėjo dar kelios minutės, kol vyras iškišo galvą iš variklio sky- 
riaus, pakeldamas į jį tingų žvilgsnį. 

- Žinoma, iki Kopenhagos tolokai. 

— Būtent, —- Raunas prikando lūpą. — Tai ar spėsit pataisyt? 

— Ar visai nežiūrėjot termostato? Jį reikia kaip savo akį saugot tu- 
rint tokią seną mašiną. Kitaip elgtis stačiai vandalizmas. 

— Žinoma, kad tikrinau. Kas dešimt minučių, ir nevažiavau dau- 
giau nei aštuoniasdešimt. Na, gal šiek tiek. 

— Aha, bet be priežasties variklis sudegt juk negali? 

Raunas nugurkė seiles. 

— Arjis... sudegęs? 

Mechanikas nusišluostė rankas į kombinezoną. 

— Ne visai, bet radiatorius suvarytas. 

— Okei, gal turit tokį sandėly? Sumokėsiu kiek tik reikia, kad pa- 
taisytumėt. 

— Sandėly? — vyras atlaidžiai nusijuokė. - Tokių jau nebegamina. 

— Aha, tai kas tada? 

— Reikia susisiekt su perpardavinėtoju Nakskove, gal jis ką turės. 
Bet tai tik rytoj. 

— Rytoj? Bet... bet mašinos man reikia dabar. 

— Visi jūs taip sakot. 

— Aš rimtai, negalit paskambint? 

— Paskambint tai galiu, bet jie visi jau išėję namo, tai nelabai verta. 
Jei būtumėt patikrinęs vandenį, nestovėtumėt dabar čia. Vienintelis ge- 
ras dalykas tik tas, kad kitąkart tikrai prisiminsit. Jei duosit numerį, tai 
paskambinsiu, kai tik ką sužinosiu. 

Išvargęs Raunas atsirėmė į sieną. Iš palubėje kabančio nublukusio 
septinto dešimtmečio kalendoriaus viršelio į jį žiūrėjo Samanta Foks. Jis 
padiktavo mechanikui savo numerį. 

— Ar netoliese yra koks viešbutis? 

— Kiek tolėliau paėjus gatve yra nakvynės namai. Bet jie ima tik 
grynuosius. 

Raunas išėjo pro atviras garažo duris, pasileido tuščia pagrindine 
Siolestedo gatve vienoje rankoje laikydamas voką, o kitoje - mobilųjį. 
Lyti nustojo, pro juodus debesis skverbėsi paskutiniai saulės spindu- 
liai. Tolumoje vis dar dundėjo griaustinis. Jis parašė Viktorijai Žinutę 
apgailestaudamas, kad šį vakarą nepavyks atiduoti automobilio, reika- 
lai kiek užsitęsė ir jam teks čia šiąnakt pasilikti. Po minutės ji paskam- 
bino, bet jis nusprendė nekelti. Meluoti žinute ir taip jau buvo sunku. 

40. 


Nakvynės namai buvo įsikūrę viename paskutiniųjų Siolestedo namų. 
Jis įėjo į kiemą, kuriame stovėjo didelis sunkvežimis, ir patraukė link 
pagrindinių durų. Pasibeldė, viduje sulojo šuo. Po akimirkos duris ati- 
darė ištįsęs vyras, viena koja prilaikydamas vokiečių aviganį. 

— Klausau? 

— Ieškau, kur pernakvot, gal turit laisvų kambarių? 

Vyras nužvelgė jį nuo galvos iki kojų. 

— Paprastai priimam tik pažįstamus. 

— Galiu sumokėt iš anksto. 

— Tiek jau to. Jūs vienas? 

Raunas apsisuko parodydamas, kad taip, ir nusišypsojo. 

— Tik aš. Automobilis sugedo, dabar dirbtuvėse... 

— Kaip čia nepadėsi kaimynui, — pertraukė jis. - Ramiai! — vyras 
smarkiai stumtelėjo šunį keliu, tad tas atsitraukė į prieškambarį. 

Raunas nusekė vyrą palei namą į priestatą, jį pakvietė į nediduką 
nuomojamą kambarį. Apstatytas jis buvo dviem vienvietėmis lovomis 
ir viename kampe įspraustu foteliu. Net ir su pravertu langu dvokė 
vonia. 

— Štai ir viskas, — tarė šeimininkas įrėmęs rankas į šonus. 

— Tiks, ačiū. Kiek norėsit? 

— Du šimtai už naktį. Atsiskaitysim, kai išvažiuosit, - vyras padavė 
jam raktą. 

— Gal yra ko pavalgyt? 

- Taip, pusryčiai. Čia juk Bed and Breakfast. 

— Taip, tikrai, - Raunas linktelėjo vyrui, jau pakeliui pro duris. 

Jam išėjus plačiai atvėrė langą. Nužvelgė šalia plytinčius laukus, 
kuriuose keli kombainai pjovė aukštus kviečius. Jei nelis, jie tikrai dirbs 
visą naktį, tad išsimiegoti nepavyks. Pilvas urzgė, pagalvojo, kad ir 
mažam miestelyje galima rast kokią vietą, kur galėtų ką nors įsimest 
į skrandį, dar geriau, jei pavyktų viską nuskalaut šaltu alumi. Priėjęs 


oi Nakvynė su pusryčiais. (Angl.) 

prie lovos paslėpė voką po čiužiniu. Ne pati geriausia slėptuvė - bet nė 
neįsivaizdavo, kad kam nors rūpėtų čia įsilaužt ir viską apieškot. 


Kitame miestelio pakrašty buvo įsikūrusi Siolestedo užeiga, kieme 
buvo sustatyti suolai ir stalai, kur susėdę žmonės valgė po pakabin- 
tomis spalvotomis lemputėmis. Nuo atviro griliaus prie baro kvepėjo 
ruošiamu maistu, ten keli vienodai apsirengę jaunuoliai, užsidėję ke- 
pures su snapeliais, vartė dešreles ir kepsnelius. Raunas prisėdo prie 
vieno ilgųjų stalų šalia kitų lankytojų valgyti vakarienės. Susiruošęs eiti 
prie baro užsisakyti dar alaus, pasisiūlė pastatyt trims prie jo stalo sė- 
dėjusiems vyrams. Po kurio laiko grįžęs su gėrimais su visais susidau- 
žė ir greitai leidosi į šnekas. Visi buvo vietiniai, du iš jų ketino vėliau 
eiti doroti derliaus, o trečiasis, tolimųjų reisų vairuotojas, pasakojo kitą 
rytą važiuosiantis į Prancūziją. 

— Girdžiu, kad jūs ne vietinis, tai kas jus atvijo į pietų jūros salas? — 
paklausė vairuotojas vardu Arnė. 

— Apžiūrinėju namus, - atsakė Raunas, nenorėdamas išduoti savo 
planų. — Bet sugedo mašina. | 

— Atvykėlis, - Arnė linktelėjo. - Paprastai čia būna atvirkščiai. Tuoj 
viskas velniop užsidarys. Jaunimas išvažiuoja mokytis ir negrįžta, — 
jis nusiėmė žalią „John Deere“ kepuraitę su snapeliu, pasiglostė retus 
plaukus. - Nieko nepadarysi, - liūdnai tarė vėl užsidėdamas kepurę. 

- Šiaip girdėjau, kad kažkokie kopenhagiečiai čia netoliese nusi- 
pirko ūkį? Bet gal jau prieš kelerius ar daugiau metų. 

Vyrai susižvalgė, tada visi trys paeiliui papurtė galvas. 

— Siolestede? Nieko tokio negirdėjau. Kur? 

— Gal aš ir klystu, - Raunas gurkštelėjo alaus. — Gal čia kur kitur 
buvo. Panašu, kad augino pievagrybius. Kažkoks religinis judėjimas, 
atrodo, - gūžtelėjo jis. 

— Ar turit omeny tą sektą? 

Raunas linktelėjo. 

— Taip, rodos, kažkokia krikščioniška bendruomenė. 

— Tai čia prie Danemarės, - stambus yyrukas, sėdėjęs priešais Rau- 
ną, mostelėjo atgal. - Netoli. 

— Ak, šit kaip. O jie vis dar čia? 

Arnė linktelėjo. 

— Atrodo, taip, bet jie gan uždari. Kartais matau, kaip apsipirkinėja 
„Brugsen“. Mano galva, atrodo kaip visiški vargšai. 

— Kodėl vargšai? 

— Badmiriaujantys. Ligoti. Jei būtų gyvuliai, jau seniausiai būtų iš- 
galabyti. 

Vyrai aplink nusijuokė. Išskyrus Rauną. 

— Turbūt nedaug ir pelno iš tos veiklos, kuria jie užsiima, jei jau taip 
atvirai, - tarė Arnė. 

— Ne, vien dievobaimingumo neužtenka. Reikia sunkiai dirbti. O 
grįžt. 

Jis pakilo nuo suoliuko, draugas pasekė jo pavyzdžiu. Abudu atsi- 
sveikino su Raunu ir Arne ir išėjo. 

Arnė pasiūlė Raunui išgert dar po vieną, šįkart jis nuėjo prie baro 
atnešti. Raunas apsidairė aplinkui, pamatė, kad žmonių susirinko 
daugiau, prie stalų pagyvėjo šnekos. Jauki atmosfera priminė „Uosto 
ūdrą“, atrodė, kad kiekvienas miestas, nesvarbu, kur bebūtų, turėjo 
„savo girdyklą, kur žmonės ateidavo nuleisti garą. 

— Nugirdau jus anksčiau, — tarė akivaizdžiai apgirtęs vyras, linguo- 
damas virš Rauno su buteliu rankoje. - Apie tuos Fermoje. 

— Aha, ir ką gi girdėjot? - Raunas nusišypsojo. 

— Jie... jiems visai varžteliai atsisukę. Mano sesuo, ji kartą buvo nu- 
ėjus pas juos į mišias. Beprotnamis, aš jums sakau. Jie... - jis vos nesu- 
klupo, atsirėmė į Rauną. - Jie ne Dievą garbina, suprantat? 

— Nelabai. 
žvilgsniu. 

- Jie... velnią šlovina. Garbina Liuciferį, suprantat? 

Arnė grįžo su alumi, sugriebęs vyrą už atlapų nutempė nuo Rauno. 

— Bong-Ole, laikas jau tau namo miegot. 

— Taip taip, — sumurmėjo jis, žengtelėdamas kelis žingsnius ata- 
tupstas, kol vėl atgavo pusiausvyrą. - Jau einu, pastatysi vieną? 

— Varai namo tuoj pat, - paliepė Arnė. 

— Prisiminkit, ką sakiau, - Olė parodė į Rauną. - Patį velnią. 

Arnė prisėdo prie Rauno, pastatęs alų priešais. 

— Nekreipkit į jį dėmesio. Per pastaruosius dvidešimt metų Bong- 
Olė prarūkė ir pragėrė didžiąją dalį pilkųjų savo ląstelių, dabar jis gan 
nepiktybinis. 


AT LL T) 


siminė posakį, kad tiesą sako tik vaikai ir girtuokliai. 

41. 


Pabudęs nepatogioje lovoje ant pernelyg minkšto čiužinio Raunas mie- 
guistai apsidairė. Po kiek laiko susivokė nakvojęs išnuomotam kamba- 
ry, o ne „Bjankoje“. Pro plonas užuolaidas skverbėsi saulė, nepaisant 
ankstyvo ryto čia jau buvo gan tvanku. Pažadino lauke burzgiantis 
kombainas. Jie turbūt dirbo visą naktį, nes grįžęs namo iš užeigos taip 
pat girdėjo burzgimą. Jis priėjo prie lango norėdamas atitraukti užuo- 
laidas ir atidaryti langą šviežesniam orui. Akimis sekė į tolimiausią 
lauko kampą judantį kombainą ir mėlyną traktorių su priekaba. Vy- 
rai beveik baigė pjauti, šiltoje rytmečio šviesoje plytėjo plika dirva su 
trumpomis ražienomis. 

Po dešimties minučių Raunas nusliūkino per kiemą. Pastebėjo, kad 
šeimininkas dairėsi jo stovėdamas prie pagrindinio namo lango. Rau- 
nas nusprendė nepusryčiauti, laukdamas mechaniko nutarė verčiau 
kuo greičiau užbaigti reikalą su Jakobu Mesmeriu. Todėl pasiryžo iki jo 
tuos penkis šešis kilometrus nueiti. 

Užėjęs į kepyklą pagrindinėje gatvėje paprašė jaunos tailandietės 
pardavėjos sutepti jam kelis sumuštinius su sūriu. Pasiėmęs juos val- 
gydamas patraukė Nakskovo link kaimo keliu, nuvesiančiu jį tiesiai į 
Getsemanę. Išėjęs iš miesto, dūlindamas vienas tuščiu keliu negalėjo 
nesižavėti kraštovaizdžių. Dangumi skubantys debesys metė šešėlius 
ant aukštų kviečių, primenančių banguojantį vandenyną. 

Nužingsniavęs dar keturiasdešimt minučių priėjo didelę baltai nu- 
kalkintą mūro sieną, besidriekiančią tarp senų ąžuolų. Prie aukštų var- 
tų juodu pasviru šriftu buvo užrašyta GETSEMANĖ, o apačioje citata iš 
Psalmyno: „Nors eičiau per mirties šešėlio slėnį, nebijosiu pikto, nes Tu 
su manimi, Tavo lazda ir Tavo ramstis nuramina mane.“ 

Raunas nuspaudė pasikalbėjimų įrenginio mygtuką su įrengta ne- 
didele kamera. Niekas neatsakė, jis nesėkmingai pamėgino dar kelis 
kartus. Nusisukęs nuo vartų patraukė palei mūrą link lauko. Per aukš- 
tus javus matė, kad mūras tęsėsi toliau, atitverdamas Getsemanės teri- 
toriją. Ant tvoros vingiavo spygliuotos vielos apskritimai, o netoliese, 
tarp teritorijoje augančių medžių pastebėjo įrengtą stebėjimo kamerą. 

Nesąmoningai iškart kilo klausimas, ar tokio atsiskyrimo tikslas neį- 
sileisti nepageidaujamų asmenų, ar neleisti viduje esantiems pabėgti? 

Raunas grįžo prie vartų, vėl paskambino - vis tiek niekas neatsa- 
kė. Per vartų vidurį pastebėjo plyšį laiškams, pamanė, būtų lengviausia 
tiesiog įmesti ten voką ir darbas Ferdinandui Mesmeriui būtų baigtas, 
Neliko nieko kito, kaip tik perlipt tvorą ir taip apžiūrėt teritoriją. Įkišęs 
koją į plyšį laiškams atsispyrė, užšoko ant vartų. Rankomis sugriebęs 
viršutinį kraštą prisitraukė, kad galėtų apžvelgti, kas už vartų. Bet pa- 
matė tik tvarkingai nušluotą ąžuolais apsodintą alėją, galiausiai išny- 
kusią už vingio. 

Jau ketino lipti per tvorą, bet už nugaros išgirdo prislopintą sire- 
ną. Atsigręžęs pamatė, kad yra prigautas nusikaltimo vietoje. Nušokęs 
žemyn nuskubėjo prie apdulkėjusio policijos automobilio, keturių va- 
romųjų ratų visureigio, sustojusio kitoje kelio pusėje. Policininkas su 
saulės akiniais, vieną ranką iškišęs pro atvirą šoninį langą, tingiai pa- 
mojo jam prieiti. 

Raunas perėjo kelią. Nežinojo, kas jo laukė. 


Stambus, saulės nukepintas policininkas išorine delno puse nuo plačių 
žandenų nusišluostė prakaitą. 

— Nors, mačiau, laikėt burnoj voką, į paštininką jūs nepanašus. 

Raunas nusišypsojęs tik gūžtelėjo. 

— Telefonspynė neveikė, tai pagalvojau, užlipsiu pažiūrėt, ar kas 
namie. 

— Šit kaip. Turit kokį dokumentą? 

Raunas pasitapšnojo po kišenes, susirado piniginę. Ištiesė polici- 
ninkui vairuotojo pažymėjimą. 

— Iš toli atvykot, Tomai, ir iš tarmės girdisi, - jis apvertė kortelę. — 
Kas jus čia atvijo? 

— Turiu šitą atiduot, - pamojavo voku. 

— Pašto dėžutė juk yra, — policininkas linktelėjo į vartus. —- Kodėl 
nepasinaudojat? a 

— Dokumentas labai svarbus, turiu jį asmeniškai įduoti Jakobui 
Mesmeriui. Gal žinot, ar jis čia vis dar gyvena? 


165 


Pareigūnas nusmaukė akinius, nužvelgė Rauną. 

— Dokumentas? Skamba labai oficialiai, bet, jūs, nepykit, neprime- 
nat nei savivaldybės tarnautojo, nei teismo pasiuntinio. Tai kas jūs toks, 
Tomai Raunsholtai iš Kopenhagos? 

— Aš tik Raunas, taip mane visi vadina, - nusišypsojo. - Dirbu 
advokatų kontorai, - sumelavo. 

Policininkas grąžino jam pažymėjimą. 

— Privatus detektyvas? 

Raunas gūžtelėjo. 

— Gal labiau patarėjas. Laisvai samdomas. 

Raunas pasigailėjo parinkęs tokius žodžius. 

— Anksčiau dirbau policijoje. Centrinėje nuovadoje, Halmo aikštėje. 

Pareigūnas nusiėmė akinius. 

— Tik baigęs mokslus dirbau Didžiojoje karaliaus gatvėje, - jis pa- 
purtė galvą. - Darbelis - ne pyragai, bet kolegos šaunūs. 

— Kada? 

— Devyniasdešimt trečiaisiais. | 

— Tai jūs irgi dalyvavot? — supratingai paklausė Raunas. - Riaušėse 
tuo metu? 

Jis linktelėjo. 

— Taip, turiu labai gerą prisiminimą iš gegužės 18-0sios demons- 
tracijų.. 

Jis pasuko galvą Rauno pusėn, pademonstruodamas nelygų randą 
prie dešinio smilkinio. 

— Grindinio akmuo perskėlė šalmą, kokį mėnesį negalėjau eit į darbą. 

— Na, bet nepaisant visko, jums, rodos, pasisekė. 

Policininkas vėl užsidėjo akinius, palinksėjo. 

— Atvykot iš pat Kopenhagos? 

— Beveik. Mano automobilis dirbtuvėse Siolestede. Neištvėrė ke- 
lionės. 


k 1993 m. gegužės 18 d. vakarą Kopenhagos Niorebro rajone vyko neramumai po bal- 
savimo dėl Edinburgo sutarties - Danijos narystės Europos Sąjungoje. Per riaušes 
policija pirmą kartą taikos metu ėmė šaudyti į demonstrantus, iš viso buvo paleista 
113 šūvių, sužeidusių 11 demonstrantų. 

— Tai šokit, pavešiu, - pamojo ranka Raunui sėstis į keleivio vietą. 

— Labai norėčiau šitą atiduoti. 

— Gal derėtų jums pabandyt paskambint ir susitart dėl susitikimo 
iš anksto. Tuoj pradės lyt. 

Raunas pažvelgė į dangų, nesimatė nė vieno tamsaus debesėlio. 

— Rimtai? 

— Rimtai, - policininkas vėl parodė į dureles. 

Raunas apėjo mašiną iš kapoto pusės. Įprastas policininko darbas, 
pareigūnas nė neketino jo čia palikti karstytis per vartus. Reikės grįžti 
vėliau. Vėjui švilpiant pro atvirus langus Raunas su policininku grįžo 
į Siolestedą. 

— Tai kiek jau metų čia dirbat? - paklausė Raunas. 

— Dvidešimt, praeitais metais atšvenčiau jubiliejų, - pareigūnas pa- 
purtė galvą. - Per ilgai. 

— Tai turbūt neblogai pažįstat apylinkes? 

Jis linktelėjo. 

— Nors daugiau išvykstančių, nei atvykstančių, darbo vis daugėja. 
Turtingoms šiaurės savivaldybėms mes esam socialinis sąvartynas. Pa- 
skutinė stotelė visiems, nenorintiems savim pasirūpinti. 

— Kokių čia daugiausia nusikaltimų? 

— Įsilaužimai, narkomanija, nemažai smurto šeimose, karts nuo 
karto kokia žmogžudystė, - jis nusišypsojo Raunui. - Patikėkit, už nie- 
ką mums pinigų nemoka. 

— Neabejoju, - skubiai atsakė Raunas. - O kaip „Dievo išrinktieji“, 
ką nors prieš juos turit? 

— Dievo kas tokie? 

— Natie, - Raunas mostelėjo atgal. - Getsemanės ferma. 

— Ą, jie taip vadinasi? Kur jau, - nusijuokė jis. - Jie tik savo daržo 
žiūri. 

— Už spygliuotos vielos ir stebėjimo kamerų? 

— Žmonėms čia patinka ramiai gyvent, jie turi tam visas teises. 

— Žinoma, - atsakė Raunas. - Bet apie tą religinį judėjimą girdėjau 
tikrai neraminančių gandų. iš 

— Nedidelėje bendruomenėje gandai sklando smarkiausiai. Žmo- 
nės neturi kuo užsiimt, tik laidyt liežuvį apie kaimynus. 

— Tokius pat gandus apie juos girdėjau ir Kopenhagoje. Ar kada 
nors buvot jų aplankyt? 

— Apie policijos darbą nediskutuoju net namie su Žmona. 

Raunas gūžtelėjo, pamėgino išsisukti iš situacijos. 

— Na, turėjau omeny, privačiai. Gal kokiame „Biblijos vakare“, man 
rodos, taip juos vadina. Giesmės, maldos, šiek tiek egzorcizmo seansų. 

Policininkas nusijuokė. 

— Ne, nepasakyčiau, nors skamba linksmai. 

— Ir Jakobo Mesmerio nesat sutikęs? Asmeniškai, turiu galvoj? 

— O jūs mokat gražbyliaut, — tarė pareigūnas. — Tikras kopenha- 
gietis. 

— Aš šiaip iš Kristianshauno, bet taip, mes ir ten turim iškalbos do- 
vaną. Tai kaip tas Jakobas? 

Policininkas sulėtino greitį, sustojo sankryžoje su pagrindine ga- 
tve. 

— Kur jūsų automobilis? 

— Kitame miesto gale, - Raunas parodė dirbtuvių pusėn. — Bet 
abejoju, ar jau sutaisytas. Jei galėtumėt pavėžėti iki nakvynės namų... 
Jie ten... 

- Žinau, kur jie, — jis nusuko į pagrindinę gatvę. 

Kai po kelių minučių pasiekė tikslą, policininkas sustojo šalikelėje. 

— Tikiuosi, pavyks laišką atiduot... Tvarkingai, ar ne? 

Raunas linktelėjo. 

- Žinoma, pamėginsiu su jais susisiekti prieš eidamas dar sykį, — 
pamelavo. - Ačiū, kad pavėžėjot, - atidaręs dureles jau norėjo lipt lauk. 

— Ten gyvena tykūs, ramūs žmonės. Dievobaimingi. Anuomet, kai 
įsikraustė, mėgino užverbuoti visus apylinkėje tiesiogine to žodžio pra- 
sme. Bet pasisekė jiems ne labiau nei su tuo pievagrybių verslu. Dabar 
jie žiūri savo nosies. Be skandalų. Kaimo policininkas, - pabaksnojo į 
save, - tokius dalykus vertina. 

— O gal žinot, ar galėčiau ten rast Jakobą Mesmerį, man labai svar- 
bu? —- Raunas pamojavo voku lyg norėdamas pabrėžti žodžių svarbą. 

— Seniai jau jo nemačiau, bet kodėl gi ne. Kodėl jums nepaklausus 
savo šeimininko? 

— Arjis pažįsta Jakobą Mesmerį? 

— Eineris buvo vienintelis, kurį jiems pasisekė užverbuoti. Tai grei- 
čiausiai nepareikalavo daug pastangų, nes Eineris visuomet domėjosi 
dieviškaisiais dalykais. Pirmiausia - Jehovos liudytojai, po to mormo- 
nai, o galiausiai - „Dievo išrinktieji“. 

— Tai visgi Žinojot jų pavadinimą? — Raunas mirktelėjo jam. 

— Visus čia pažįstu, o visi pažįsta mane. Geros dienos... Raunai. 


169 


42. 


Einant per kiemą kišenėje suzvimbė mobilusis. Išsitraukęs pamatė Vik- 
torijos žinutę: „KADA GRĮŠI??? MAN TUOJ PAT REIKIA „VILMOS“!“ 

Jis parašė: „Grįšiu, kai tik galėsiu, apgailestauju“, tikėdamasis, kad 
mechanikas šiandien pataisys „Volvo“ ir vakare galės ją grąžinti Vikto- 
rijai. Kartu sau prisiekė daugiau niekada jos nesiskolinti. 

Jau norėjo eiti į priestatą, kai pastebėjo už pagrindinio namo ap- 
tvertoje pievoje žarstantį pašarą Einerį. Užuot ėjęs į kambarį Raunas 
patraukė keliuku pro pagrindinį namą prie tvoros. Nedidelėje pievutė- 
je aplink medinę būdelę šokinėjo septyni ar aštuoni balti triušiai. 

— Gražūs triušiai. Kokios veislės? 

— Nejau ką nors išmanot apie triušius? 

— Ničnieko. 

— „Baltoji šalis“, - atsakė Eineris nė nežvilgtelėjęs jo pusėn. 

— Atrodo... mieli. 

— Gan draugiški, - gūžtelėjo. - Ir mėsa gera. 

— Valgot juos? 

— Kam gi man juos dar auginti? 

Raunui staiga kilo antipatija tam nevalyvam vyrui purvinomis kel- 
nėmis, bet susiturėjęs nusišypsojo. 

— Geras pastebėjimas. Mane pavėžėjo jūsų policininkas. 

— Mačiau, kaip atvažiavot. 

— Buvau čia ryte Getsemanės ūkyje, — Eineris nustojo berti pašarą, 
susidomėjęs pakėlė akis. — Jis sakė, gerai tą vietą pažįstat. 

— Kas taip sakė? 

— Policininkas. 

— A, jis, - Eineris vėl nudelbė akis. 

— O kas gi kitas? 

Eineris neatsakė, tik spoksojo į triušius, susispietusius aplink jo 
kojas. 

— Jis sakė, kad pažįstat Jakobą Mesmerį, tiesa? 

— Kodėl norit žinot? 

— Nes atvykau čia aplankyt Jakobo. 

— Daug kas čia to atvažiuoja. Matėt jį? 

— Kai skambinau, niekas neatsakė. 

— Tai jūs greičiausiai nepageidaujamas, - suprunkštė. - Toli gražu 
ne visi pageidaujami, nors ten ir Dievo namai. 

Raunas peržengė žemą tvorą, priėjo arčiau. Triušiai tuoj pat nubė- 
go slėptuvėn. 

— Man reikia su juo pasikalbėt. Kada paskutinį kartą jį matėt? 

— Jau kurį laiką nemačiau. Ko jums reikia iš Mokytojo? 

— Jo pasiklausyt, išgirsti žinią. Priklausiau bendruomenei Belgijos 
gatvėje. 

— Prieš gaisrą? 

— Būtent. Kartu su Benjaminu, Lise ir kitais. 

— Pats ten niekad nebuvau, tai jų nepažįstu. Bet girdėjau nemažai 
gerų dalykų apie tą vietą. 

— Buvo nuostabus laikas, palaimingas laikas, - Raunas pamėgino 
nutaisyti dievobaimingą šypseną. 

Eineris nusišluostė burną delnu. 

— Poryt „Biblijos vakaras“. 

— Getsemanėje? 

— Taip. 

— Ir Jakobas... Mokytojas ten.bus? 

Eineris suraukė antakius. 

- Žinoma, kas gi kitas imsis išvarymų? 

- Žinoma, kas gi kitas. Gal turit jo numerį? - pamėgino Raunas. 

— Numerį? Kieno? 

— Mokytojo... 

Jis išpūtė akis. Taip paprastai nutikdavo, kai žmonės mėgindavo 
sukurpt kokį melą. 

— Aš... ne, neturiu... nė nežinau, ar jis apskritai turi telefoną. 

— Ačiū, Eineri, - Raunas paplekšnojo jam per petį. 

Apsigręžęs peržengė tinklinę tvorą, 

— Bet jeigu... jie pažįsta jus iš Belgijos gatvės... kodėl neįsileido 
šiandien? 

Raunas atsigręžęs gūžtelėjo. 
— Gal dar nebuvo atsikėlę, - išsiviepė. 


Pro savo kambario langą Raunas stebėjo Einerį, vis dar stovintį pievoje 
su triušiais. Jis kalbėjo mobiliuoju ir karščiuodamasis gestikuliavo. Su 
kuo jis kalba, nežinojo, bet turėjo neblogą nuojautą, - tikrai ne apie triu- 
šius. Tada susirado savo telefoną, surinkęs dirbtuvių numerį paprašė 
Kalvio paskubėti. 

— Popiet, - pažadėjo mechanikas. 

43. 


Penkiolika po dviejų Raunas važiavo tuo pačiu kaimo keliu, kuriuo ėjo 
ryte. Mechanikas gerai juo pasirūpino. Radiatoriaus pas supirkėją rasti 
nepavyko, tad suvirino senąjį. Puikiai atliktas darbas, reikėtų su didi- 
namuoju stiklu ieškot, kad pastebėtum trūkį, todėl Raunas vis dar tikė- 
jos, jog Viktorija apie šį nedidelį nutikimą nesužinos. Be to, sąskaita už 
taisymą buvo daug mažesnė nei būtų tekusi Kopenhagoje. Jei tik dabar 
pavyktų pagaut Jakobą Mesmerį, vis dar spėtų grįžt į Kristianshauną 
prieš vidurnaktį ir spėt susitikt su vyrukais alaus „Uosto ūdroje“. 

Priartėjus prie baltojo Getsemanės mūro sulėtino greitį. Po kurio 
laiko dešinėje pusėje pastebėjo siaurą lauko keliuką, į kurį nusukęs 
pasileido prastu keliu tarp aukštų javų. Dėl daugybės duobių auto- 
mobilio spyruoklės pavojingai girgždėjo, tad jis dar labiau sumažino 
greitį. Pavažiavęs dar keturis ar penkis šimtus metrų sustojo, išlipo iš 
automobilio. Be tolumoje silpnai burzgiančio kombaino, aplink buvo 
tylu. Negiedojo net paukščiai. Apsiniaukė, oras sustojo, atrodė, lyg pats 
kraštovaizdis laukė artėjančios audros. Raunas įžengė į pasėlius, brau- 
damasis pro liemenį jam siekiančius javus. Už trijų ar keturių šimtų 
metrų apsupta baltojo mūro stūksojo Getsemanė. 

Javų lauku jis patraukė į galinės kiemo dalies pusę. Su „Conver- 
se“ sportbačiais bristi minkšta žeme buvo nelengva, bet neabejojo, kad 
paskambinęs prie vartų nieko nepeš. Ypač dabar, kai Eineris greičiau- 
siai viską jiems papasakojo. "Taip pat netroško vėl susitikti policininko, 
nors... Tą akimirką šalia jo į orą pakilo fazano patelė, išsigandęs Rau- 
nas vos neišvirto iš kojų. Keikdamas paukštį apėjo aplink mūrą dideliu 
lanku, kad jo neužfiksuotų anksčiau pastebėtos kameros. Kiemo gale 
baltą mūrą keitė sena, žema akmeninė siena. Išėjęs iš pasėlių nužings- 
niavo palei ją. Čia iš Getsemanę supusių komposto krūvų gaižiai dvokė 
arklių mėšlu. Raunas nušoko nuo sienos šalia vienos pirmųjų krūvų. 
Viena koja įsmigo į garuojančią šieno ir mėšlo krūvą, jis staigiai šoko iš 
mėžinio. Galiausiai ištrūkęs nusivalė kęlnes, patrypčiojo, kad nukristų 
didžioji dalis mėšlo. Dvokiantis, įklimpęs į šūdą tiesiogine to žodžio 
prasme, dabar jau gailėjosi, kad nemėgino darsyk peršokti vartų. 

Tuo metu virš galvos sugriaudė perkūnija, pro metro aukščio kom- 
posto krūvas jis suskubo tolyn. Priėjus paskutiniąsias, pasipylė lietus. 
Raunas užsitraukė gobtuvą, išėjo į priešais mėžinį plytinčią atvirą aikš- 
tę. Kiek tolėliau pamatė į jį prigesusiomis akimis spoksantį mažą ber- 
niuką. Sulysusio, purvino veido, su juodais ratilais aplink akis. Atrodė 
marinamas badu, ant gležnų jo pečių sunkiai karojo mėlynas kombine- 
zonas. Raunas jau norėjo kažką sakyt, bet berniukas staiga apsisuko ir 
basomis per purvą nubėgo prie barakų tolumoje. 

Raunas skubiai apsidairė, iš kažkur padvelkė nemalonus kvapas. 
Saldus ir troškus tvaikas, užgožiantis arklių mėšlo dvoką. Pažino jį iš 
darbo policijoje, kai kartais juos iškviesdavo kokiu adresu kam nors 
pasiskundus iš seniai matyto kaimyno buto sklindančia smarve. Su nie- 
kuo nesupainiojamas mirties kvapas. 

44. 


Raunas per purviną kiemą nuėjo link barakų, kur nubėgo berniukas. 
Pusiaukelėje, kiek nuošaliau, pastebėjo grupelę vyrų, taisančių nedi- 
delio garažo pastogę. Visi buvo skusti plikai, vilkėjo nudrengtus mė- 
lynus kombinezonus. Raunui praėjus išsekę vyrai neatkreipė į jį jokio 
dėmesio, nesumišę dirbo toliau tvirtindami skardinį stogą, nors lietus 
ir garsiai barbeno į lakštus, Raunas vis tiek girdėjo bendrą jų maldą: 

— Viešpats yra mano ganytojas, man nieko netrūksta... Viešpats yra 
mano ganytojas, man nieko netrūksta... 

Praėjęs vyrus pastebėjo seną trimito formos garsiakalbį, įrengtą 
ant aukšto stulpo šalia garažo. Apsidairęs pastebėjo daugiau tokių gar- 
siakalbių — prie barakų, palei žvyro takelį, vedantį į pastatą, primenantį 
didelį gamybos cechą. Ant kelių stulpų buvo pritvirtintos dar ir stebė- 
jimo kameros, tad jei kas nors prie jų sėdi, jį jau seniausiai pastebėjo. 
Jis priėjo prie pirmojo barako su užvertomis langinėmis durų. Prieš 
nuspausdamas rankeną pasibeldė, tačiau durys buvo užrakintos. Jam 
už nugaros per kiemą prabėgo dvi moterys. Apsirengusios vienodai 
nušiurusiais kombinezonais, trumpai kirptus plaukus apsirišusios mė- 
lynomis skarelėmis. Tik pašnairavo jo pusėn ir nepabūgusios nuskubė- 
jo keliuku link didžiojo pastato. Raunas patikrino kito barako duris, bet 
ir tos pasirodė užrakintos. Tą akimirką sutraškėjo artimiausias garsia- 
kalbis, po to pasigirdo nederančių vargonų melodija. Muziką užgožė 
žemas giedančiojo balsas: 

— Broli, sese, atėjo laikas tavo išganymui. Tavo laimei tiek žemėje, 
tiek danguje, Viešpats palaimintas. Palaiminti Jo žodžiai, Jo sūnus ir 
Šventoji Dvasia. Tarnauk Dievui ir jis pasigailės tavęs... Nors ir eisi per 
mirties šešėlio slėnį, nebijok pikto, nes Viešpats su tavimi, Jo lazda ir 
jo ramstis nuramina tave, atmink šiuos išmintingus žodžius... Viešpats 
yra mano ganytojas, man nieko netrūksta... Viešpats yra mano ganyto- 
jas, man nieko netrūksta... 

Pamokslautojo balsas iš garsiakalbių lydėjo Rauną, lipantį stačiu ke- 
liu į didįjį gamybos cechą. Priartėjus pasirodė, kad takas vedė link gra- 
žaus, nukalkinto pagrindinio pastato, stūksančio aukščiausioje teritori- 
jos vietoje. Prie gamybos cecho vartų būriavosi mėlynais kombinezonais 

vilkintys žmonės su karučiais. Raunas taip pat ten atsistojo, bet dėl to nie- 
kas neatkreipė į jį dėmesio. Atrodė, lyg visi praeinantys mėgino jį ignoruo- 
ti, murmėdami per garsiakalbius vėl ir vėl kartojamą tikėjimo išpažinimą. 

Akimirką ten pastoviniavęs Raunas įžengė į tamsią pailgą salę. Čia 
taip aštriai trenkė amoniaku, kad viduje kvėpuoti galėjo tik rankove 
užsidengęs burną ir nosį. Grupė darbininkų kastuvais iš karučių krovė 
kompostą, dėdami jį ilgomis, lygiomis eilutėmis. Po jų sekė kita grupe- 
lė - su aliuminio cisternomis ant nugarų primityvia įranga purškianti 
amoniaką ant krūvelių. Paskiausiai ėjo dar viena darbininkų grupelė, 
kuri tamsų kompostą barstė baltomis kalkėmis. 

„Viešpats yra mano ganytojas, man nieko netrūksta...“ — monoto- 
niškai girdėjosi pro garsiakalbius. 

Išvydęs tokias sąlygas Raunas neteko žado, pavadinti Getsemanę 
perauklėjimo stovykla buvo per švelnu - čia buvo tikras koncentracijos 
lageris. Nors ūkis ir įsikūręs nuošalyje, jis vis tiek stebėjosi, kaip niekas 
šitos vietos neatrado, kodėl čia vis dar neįsikišo teisėsauga. Getsemanė 
seniai turėjo būt uždaryta, o kaltieji — tiksliau kaltasis - Jakobas Mesme- 
ris patrauktas atsakomybėn. Darėsi baisu, kad tai, ką pamatė per tokį 
trumpą laiką, buvo tik visų įvykių Getsemanėje ledkalnio viršūnė. 

— Ei! Ką čia veikiat?! — per salę nuaidėjo balsas. Raunas apstulbęs 
spoksojo į nediduką tiesiai jo link artėjantį vyrą. Jis, kaip ir visi kiti, vil- 
kėjo mėlynu kombinezonu, tik ant dešinio žasto buvo užsirišęs raudo- 
ną raištį, avėjo juodus ilgaaulius guminius - priminė stambų senų laikų 
ūkininką. — Kas jūs toks? Kas jus čia įleido? — vyras stebeilijo į Rauną 
paklaikusiu žvilgsniu, mosuodamas lentele, kurią laikė vienoje rankoje. 

Nors ir atrodė nusilpęs, nustekentas sunkaus darbo, Raunas atpa- 
žino jį iš senos, vienoje iš dėžių sandėlyje Šviesiojo fjordo gatvėje rastos 
paso nuotraukos. 

— Benjaminai? Benjaminai Klausenai? 

Vyras išsprogino akis, jo žandikaulis pamažu atvipo, veidą iškrei- 
pė nerimastinga grimasa. 

— Taip, o ką?.. Kas jūs toks? 

Raunas prisistatė, ištiesė jam ranką. Benjaminas jos nepaspaudė. 

— Ko norit? 

— Pažiūrėt, ar jūs vis dar gyvas. 

45. 


Benjaminas tiriamai nužvelgė Rauną, nusišluostė nuo aitrių amoniako 
garų varvančią nosį. 

— Iš kur mes pažįstami? 

— Anksčiau mes nebuvom susitikę. 

— Bet... ar nesakėt atvykęs pažiūrėt, ar aš vis dar gyvas? 

— Taip, dėl to, kad apie jus skaičiau. 

— Apie mane? Nemanau. Kur? 

— Gerai pagalvokit. 

Benjaminas papurtė galvą, neramiai apsidairė. 

— Nežinau, nei apie ką jūs kalbat, nei kas jūs toks, bet dabar pa- 
prašysiu jūsų išeit. Esat privačioje teritorijoje. Eime, - jis uždėjo ranką 
Raunui ant žasto, mėgindamas tempti. 

Raunas pasižiūrėjo į purviną jo plaštaką ir liko stovėti vietoje. 

— Skaičiau jūsų ataskaitą. 

Benjaminas skubiai atitraukė ranką. 

— Kokią dar... ataskaitą? 

— Nesat tiek daug jų parašęs, kad nesuprastumėt, apie kurią kalbu. 

Benjamino skruostai užkaito. 

— Jums... eikit iš čia, tuojau pat. 

— Benjaminai, atrodot susijaudinęs, - Raunas apsidairė. - O aš ma- 
niau, visi čia žinojo, kad dirbote Ferdinandui Mesmeriui? Šnipinėjote 
„Dievo išrinktuosius“ ir Jakobą... jūsų Mokytoją. 

— Ko jums reikia? —- suurzgė. 

— Kaip jau sakiau, norėjau pažiūrėt, ar jūs gyvas. Dingot be jokios 
žinios, net Ferdinandas Mesmeris susirūpino. 

- Susirūpino, - suprunkštė Benjaminas. - Tas vyras - Šėtono įsikū- 
nijimas. Gailiuosi dėl kiekvienos jam pradirbtos dienos. 

— Jis ir man ne prie širdies. 

— Ir vis tiek jam dirbat... ar ne tiesa? Dėl to jūs ir čia, jo prašymu. Jūs 
esat jo, Šėtono, mokinys? i 

— Užteks tų skambių frazių, - Raunas pyktelėjo. — Aš čia ne dėl 
Ferdinando Mesmerio. 

— Puiku, bet jei, kaip sakot, susirūpinot dėl manęs... - jis nudelbė 
akis, — ...tuomet jau galite pasižymėt, man viskas gerai. Ar dabar jau 
malonėsite pasišalint? 

— Ne, - atšovė Raunas. - Niekur neisiu, kol nepakalbėsiu su Jakobu 
Mesmeriu. Ar čia jis mišias laiko? — parodė į artimiausią garsiakalbį, 
linguodamas galva. - Man labiau patinka su muzika dirbti. 

Atsigręžęs į du arčiausiai buvusius darbininkus Benjaminas sušvil- 
pė. Vyrai tuoj pat metė kastuvus ir bėgte pasileido prie Benjamino. Jis 
linktelėjo Rauno pusėn, vyrai nedvejoję sugriebė jo rankas. 

— Kas čia, po velniais, vyksta? —- sušuko Raunas. 

— Galit kviestis savo šeimininką, bet iš čia tuoj pat nešdinatės, - at- 
sakė Benjaminas. 

Vyrai ištempė Rauną iš salės, prie barakų. Benjaminas sekė jiems 
įkandin. 

— Benjaminai, liaukitės, aš atvykau pasikalbėt su Jakobu Mesmeriu. 

— Mano Mokytojo trukdyti negalima. Jis turi daug svarbesnių reikalų. 

— Aš rimtai, po velniais. 

— Aš taip pat. Mokytojas turi daug darbo. Visą savo laiką skiria 
mums, užtikrindamas taiką pasaulyje, artindamas mus prie Dievo. 
Dirbdamas Didžiojo prisikėlimo labui. 

Raunas pamėgino išsilaisvinti. 

— Turiu jam laišką. 

— Nuo Ferdinando Mesmerio? 

— Taip, tik paleiskit mane. 

Vyrai tik dar smarkiau jį suspaudė, tempdami toliau, į aikštelę 
priešais mėžinį. 

- Neleisiu, kad Jakobo ausis pasiektų kokia nors žinia iš to Šėtono. 
Kaip ir visi kiti pašaliečiai, tas vyras tik skleidė nuodus, mėgino mus 
nugalėti. Sugriauti viską, ką per tuos metus mėginome sukurti. 

— Ar apsižvalgėt kada aplinkui, Benjaminai? Ar matėt, kaip jūs gy- 
venat? 

— Nesitikiu, kad toks, kaip jūs suprasit, ką reiškia aukotis dides- 
niam tikslui. Ką reiškia gyventi askezėje. 

— Askezėje? Čia apsileidimas. Jus reikėtų įskųsti. Dėl prakeikto 
jūsų bukagalviškumo čia kenčia vaikai... 

Benjaminas paprašė dviejų vyrų sustoti. Nuodugniai apžiūrėjo 
Rauną. 

— Įsėlinat tarsi koks vagis, siųstas blogio apsėsto vyro, ir čia ne- 
teisėtai pabuvęs kelias minutes jau mus teisiat. Gaila man jūsų. Jūs — 
menkysta. 

— Kodėl gi jūs man neleidžiat perduoti Jakobui tėvo laišką? Dau- 
giau nieko neprašau. 

Benjaminas pirmą kartą nusijuokė. 

— Nejaugi jūs toks naivus? — jis peržegnojo Rauną. - Tikiuosi, rasite 
kitą kelią, ne Ferdinando Mesmerio jums nutiestą... Kitaip iš tiesų esat 
Žuvęs. 

Vyrai nutempė Rauną pro mėžinį, pro garažus — nedidelė grupelė 
vyrų vis dar dirbo išsijuosę. Pasiekus vartelius, išeinančius į pamiškę, 
Benjaminas susirado raktą ir juos atrakino. Du vyrai išstūmė Rauną 
lauk, o Benjaminas skubiai užrakino. 

— Beje, turiu jums dar perduoti linkėjimų, — Raunas įsistebeilijo į jį. 

— Nuo Ferdinando Mesmerio? Nesivarginkit jam perduoti manųjų. 

— Ne, nuo Lisės. 

Benjaminas mėgino laikytis ramiai, bet kišant raktus į kišenę jo 
rankos drebėjo. 

— Kada ją matėt? 

— Prieš kelias dienas. 

— Šit kaip. Kaip... jai sekasi? 

— Ne geriau nei tądien, kai supylėt jai į gerklę natrio šarmo. 

Benjaminas pasibaisėjęs dėbtelėjo į jį. Jo apatinė lūpa tirtėjo. 

— Aš... aš to nedariau. 

— Šit kaip? Jei ne jūs, tuomet turbūt Jakobas? Nes po velnio išvary- 
mo seanso ji neatrodo labai daili. 

— Dinkit! Lauk! - suklykė Benjaminas, tada apsisuko ir nubėgo šalin. 


Raunas pažvelgė jam pavymui, tada atkreipė dėmesį į stebėjimo ka- 
merą, įmontuotą ant stulpo visai šalia vartelių. Išsitraukęs voką iš kel- 
nių kišenės pamosavo juo priešais objektyvą. Jei tai neišvilios Jakobo iš 
slėptuvės, nežinia, kas dar galėtų. 

46. 


Buvo jau praėjusios geros kelios valandos nuo to laiko, kai Raunas grį- 
žo į nuomojamą kambarį, višą tą laiką prasėdėjo prie lango, iš kur galė- 
jo gerai matyti triušių pievelę. Iki šiol Einerio vis dar niekur nesimatė, 
nors jo automobilis stovėjo kieme. Raunas spėjo, jeigu Jakobas Mesme- 
ris ar kas nors iš „Dievo išrinktųjų“ norės su juo susisiekti, tai tik per 
ištikimą jų mokinį Einerį. 

Rauno neapleido mintys apie išbadėjusį berniuką prie komposto 
krūvų, pagalvojo, kad ir kaip ši byla baigtųsi — ar jam pavyktų susi- 
siekt su Jakobu Mesmeriu, ar ne, asmeniškai pasirūpins pranešti socia- 
linėms tarnyboms apie apgailėtinas sąlygas Getsemanėje. Tą akimirką 
suskambo mobilusis, Rauną iškart ėmė graužti sąžinė dėl Viktorijos, 
kuri tuoj ims nerimaut dėl automobilio. Bet telefonas rodė skambinant 
nežinomą numerį. 

— Čia Raunas, - atsiliepė ir laukė atsakymo. 

Skambino Mesmeris. Bet ne tas, kurio laukė. 

— Arjau turim darbo rezultatų? — be užuolankų pasiteiravo. 

— Priklauso nuo to, ką turit omenyje? 

— Ar ir taip neaišku? Ar radot, kur mano sūnus, atidavėt jam su- 
tartį? 

— „Taip“ į pirmą klausimą, ir „ne“ į antrąjį. 

— Kas sutrukdė? 

— Mane išmetė dar nespėjus sutikti jūsų sūnaus. Beje, išmetė pats 
Benjaminas Klausenas. 

— Tai bent Benjaminą radote. Kaip jis? 

— Atsisukusiais varžteliais ar fanatizmo užvaldytas, vadinkit kaip 
norit. Nors ir atrodo apgailėtinai, panašu, tarpsta ūkio vergų varinėtojo 
vaidmenyje. 

— Nesupratau? 

— Ne, reikia tą vietą pamatyti, kad patikėtumėt savomis akimis. 
Primena koncentracijos lagerį su stebėjimo kameromis, aukštais mū- 
rais, už kurių kalinami visi jūsų sūnaus mokiniai. Ten, beje, ir vaikų yra. 

— Žiauroka, - nepatikliai sumurmėjo Ferdinandas Mesmeris. 

— Bet vis tiek tiesa. Svarstau susisiekti su socialinėmis tarnybomis... 

— Neskubėkim taip. Ar Benjaminas sakė ką apie mano sūnų? 

— Ne, daugiausia kalbėjo apie jus, šėtonu išvadino. 

— Bet ar Žinot, kad Jakobas ten yra? 

— Girdėjau jo balsą per garsiakalbius, bet... 

— Garsiakalbius? 

Pro langą Raunas pastebėjo pas triušius grįžusį Einerį. Šiam pasi- 
lenkus triušiai prišokavo prie jo. Artimiausius jis ėmė šerti morkomis. 

— ..„Garsiakalbius?.. Ką turit omeny? 

— Visur ūkyje įrengti garsiakalbiai, kad mokiniai galėtų dirbdami 
klausytis jo pamokslų. Visi atrodo motyvuoti, tad jis greičiausiai nepa- 
miršo jūsų vadybos strategijų, - ironiškai pridūrė Raunas. 

— Raunai, labai svarbu, kad Jakobas kuo greičiau gautų sutartį, O 
jūs ją parvežtumėt pasirašytą. 

— Darau, ką galiu, bet atsižvelgiant į aplinkybes nebesu tikras, ar 
jūsų sūnus vis dar ten. 

— Kaip suprast? 

— Na, jis ne šiandienos žinias skaitė. Juk jo balsas gali būt prieš 
daug metų įrašytas. 

— Tai išsiaiškinkit, ar jis ten yra! Už tai jums ir moku. SIALA valdy- 
ba tuoj neteks kantrybės, jei nepajudinsim susijungimo reikalų, - Ferdi- 
nando Mesmerio balsas drebėjo. 

— Dirbu visu tempu, - ramiai atsakė Raunas. - Bet jei jį ir rasiu, kaip 
galit žinot, kad jis apskritai norės tą sutartį pasirašinėt? 

— Tik perduokit jam, ir greitai. Visa kita susitvarkys... Patikėkit. 


Raunas sėdėjo su telefonu rankoje. Senis visiškoj nevilty. Bet tik todėl, 
kad nori kuo greičiau užbaigt sandorį. Visa kita jam nerūpi, aišku, ir 
tai, kokios baisybės dedasi Getsemanėje. Raunas matė, kaip Eineris at- 
sistojo su vienu triušiu glėbyje. Kelis kartus paglostė ausis. Tada jo pirš- 
tai nuslydo triušio kaklu, suspausdami jį, kita ranka keliskart smarkiai 
trūktelėjo už galinių kojelių, kol trakštelėjo kaklas. Laikydamas negyvą 
triušį už ilgų ausų Eineris peržengė tvorelę, nuskubėjo per kiemą. 

Jei triušių žudikas nepasirodys su žinute nuo Jakobo Mesmerio, 
rytoj anksti ryte Raunas vėl pamėgins peršokti Getsemanės vartus. 

Šįkart eis tiesiai prie baltojo pastato, kur galėtų būt Jakobas, jeigu ūkyje 
apskritai jo esama. 


Raunas prisiminė, kaip Benjaminas susierzino jam paminėjus Lisę. Gali 
būt, kad jis apskritai neturėjo nieko bendra su jos sužalojimu, bet gal Ži- 
nojo, kaip tai nutiko? Jei taip, tuomet Raunas neabejojo, iš jo jam pavyk- 
tų išspausti teisybę, gal net priverstų jį liudyti prieš kaltuosius ar kaltąjį. 
Raunas pajuto, kaip grįžta senoji mento dvasia. Taip pat jautėsi alkanas 
bei ištroškęs vakar ragauto vietinio alaus, bet nusprendė nesitraukti iš 
kambario. Sėdės čia ir lauks, sekdamas triušių žudiką. 

47. 


Persigandęs Raunas pabudo sėdėdamas ant kėdės. Turbūt buvo nusnū- 
dęs ilgam, nes mėlyną vakaro dangų pakeitė tamsa. Tą akimirką kie- 
me išgirdo užtrenkiamas automobilio dureles, tuoj pat pagalvojo, kad 
Eineris kažkur išvyksta. Atsistojo prie lango ir priglaudęs rankas prie 
stiklo stengėsi ką nors įžiūrėti tamsoje. Kieme trys siluetai slankiojo 
aplink Viktorijos „Volvo“. Kitą akimirką vienas jų jau lindo pro atviras 
galines dureles, o kiti du žiūrinėjo per šoninius langus. Raunas išsku- 
bėjo į koridorių — tikrai neleis supistom vietinėm Žiurkėm pasprukt su 
Viktorijos mašina. Atidaręs laukujes duris išėjo į kiemą. 

— Gal galiu kuo padėt? - nedvejodamas prisiartino prie artimiausio 
žmogystos. 

— Ar čia jūsų automobilis? —- prabilo vyras priešais. 

Kirptas ežiuku, visa galva už Rauną aukštesnis. Atrodė neblogos 
formos, vilkėjo chaki spalvos kelnėmis ir tamsiais, prigludusiais marš- 
kinėliais. 

— Tikrai ne jūsų. Gal būkit malonus, paprašykit draugelio išlipt? 

Raunas atrėmė vyro žvilgsnį, rodydamas į galines dureles. 

— Kur jis? — paklausė vyras. 

— Kas kur? 

Vyras pavojingai nusišypsojo, Raunas įtempė raumenis, ruošda- 
masis viskam. 

— Vokas. Tas, kuriuo šiandien mojavot. Man jo reik. Ar jis mašinoj, 
ar atnešit? 

— Arjus atsiuntė Jakobas Mesmeris? 

— Mašinoj nieko nėra, - pasigirdo Raunui už nugaros. 

Jis išgirdo užtrenkiant galines dureles, po akimirkos kiti du vyrai 
jijau apsupo. Raunas skubiai juos apžvelgė. Kaip ir pirmasis, abu buvo 
raumeningi, kirpti ežiuku, vienodai apsirengę. Jei prieitų iki muštynių, 
Raunas vis tik pultų tą priešais. Jį tai tikrai paguldytų, bet po to sėkmė 
nustotų šypsotis. Bet dabar tai jo negąsdino. Tokiose situacijose jam 
daug kartų teko atsidurti. 

— Ar turit jį viduj? 

— Arjus atsiuntė Jakobas? Mokytojas? — nemirksėdamas pakartojo 
Kaunas. 

— Kas mane siuntė, visai nesvarbu. Vienintelis dalykas, kurį jums 
reikia padaryt, tai atnešt voką ir jį man atiduot. 

— Apgailestauju, bet taip nieko nebus. Manęs paprašė jį perduot 
Jakobui Mesmeriui asmeniškai. Tad kodėl jums tiesiog jo neatsivežus? 

Vyras priešais linktelėjo vienam iš savo sėbrų, šis tuoj pat nuėjo į 
priestatą. 

— Ar Jakobas Getsemanėje? 

Tiedu neatsakė. 

— Labai norėčiau su juo susitikti, kad galėtume užbaigt šitą reikalą 
kartą ir visiems laikams. 

Spoksodami į jį vyrai vis tylėjo. Po kurio laiko trečiasis grįžo tuš- 
čiomis. 

— Patrikai, ten nieko nėra. 

— Nesuprantu, kodėl tiesiog mums jo neatiduodat? 

Tą akimirką Patrikas užsimojo taikydamasis Raunui į pilvą - jis 
seniausiai to smūgio laukė, todėl nesunkiai išvengė. Prisitraukęs prie 
savęs Patriką galva daužė jam į veidą. Pataikė tiesiai į nosį, apsipylęs 
krauju Patrikas parkrito. Kiti du metėsi ant Rauno, prispaudė jį prie 
„Volvo“. Mėgino apsiginti, bet daugybė smūgių galiausiai paguldė jį 
ant žemės, kumščius pakeitė batai. Kažkuriuo metu išgirdo pro nosį 
tariamą paliepimą liautis. 

Patrikas pritūpė prie jo. Iš sulaužytos nosies vis dar sruvo kraujas, 
raudonai nudažydamas apatinę jo veido dalį. 

— Kur jis? 

— Klausinėk neklausinėjęs... — išstenėjo Raunas. - Atiduosiu tik Ja- 
kobui Mesmeriui... 

Išspjovęs kruviną seilių gumulą Patrikas pakilo. Raunas pašnaira- 
vo į viršų. Vyrai stovėjo sugniaužę kumščius, pasiruošę kalti dar kartą. 
Kiek tolėliau už jų Patrikas kalbėjosi mobiliuoju. Po akimirkos jis grįžo. 

— Rytoj devintą Getsemanėje. Nepamirškit voko. 

Visi trys patraukė per kiemą link sunkvežimio, sušoko vidun. 
Visas sutalžytas Raunas atsistojo remdamasis į „Volvo“ ir nusekė aki- 

mis nuvažiuojančią mašiną. Gavo į kaulus kaip reikiant. Sumuštas 
buvo smarkiai, tačiau niekas nelūžo. Kelios taurelės ir „Ibuprofenas“ 
numalšintų skausmą, bet, deja, nė vieno nebuvo po ranka. Tačiau vis 
dar turėjo Jakobui Mesmeriui skirtą sutartį, sandariai užklijuotą „Ne- 
tto“ parduotuvės plastikiniame maišelyje, teliūskuojančiame bendros 
priestato išvietės bakelyje. Rytoj, galiausiai susitikęs su Jakobu, pajus 
tikrą pergalės skonį, bet dabar, maudžiant visą kūną, atrodė, lyg būtų 
užsiprašęs pernelyg mažo honoraro. 

48. 


Raunas važiavo per nuo ryto karščio aptingusį Siolestedą. Pro benzi- 
no kolonėlę šalia vietinės krautuvės, kur policininkas pylėsi degalų į 
keturių varomųjų ratų visureigį. Sulėtinęs greitį Raunas pamojo jam 
per pravirą langą. Praėjo kelios akimirkos, kol pareigūnas jį atpažino ir 
mandagiai atsakė. Raunas pasvarstė, ar nereikėtų sustoti ir iškloti viską 
apie Getsemanę, bet pamanė, kad taip viską tik dar labiau pasunkins, 
ojei pasirodys ūkyje kartu su policininku, Jakobas Mesmeris niekada 
neprabils. Tad toliau nuvažiavo pagrindine gatve iki sankryžos, kur 
nusuko link Getsemanės. Šalia ant sėdynės gulėjo geltonas vokas su 
sutartimi. Anksčiau apie tai nepagalvojo, tačiau dabar staiga panoro jį 
atplėšti, pažiūrėti, kiek Ferdinandas Mesmeris siūlė sūnui už pasitrau- 
kimą. Turbūt nemažai, bet kad ir kokia ta suma būtų, šis dalykas Rauno 
nelietė, tad potraukiui atsispyrė. 


Po dešimties minučių sustojo priešais vartus į Getsemanę. Jau ketino 
lipti paskambinti, bet automatinės durys atsidarė pačios. Viduje sto- 
vėjo du iš trijų vakar jį aplankiusių vyrų. Patrikas, kuriam trinktelėjo į 
veidą, ant nosies turėjo įtvarą ir pleistrą nuo vieno žando iki kito. Va- 
žiuodamas siauru žvyrkeliu link balto dvaro pastato Raunas skubiai su 
juo pasisveikino, o jis tik piktai dėbtelėjo. Privažiavęs aikštelę atkreipė 
dėmesį į būrelį, laukiantį prie pagrindinių laiptų. Čia buvo daugiau 
panašių į kareivius žmonių su chaki spalvos kelnėmis, bet šalia stovėjo 
ir pasaulietiškai atrodantys vyras ir dvi moterys, vilkėję vienodais pil- 
kais apdarais su kaklaryšiais. Raunas pasistatė automobilį šalia juodų 
„Audi“, išlipo. Būrelis atėjo jo pasitikti, tik, deja, Jakobas Mesmeris su- 
tiktuvėse nedalyvavo. 

Vyras pilkais drabužiais nusišypsojo, paduodamas jam ranką. 

— Samuelis, — pasisveikino, įsmeigdamas į Rauną gilių pilkų akių 
žvilgsnį. Raunas atsakė. 

Dvi vidutinio amžiaus moterys prisistatė esančios Osė ir Birgitė. 
Su pilka, akivaizdžiai per maža uniforma Osė priminė išsipūtusią ru- 
pūžę, o Birgitė su ilgomis galūnėmis buvo visiška jos priešingybė. Rau- 
nas atpažino vardus iš Benjamino ataskaitos. Jie buvo senosios Belgijos 

gatvės vadovybės dalis. Tie patys, kartu su Jakobu Mesmeriu pasirašę 
Lisės nuosprendį, dalyvavę jos velnio išvaryme. 

— Sveikas atvykęs į Getsemanę, - tarė Samuelis. 

— Ačiū, - atsakė Raunas. 

— Prašom eiti su mumis. 

Raunas nusekė paskui Samuelį ir dvi moteris. Juos nulydėjo bū- 
relis ežiuku kirptų niūriai atrodančių vyrų. Samuelis pro pagrindinius 
laiptus nuvedė juos už namo. Raunas apžvelgė pompastiškos architek- 
tūros pastatą. Didesnio kontrasto su vakar matytais aplūžusiais bara- 
kais neįsivaizdavo. 

— Įspūdingoj vietoj gyvenat, - jis pažvelgė į Samuelį. 

Samuelis kukliai linktelėjo. 

— Ačiū, mes taip pat dėkingi Viešpačiui už suteiktą malonę. 

— Nepigjai turėjo atsieit? 

— Ar tai - laiškas Mokytojui? — Osė parodė į voką Rauno rankoje. 

— Taip, - atsakė Raunas. 

— Gal man paimti? — ji ištiesė ranką. 

— Ačiū, Ose, - jis paslėpė voką nuo jos akių. - Dar pasilaikysiu. O 
kur Jakobas? 

— Štai čia, - Samuelis nuvedė juos žvyro takeliu, kur kiek tolėliau 
matėsi gamybos cechas. 

Šmėstelėjo mintis, kad jie veda jį prie komposto krūvų, kur tiesiog 
užpuls ir atims voką. Bet prieš užbaigiant mintį Samuelis išsuko iš take- 
lio iki žemo, balto pastato medžių apsuptyje, kruopščiai nušienautoje 
pievoje. Durys buvo plačiai atvertos, artėjant Raunas pastebėjo viduje 
daug sustatytų kėdžių. Samuelis pakvietė juos į vėsią, tamsią, šviežiais 
dažais atsiduodančią patalpą. Priekyje buvo įrengta scena su keliais 
stovais mikrofonams, 0 ant sienos kabojo metro aukščio tamsiai dažyto 
medžio kryžius. Tarp kėdžių vaikštinėjo du vyrai nutrintais mėlynais 
kombinezonais, valydami kėdžių sėdynes. Samuelis suplojo rankomis, 
vyrai tuoj pat išskubėjo pro galines duris. 

— Palaukite čia, Mokytojas tuoj jus priims, — Samuelis atsisuko į 
Rauną. * 

— Samueli, - Raunas žengė žingsnį artyn. Akies krašteliu pamatė, 
kaip palyda jį akylai stebi. - Juk negaišiname vienas kito laiko, ar ne? 

— Aš... Nesuprantu? 

— Juk viskas gan paprasta. Labai nusivilčiau sužinojęs, kad mėgi- 
nate mane apmulkinti, jei paaiškėtų, jog Jakobo čia iš tikrųjų nėra. 

— Galiu užtikrinti, jis tikrai čia. Jau greitai jus pakvies. 

— Nejaugi? Tad kodėl stoviu čia ir kalbuosi su jumis, o ne Jakobu? 
Juk sutarėme, kad su juo susitiksiu devintą valandą. Jau penkiolika po 
devynių. 

— Mokytojas ruošia pamokslą Biblijos vakarui, — įsiterpė Osė. — 
Svarbus vakaras, daug svečių iš šalies. Ir jūs kviečiamas. 

— Ačiū, Ose, bet kai tik susitiksiu Jakobą, nešdinsiuos iš čia. 

Ji linktelėjo. 

— Priims jus tik baigęs rašyti pamokslą. Gal prisėskit? — ji parodė į 
artimiausią kėdę. 

— Ačiū, mieliau pastovėsiu. 

— Būkit palaimintas! - Samuelis pasisuko į duris. 

Osė ir Birgitė linktelėjo Rauno pusėn, tada visi paliko jį vieną. 


Raunas pamanė, jog pievagrybių auginimas, ar iš ko „Dievo išrinktie- 
ji“ pelnėsi duoną, turėjo neblogai sektis, jei jie gali išlaikyt šitą vietą. 
Bet, žinoma, bepigu valdyti įmonę, kai nereikia mokėti už darbo jėgą, — 
žmonės tau tiesiog tarnauja. Svarstė, kiek gi čia jų yra Getsemanėje? 
Skaičiuojant tuos, kuriuos vakar matė prie barakų ir gamybos cecho, 
turėjo būt maždaug keturiasdešimt ar penkiasdešimt žmonių. Be to, 
turbūt dar nemažai pilkųjų, su kuriais ką tik susipažino. Taip pat čia 
knibždėjo tų ežiuku kirptų kareivių — greičiausiai Jakobo Mesmerio 
asmeninė Šveicarų gvardija. Sprendžiant iš tatuiruočių, kurias Raunui 
pavyko įžiūrėti, palyginimas ne toks jau ir netaiklus. Nemažai vyrų ant 
rankų buvo išsitatuiravę dantytą karališkųjų asmens sargybinių emble- 
mą su karūna. Tokias dažniausiai darydavosi karo laukiantys kareiviai. 
Kaip ištikimybės vėliavai, režimui ir vienas kitam įrodymą. Iš Benjami- 
no ataskaitos prisiminė mėginusį nusižudyti Patriką, atiduotą į „Dievo 
išrinktųjų“ rankas. Raunas pagalvojo, kad kiti veteranai greičiausiai 
dalijosi panašiu likimu. Mažiau pavojingi dėl to jie nebuvo. 

Pralaukęs ilgiau nei valandą ir neišvydęs nė Jakobo Mesmerio še- 
šėlio, Raunas suprato, kas vyksta. Dėl to atsispyrė pagundai paklausi- 

nėti sargybinių. Laukimą derėjo vertinti kaip sekinančią kovą, - panašų 
metodą jis pats su Mikeliu taikydavo, kai reikėdavo apklausti suimtuo- 
sius. Kiekvienas tardytojas žino, kad įtariamąjį susilpnina ne tardant 
užduodami klausimai, o laukimas vienutėje. Kuo ilgiau jie sėdėdavo 
vieni, tuo mažiau turėdavo energijos. Laukimas nuramindavo net 
agresyviausius, labiausiai karštakošius tipus. Taip suimtasis padėdavo 
tardytojui, perduodamas šiam iniciatyvą ir galią tardymui galiausiai 
prasidėjus. 

Strategiškai Jakobo Mesmerio suplanuotas laukimo laikas rodė, 
kad jis domėjosi ne tik voko turiniu, bet ir troško išgauti iš Rauno kuo 
daugiau informacijos. 

Už Rauno nugaros tarp kėdžių eilių kažkas subildėjo. Prie jo artė- 
jo siluetas mėlynu kombinezonu - greit atpažino Benjaminą. Dar ne- 
spėjus Raunui sureaguoti, Benjaminas nusitempė jį tamson, toliau nuo 
tarpdurio. 

— Kiti neklydo, - sušnypštė jis Raunui į veidą. - Jūs iš tiesų grįžot. 

Raunas prisitraukė ranką. | 

— Pasitraukit, arba atsidursit ant žemės! - įspėjo laikydamas Benja- 
miną per ištiestos rankos atstumą. 

Benjaminas beviltiškai papurtė galvą. 

— Nejau nesupratot, kad liepiau laikytis atokiau? 

— Užuot išmetus mane lauk, reikėjo leist man pasimatyt su Jakobu. 

— Nė neįsivaizduojat, kokią Pandoros skrynią atvėrėt. 

Benjaminas atrodė dar labiau nusigalavęs nei vakar. Sulysęs jo veidas 
atsikišusiais skruostikauliais darė jį panašų į koncentracijos lagerio 
belaisvį. O kai išsižiojo prašnekdamas Raunas dar pastebėjo, kad jam 
trūksta kelių viršutinių dantų. | 

— Bent jau leiskit man perduot voką, - purvinu pirštu parodė į do- 
kumentą Rauno rankoje. 

— Ačiū, Benjaminai, nereikia. Kaip jau vakar sakiau, privalau jį 
įteikt asmeniškai. 

— Nes taip liepė Ferdinandas Mesmeris? 

— Nes susitarimas yra susitarimas, tik tiek, - žiūrint į purviną jo 
kombinezoną Rauną apėmė slogutis. - Kas gi, po velniais, jums nutiko? 
Atrodot šūdinai, beje, šūdais ir atsiduodat. 

— Bent jau nesu pasmerktas, kaip jūs. 

— Nejaugi? Kaipgi čia atsidūrėt? 

Benjaminas nudelbė akis. 

- Jūs... jūs nesuprantat mūsų įstatymų. Tikrasis mokslas reikalauja 
aukų. 

— O tai, kaip suprantu, reiškia, kad kol jūs ir kiti vergaujat, kažkas 
gyvena pilyje su visais patogumais. 

Benjaminas papurtė galvą. 

— Niekam nepavydžiu. Kaino žymės neturiu, - retoriškai atsakė. — 
Ir nesitikiu, kad tokius dalykus supras pašalietis. 

— Tai viskas čia vyksta savanoriškai? 

- Žinoma, - Benjaminas nusišypsojo. — Viskas, ką darome, tai iš 
dėkingumo Mokytojo pasišventimui garbinti Viešpatį. 

— Aleliuja! —- ironiškai šūktelėjo Raunas. — O kodėl teritoriją supa 
aukštas, spygliuota viela apraizgytas mūras, o aplink patruliuoja sargai? 

— Jūs nesuprantat. Sargai - tik mūsų pačių labui. Jie gina mus nuo 
išorės pikto, kitaip mus iš čia išuitų. Saugo mus nuo Šėtono ir visko, 
nuo ko pabėgom. Būrys — bendruomenės dalis, lygi mums visiems. 

— Tikrai? 

— Taip, dauguma jų sužalotomis sielomis grįžę iš siaubingų karų, 
bet Mokytojas priėmė juos pas save, parodė jiems kelią. 

— Jaudinantys dalykai. O kaip vaikai? 

— Jėzus sakė: „Atveskite pas mane vaikus.“ Jie tiesiog seka savo 
tėvus. 

— Benjaminai, jie neprižiūrimi. Savo akimis mačiau. 

— Jūs matėt neturtingus žmones. Patikėkit, prieš pasibelsdami į 
mūsų duris jie daug blogiau atrodė. Į Getsemanę priimame visus at- 
stumtuosius, visus tuos, kurių niekas nebenori liesti. Mes - visuomenės 
šiukšliadėžė. Mes pakeliame nuo žemės. 

— Laikydami juos vergais? 

Jis papurtė galvą. 

— Visa tai - apsivalymo, Didžiojo išvarymo dalis. Visi turime tai 
pereiti. Tai — visiškai natūralus procesas. 

— Kaip Lisei? : 

Benjaminas viena ranka pasirėmė į kėdės atkaltę. 

— Jei... jei papasakosiu, kas atsitiko Lisei, ar dingsit iš čia? 

— Ne. Bet nepaisant to, papasakosit ar ne, vis tiek išsiaiškinsiu. O 
jei jūs prie to bent kažkiek prisidėjot, man už tai atsakysit, ar supratot? 

— Jūs... kalbat kaip... kaip policininkas. Buvot policininkas, ar ne 
taip? — atsargiai pasiteiravo, lyg tas klausimas jam daug reikštų. 

— Taip, savo jau atitarnavau. 

— Kažkada mėginau įstoti... prieš daug metų. Bet... - Benjamino 
žvilgsnis nuklydo kažkur toli. 

Raunas sunkiai atsiduso. 

— Benjaminai, kas nutiko Lisei? 

— Gerai jau, papasakosiu, — jis nurijo seiles. — Tai įvyko Belgijos 
gatvėje, toje bendruomenėje, kuriai abu priklausėm. Taip, Lisė ten gy- 
veno, ir aš ketinau, kai... 

— Tiek ašjau perskaičiau jūsų ataskaitoj. Taip pat rašėt, kaip nutem- 
pėtją į rūsį ir pradėjot puolimą, - griežtai nukirto Raunas. 

— Ne, viskas buvo visai ne taip, - Benjamino balse pasigirdo nevil- 
ties gaidelė. - Lisė juk buvo apsėsta, mes mėginom jai padėti, išlaisvint 
ją nuo blogio. 

— Jakobas viskam vadovavo, ar ne? Jis xuusprendė, kad ji apsėsta? 

— Negalima tokio dalyko nuspręsti, bet taip, Mokytojas turi aiš- 
kiaregystės dovaną. Jis pats pirmasis pamato demonus. 

— Ar ir natrio šarmo ją prigirdėte tame rūsyje? Ar tam, kad ją išlais- 
vintumėte? 

— Nene, visai ne. Niekas jai nieko blogo nepadarė, prisiekiu savo... 

— Tik pririšot ją, Benjaminai, tiek ir pats parašėt. 

— Taip... na, taip, bet tik jos pačios labui, kad demonas nepriverstų 
jos susižaloti. Demonas ją apsėdo, norėjo nužudyti. Bet Mokytojas iš- 
gelbėjo jai gyvybę. Jis jį išvarė. 

— Tai Lisė pasveiko, tą norit pasakyt? 

Jis linktelėjo. 

— Taip, Lisė pasveiko. Dėl to visi džiaugėmės. Šlovinom Viešpatį, jo 
pergalę prieš blogį. Bet... 

— Kas bet?.. 

— Buvom išdidūs. Nė patys to nežinodami. Nors ir nenorėjom pri- 
imti Viešpaties dovanos už gryną pinigą. Po kelių dienų bendruomenei 
susirinkus sode, Lisė staiga sublogavo. Maniau, dėl karščio, patariau 
jai eiti ir atsigulti kambaryje, kur vėsiau, —- Benjaminas toliau tuščiai 
spoksojo į niekur. — Apsikabino mane prieš nueidama. Taip pat kažką 
man pasakė, tik nesupratau, ką. Nežinoma kalba. Netrukus paaiškėjo, 
kad iš tiesų kalbėjo ne Lisė, o sugrįžęs demonas. 

- Šit kaip? Kas sugirdė demonui natrio šarmo? - ironiškai paklau- 
sė Raunas. 

Benjaminas ironijos neišgirdo, tik nusišypsojo. 

— Tai suprantat? Lisė pati tai padarė. Kad išsilaisvintų. Ji žinojo, 
kad jis nepasiduos. Kad tūnos joje tol, kol ji pati jo neišstums. 

— Ir jai niekas nepadėjo? 

Benjaminas papurtė galvą. 

— Ji buvo tokia drąsi. Virtuvės spintelėje pati susirado šarmo. Ne- 
dvejodama išgėrė. Klykė ir vis tiek gėrė. Kai atskubėjome, ji gulėjo ant 
žemės kentėdama didžiausius skausmus, o šarmas dar vis ją ėdė. Ne- 
paisant to, jos akyse švietė dėkingumas. Ji buvo laisva. 

—Ir ji vis tiek liko uždaryta psichiatrijos ligoninėje, - Raunas nurijo 
seiles. 

— Tai tik jos kūnas. Jos siela - pas Viešpatį. 

- Žmogau, jūs ligonis, - Raunas įsistebeilijo į Benjaminą. 

— Privalot dabar išeiti. Viską papasakojau. 

— Niekur neisiu, kol nesusitiksiu Jakobo. Kodėl gi taip bijot, kad jį 
susitiksiu? 

— Nebijau, - jis išsprogino akis. 

— Ką jis jums padarė? Kas po to nutiko Lisei? 

— Jis man atleido. Nepaisant visų mano išdavysčių. Parodė man 
gailestingumą. 

— Laikydamas jus savo vergu? 

— Kiek kartų turėsiu kartoti? Mes - ne vergai. 

— Parodėt Jakobui ataskaitas. Kaip jis į tai reagavo? 

Benjaminas nudelbė akis. 

— Ar Jakobas kada klausinėjo apie savo tėvą? 

— Apie tą Šėtoną jis nenori nieko žinoti. Taip pat ir apie jus nieko 
nenori žinoti, - triumfuodamas pažvelgė į Rauną. 

— Nemanot, kad jis nori su manimi susitikti? 

Benjaminas paniekinamai nusišypsojo. 

— Ak, taip, toks užsispyrėlis kaip jūs tikrai susitiksite su Mokytoju. 
Bet pamėginkite jo nesupykdyti. 

— Ojjis karštakošis? 

Benjaminas skėstelėjo rankomis. 

— Teisingas pyktis kaltiesiems. 

— Kas tąkart padegė Belgijos gatvę? 

— Niekas. Tai buvo Dievo pirštas, parodęs mums kelią čia. Į Getse- 
manę. 

Tą akimirką lauke pasigirdo žingsniai, Benjaminas išsigandęs pa- 
dama padėklą su grafinu ir viena stikline vandens. 

Raunas atsigręžė į Benjaminą, jau nuskubėjusį tarp kėdžių eilių. 

— Gaisro metu žuvo vyras. Juk tai gali virsti žmogžudystės byla. 

Benjaminas gūžtelėjęs sušnabždėjo: 

— Viešpats duoda, Viešpats ir atima. 

— Gaisras. Ar tai buvo Jakobo žinutė savo tėvui? 

— Viešpats duoda, Viešpats ir atima, - Benjaminas išsprūdino pro 
galines duris. i 

Tą akimirką pro pagrindines įžengė Osė, pastatė padėklą ant psal- 
mynais nukrauto bufeto. 

— Pagalvojau, gal norėtumėt atsigert? — ji pripylė vandens. 

— Taip, ačiū. Ar Jakobas pakeliui? 

— Mokytojas vis dar dirba, bet nemanau, kad ilgai užtruks. Jis ne- 
kantrauja su jumis susitikti, - padavusi Raunui stiklinę ji vėl išėjo. 

Raunas gėrė, stebėdamas keliuku tolstančią Osę. Priėjusi prie sar- 
gybinių ji dar persimetė su jais keliais žodžiais. Vyrai pasižiūrėjo jo pu- 
sėn ir Raunui pasirodė, kad laisvai iš Getsemanės jis nebeišeis. 

Smaugiantis karštis įspėjo apie dar vieną audrą — iki šiol laikėsi saus- 
ra. Raunui įsiskaudėjo galvą, nebuvo tikras, ar dėl besikeičiančio oro, 
ar dėl prieš porą valandų pabudusio stipraus alkio. Laikrodis rodė 
beveik pusę ketvirtos, tad bus čia pralaukęs jau šešias valandas. Tiek 
dar nesumušė jo paties rekordo laikant suimtuosius areštinėje, bet jau 
užtenkamai ilgai. Įėjimą saugantys sargybiniai visą tą laiką prastovėjo 
nė nekrustelėję. Raunas seniausiai patikrino galinį išėjimą, pro kurį iš- 
smuko Benjaminas: pravėręs duris lauke pamatė Patriką su vienu iš jo 
vyrų. Šie draugiškai, bet įsakmiai paprašė jo palaukti Jakobo Mesmerio 
viduje. Jis atsakė, kad jau ilgai laukia, jie nieko neatsakė. 

Pro kampuose palubėje kabančius garsiakalbius pasigirdo traške- 
sys, po akimirkos suskambo vargonai. Ta pati nedarni muzika, kurią gir- 
dėjo vakar, tik šįkart be monotoniško Jakobo Mesmerio giedojimo. Kai 
po kurio laiko lauke pasigirdo balsai, sustingusiomis kojomis Raunas 
nušlubčiojo prie durų. Prie įėjimo artėjo apie dvidešimties pilkai apsi- 
vilkusių žmonių grupė. Visi ėjo nuleistomis galvomis, sunertomis ran- 
komis, pasiekę duris nustojo kalbėtis, tylomis praėjo pro Rauną. Apžiu- 
rėjęs visus pilkai apsirengusiuosius nepastebėjo nei Samuelio, nei Osės, 
nei Birgitės. Barškindami kėdėmis jie susėdo pirmosiose eilėse priešais 
sceną. Netrukus pasirodė grupė sargybinių. Jų gretose Raunas atpažino 
Patriką, kuris praėjo pro šalį kartu su kitais ir atsisėdo už pilkai apsiren- 
gusiųjų. Po kelių minučių takeliu atėjo Samuelis ir Osė kartu su kitais 
šešiais be bendruomenės uniformų. Raunas pagalvojo, kad tai turėjo būti 
žmonės iš laisvės, tuo pat metu pastebėjo kiek atsilikusį Einerį. Sustojęs 
tarpduryje ir pamatęs Rauną jis greitai nusuko akis ir nuskubėjo vidun. 

— Samueli? - jam praeinant kreipėsi Raunas. 

Samuelis sustojo, nustebęs pažvelgė į jį. 

— Taip? 

— Kada susitiksiu su Jakobu? 

— Jau netrukus... tuomet pradėsime, - pridūrė jis. 

— Norėčiau su juo pasikalbėti prieš tai. Jau ilgai laukiu. 

— Visi mes ilgai laukėm. Laimei, laukėm kažko gero. Manau, patir- 
tis bus palaiminga. 

Jis jau ketino eiti, bet Raunas sugriebė jį už rankovės. 

— Atėjau čia ne patirčių semtis. Turiu jam dokumentą, svarbu, kad 
jis jį gautų. 

Samuelis giliai įkvėpė, išpūtė orą pro nosį. 

— Visi galvojame, kad pasaulis sukasi apie mus. Dėl to ir pamiršta- 
me Viešpatį. 

— Privalau pasikalbėti su Jakobu. 

— Tikrai jums pranešiu, kai tik tai bus įmanoma. O iki tol prašom 
prisėst, - dirbtinai nusišypsojęs parodė Raunui vieną iš kėdžių pasku- 
tinėse eilėse. Pats patraukė link scenos. 


ris apskritai kada nors pasirodys. Ar jis čia, Getsemanėje, apskritai yra? 
Tuo pat metu išgirdo artėjant būrį Žmonių. Raunas atsigręžė, į vidų 
sugužėjo mėlynai apsirengę, purvini bendruomenės nariai. Nors lais- 
vų kėdžių buvo pakankamai, žmonės sustojo palei sienas — tylėdami, 
nuleidę galvas. 

Vadovaujant Samueliui, kuris grojo gitara, ir Osei prie elektrinių 
vargonų, visi giesme ėmė šlovinti Viešpatį. Raunui ta psalmė pasirodė 
pačių sukurta — vien apie tai, koks Dievas galingas ir visi labai dėkingi 
už galimybę jam tarnauti. Tą patį priedainį kartojo dešimt ar penkiolika 
minučių — Raunui atrodė tarsi amžinybė. Muzikai nutilus ir visiems 
sukalbėjus tikėjimo išpažinimo žodžius, Osė sugrojo vargonais keletą 
akordų. Tarsi gavusi ženklą įžengė Birgitė, lydima stambaus vyro švie- 
siomis kelnėmis ir baltais, laisvais, nuo prakaito dėmėtais marškiniais. 
Nuo karščio vyras pūkštė, šluostydamasis kaktą nosinaite. Susirinku- 
sieji pakilo, ėmė ploti į taktą. Raunas taip pat atsistojo, ne iš pagarbos, 
tik smalsaudamas pažiūrėti, kas atėjo. 

Pasiremdamas ramentu vyras sunkiai krypavo scenos link. Užsi- 
dėjęs didelius didžiąją dalį veido dengiančius saulės akinius mėlynais 
stiklais. Raunas atpažino jį iš knygos, kurią jam paskolino Viktorija, 
viršelio. Pagaliau pasirodė tas, kurį visi vadino Mokytoju, ganytoju ap- 
siskelbęs Jakobas Mesmeris. 

Mesmeris sunkiai klestelėjo į per vidurį pastatytą kėdę. Atsainiu 
rankos mostu pamojo susirinkusiems, jų plojimai tik sustiprėjo. Po ku- 

rio laiko Birgitė kreipėsi į bendruomenę, prašydama visų sėstis. Raunas 
atsisėdo paskutinis, norėdamas vien atkreipti Jakobo Mesmerio dėme- 
sį, bet sunku pasakyti, ar jam pavyko. 

Samuelis tęsė pamokslą. Pilnas energijos, aistros — atrodė tikra 
priešingybė panarinta galva sėdinčiam Jakobui Mesmeriui. Rau- 
nas tik puse ausies klausėsi, kas sakoma, daugiausia stebėjo Jakobą 
Mesmerį, toli gražu neprimenančio Benjamino ataskaitose aprašyto 
didžiojo lyderio. Atrodė, lyg jis būtų atsitiktinai užtemptas į sceną. 
Tarsi senstantis popiežius, kuris, nepaisant sveikatos būklės, privers- 
tas iki mirties eiti savo pareigas. Taip sėdėdamas ant scenos Jakobas 
Mesmeris panėšėjo į seną, nusikamavusį vyrą, nors buvo ne ką te vy- 
resnis už Rauną. 

Žmonės vėl užgiedojo. Žodžiai skyrėsi, o turinys liko tas pats. Dar 
vienoje sukurtoje psalmėje buvo šlovinamas Viešpats. Žmonės priešais 
tiesė rankas į viršų, kiti spontaniškai pakilo, linguodami pagal muziką. 
Pajudėjo net ežiuku kirpti sargybiniai. Atsigręžęs Raunas pašnairavo į 
bendruomenės narius mėlynais kombinezonais. Visi giedojo užsimer- 
kę, pasinėrę į save. Kiek tolėliau pastebėjo Benjaminą, ištiesusį rankas, 
mėginantį apkabinti dangų. Jau seniai Raunas jokiame susirinkime ne- 
sijautė taip ne savo vietoje. 


Po valandos pamokslų, giesmių seansas tęsėsi ir Samuelis susirinkusių- 
jų paklausė, už ką reikėtų pasimelsti. Pakilo rankų miškas, bendruome- 
nės nariai vienas po kito, nepaisant socialinės padėties bendruomenėje, 
buvo nuvesti prie Samuelio. 

Samuelis klausėsi kiekvieno gyvenimo negandų, garsiai jas pakar- 
todamas, kad išgirstų visa bendruomenė. 

Todėl atrodė, lyg seansas susidėtų iš gydymo ir atgailos. Ypač dėl 
to, kad žmonės norėjo išsigydyti fizinius negalavimus, bet ir psicholo- 
gines bėdas. Pastarosios visais atvejais buvo vadinamos demonų apsė- 
dimu. Anot Samuelio, šiandien čia susirinko daugybė demonų. Laimei, 
visus juos galima išvaryti, todėl kiekvienu atveju nariai prieidavo ir 
klaupdavosi priešais Jakobą Mesmerį, kris uždėdavo ranką jiems ant 
galvos ir sumurmėdavo maldą. Dieną keičiant vakarui Jakobas ranką 
dėdavo vis tingiau, tarsi visas seansas jį vargintų. 

Kai galiausiai už visus buvo pasimelsta, Samuelis pagarbiu tonu 
paprašė Mokytojo tarti keletą žodžių bendruomenei. Birgitė padavė 
Jakobui Mesmeriu mikrofoną - atsigėręs šiek tiek vandens jis prabilo. 
Raunas nustebo, kokiu plonu balsu kalbėjo tas stambus vyras, bet jo Žo- 
džiai smogė smarkiai. Jis visaip keikė bendruomenę, vadino ją silpna, 
bailia. Kaltino visus esant nuodėmingais, atsidavusiais demonams dėl 
savo geismo, tingumo, gobšumo, puikybės, pavydo, kėlusiais grėsmę 
žmonėms. Dėl to paskatino visus atsiduoti Viešpaties žodžiui, melsti 
jo atleidimo. Tiradai pasibaigus nusviedė mikrofoną į šalį. Jam riedant 
ant grindų pro garsiakalbius tarsi griaustinis sugriaudė. 

Raunas suabejojo, ar tikrai Jakobas Mesmeris šiandien daug laiko 
praleido rašydamas kalbą, - jam atrodė, kad tai tik liudijo apie tą seki- 
ninamąją kovą, kurią Mesmeris ar kiti vadovybės nariai jam paskelbė. 
Reikėjo pripažinti, jog pamažu pats baigė išprotėti, nekantraudamas 
svarstė, kada visa tai baigsis ir galės nešdintis kuo toliau iš čia. 

— Sustokime grupelėmis, - kreipėsi Samuelis į bendruomenę. 

Paklusę komandai nariai atsistojo, atitraukę kėdes į šonus. Raunas 
nusekė paskui tarsi paskutinis karys, jo kėdę kaip mat pašalino. Ap- 
linkui visi nariai be išimties ėmė rinktis į aštuonių ar devynių Žmonių 
grupeles. Susikabinę per pečius ėmė melstis nežinoma kalba. Jų balsus 
persmelkusi atgaila liudijo apie galią, kuria Jakobas Mesmeris valdė 
savo užguitą bendruomenę. 

Kažkas uždėjo ranką Raunui ant peties, jis atsigręžė. Birgitė, be- 
jausmiškai šypsodamasi, žvelgė jam tiesiai į akis. 

— Mokytojas nori su jumis pasikalbėti. 

Raunas pažvelgė į scenoje stūksantį Jakobą Mesmerį. Šis riebiais 
pirštais tingiai pamojo jam prieiti. 

Birgitė pasilenkė prie ant kėdės išsidrėbusio Jakobo Mesmerio, kuris 
abejingai žvelgė į jį. 

— Tai apiejį Jums pasakojau, Mokytojau. Jo vardas Tomas Raunshol- 
tas, jis nori su Jumis pasikalbėti. 

— Galit vadint mane Raunu, — Raunas ištiesė jam ranką. Jakobas 
Mesmeris nenoriai ją paspaudė. Vos spustelėjo, lyg jo rankos būtų tešli- 
nės. - Buvau čia keletą kartų užsukęs, nes norėjau šitą atiduot, - Raunas iš- 
kėlė voką. - Bet jus gerai saugo, - Raunas linktelėjo į benueinančią Birgitę. 

Jakobas Mesmeris tingiai pažvelgė į voką pro mėlynus saulės aki- 
nių stiklus. Pasidėjo jį ant kelių. 

— Girdėjau apie jus. Mačiau su jumis susijusius įvykius. 

- Šit kaip, kur? 

Jakobas Mesmeris parodė į lubas. 

— Jis man viską parodo. 

— Ojjus pravartu pažinoti, - Raunas nusišypsojo. 

— Jūs - netikintis, tiek Jis jau man papasakojo. 

— Tikėti galima įvairiai. 

— Ne. Palyginimai, santrumpos skirtos tik nusidėjėliams ir netikin- 
tiems. 

Raunas neatsakė. Nedegė noru leistis į teologinę diskusiją su Jako- 
bu Mesmeriu. 

Mesmeris pasižiūrėjo į voką. 

— Man nereikia Dievo pagalbos norint sužinot, kas siuntėjas. Kaip 
mane radot? 

— Sekiau pagal trupinius, seni geri detektyvų triukai. 

Jakobas Mesmeris sarkastiškai išsiviepė. 

— Tad turėtumėt būt geras detektyvas. Nors nesat pirmasis, mano 
tėvo siųstas. 

— Nieko apie tai nežinau. 

— Tai slaptieji agentai vienas kito nepažįsta, nors ir turi tą patį šei- 
mininką? Sunku patikėt, - Jakobas Mesmeris pažvelgė Raunui už nu- 
garos į giedančius žmones. — Tai koks jūsų motyvas? Atvykot šnipinėti, 
apkalbėti mus savo dievui? 

— Atvykau atiduot šitą, - Raunas linktelėjo į voką. - Daugiau nieko. 

Jakobas Mesmeris atsainiai pažvelgė į jį. 

— Jūs nepanašus į paprastą pasiuntinį. Jūs panašus į... žmogų, tu- 
rintį tikslą. 

Jis parodė į kažką Raunui už nugaros, šiam teko atsigręžti. Samu- 
elis pirmoje grupelėje plekšnojo Benjaminui per petį. Benjaminas pasi- 
traukė iš ratelio, kuris greitai vėl užsiskleidė, likusiems burbant nesu- 
prantama kalba. Samuelis nuvedė Benjaminą prie scenos krašto, kur jis 
liko stovėti nuleidęs galvą, už nugaros sunėręs rankas. 

— Benjaminai, ar pažįsti šitą vyrą? — spigiu balsu paklausė Jakobas 
Mesmeris. 

— Ne... Mokytojau. 
širdžiai. 

Pašnairavęs į Rauną Benjaminas skubiai papurtė galvą. 

— Meluoji man? Nejau nežinai, kad jis - šnipas, kaip ir tu? 

Benjaminas nudelbė akis. 

— Neatvykau čia šnipinėt, - įsiterpė Raunas. - Ojo iki šiol nebuvau 
matęs. 

— Nė vienas iš jūsų nekalba tiesos, - Jakobas Mesmeris gūžtelėjo. — 
Viešpats viską mato. O visi kiti privalome naudotis kameromis, kad 
galėtume susidaryti įspūdį. 

Jakobas Mesmeris pirmąkart nusišypsojo ir patenkintas palinksėjo. 

— Aš... mėginau jį išprašyti. Išvesti už vartų, - drebančiu balsu atsa- 
kė Benjaminas. - Tik tam, kad jis Jūsų, Mokytojau, netrukdytų. 

— Žiūrėkit, - Jakobas Mesmeris parodė į Benjaminą, - jis negali nu- 
stot melavęs, demonas sėdi jo burnoje, kalbėdamas jo liežuviu. 

Raunas gūžtelėjo. 

— Neatpažinau jo, o jis greičiausiai turi priežasčių taip atsakinėti. 
Bet kokiu atveju, tai nesusiję su dokumentu, kurį turėjau jums perduoti. 

Jakobas Mesmeris nuleido viską negirdomis, tik toliau spoksojo į 
Benjaminą. 

- Šiandien daug tiesos nepasakoma. Nejau niekad neišmoksi, Ben- 
jaminai? Piktnaudžiauji mažiausiu tau parodytu pasitikėjimu. Prigim- 
tis tavo tokia. 

— Atleiskit, Mokytojau. Aš atgailauju. 

Jakobas Mesmeris plačiu delnu nusišluostė lūpas. 

— Grįžk į savo būrį, nusidėjėli. 

— Klausau, Mokytojau. 

— Bet prieš išeidamas nusiimk raištį. Daugiau tau jo neprireiks. 

Benjamino akyse tvenkėsi ašaros, jis lėtai laisvino raudonąjį raištį 
ant rankovės. Atsargiai sulankstęs padėjo ant scenos krašto. Po akimir- 
kos vėl atsistojo priešais, kol Mesmeris skubriu rankos mostu jo nenu- 
vijo. Tada, pažvelgęs į Rauną, nusižiovavo. 

— Jie kaip maži vaikai. Nuolat turi prižiūrėt. Rūpintis. 
kelių. 

— Ar žinot, kas jame? 

— Sutartis dėl „Mesmer Resources“, jūsų ir jūsų tėvo įmonės, bet 
turinio ir smulkmenų nežinau. 

— „Mesmer Resources“ priklauso jam, su manimi tai neturi nieko 
bendra, - Jakobas Mesmeris nustebęs pasižiūrėjo į jį. - Ko jis jums pri- 
pasakojo? 

— Kad jūs sukūrėte „Mesmogramą“. 

Jakobas Mesmeris pasimuistė ant kėdės, nusišluostė kaktą. 

— Tai buvo seniai. Visai kita vieta. Visai... Ko jis nori? — paėmęs 
voką parodė juo į Rauną. 

— Kaip suprantu, įmonės ketina susijungti, prieš tam įvykstant jis 
nori nupirkti jūsų akcijų dalį. Pats paskaitykit. 

— Tai jis nori skleisti savo melagingas banalybes dar kitiems žmo- 
nėms, dar daugiau sielų pasmerkti bedievystei? 

— Jūs geriau išmanot „Mesmogramos“ pobūdį, - su neslepiama iro- 
nija atkirto Raunas. 

— Kokios jo sąlygos? 

— Neįsivaizduoju. Aš čia tik tam, kad atiduočiau sutartį. Jei norit 
pasirašyti dabar, mielai grąžinsiu. Jei ne, pasinaudokit pašto paslaugo- 
mis, - atsakė Raunas. 

— Ką jis jums apie mane pasakojo? + Jakobas Mesmeris ėmė plėšti 
voką. 

Raunas papurtė galvą. 

— Nedaug, nebuvo reikalo. Manęs prašė tik surasti jus. 

— Pažįstu jį, žinau, koks jis, tikrai nepraleido progos mane apkal- 
bėti, ar ne tiesa? 

— Ne. 

— Tai sakytumėt, mano tėvas apie mane kalbėjo gražiai? — jis sar- 
kastiškai nusijuokė. 

Raunas gūžtelėjo. 

— Jei atvirai, manau, jis gailisi dėl to, kas tarp jūsų įvyko. 

Jakobas Mesmeris išėmė iš voko šūsnį popierių, ėmė vartyti. 

— Arjis ką nors minėjo apie mūsų praeitį? 

— Pasakojo apie jūsų bendradarbiavimą, apie tai, kaip dėl jūsų su- 
sirūpino, kai viskas baigėsi, o jūs pradėjote savo... - Raunas jau norėjo 
sakyti „sektą“, bet susiturėjo: — ..judėjimą. 

— Susirūpinęs tėvelis, - ironiškai tarė Jakobas. —- Atsiuntęs savo šni- 
pą Benjaminą. 

— Kurį, panašu, sugebėjot atverst. 

Jakobas Mesmeris pakėlė akis nuo popierių. 

— O kaip jūs čia įsipaišot? Kas jums iš to? 

— Nieko, tai tik darbas, kaip ir visi kiti. 

— Kiek gi aukso mano tėvas jums už tai moka? 

Raunas pašnairavo į besimeldžiančių žmonių grupeles. 

- Šią akimirką atrodo, tikrai nepakankamai. 

Jakobas Mesmeris grįžo prie popierių, paskutinį puslapį skaitė 
ypač susidomėjęs. Tada sudėjo viską atgal į voką, Raunas pamanė, jog 
greičiausiai teks grįžti be pasirašytos sutarties. 

— Ar atkreipėt dėmesį į jo ranką? 

— Kieno ranką? Jūsų tėvo? 

Jakobas linktelėjo. Raunas taip pat. 

— Ar tai kaip nors susiję su gaisru Belgijos gatvėje? 

— Tai apie jį irgi žinote? Gabus jūs šnipas, - Jakobas nusišluostė lū- 
pas. — Ne, ten buvo nelaimingas atsitikimas. Kompensaciją išmokėjusi 
draudimo kompanija neturėjo abejonių. 

Raunas nebežinojo, kuo tikėti, tuoj ir Benjamino paaiškinimas apie 
Dievo pirštą atrodys įtikinamas. 

— Jei ne šitas gaisras, tai koks? Kaip tai atsitiko? 

Jakobas Mesmeris nusijuokė, pamėgino pats atsistoti. Tuoj pat pri- 
šoko Birgitė, padavusi jam ramentą. Jis kažką jai sukuždėjo į ausį, kas 
akivaizdžiai moterį nustebino. Jai sudvejojus stumtelėjo ją alkūne į šalį. 
Tą akimirką pasigirdo Osės vargonų garsai, bendruomenės narių mur- 
mesys tuojau pat nutilo. Grupelės išsiskirstė, žmonės pasuko durų link. 
Mėlynieji —- visu greičiu. 

- Gal galėčiau jums aprodyti kuklius mūsų namus? Mūsų Getse- 
manę? 

— Ačiū, bet manęs laukia ilgas kelias iki Kopenhagos. 

— Gali ir palaukti. Juk norit grįžti su pasirašyta sutartim? - jis pa- 
mojo voku. 

— Pasirašysit jūs ar nepasirašysit, Jakobai, man nesvarbu. Jei atvi- 
rai, prisižiūrėjau užtektinai, kad susidaryčiau įspūdį apie jus ir jūsų 
judėjimą. 

— Neatrodot patenkintas. 

Raunas truktelėjo pečiais. 

— Bet taip nesąžininga. Leiskit parodyti, ką pasiekėme. Tuomet pa- 
sirašysiu sutartį, galėsit grįžti ir susišluot šeimininko pagyras. Galbūt 
net premiją. Kokį padorų kaulą, - nusikvatojo Jakobas. 

— Na, gerai, rodykit, — sutiko Raunas, bemat pasigailėjęs. 

Lydimas Patriko ir kitų dviejų vyrų Raunas nusekė Jakobą Mesmerį, 
išėjusį pro galines duris. Lauke jau vakarėjo, Getsemanė skendėjo prie- 
temoje. Po valandų valandas trukusių giesmių įsiviešpatavusi tyla tie- 
siog trikdė, ūkis priminė miestą-vaiduoklį. Jakobas Mesmeris nuvedė jį 
keliuku link didžiojo gamybos cecho, nepriėję cecho jie nusuko į šoną ir 
patraukė aplink - prie mažesnio pastato mėlynomis metalinėmis duri- 
mis. Patrikas šoko į priekį atidaryti Jakobui Mesmeriui durų. Iš tamsios 
patalpos veržėsi prietaisų ūžesys. Jakobas Mesmeris šonu vos įsisprau- 
dė pro siauras duris, Raunas ir sargybiniai sekė iš paskos. 

— Čia fermentuojame trąšas, — Jakobas mėgino perrėkti didžiojo 
įrenginio triukšmą. 

Senyvas vyras pilkais drabužiais stovėjo prie valdymo skydelio, 
stebėdamas temperatūros matuoklio rodyklę. Tik priėjus visai šalia 
pastebėjo juos, o pamatęs Jakobą Mesmerį nuolankiai nuleido galvą ir 
daug kartų nusilenkė. Mesmeris ištiesė ranką, vyras dėkingai ją pabu- 
čiavo. Raunas šlykštėjosi žiūrėdamas į keliaklupsčiaujantį vyrą ir savi- 
mi patenkinto Jakobo miną - lyg mafijos boso ar kardinolo. 

- Viljamas žino viską apie terminį komposto apdorojimą. Čia gari- 
name amoniaką, fermentuojame masę į geriausios kokybės kompostą. 
Kaip tik juo tręšiame brangiuosius mūsų grybus. Šventuosius Dievo 
mikroorganizmus. 

— Mačiau, kaip jūsų Žmonės kasinėjo mėšlą didžiojoje salėje, visur 
leisdami chemines medžiagas, - atsainiai ištarė Raunas. - Neatrodė, 
kad labai sveika. 

— Tai tuomet žinote viską, ko reikia kompostui paruošti, - plono- 
mis lūpomis nusišypsojo Jakobas Mesmeris. - Reikėtų ir jums prisijugti 
prie mūsų. 

— Ačiū, ne. 

Praėję pro Viljamą, kuris ir vėl nuolankiai nulenkė galvą, jie pa- 
traukė toliau koridoriumi po stambiais šilumos vamzdžiais. Įžengė į 
tamsią, vėsią salę, kiek atsiduodančią pelėsiais. Čia stovėjo šešios eilės 
trisdešimties ar keturiasdešimties metrų ilgio auginimo dėžių, kiekvie- 
na su keturiais aukštais įrengtomis lysvėmis. Jakobas Mesmeris priėjo 

prie viduriniosios lysvės pirmoje eilėje, suleido riebius pirštus į tamsų 
juodžemį. Ištraukęs gumulėlį parodė po juoda žemės pluta besislepian- 
tį tankų baltą tinklą. 

- Štai, grybiena su plačiai išsikėtojusiais hifais. Ar ne gražus vaiz- 
das? Kiekvienoje dėžėje — vis kitoks sudėtingas tinklas. Nuolat besiple- 
čiantis tinklas. 

— Panašu, kad jūs — apsigimęs sodininkas, — ironiškai tarstelėjo 
Raunas. 

Mesmeris padėjo grybieną atgal į lysvę, tvirtai prispaudęs žemę 
delnu. 

— Kaip tik priešingai. Kitaip nei sodininkai ir ūkininkai laukuose 
už mūsų sienų, mums nesvarbu priverst dalykus augti. Mes kaip tik 
viską skaidome, kad atkurtume pačios gamtos irimo procesą. Tokiu 
būdu grybai minta mirusiais audiniais, auga stiprūs ir dideli. 

— Ar taip pat elgiatės ir su savo bendruomene? 

— Kaip? 

— Skaidot, kad galėtumėt užaugint naujų? 

— Ojjūs žodžių į vatą nevyniojat. Bet taip, turime sistemą, išmokan- 
čią nuolankumo kiekvieną pakeliui į tikrąjį tikėjimą. Nepavadinčiau to 
skaidymu. 

— Neatrodo, lyg labai gerbtumėte visus tuos žmones mėlynais 
kombinezonais. 

— Kiekvienoje bendruomenėje svarbu, kad visi suprastų, jog jų 
veiksmai, žodžiai, net mintys turi pasekmes. Visi šie dalykai atsispindi 
atlygyje, kai individas teikia pirmenybę bendruomenei, arba sankcijo- 
se, kai elgiamasi ne bendruomenės labui. Kitaip tariant, kiekvienam 
neigiamam poelgiui taip pat galioja tam tikri nuostatai. 

— Turit omenyje bausmes? 

— Perauklėjimą. 

— Tai žeminate tuos, kurie jums nepaklūsta, ar ne? 

— Nieko nežeminame. Mes juos mokome. Sužinojau, kad palaimi- 
nimas ir atpirkimas yra lygiavertės priemonės vedant bandą į Rojų. 
Tamsa ir šviesa, lygiai taip, kaip Dievas sukūrė. 

— Ar šios taisyklės galioja ir vaikams? 

— Nežinau, apie ką kalbat? 

— Mačiau ir mėlynus kombinezonus vilkinčių vaikų. Tų, kuriuos 
reikia perauklėti. 

— Vaikai, savaime suprantama, seka tėvų pavyzdžiu. Nebūtų labai 
humaniška juos atskirti? 

— Tai čia ir vaikai baudžiami? 

— Kaip jau sakiau iš pradžių, nieko čia nebaudžiame. Visus mo- 
kome Dievo žodžio, tik skirtingais būdais. Getsemanėje vaikai laisvi 
ir laimingi. Laisvi vaikščioti, žaisti kaip išmano, kad tėvam nereikėtų 
jaudintis, jog jiems nutiks kažkas bloga. Kiek vaikų gali taip elgtis di- 
dmiestyje? Kaip tik ten galima sakyti, kad vaikai žalojami, - jis uždėjo 
sunkią ranką Raunui ant peties. - Ar žinojote, kad grybai turi savo ka- 
ralystę? Jie nepriklauso nei gyvūnams, nei augalams, turi savo pasaulio 
santvarką. 

— Ne, - atšovė Raunas. 

— Jei išstudijuotumėt juos atidžiau, kaip kad aš, sužinotumėt, kad 
jie iš tiesų yra kažkur per vidurį. Tarsi jungiamoji grandis. Pusiau au- 
galai, pusiau gyvūnai. Būtent jie jungia tuos du pasaulius, nors ir yra 
griežtai atskirti... Organizmai, galintys išgyventi visiškoje tamsoje, 
mintantys mirusiaisiais. Parazituoja, arba gyvena simbiozėje su šeimi- 
ninku. 

Jis nusitempė Rauną į kitą auginimo salę, kuri buvo sujungta su 
pirmąja. Čia procesas buvo kiek labiau pažengęs, juodžemyje švietė 
tūkstančiai pumpurų. Tolumoje, prie joms paskirtų lysvių stovėjo ke- 
turios moterys, rinkdamos grybus į nedidelius vežimėliuose sudėtus 
padėklus. 

— Agaricus bisporus“, - Mesmeris švelniai suėmė didelį pievagrybį, 
išsuko jį iš žemės. Iškėlęs į šviesą apžiūrėjo plonus, šviesiai rudus lakš- 
telius. — Tai, ką vadiname pievagrybiais, yra tik grybo vaisiai. Juos gry- 
bas sukrauna stengdamasis paskleisti sporas. Derlių nuimame keturis 
kartus, kol procesas baigiasi. 

— Iš visko sprendžiant verslas atrodo pelningas. 

— Sprendžiant iš ko? - niūriai paklausė Mesmeris. 

— Jūsų sodybos, prabangių automobilių... nemokamos darbo jėgos. 


jį Dvisporis pievagrybis. (Lot.) 

Jis papurtė galvą. 

— Klystat. Turime išmaitinti daug burnų, nuolat prisijungia naujų 
narių. Aplinkinio pasaulio pasmerkimas, melas mūsų darbui nepade- 
da. Bet mes nesiskundžiame. Vis dar priimam atstumtuosius. Tuos, 
kuriems niekas kitas nenori padėti. Nuskurdusius. Psichiškai nesvei- 
kus. Alkoholikus. Narkomanus. Vagis. Žudikus. Karo invalidus. Ne- 
kreipiame dėmesio į žmonių praeitį, kad ir kas būtų, čia jie turi ateitį. 
Bendruomenės iki mūsų buvo persekiojamos, nušluotos ištisos tautos. 
Bet Viešpats saugo mus. Leiskit, parodysiu kai ką, - jis numetė pieva- 
grybį į šalį. 

Jie išėjo į siaurą koridorių, vedusį pro pakavimo patalpas. Čia tiek 
pilkai, tiek mėlynai apsirengę darbuotojai stovėjo prie ilgo konvejerio 
diržo, pakuodami pripildytus pievagrybių padėklus į dėžes. Raunui 
pasirodė, kad jis atpažino logotipą su Danijos vėliava ant padėklo iš 
daržovių skyriaus vietinėje parduotuvėje Kristianshaune, bet tiksliai 
negalėjo pasakyti, ar tikrai tas pats. 

Jakobas Mesmeris atidarė duris į nedidelę patalpą pakavimo salės 
gale ir nuspaudė mygtuką prie durų. Ant lubose sumirksėjusios užsi- 
degė fosforo lempos. 

— Čia laikui bėgant pasiekėme svarbių dalykų, - Jakobas Mesmeris 
išdidžiai mostelėjo ramentu. - Čia - mūsų žinių centras. 

Raunas apsidairė po belangį kambarį, primenantį seną mokyklos 
fizikos kabinetą. Prie didelio, beveik visą patalpą užimančio stalo buvo 
įrengtos trys darbo vietos su mikroskopais. Stalą dengė storas dulkių 
sluoksnis, tarp atgyvenusių mikroskopų voliojosi stiklinės kolbos, sto- 
vai su purvinais mėgintuvėliais. Patalpos gale stovėjo keli nedideli šal- 
dytuvai praviromis durimis, lentynose, be kelių stiklinių su tepinėliais, 
nieko nesimatė. 

— Nors ekonominis mūsų pagrindas yra pievagrybių auginimas, iš 
tikrųjų specializuojamės moksliškai tyrinėdami skirtingų rūšių grybus. 
Kaip tik čia siekiame atskleisti Viešpaties stebuklą, perduoti visiems jo 
didybę. Patentuotą, žinoma, - jis pirmą kartą švelniai nusišypsojo. 

Raunas nusistebėjo, kad Jakobas Mesmeris niekaip neatkreipė dė- 
mesio į apgailėtiną laboratorijos būklę, kaip tik priešingai, atrodė, di- 
džiavosi tuo, ką gali parodyti. 

— Ši sritis turi daugybę potencialo, — energingai pridūrė. - Tik pa- 
galvokite apie tokius išradimus kaip penicilinas, fermentai skalbimo 
milteliams, pesticidai kovai su kenkėjais ar fermentavimo priemonės 
maisto pramonėje. 

— Tad kodėl nutraukėte tyrimus? 

— Kas sakė, kad juos nutraukėme? - suraukė nosį Jakobas Mesmeris. 

Raunas gūžtelėjo. 

— Toks įspūdis, kad čia jau kuris laikas nieko nevyksta. 

Jakobo Mesmerio akys už mėlynų saulės akinių stiklų susiaurėjo. 

— Dirbame visu tempu keliose srityse... bet išorės pasaulio pila- 
mas purvas taip pat paveikė ir mūsų mokslinius tyrinėjimus. Tokiam 
sudėtingam projektui nelengva pritraukti tinkamų jėgų ir investicijų. 
Bet Viešpats apdovanoja kantriuosius, - Mesmeris pabeldė į pasenu- 
sio bronzinio fermentatoriaus šoną, šis tuščiai sudzingsėjo. — Dėl to čia, 
Getsemanėje, fizinis darbas, mokslas ir tikėjimas eina koja kojon. Sie- 
kiame būti savarankiški tiek siela, tiek kūnu. 

Tą akimirką sutraškėjo Patriko racija. 

— Pas mus situacija prie barakų... ar tu su Mokytoju? — pro raciją pasi- 
girdo uždusęs balsas. 

— Taip, kas nutiko?.. 

— Jis privalo tuoj pat čia ateit... 

Jakobas Mesmeris griebė raciją iš Patriko rankų, pridėjo ją prie 
lūpų. 

— Kokios bėdos? 

Pasigirdo statinis triukšmas, tada balsas galiausiai atsiliepė: 

— Benjaminas... Benjaminas. Visai išprotėjo. Jis... apsėstas! 

53. 


Raunas ir Mesmeris išvydo šalia pirmojo barako namelio tamsoje tu- 
pintį Benjaminą, apsuptą būrio žmonių. Įvarė jį į kampą tarsi kokį lau- 
kinį žvėrį. Bendruomenė laikėsi atstumo, akivaizdžiai nerimaujanti dėl 
tos susigūžusios, švokščiančios būtybės. Samuelis stovėjo arčiausiai 
Benjamino, iškėlęs Nukryžiuotąjį, murmėdamas tikėjimo išpažinimo 
eilutes. Benjaminas tik urzgė, leisdamas nesuprantamus, gargaliuojan- 
čius garsus. Jo oda buvo pageltus, o veidą iškreipusi bjauri, skausmo 
persmelkta grimasa. 

Jakobas Mesmeris prasispraudė pro minią prie Samuelio, alkūne 
nustumdamas jį į šalį. 

— Aš perimsiu. 

— Dabar atrodo ramesnis, - tarė Samuelis. — Manau, Dievo malonė 
ji aplankė. 

— Nejaugi? — Jakobas Mesmeris pabaksnojo Benjaminą ramentu. 

Benjaminas suriaumojo, plaštaka trenkdamas per ramentą. Už Ja- 
kobo stovinti bendruomenė pasitraukė atgal, daugelis žegnojosi. 

— Štai ir vėl susitikom, Belzebubai! - suriko Mesmeris. — Eilinį kartą 
išvarysime tavo blogį su Viešpaties galia, - įrėmė ramentą Benjaminui į 
krūtinę taip, kad praradęs pusiausvyrą tas nuvirto. — Šalin, Šėtone, nuo 
vargšo Žmogaus! 

Benjaminas tuoj pat vėl pakilo, pritūpęs pasiruošė ant jo šokti. 
Riaumojo ir spjaudė į Mesmerį. 

Nesudvejojęs Jakobas keletą kartų smarkiai užtvojo jam lazda. 

— Šėtone, įsakau tau! Apleisk šitą kūną, šitą sielą! 

Benjaminas klykdamas atrėmė smūgius. 

Po kurio laiko Mesmeris liovėsi, uždusęs mėgino atgauti kvapą. 

— Klausykis evangelijos žodžio, Belzebubai! - rankove nusišluostė 
prakaituotą kaktą. — Jėzus paklausė apsėstojo: „Kuo tu vardu?“ Šis at- 
sakė: „Legionas.“ Mat jį buvo apsėdę daug demonų. Bet Jėzus juos iš- 
varė, vieną po kito, kaip kad aš išvarysiu juos iš tavęs šiandieną. Lauk, 
į tamsos karalystę! 

Benjaminas susiėmė už pilvo, kita ranka kapstė purvą ir mėtė į 
Jakobą Mesmerį akmenukus. 

— Le-e-e-e-e.... gio-0-o-onas, Le-e-e-e-e.... gio-0-0-onas, — pasigirdo 
žemas jo balsas. 

— Lauk! 

Bendruomenė ėmė garsiai už jį melstis. Kai kas tuo metu verkė. 
Raunas stebėjo viską tarsi kokį vaidinimą, bet tuo pat metu Benjamino 
vargai, nuoširdi bendruomenės baimė atrodė labai tikri. Nors Raunas ir 
netikėjo, kad Benjaminas iš tiesų apsėstas, jam buvo kažkas nutikę, kas 
čia, tamsoje, tarp visų šių fanatikų, atrodė gąsdinančiai. 

— Laikykit jį! — staiga suriko Jakobas. - Padėkit man išvaryt Šėtono 
demonus iš šitos bjaurios būtybės! 

Patrikas ir vienas iš jo vyrų tuoj pat pasileido link Benjamino, šis 
puolė muštis. Tiedu lengvai išvengė jo smūgių, greitai užlaužė rankas 
jam už nugaros. Benjaminas mėgino išsisukti, bet jėgos buvo nelygios, 
tad susitaikęs su padėtimi galiausiai pasidavė. 

— Švesto vandens! Atneškit švęsto vandens! - šaukė Mesmeris. 

Tuoj pat pribėgo Birgitė, nešina stikliniu grafinu. 

— Atsižadame velnio ir visų jo darbų, — artėdamas prie Benjamino 
kalbėjo Mesmeris. 

Šis nuleido galvą, ėmė kalbėti nesuprantama kalba. Neaiškūs žo- 
džiai iš seilėtos jo burnos biro vis greičiau. 

Sugriebęs už plaukų Patrikas atlošė jo galvą. Benjaminas atsilygino 
išspjovęs gumulą snarglių tiesiai Mesmeriui į krūtinę, bet Jakobas ne- 
kreipė į tai dėmesio. 

— Tikime į Jėzų Kristų, vienatinį Jo sūnų, mūsų Viešpatį, kuris 
prasidėjo iš Šventosios Dvasios, gimė iš Mergelės Marijos, kentėjo prie 
Poncijaus Piloto, buvo prikaltas prie kryžiaus, numiręs ir palaidotas, 
nužengė į pragarus... — jis atsargiai ėmė pilti vandenį Benjaminui ant 
veido. 

Benjaminas suklykė, mėgindamas patraukti galvą, bet vyrai laikė 
ji tvirtai. Patrikas tuoj pat sugriebė Benjamino žandikaulį, jėga jį pra- 
žiodydamas. 

— Ne-e-e-e-e! — pasigirdo prislopintas Benjamino šūksnis. 

Jakobas Mesmeris ėmė pilti vandenį Benjaminui į gerklę, jis kosėjo 
ir spjaudėsi. 

— Tikime į Šventąją Dvasią, šventąją visuotinę Bažnyčią, šventųjų 
bendravimą, nuodėmių atleidimą... kūno iš numirusiųjų prisikėlimą ir 
amžinąjį gyvenimą... AMEN. | 

Ištuštinęs grafiną Jakobas Mesmeris pasitraukė, vyrai jį paleido. 
Benjaminas sudribo ant žemės, kur ir liko gulėti. 

— Viešpatie... — iškėlęs ramentą kreipėsi Mesmeris. - Meldžiame 
tave atleisti šitam nusidėjėliui, prašome tavo gailestingumo pašalinti 
demoną išjo sielos. Ištremk jį iš mūsų bendruomenės, kad jis neapsėstų 
naujos, silpnos, bet nekaltos sielos. 

Tą akimirką Benjaminas sužiaukčiojo, ant žemės išvemdamas žals- 
vos tulžies. 

Susirinkusieji ėmė šnabždėtis. Kai kas pradėjo melstis, dėkodami 
Viešpačiui už ką tik įvykusį stebuklą. 
bendruomenę. 

— Viešpaties galia begalinė. Amen, - tada pažvelgė į Benjaminą. — 
Tikiuosi, esi dėkingas už Jo tau suteiktą malonę. Kad suvokei, kokia 
didi Jo galia, tiek prieš gyvenimą, tiek prieš mirtį. Žinok, Viešpats tave 
išbandė, leido demonui parodyti tau tavo silpnybes. 

— Dė... kin... gas... — išstenėjo Benjaminas. 

Seansas baigėsi. Raunas vis dar nesuprato, kas Benjaminui nutiko: 
nors ir bejėgis, jis vėl atrodė gerai. Samuelis pritūpė prie Benjamino, iš- 
tarė keletą raminančių žodžių, šluoste valydamas tulžį jam nuo smakro. 

— Turbūt klausiate savęs, kaip demonas įsmuko į mūsų gretas? - Jako- 
bas Mesmeris apžiūrėjo susirinkusiuosius lyg rengdamasis provokacijai. 

Visos kalbos nutilo. 

— Kas iš jūsų užkrėtėte Benjaminą šia bjaurybe, šia nuodėme? Nes 
demono vardas yra Nuodėmė! 

Visi stengėsi išvengti jo žvilgsnio. 

— Žinau, visi jaučiatės švarūs. Bet nepamirškit, Viešpačiui kiekvie- 
nas yra nusidėjėlis. 

— Amen! - choru bemat atsakė bendruomenė. 

- Šįkart visgi niekas iš bendruomenės:čia nekaltas. Demono nešikas 
ne mūsų gretose. Demono nešikas stovi... už jūsų! - Jakobas Mesmeris 
pakėlė ramentą, rodydamas visiems virš galvų. 

Susirinkusieji išsigandę atsigręžė į Rauną. 

Raunas nurijo seiles. 

— Nepaisant to, kad jį priėmėme. Nepaisant to, kad už jį šį vakarą 
meldėmės, Šėtonas nuo jo neatstojo. Jis - Demono nešikas. 

- Šalin, Šėtone! - suklykė moteris Rauno pusėn. 

Jis žengė kelis žingsnius atatupstas. Matė, kaip baimę jų akyse kei- 
Čia kažkas kita. Kažkas, primenantis kraujo troškimą, visuotinę neapy- 
kantą pašaliečiui. Šitai gali baigtis labai blogai. 

— Negalim būti tikri, kad būtent jis atnešė demoną, - pakilęs iš vie- 
tos prie Benjamino tarė Samuelis. 

Jakobas Mesmeris šaltai nužvelgė jį. 

— Ar tau Viešpats kažką kalbėjo, Samueli? 

- Žinoma, ne. Viešpats kalba tik jums... Mokytojau. 

Didžioji bendruomenės dalis atsisuko į Mesmerį. 

— Tik sakau, kad negalime būti tikri. Kada Viešpats jums kalbėjo, 
Mokytojau? 

— Broli Samueli, ar abejoji manimi? 

— Tikrai ne, Mokytojau. Tik norėčiau, kad dėl tokių klausimų nebū- 
tų jokių abejonių... nemestume akmens. 

Pritariamai sulinksėjo daugiau bendruomenės narių, Jakobo veidą 
iškreipė susierzinimo grimasa. 

— Žinoma, bet vien jau Demono nešiko veiksmai jį išdavė, nes jis 
man atnešė šitai, - Jakobas Mesmeris iškėlė jam Rauno atneštą voką. 

Žmonės baimingai nužvelgė jį, tarsi Jakobas būtų iškėlęs saują gy- 
vačių. 

— Demono nešikas ketino apsėsti ne vien Benjaminą. Jis visų pir- 
ma kėsinosi į mane! 

Žmonės aiktelėjo, pakaitomis žiūrėdami tai į Mesmerį, tai į 
Rauną. 

— Demono nešikas atnešė šitą įsakymą iš vyriausiojo Šėtono, visi 
puikiai žinome, kas jis toks. 

Iš bendruomenės reakcijos buvo aišku, jog jie gerai žinojo, kad 
kalbama apie Ferdinandą Mesmerį. 

— Eilinį kartą jis apie mus skleidžia melą, eilinį kartą mėgina 
palaužti brangią mūsų vienybę, mūsų mylimą bendruomenę, - Ja- 

kobo balsas prikimo. - Šėtonas, nuolat mėginęs mus sužlugdyti, už- 
nuodyti, atsiuntė mums dar vieną šnipą, dar vieną slaptą agentą. 
Taip, kaip kažkada atsiuntė Benjaminą, - jis parodė į vietą, kur turėjo 
gulėti Benjaminas, bet jo ten nebebuvo. — Kur jis? — suriko Jakobas 
Mesmeris. 

Bendruomenėje kilo sujudimas, visi ėmė karštligiškai dairytis Ben- 
jamino. Po akimirkos Osė, ištiesta ranka rodydamas į juodas komposto 
krūvas, sušuko: 

— Jis viršuje! 

Benjaminas stovėjo ant artimiausios krūvos, iš viršaus žvelgdamas 
į juos. Jis verkė desperatiškai linguodamas galvą. 

— Ir vėl viskas iš naujo... Aš neištversiu... daugiau negaliu... ne... eik 
šalin... - kumščiu jis smūgiavo orą. 

— Demonas ir vėl jį sugriebė, - tarė Jakobas Mesmeris. —- Kodėl juo 
nepasirūpinai, Samueli? 

Benjaminas ėmė delnu plakti sau veidą. 

— Daugiau nenoriu... daugiau nenoriu... Lise, ar supranti... Atleisk 
man... Atleisk, negalėjau tavęs išgelbėt... Dabar suprantu, ką išgyve- 
nai... Laukiu tavęs prie Rojaus vartų... 

Staiga nusigręžė, peršoko teritoriją juosiantį pylimą. 

— Ar vytis jį, Mokytojau? — paklausė Patrikas. 

Jakobas Mesmeris atsakė ne iš karto, kurį laiką kartu su kitais ste- 
bėjo, kaip Benjaminas bėgo lauku, kuris mėnesienoje priminė banguo- 
jantį vandenyną. 

— Ne, - atsakė jis. - Benjaminas pasirinko savo kelią pas Kūrėją. 

Raunas nesuprato, ką Jakobas Mesmeris turi omenyje, kol nepa- 
stebėjo kiek toliau šviečiančių prožektorių. Šviesa sklido iš kombaino, 
besiskinančio kelią tarp aukštų javų, Benjaminas bėgo tiesiai į jį. 

— Reikia jį sustabdyti, - tarė Raunas. 

Bet niekas nesureagavo. Visi tik spoksojo į lauką, kaip Benjaminas 
brovėsi pro javus. 

Raunas prasispraudė pro priekyje stovėjusius Žmones ir tuoj pat 
pajuto jį sulaikiusią gerklę suspaudusią ranką. 

— Lieki čia, — prie ausies pasigirdo Patriko balsas. Tuoj pat jam į 
pagalbą atskubėjo daugiau jo sėbrų. 

Benjaminas artinosi prie kombaino iš šono, kol galiausiai šoko į 
priekį. Ryškioje vairinės prožektorių šviesoje jis iškėlė rankas į viršų, 
sustingęs tarsi marmuro statula. 

— Viešpatie! Viešpatie! - suriko mėgindamas perrėkti variklį. — Iš- 
ganyk šį nusidėjėlį! 

Besisukantys ašmenys priešais švilpdami pjovė javus. Švilpimą 
palydėjo sucypę kombaino stabdžiai, bet jau buvo per vėlu. Peiliai per- 
rėžė Benjamino kūną, naktyje iškilo purpurinis debesis - jis nudažė ja- 
vus aplinkui. Sustojęs kombainas liko nebyliai stūksoti tarp linguojan- 
čių javų, 0 nuo aprasojusio priekinio stiklo sruveno kraujas. 

Po akimirkos Getsemanėje pasigirdo susijaudinę Žmonių balsai. 
Raunas pasuko galvą, akies krašteliu stebėdamas Jakobą Mesmerį. Jis 
atrodė patenkintas, lyg Benjamino mirtis būtų buvusi didesnio plano 
dalis. Tuoj po to Raunui į žandikaulį paleistas kumštis parbloškė jį ant 
žemės, į visa apimančią tamsą. 

Rauną pažadino į šiltnamį barbenantis lietus. Pamėginęs pajudėti paju- 
to, kaip į gerklę įsirėžė plastikinė juosta, laikiusi jį prie stulpo. Atrodė, 
tuoj jį pasmaugs, tad nurimo, baimindamasis, kad užveržusi dar smar- 
kiau visiškai atims jam kvapą. 

Prisiminė, kaip Patrikas su sėbrais atitempė jį čia, išmušę iš jo liku- 
sią gyvybę, surišo rankas ir kojas dirželiais ir pritvirtino jį prie vieno iš 
šiltnamį laikančių atramų. 

Liežuviu perbraukė dantis, atrodė, visi sveiki. Bet viršutinė lūpa 
kaip reikiant prakirsta, vis dar jautė kraujo skonį. Jis įkvėpė šalto ryto 
oro, pajuto, kaip lietus tik sustiprino dideliame šilmamyje tvyrantį pu- 
vėsių tvaiką. Pašnairavęs į šalis atkreipė dėmesį į įvairiausius žemose 
kvadratinėse lysvėse augančius grybus. Čia jų buvo visokių dydžių ir 
formų, kai kurie ryškių spalvų: pradedant violetine, oranžine, baigiant 
skaisčiai raudona. Kiek toliau girdėjo kažką judant, bet juosta aplink 
kaklą neleido apsidairyti. Garsas artėjo, po akimirkos prieš jį stovėjo 
berniukas mėlynu kombinezonu. Garsiai šniurkščiodamas varvančią 
nosį smalsiai jį apžiūrinėjo. Raunas jį atpažino iš mėžinio anądien, da- 
bar, iš arčiau pastebėjo, kad berniukas turi Dauno sindromą. Vaikas 
plačiai nusišypsojo. 

— Ar buvai negeras? 

— Ne... - sušvokštė Raunas. 

— Tai ko čia sėdi? Čia tik negeri būna. 

— Nemanau, kad buvau negeras. 

— Ne visada pats gali žinot, kartais taip nutinka. Ir pridarai bėdų. 

— Tu teisus. Kuo tu vardu? 

— Kev... Kev... Kevinas, - išmikčiojo jis. - Kuo tu vardu? 

- Raunas. Žinai, kaip tas paukštis". 

Kevinas nusijuokė. 

— Juokingas vardas. 

— Taip, iš tiesų. Kevinai, ar nepadėtum man išsilaisvint? 


Kevinas surimtėjo. Ė 


Ž Ravn (danų k.) - kranklys, varnas. 

— Na, ne. Jei tu demonas... tada negaliu tau padėt. Tada tu pats kal- 
tas, kad... kad tave su... surišo. 

— Pažadu, aš tikrai ne demonas. Kevinai, ar matai ten tą šukę? 

Jis linktelėjo į krūvą prie artimiausios lysvės sušluotų stiklų. 

Kevinas nenuleido akių nuo Rauno. Ištiesęs ranką bedė purviną 
pirštą į ištinusią Rauno akį. 

— Jie tave daug mušė. Negražus tu kažkoks. 

— Taip, neblogai užvažiavo. 

— Užvažiavo, - nusijuokė Kevinas. - O kas tave surišo? 

— Kareiviai, Žinai, tie ežiuku kirpti, kur vaikšto ir vaidina piktus. 

Kevinas sukryžiavo rankas ant krūtinės. 

— Nemėgstu jų. 

— Nemėgstu ir aš. Kodėl tu jų nemėgsti? 

— Jie... tyčiojas... Ir mušasi. Jie negeri. 

— Tu teisus. Kevinai, ar galėtum paimti vieną iš tų šukių ir padėti 
man išsilaisvint, kad galėčiau pabėgt? Kitaip jie vėl sugrįš manęs mušti. 

— Aš... pakliūsiu į bėdą. 

— Pažadu niekam nieko nesakyt. Ir pasirūpinsiu, kad jie daugiau iš 
tavęs nesityčiotų... ir nemuštų. 

Kevinas plačiai nusišypsojo. 

— Gerai. 

Jis apsisuko, nuėjo prie krūvelės šukių. Pirštų galiukais paėmęs 
didžiausią grįžo pas Rauną. Jau norėjo lenktis, bet lauke pasigirdo 
žingsniai. Kevinas persigandęs metė šukę ir atsitraukė kelis žingsnius 
atatupstas. 

— Nesiartink prie demono, Kevinai, - žengdamas į šiltnamį tarė 
Jakobas Mesmeris. 

55. 


Kevinas pakėlė išsigandusias akis į Jakobą Mesmerį. 

— Ką čia veiki su tuo bjauriu demonu? 

— Jis... jis sakė, kad jis ne de... monas, Mokytojau. 

Jakobas paglostė jam plaukus. 

— Tu kvailas, Dievo avinėli. Juk žinai, kad tau čia negalima būti, 
ar ne? 

Kevinas linktelėjo. 

— Taip, Mokytojau, bet aš norėjau sysiu. 

Mesmeris nusijuokė. 

— Kai jau prispiria, tai prispiria. Bet dabar jau bėk iš čia. Kad dau- 
giau čia tavęs nematyčiau, gerai? — reikšmingai patapšnojo odinį savo 
diržą. 

Išvydęs diržą Kevinas tik skubiai linktelėjo. 

— Tikrai... bėgsiu, Mokytojau. 

Apsigręžęs išbėgo pro galines duris. 

— Mielas jaunuolis, ar ne? Atėjo čia kartu su mama prieš pusę metų. 
Pabėgo nuo smurtaujančio alkoholiko vyro. Tiek daug negerų žmonių 
pasauly, - Jakobas pažvelgė į Rauną. - O tujau pabudai, tik ne iš nekal- 
tųjų miego, demono nešike, - bejausmiškai nusišypsojo. 

— Kodėl jo nesustabdėt? Kodėl nesustabdei Benjamino? 

— Tame lauke Benjaminas buvo susitaręs susitikti su Kūrėju. 

— Galėjai jį sustabdyt, jei būtum norėjęs. 

— Priskiri man per daug galių. Iš tiesų tai - tavo kaltė. 

— Ką nori pasakyt? 

— Tu čia atėjai, siųstas paties Velnio, užkrėtei Benjaminą, - išsiviepė 
jis. - Mėginau jį išgelbėti, bet dėl tavęs jis puolė priešais tą kombainą, — 
Mesmeris reikšmingai pasukiojo smilių. — Tu čia atsakingas. 

— Gali būt, kad visas šitas mėšlas veikia tavo mokinius, Jakobai, bet 
tik ne mane. Abu puikiai žinom, kad išnaudojai Benjaminą, rodydami 
savo galią taip išnaudojat ir mane, - Raunas prisimerkė. - Ar Samuelis 
pridūrė. 

Mesmeris gūžtelėjo. 

— Niekuo nemanipuliuoju. Visi seka manim laisva valia. Turbūt 
galvoji apie mano tėvą, manipuliacijos — jo specialybė. Tik pažiūrėk į 
save, kokioj situacijoj atsidūrei. 

— Tu čia mane nusiuntei. Ar žinai, kad Žmogaus įkalinimas bau- 
džiamas iki aštuonerių metų kalėjimo? 

— Apsiskaitęs privatus detektyvas, išmanantis baudžiamąją teisę. 
Įspūdinga. Buvęs pareigūnas? - jis žengė žingsnį artyn. - Galvoju, dėl 
ko gi sustojai? Per mažas atlyginimas, ilgos dienos, nemalonus nutiki- 
mas darbe? Ar kas tave išgąsdino? Kokia tragedija? - nužvelgė Rauną 
tiriamu žvilgsniu, panašiu į jo tėvo. — Vis dėlto neprimeni tokio, kuris 
lengvai išsigąsta. Esi pernelyg bejausmis, pernelyg, kvailas. Tu - chuli- 
ganas. 

— Gali galvot apie mane, ką nori. Kodėl gi manęs nepaleidi, tuo 
viską ir užbaigtumėm? 

— Kiek per vėlu, nemanai? 

— Ne, jei sutarsim, kad sėdžiu čia dėl to, jog užvožiau vienam iš 
tavo žmonių, kuris jau gavo progą atsikeršyt. Paskui čia mane įkalinai, 
kol situacija aprimo, daugiau nieko. Ką manai? 

Jakobas Mesmeris ilgai stebeilijo į jį, kol galiausiai garsiai nusijuokė. 

— Suklydau. Tu — ne tik chuliganas, bet ir talentingas. Suprantu, ko- 
dėl mano tėvas tave pasirinko. Turėtum būt vienas labiausiai brangina- 
mų jo darbuotojų. 

— Padarau jam tik šitą vieną darbą ir viskas. Jei jau taip nori suži- 
not, tai taip, aš - buvęs pareigūnas, ir taip, atlyginimas tikrai netenkino, 
todėl ir pakeičiau darbą. Tavo tėvas už valandą moka daug daugiau nei 
Kopenhagos policija. 

Jakobas Mesmeris, mąsliai žvelgdamas į Rauną, prisidėjo ranką 
prie burnos. 

— Ne dėl to pakeitei darbą ir ne vien dėl pinigų dirbi mano tėvui. 
Mano tėvas tavimi manipuliuoja — taip, kaip manipuliuoja visais ap- 
linkui. 

— Kam gi man meluoti? Man tai darbas kaip ir visi kiti, kuo greičiau 
jį užbaigsiu, tuo geriau. Gal jau išlaisvinsi mane iš šitų? — kaip įmany- 
damas abejingiau tarė. 

Bet Mesmeris nesileido į kalbas. 

— Arjis pasakojo tau apie kavos testą? 

— Neatsimenu. 

— Nejaugi. Pasakojo, matau iš tavo veido išraiškos, — Jakobas 
Mesmeris atrodė patenkintas. — Pasakojo. Taip privertė tave suprasti 
jo verslą, padarė jį suprantamą paprastam žmogui, iššaukė reikiamą 
empatiją, pavertė jį nepavojingu. Esu tikras, istorija suveikė taip gerai, 
kad iškart išbandei testą su draugais, ar ne? 

Raunas neatsakė, tai Mesmerį tik dar labiau pakurstė. 

— Ir mane jis taip užkabino. Ar žinai, iš kur žinau? Nes aš tą testą 
sugalvojau. Kokių tik klientų turėjom dėl šito pasakojimo, - reikšmin- 
gai papurtė galvą. - Savo produktui visuomet suteik žmogišką pavida- 
lą. Priversk žmones atjausti ir... bam! — jis spragtelėjo pirštais kaip koks 
automobilių pardavėjas, — jie jau tavo. 

— Sveikinu, Jakobai, laimėjai, manimi manipuliavo. Kai jau tai nu- 
sprendėm, kodėl nepasirašai sutarties ir nepasiimi, ko reikia? Esu ti- 
kras, to visiškai užteks toliau išlaikyti šitą vietą. Gerinti savo ir savo... 
judėjimo reikalus. Gal ir moksliniai tyrimai pagaliau pajudės? - Raunas 
pažvelgė į grybų lysves už Mesmerio. 

Liūdna Jakobo šypsena bylojo, kad jis toli gražu nepasiruošęs nei 
pasirašyti, nei paleisti Rauno. 

— Kaip bet koks kitas dresuotas gyvūnas, nesugebi matyti bendro 
vaizdo. Čia vyksta dideli dalykai, dėl to mums nereikia labdaros. Ati- 
duokite tad, „kas ciesoriaus — ciesoriui“, —- ar pameni? Mums nereikia 
jokios pagalbos rankos iš didžiojo Šėtono, mano paties tėvo. Išsiversi- 
me su Dievo pagalba, — perkėlęs svorį ant ramento jau ketino eiti. 

— Jakobai, nejau nesupranti, kad žmonės tuoj ims manęs ieškoti, 
ims tirti ir Benjamino mirtį? 

— Visi jie maloniai laukiami Dievo namuose, - nerūpestingai tarste- 
lėjo Jakobas. — Atrodai ištroškęs, ar tu ištroškęs? 

— O pats ką manai? — Raunas nurijo seiles. 

— Atsiprašau, aš toks prastas šeimininkas, - pasitapšnojęs kišenę iš 
jos išėmė plastikinį buteliuką, nusišypsojo. - Ar gal tik užmaršus, juk 
dėl to pas tave ir atėjau. 

Atsukęs kamštelį pridėjo buitinių T Rauno lūpų. Jis godžiai 
gėrė drungną vandenį. Jakobas Mesmeris buteliuką kiek atitraukė, 

Raunui teko ištiesti kaklą. Mėgino atsigerti kuo daugiau, juosta tik rė- 
žėsi jam į kaklą. 

Jakobas nusijuokė. 

— Kaip kvailas gyvūnas, mažas šuniukas, žaidžia. 

Galiausiai Mesmeris pakilo, užsuko tuščio buteliuko kamštelį ir 
įsikišo jį į kišenę. Pasižiūrėjo į Rauną, persibraukė ranka drėgną kaktą, 
nusišluostė pirštus į marškinius. 

— Koks gi demonas tavyje slepiasi šiandien? Neapykanta? Aistra? 
Pavydas? Baimė? Kerštas? 

Nors ką tik atsigėręs, Rauno burna buvo išdžiūvusi. Pamažu išpli- 
to kartus ataskonis, jautė, tarsi būtų ėmęs tinti liežuvis. Pradėjo perštėti 
gerklę, jis smarkiai užsikosėjo. 

— A, taip, demonas jau pakeliui, viskas labai akivaizdu. Tačiau ku- 
ris? Kurį Belzebubas atsiuntė tave apglėbti? 
blykčiojančioje šviesoje stovintis Mesmeris atrodė neįtikėtinai aukštas. 

— Ką... ką čia man davei?.. 

— Švesto vandens, švęsto vandens, kad parodyčiau tau demoną. 

— Kiaulė, — tarsi pro rūką išgirdo savo žodžius Raunas. Pamažu 
ėmė aiškėt, kaip čia viskas veikė. - Nuodiji savo mokinius... 

— Grybai parodo kelią, vieni aiškiau nei kiti. 

— Nuodijai Lisę, tik dėl to... ji susižalojo. 

— Nesu atsakingas už Lisės atkrytį. Kai parodėme jai demoną, ji 
buvo saugi. Ji mums už tai padėkojo. Niekas negalėjo numatyti, kad 
trapi jos siela vėliau privers ją imtis beprotiškų žygių. Tokia buvo Die- 
vo valia. Dievo bausmė nusidėjėliui, manau. 

— Ar ir Benjaminas gavo tokių pat nuodų?.. Ar dėl to norėjai man 
viską aprodyti... kad jie spėtų suveikti? 

— Nieko nenuodiju, tik su švęstu vandeniu padedu pasirodyti de- 
monui, kurį vėliau pašalinu. Dievas tam ir sukūrė demonus, kad žmo- 
gus mokytųsi iš savo klaidų. Juodu ant balto Biblijoj parašyta. 

— Bet kam leisti Benjaminui mirti? Kam čia laikyti mane? Juk pui- 
kiai Žinai, kad visa tai geruoju nesibaigs? 

— Viso paveikslo dar nematome, tad tenkinkis tuo, ką turi, - jis pa- 
silenkė prie Rauno. 

Pamatęs iškreiptą atvaizdą Raunas išsigandęs nusuko galvą. Juos- 
ta veržė, smaugė jį. 

— Tikiuosi, išgyvensi susitikimą su savo demonu. Kai kuriems 
mūsų nariams nepasisekė, teko jais patręšti dirvą. Demonai gali būt 
stiprūs kaip ir juos sukeliantys grybai. Bet jei išgyvensi, priimsim tave į 
mūsų bendruomenę. Tarp „Dievo išrinktųjų“. 

Raunas pasižiūrėjo žemyn, pamatė esąs apvilktas nudriskusiu mė- 
lynu kombinezonu. Nesuprato, ar jau prasidėjo haliucinacijos, ar ne, 
kažkas kuždėjo, kad košmaras dar tik prasideda. 

56. 


Raunas užsimerkė, pamėgino nuvaryti šalin baimę. Reikėjo atsipalai- 
duoti, nepradėti panikuoti. Karščiuojantis kūnas degė, rūbai tapo glitūs 
nuo prakaito. Nors ir smarkiai užspausdavo akis, vis tiek atrodė, kad 
pro vokus skverbiasi purpurinė šviesa. Reikėjo pamėginti atsipalaiduo- 
ti, ramiai įkvėpti pro nosį, lėtai iškvėpti. 

Nevalingai aplankė mintys apie Lisę, jos žalojimąsi. Nemažai pri- 
reiktų, kad nuspręstum užbaigt dieneles su natrio šarmu. Galvojo apie 
Benjaminą, kombainą, prožektorių šviesoje sužibusį kruviną dangų, 
kai jį prarėžė peiliai. Ta pati šviesa šoko jam prieš akis dabar. Liaukis! 
Negalvok. Negalvok apie tą didelę Kevino numestą šukę prie kojos. 
Negalvok, kad galėtum žalotis. Mėgino save ramint, — kad ir kuo Jako- 
bas Mesmeris jį nuodija, jis viską ištvers. Čia tik apsvaigimas, daugiau 
nieko, nors ir siaubingiausias haliucinacijas sukeltų, visa tai - netikra. 

„Atsimerk.“ Nežinojo, iš kur tas balsas, atrodė, tarsi garsiai ištarta 
mintis. „Atmerk akis ateičiai.“ Jis pakluso, išsprogino akis. Šiltnamyje 
buvo vienas, per purvinus stiklus skverbėsi dienos šviesa. Šviesa plaz- 
deno kaip iš stroboskopo, buvo sunku susikaupti. 

Šiltnamio sienos, rodėsi, judėjo į taktą su kiekvienu įkvėpimu ir 
iškvėpimu. Sulaikius kvapą sienos sustodavo, bet vėl įkvėpus judėji- 
mas atsinaujindavo, sienos keitė dydį, spalvą, galiausiai pasigirdo ne- 
suprantama kalba šnekančių balsų choras. Jie jį gąsdino. Jis užsimerkė, 
bet atrodė, jog mato kiaurai per akių vokus. „Prisijunk. Prisijunk. Prisi- 
junk“, - girdėjo garsų maišalynėje. Dangumi pasiutusiu greičiu skriejo 
debesys. Dienos šviesą keitė tamsa, tamsą - vėl diena. Jautė, kaip laikas 
lekia pro šalį. Akimirksniu dingo savaites, mėnesiai, net metai. Juto, 
tarsi laikas būtų pasuktas dar smarkiau į priekį, iki tol, kol prieš jį atsi- 
stojo Eva. Tad galiausiai suprato, kad laikas iš tikrųjų bėgo atgal. Atgal 
į tą rytą prieš trejus metus, kai su ja atsisveikino nežinodamas, kad tai 
paskutinis atsisveikinimas. Paskutinis jų susitikimas realiame gyveni- 
me — rytinė kava, kol abu ruošėsi eiti, suvalgyta puselė sumuštinio su 
sūriu... Žvilgsnis prabėgšmais, toks pats skubrus bučinys einant pro 
duris — abu susitelkę į dienos darbus. Pamatęs Evą apsiverkė. Ant jos 
marškinių pastebėjo kraujo dėmių, nors ji stovėjo priekiu į jį, jis žino- 

jo, kad jos pakaušis suknežintas. Ji - mirusi Eva. Ji, kurią velnioniškai 
daug kartų mėgino prikelti. Mėgino ją pasiekti, bet laikantys dirželiai 
neleido. Mėgino kažką pasakyti, bet nepavyko ištarti nė žodžio, riedėjo 
tik ašaros. Girdėjo Evos balsą, nors jos lūpos ir nejudėjo. Ji klausė, ar jis 
ją pamiršo. Sakė, kad tai blogiausia, kas mirusiajam gali nutikti. Kad 
anapus yra vieta, skirta pamirštiesiems. Vieta be žodžių, pilka ir šalta, 
kur karaliauja vienatvė. Mėgino jai paaiškinti, kad nepamiršo jos, kad 
niekad nepamirš. Ji netikėjo, bet sakė, viskas gerai, ji puikiai suprato, 
turbūt sunku to laikytis. Jis nesiliovė jos tikinęs, kad niekad nepamirš, 
mylės ją amžinai. „Pažadėjai surasti, kas mane nužudė“, - pasakė tai 
nepriekaištaudama, tiesiog konstatuodama faktą. „Eva, aš stengiausi, 
tikrai. Patikėk, tikrai mėginau, bet negalėjau...“ — „Žadėjai manimi rū- 
pintis.“ — „Žinau.“ 

Evos paveikslas ėmė blankti, bet jis nemėgino jo išlaikyti, toks 
buvo susigėdęs. Kurį laiką taip paverkęs galiausiai pakėlė akis, apsi- 
dairė po šiltinamį. Viskas atrodė normalu, vaizdai ir garsai liovėsi, rado 
save atsirėmusį į stulpą priešais lysves su daugybe rūšių grybų. Jo 
rankos buvo laisvos, jis pasitrynė riešus ten, kur buvo įsirėžę dirželiai. 
Pasižiūrėjo į storą šalia gulinčią šukę, pakėlė ją. „Išsilaisvink“, - skam- 
bėjo jo galvoje. „Išsilaisvink.“ Skambėjo taip paprastai. Tai buvo vie- 
nintelis kelias. Logiškas, teisingas. Kaip tas jausmas, kai pamiršti taip 
gerai žinomą vardą, ir kai jis staiga iškyla sąmonėje. Jis papurtė galvą 
kratydamasis savo paties kvailumo, imdamas pjaustytis —- pirma pa- 
lei didžiąsias dilbio venas, tada apnuogintą krūtinę. Juto, kaip iš gilių, 
atvirų žaizdų tarsi karštas pienas liejasi kraujas. Tarsi krikštytųsi savo 
paties krauju. Laisvas nuo praeities, atpirkdamas savąsias nuodėmes. 
Buvo laisvas, pagaliau laisvas. 

57. 


Raunas apimtas panikos suriko, atsimerkė. Širdis beprotiškai daužė- 
si, žiopčiodamas gaudė orą, mėgindamas apsidairyti aplinkui. Juosta 
aplink kaklą trukdė palenkti galvą, tad tik vos galėjo įžiūrėti savo krū- 
tinę. Kraujo nebuvo, jokių pjūvių, nors tas vaizdas atrodė labai tikras. 
Ant kelnių ir ant žemės šalia pastebėjo smarkiai tulžimi atsiduodančių 
vėmalų dėmę. Galva plyšo, rodės, tuoj sprogs, pilvą plūsdama per visą 
krūtinę tarsi ugnis raižė. Psichotropinis nuodų poveikis gal ir baigėsi, 
bet fizinis dar tik prasidėjo. 

Staiga lauke išgirdo atburzgiant automobilį. Po kurio laiko mašina 
sustojo - sugirgždėjo Žvyras, trinktelėjo durelės. Pagalvojo, kad šiltna- 
mis turėjo būti šalia pagrindinio pastato ir aikštelės, kur ir jis buvo pa- 
likęs mašiną. Greičiausiai grįžo Jakobas ar kas nors iš bendruomenės, 
galėjo būt ir pašalinis. Jis apsidairė ieškodamas šukės, kurią paliko Ke- 
vinas, ji gulėjo ant žemės, prie dešinio kelio. Vargais negalais sulenkė 
surištas kojas, kulnais stipriai stumtelėdamas stiklą. Šukė nuslydo prie 
už nugaros surištų rankų, bet ne tiek arti, kad ją pasiektų. Mėgindamas 
prisislinkti jautė, kaip kaklą veržianti juosta rėžiasi į odą, - buvo taip 
nusiteikęs tą šukę pasiekti, tai jo nesustabdė. Šonu stumtelėjus šukę 
juosta ant kaklo plyšo ir pirštų galiukais jam galiausiai pavyko šukę 
pakelti. Prisitraukė ją prie savęs, ėmė brūžuoti rankas laikiusį plastikinį 
dirželį. Galiausiai pasigirdo spragtelėjimas - dirželis trūko. Jis pažvel- 
gė į kruvinas rankas, priminusias ką tik matytą košmarą, ir nusirėžė 
dirželius nuo kojų. 


Buvo sunku, Raunas pasirėmė į stulpą, prieš akis viskas plaukė. Jis pa- 
žvelgė pro atviras šiltnamio duris. Kiek tolėliau, tarp medžių, matėsi 
aikštelė, kur stovėjo tamsus visureigis su užrašu POLICIJA ant šono, 
bet pareigūno niekur nesimatė. 

Raunas užsikosėjo. Atsistojus pilvo skausmai sustiprėjo, jis išspjo- 
vė kruvinų gleivių gumulą. Sunerimo išvydęs kraują. Anksčiau buvo 
girdėjęs, kaip nuodingi grybai gali pakenkti vidinius organus. Blogiau- 
siu atveju gydytojai nebegalėdavo nieko padaryti, o žmogus mirdavo 
baisiausiose kančiose, pamažu silpstant organizmo funkcijoms. Jei ne- 

norėjo baigti dienų kaip Jakobo pievagrybių trąša, privalėjo nusigauti 
iki aikštelės, susisiekti su policininku, kol dar ne vėlu. 

Jis nušlubavo takeliu per šiltnamio vidurį, pro grybų lysves. Priar- 
tėjęs prie pravirų durų išgirdo iš aikštelės sklindančius balsus. Nekan- 
traudamas kuo greičiau ten nusigauti užkliuvo už slenksčio ir parvirto 
į šlapią žolę priešais šilimamį. Pamėgino pakilti, bet kojos neklausė. Gu- 
lėdamas matė aikštelėje sa Samueliu, Jakobu Mesmeriu ir keliais sargais 
stovintį policininką. Jakobas Mesmeris purtė galvą, apgailestaudamas 
skėsčiojo viena ranka. Raunas pamažu pakilo, žengė kelis netvirtus 
žingsnius prie artimiausių medžių. Privalėjo spėti, kol Mesmeris neiš- 
siuntė pareigūno lauk. Įsikibęs į pirmą pasiektą medį pamėgino pašauk- 
ti policininką, bet iš gerklės išleido tik cyptelėjimą. Matė, kaip policinin- 
kas nuėjo šiek tiek toliau nuo Mesmerio ir kitų. Raunas nusverdėjo prie 
kito medžio. Dar dvidešimt metrų ir galės pulti į aikštelę jiems visiems 
po kojomis. Pareigūnas stovėjo prie Viktorijos „Volvo“ tarp dviejų juodų 
„Audi“. Rodydamas į mašiną jis kažko Mesmerio paklausė. Ką Jakobas 
atsakė, nepavyko išgirsti - buvo pernelyg toli. Nuklibinkščiavęs prie pa- 
skutinės medžių eilės išvydo policininką grįžtant prie Jakobo. 

— „Netikiu jumis, nes... - Raunas girdėjo tik nuotrupas. Ir kažką 
apie kratą. Kad žuvęs laukuose turi būt vienas iš jų. 

— Tikėkit, kuo norit, - sušuko Mesmeris. — Kol kuo nors tikit, tol 
gerai! 

— Gelbėkit! — sucypė Raunas, mėgindamas atkreipti policininko 
dėmesį. 

Jo pagalbos šauksmą užgožė smarkus trenksmas. Visi, stovėję 
aikštelėje, sužiuro į pagrindinio pastato laiptus, iš kur pasigirdo šūvis. 
Patrikas taikėsi į policininką dvivamzdžiu medžiokliniu šautuvu. Kitą 
šūvį paleido į visureigio priekinį stiklą ir jį suknežino. 

Persigandęs policininkas nubėgo slėptis už mašinos. 

Jakobas Mesmeris iškėlė ramentą: 

— Ar jaučiat, kad artėja Paskutiniojo Teismo diena?! Jūs - nusidėjė- 
lis, piktžodžiautojas, velnio garbintojas! - rėkė jis pareigūnui. 

Patrikas vėl užtaisė šautuvą, šįkart, šovė į priekinį automobilio 
ratą. Paleisti šratai sunaikino beveik visą padangą. Pareigūnas metėsi 
ant vairuotojo sėdynės, susigūžęs mėgino slėptis už vairo. 

Samuelis sugriebė Jakobo ranką. 

— Jakobai, tuojau pat baik šitą beprotystę, - maldavo. 

Mesmeris taip pastūmė Samuelį, kad šis atsisėdo ant žvyro. 

— Pragare atskalūnams vietos pilna! 

Ir vėl iškėlęs ramentą parodė juo į visureigį, jį užvedęs policininkas 
mėgino įjungti pavarą. 

— Šalin, Velnio išpera! Išsiųsk jį pro vartus su salvėmis, kad pajustų 
Dievo galią. 

Tuomet pasigirdo dar vienas šūvis, prakiurdęs aušintuvą, iš po 
kapoto išsiveržė garai. Policininkas įjungė atbulinę, nuspaudė aksele- 
ratorių. Dideliu greičiu apsukęs mašiną ant žvyrkelio, pro aukštus 
medžius nurūko vartų link. Po akimirkos milžiniškas automobilis su 
baisiu trenksmu išgriovė vartus. 

Pervargęs Raunas nugriuvo aikštelėje, jo galva atsidūrė ant šalto, 
kieto žvyro. Girdėjo, kaip tolumoje cypia sprunkančio policininko pa- 
dangos. | 

— Gerai padirbėjai, Patrikai. Kaip jau sakiau: ateis Šėtono pakali- 
kai, - Jakobas Mesmeris apžvelgė žmones aplinkui. — Kelio atgal nėra. 
Kariaujam. 

Ežiuku kirpti sargybiniai atkakliai linktelėjo, Patrikas užtaisė rūks- 
tantį šautuvą. Tą akimirką Raunas pajuto dilgčiojimą viename šone, 
kažkas atvertė jį ant nugaros. Virš galvos stūksojo Jakobas Mesmeris, 
baksnodamas jį ramentu. 

— Vis dar gyvas, Demono nešike? O tu —- kietas velniūkštis, — 
Mesmeris nusišluostė sukaitusią kaktą, prakaitą nuo pirštų nukraty- 
damas tiesiai Raunui į veidą. - Ką gi, vis tiek greitai leisies Pragaran. 

Pamažu Raunui ėmė aiškėti beprotiško Jakobo plano mastas. 


226 


58. 


Patrikas, nukreipęs dvivamzdį į Rauną, uždėjo pirštą ant abiejų šautu- 
vo gaidukų. Jei nuspaustų, iššautų vienu metu, - dviguba salvė visiškai 
ištaškytų galvą ir viršutinę kūno dalį. 

— Mokytojau, tik paliepkit, — tarė šalia Jakobo stovėjęs Patrikas. 

— Mokytojau, - prabilo už jų stovėjęs Samuelis, - taip negalima. 
Negalim tiesiog jo nužudyti, tai prieštarauja viskam, kuo tikime. 

— „Akis už akį, dantis už dantį, ranka už ranką, koja už koją, nu- 
deginimas už nudeginimą...“ Nejau visai nepameni Antrosios Išėjimo 
knygos? 

— Bet jis juk nieko nepadarė, jis tik pasiuntinys. 

Jakobas Mesmeris spoksojo į Rauną. 

— Jis man vis tiek nepatinka. Na, bet pataupyk paraką, sūnau, — 
uždėjo ranką Patrikui ant peties. - Mažyčiai Dievo grybukai juo ir taip 
pasirūpins. Tik pažiūrėk, kaip Demono nešikas dreba... 

Patrikas nuleido ginklą, nusišypsojo. 

— Mokytojau, gal jį išmest į mėžinį, kad ten supūtų? 

Mesmeris papurtė galvą. | 

— Geriau pasiimk jį kartu, - Patrikas ir vienas iš jo vyrų pakėlė Rau- 
ną nuo žemės. Jis jautėsi taip, tarsi iš skausmo tuoj sprogs pilvas. 

Jei tiedu nebūtų jo tvirtai laikę, būtų ir vėl suklupęs. Jie užtempė 
Rauną laiptais prie didžiųjų pagrindinių durų, pro kurias suėjo ir Ja- 
kobas Mesmeris su kitais vadovais. Vaizdas viduje nustebino, - kol jį 
tempė, dar jautės gan sveiko proto, kad apsidairytų aplink. Čia vyko 
didelis remontas, visos skiriamosios sienos, net lubos skiriančios pirmą 
aukštą nuo antro, buvo pašalintos, likusi tik viena milžiniška erdvė. 
Dėl visiškai plikų lubų ir sienų Raunas jautėsi tarsi būtų patekęs į už- 
kulisius. Du vyrai nutempė jį į tolimiausią kampą, paguldė ant žemės, 
pririšo rankas prie vienos iš kolonų. Raunas atsirėmė į šaltą plieną, 
sunkiai įkvėpė. Atrodė, tuoj praras sąmonę, o reikėjo išlikti budriam. 
Visa patalpa liejosi akyse, į nieką negalėjo sutelkti dėmesio. Apsvaigęs 
dar pamatė, kaip Mesmeris ir kiti kiek tolėliau stovėjo prie eilės senų 
monitorių, sustatytų vienas šalia kito ant ilgo stalo. Neryškūs vaizdai 

ekranuose rodė teritorijoje įrengtų kamerų įrašus. Pro nedidelius ant 
stalo pastatytus garsiakalbius skambėjo vargonų akomponuojamas 
Mesmerio giedojimas. 

— „Viešpats yra mano ganytojas, man nieko netrūksta... Viešpats 
yra mano ganytojas, man nieko netrūksta...“ 

— Ir vaikščioja ratais visi sutrikę, - Mesmeris pasitrynė smakrą. — 
Pora šūvių ir jau nebežino, ko griebtis, įdomu. 

— Natūralu, jie išsigandę, - Samuelis ir pats buvo sunerimęs. -— Pri- 
valai juos nuraminti, užtikrinti, kad beprotystė neišplistų. 

- Nuo Šėtono nepabėgsim. Jis mus užpuolė, o ne atvirkščiai. 

— Pareigūnas juk tik norėjo sužinot, ar Benjaminas buvo vienas iš 
mūsų. Iš kur ta agresija, Jakobai? Juk ne dėl to viską pradėjom. 

— Ar pamiršai, kad aš įkūriau „Dievo išrinktuosius“, Samueli. Tu 
vėliau prisijungei. 

— Ne, tikrai to nepamiršau... Mokytojau. 

— Nuo pat pirmosios dienos ruošėmės gintis nuo Šėtono. 

— Taip, šlovindami Viešpatį malda ir giesmėmis. 

— Visomis Viešpaties mums suteiktomis priemonėmis. Samueli, 
neabejok, - Jakobas Mesmeris rimtai pažvelgė į jį. - Tik ne dabar, kai 
išvijome demonus, kad galėtume ir toliau gyventi taikoje, sekdami Bi- 
blijos žodžiu. Neabejok, - pakartojo. 

Samuelis nudelbė akis. 

— Tikrai neabejoju Viešpaties žodžiu. Tik nesuprantu šio priešišku- 
mo, —- nervingai dėbtelėjo į Patriką ir jo sėbrus. - Juk ne tai skelbiame. 
Kaip tik priešingai. 

— Jis taip elgiasi, nes nori chaoso, - prikimusiu balsu tarė Raunas. 

Visi atsigręžė. 

— Patys sau bloginat situaciją, — tęsė jis. - Tik laiko klausimas... 
kada policija grįš su pastiprinimu. 

— O mes tuos demonus svetingai priimsime. Ar ne taip, Patrikai? — 
Mesmeris atsigręžė jo pusėn. 

Patrikas linktelėjo. 

— Tegu tik ateina, Mokytojau. Visi Šėtono demonai. Jau anksčiau 
esam su tokiais susitvarkę. 

Mesmeris šiltai nusišypsojo. 

— Žinau, drąsusis mano sūnau. Jūs - mūsų kryžiuočiai. Mūsų ange- 
lų kariuomenė. Tikrieji mūsų gynėjai. 

— Samueli... sustabdyk juos, kol nepradėjo kentėti... nekaltieji, — 
skausmams pilve paūmėjus Raunas išspjovė ant žemės kraujuotų glei- 
vių gumulą. 

Osė skubiai persižegnojo. 

— Samueli, demonas nuodija tave savo piktu liežuviu. 

— Neklausyk jo, - pridūrė Birgitė. 

Samuelis nieko neatsakė, jis tarsi suakmenėjęs žiūrėjo į Rauną. Ja- 
kobas Mesmeris apsikabino Samuelį per pečius, prisispaudė prie savęs. 

— Samueli, senas drauge. Visi žinom, kur visa tai veda, tiek kartų 
apie tai kalbėjom, ruošėmės neišvengiamam, dėl to nėra jokio pagrin- 
do dabar tai neigti. Turime laikytis išvien, tikėjimas privalo mus susti- 
printi. 

— Jakobai... Mokytojau... bendruomenės likimas... nuo tavęs nepri- 
klauso. Taip pat ir ne vien nuo čia susirinkusių priklauso. Tai — visos 
bendruomenės pasirinkimas. Mokytojau, privalai visus sušaukti, pa- 
aiškinti situaciją, padėti jiems, paremti. Leisti jiems pasirinkti. 

— Žinoma, — paleidęs Samuelį atsisuko į Birgitę. —- Ar nesušauksi 
bandos, sese? 

Birgitė nusilenkė, atsigręžė į monitorius. Sustabdė grojusią kasetę, 
iš lentynos paėmė kitą ir uždėjo. Po akimirkos pro kolonėles ir garsia- 
kalbius lauke pasigirdo Paskutiniojo Teismo dieną primenančio varpo 
gausmas. 

— Patrikai, sūnau mano, - tarė Jakobas. — Ar tu ir tavo dangiškieji 
kariai pasirūpinsit, kad susirinkimas praeitų ramiai, ir, jeigu prireiks, 
ginsit savo brolius ir seseris nuo išorės demonų? - jis ramiai nusišypso- 
jo, tarsi būtų paprašęs jo išplauti indus. 

— Žinoma, Mokytojau! 

— Būk palaimintas, eikit ruoštis! 

Raunas nusekė akimis Patriką ir sėbrus, kurie atvėrė liuką grin- 
dyse ir greitai pro jį išsmuko. Po kelių minučių jie vėl pasirodė, nešini 
sunkiomis dėžėmis su amunicija, ant krūtinės pasikabinę kulkosvai- 
džius. Raunas atpažino M/95 automatinius šautuvus, tipinius terito- 
rinės kariuomenės ginklus, — tikriausiai pavogė juos iš kariuomenės 

sandėlių. Ginklų užteko čia pradėti nedidelį pilietinį karą. Neabejojo, 
kad Patrikas ir jo vyrai buvo užtenkamai mokyti ir šaltakraujiški juos 
panaudoti. Baiminosi blogiausio — dėl sektos moterų ir vaikų, jeigu jie 
įkliūtų ugnies lauke tarp Patriko ir policijos pajėgų. Viskas čia gali baig- 
tis tikromis skerdynėmis. 

59. 


Iš snaudulio Rauną pabudino kažkoks murmesys. Jautėsi baisingai iš- 
troškęs, keletą kartų pamėgino nuryti seiles, kad paskatintų jų gamy- 
bą, bet stemplėje pajuto tik aštrų skausmą. Apsinuodijimas, rodės, tik 
stiprėjo, pilvo skausmai plito į galūnes tarsi prasidedant paralyžiui. Jį 
apniko kažin kokia apatija, pavojinga situacija veikiant nuodams atro- 
dė tarsi nebesvarbi. Lyg būtų susitaikęs su artėjančia neišvengiamybe. 

Pamatė susirinkusią bendruomenę, sutelkusią dėmesį į Jakobą 
Mesmerį. Aplinkui stovėjo grupė Patriko sargybinių — „dangiškųjų 
karių“, kaip juos pavadino Jakobas. Raunui pasirodė, kad girdėjo pa- 
galbos automobilių sirenas, sraigtasparnio ūžesį, bet nebuvo tikras, ar 
tai haliucinacijos, ar policija iš tiesų apsupo ūkį. Grupės viduryje, tarp 
vilkinčiųjų mėlynus kombinezonus, stovėjo Kevinas, už rankos jis laikė 
sulysusią moterį ir spoksojo į Rauną. Susitikus jų žvilgsniams Kevino 
veidą nušvietė didelė šypsena, jis ėmė smarkiai mosikuoti rankomis. 

— Raunis... čia Raunis, - garsiai sušuko. 

Raunas linktelėjo, per skausmus mėgindamas nusišypsoti. Mote- 
ris, greičiausiai jo motina, smarkiai jį timptelėjo; liepusi nemojuoti de- 
monui. Kevinas nusukdamas žvilgsnį nenoriai pakluso įsakymui. 

Raunas pastebėjo dar aštuonis ar dešimt bendruomenės vaikų, ke- 
lis jų kiek jaunesnius už Keviną, likusius - maždaug tokio pat amžiaus. 
Kai kurie vilkėjo pilkomis uniformomis, kiti buvo tiesiog paprastai ap- 
rengti. Be Kevino visi kiti vaikai atrodė paveikti rimtos čia karaliaujan- 
čios nuotaikos. 

— „tas Demono nešikas... - nugirdo Mesmerį sakant, rodant jo 
pusėn. 

Keli bendruomenės nariai atsigręžė į Rauną. Sprendžiant iš jų vei- 
do išraiškų nebeatrodė, kad jie jo bijotų. Greičiausiai tokios būklės jis 
atrodė visai nepavojingas, arba jie svarstė daug rimtesnius dalykus. 

— „jis atsinešė šį karo pareiškimą iš Šėtono, mano žemiškojo tėvo, 
tik pažiūrėkit, kokia demonų orda atsekė jam iš paskos. Sakau jums, 
demonų esama net mūsų gretose, - parodė į daugumą geltonu voku. — 
Patys žinot, kas jūs tokie - atskalūnai, norintys atmesti Dievo žodį, kad 
apglėbtų Šėtoną. 

Bendruomenėje pasigirdo neramus murmesys. 

— Šios melų pilnos lentelės, - mostelėjo ranka į voką, - šios mela- 
gingos rašliavos sugriaus mūsų mylimą judėjimą. Atitolins mus vienas 
nuo kito, nuo mūsų dangiškojo tėvo. Aš toks nelaimingas, kad iki šito 
priėjome. 

— Mokytojau? - prabilo pirmoje eilėje stovėjęs pilkai apsirengęs se- 
nyvas vyras. - Ar negalime apsiginti nuo šio melo, kaip kad esame darę 
anksčiau? 

Jam pritarė šalia stovėję Žmonės. 

— Tai beprasmiška, — Mesmeris sielvartingai pažvelgė į jį. - Norė- 
čiau pasakyti, kad yra kitaip, bet tai būtų netiesa. Šis melas mus su- 
žlugdys, įspraus mus į ilgą teismo procesą, išspausiantį iš mūsų pa- 
skutinius syvus. Žinoma, galiausiai liksime teisūs, bet pergalė ateis per 
vėlai, Šėtonas vis tiek triumfuos. 

Kai kurie nariai pratrūko verkti. 

— Apie kokį melą kalbama, Mokytojau? Ar galėtum paskaityti 
mums tas rašliavas? 

— Nei galiu, nei noriu, — niūriai tarė Mesmeris. — Tai suteps jūsų 
sielas. Amžiams apsės jūsų mintis. Tik su Viešpaties pagalba pats suge- 
bėjau įveikti pirmąjį iš daugelio šių šėtoniškų puslapių. 

— Ar negalime jų nugalėti gerumu? Skelbdami Dievo žodį? - pa- 
klausė Keviną už rankos laikanti moteris. 

Visi sužiuro į ją. Akivaizdžiai pasijutus nepatogiai dėl jai parodyto 
dėmesio, ji nudelbė akis. 

— Kokių drąsių sielų čia esama, - Mesmeris tėviškai skėstelėjo 
rankomis. - Būk palaiminta, sese. Apgailestauju, bet nepavyks. Tik ne 
dabar, kai mus apsupę Šėtono tarnai tyko mūsų, pasirengę mus su- 
žlugdyti. Tai tik dar kartą įrodo, kiek blogiečiai turi galios, - Mesmerio 
balsas užsikirto, jis skubiai viena ranka užsidengė veidą, kol susitvar- 
dė. - Atsiprašau... kad iki čia priėjome... Atsiprašau už visas savo klai- 
das... Kad priverčiau jus šitai iškęsti... 

— Neverkit, Mokytojau, - vėl prabilo senyvas vyras. — Tai - ne jūsų 
kaltė. Visi dėkojame jums už tai, ką mums parodėte. Už viską, ką pa- 
darėte. 

— Amen! - choru atitarė bendruomenė. - Amen. 

Raunas pasižiūrėjo į Jakobą Mesmerį, kuris šluostėsi akis, dėkin- 
gai šypsodamasis susirinkusiems. Vis dar nesuprato, kodėl Mesmeris 
nepriėmė savo tėvo pasiūlymo. Visko turėjo pakakti toliau valdyti savo 
karalystę. Kodėl viso to atsisakyti, meluoti bendruomenei, kurstyti juos 
pasinaudojant sutartimi? Vienintelis Raunui į galvą šovęs paaiškinimas 
buvo, kad Mesmeris greičiausiai ilgėjosi kankinio vaidmens, visiškai 
nepaisydamas, kiek tai kainuoja visiems kitiems. 

— Mokytojau, mes visi su tavimi, — tarė šalia jo stovėjęs Samuelis. — 
Bet ar nėra kitos išeities? Ar negalime tiesiog pasiduoti, melstis už tuos 
nusidėjėlius? Juk tikėjimo jie niekad iš mūsų neatims. 

— Pasiduoti Šėtonui? — Mesmeriui net seilių purslai ištiško iš bur- 
nos. — Apleisti Dievą? Ar tai siūlai, Samueli? Ar čia ne Judo šnekos? 

Samuelis susigūžė. 

— Bet Mokytojau, ar negalime pabėgti, kaip kadaise tai padarė iz- 
raelitai? — apsižvalgęs bendruomenėje ieškojo pritarimo. — Gal galime 
prašyti amnestijos ar pasislėpti, ieškoti prieglobsčio pas Vokietijos bro- 
lius ir seses? 

Bendruomenė sujudo, visi puolė kalbėtis, siūlydami, kaip galėtų 
pabėgti. Vieni vyktų į tankius Šiaurės Švedijos miškus, kiti šnekėjo apie 
mažą salą Norvegijoje, kurią bendruomenė nuolat svajojo nusipirkti, 
treti — apie pabėgimą pas ortodoksų bendruomenes rytuose. Galiausiai 
šnekas pertraukė Mesmeris, garsiai stuksendamas ramentu į grindis. 

— Broliai, seserys, susiimkite. Žinau, šias bergždžias mintis iššau- 
kia beviltiška situacija, kurioje atsidūrėme. Bet mes apsupti, negalime 
niekur pabėgti. Net jei galėtume, kurgi eitume? Neturime tam priemo- 
nių, visai neturime pinigų. Blogo linkinčiųjų melas mus sužlugdė, tik 
apsižiūrėkit aplinkui, — ramentu parodė į didelį, tuščią pastatą. - Čia 
turėjo būti Dievo namai, pastatyti ir įrengti jo garbei. Nes tai jie iš mūsų 
atėmė. 

— Tad ką darysime, Mokytojau? — verksmingai paklausė senyvas 
vyriškis pirmoje eilėje. 

— Atsiduosime Dievui. Kelias į Rojų - ne rožėm klotas, juk žinote? 
Atiduokite tad, kas ciesoriaus - ciesoriųį. 

— Amen! — visi atsakė choru. 

— Ar seksite mane į Rojų? 

— Amen, - pasigirdo vėl. 

— Ką, Mokytojau, tiksliai turite omenyje? - išlemeno Samuelis. 

Jakobas Mesmeris atsigręžė jo pusėn. 

— Ar ir taip neaišku? Ar egzistuoja koks kitas Rojus? — jis tuščiai 
nusikvatojo. 

Bendruomenės nariai nusijuokė kartu, tik gan nervingai. 

— Brangūs draugai, ilgai tam ruošėmės, ruošėmės šiai dienai. Ke- 
lias į Rojų sunkus nebus, pažadu. Eikime visi kartu į šventovę, ten Osė 
su Birgite viską paruošė. Ten giedosime giesmes, kartu melsimės, su- 
rengsime Viešpačiui šventę, kol... 

Tą akimirką virš galvų suūžė sraigtasparnis. Jakobas Mesmeris iš- 
siėmė iš kišenės raciją, kažką pasakė. Netrukus lauke pasigirdo trumpa 
šūvių salvė. Žmonės krūptelėjo. 

— Ramiai, vaikai, - tarė Mesmeris, — viskas kontroliuojama, - tada 
sraigtasparnis nutilo, Jakobą Mesmerį vėl iškvietė per radiją. Priėmęs 
žinutę plačiai nusišypsojo. - Viskas kuo puikiausia. Mūsų dangiškieji 
kariai, mūsų angelų kariuomenė ką tik nuvijo skraidančiuosius demo- 
nus. Visi kartu eikime į šventovę. 

Mostelėjo visiems sekti paskui, o pats užgiedojo psalmę „Dievo 
malonėje“. 

Bendruomenę nuvarė gale stovėję sargybiniai, visi choru giedoda- 
mi: „Dievo malonėje, nelaimės akimirką, pasitikime, kuriame; Viešpats 
neklystantis, nors ir atimantis, su juo prasivers dangus.“ 

Po kurio laiko dideliame, tuščiame name Raunas liko vienas. 
Pašnairavo į stalą su monitorių eilėmis. Viduriniajame matė Jakobo 
Mesmerio į žemą priestatą vedamą bendruomenę. Keliuose kituose 
ekranuose šmėsčiojo sargybiniai, saugantys išorinius mūrus ir sulau- 

Raunas timptelėjo riešus veržiančią juostą, bet jėgų išsilaisvinti ne- 
beturėjo. 

Pabudo pajutęs ant lūpų šaltą vandenį, godžiai jo atsigėrė. Vanduo ap- 
taškė veidą — akino, tad vos galėjo įžiūrėti liesą siluetą. Nustojęs gerti 
nuleido galvą gaudydamas orą. 

— Ar apgultis baigėsi? —- kimiai paklausė. - Ar daug žuvusiųjų? 

Siluetas neatsakė, Raunas pakėlė galvą. Priešais stovėjo Kevinas 
su ašaromis akyse. Jo kūnas drebėjo iš baimės, tad vanduo teliūskavo 
buteliuke jo rankose. 

— Nenoruu... susitikt su Jė... Jė... Jėzum. 

Raunas nesuprato, ką jis šneka, tik papurtė galvą. 

— Kevinai, būk geras, duokš man dar šiek tiek vandens... 

Kevinas vėl pakėlė buteliuką, atsargiai pildamas vandenį į pravirą 
Rauno burną. Šįkart buvo taiklesnis. Raunas, išgėręs viską, pakėlė akis 
į Keviną, padėkojo. Tada pasižiūrėjo į monitorius, Jakobo Mesmerio 
sargai vis dar saugojo įėjimą. Atrodė, niekas po paskutinio karto nepa- 
sikeitė. 

— Atleisk... kad anąkart aš ne... neišlaisvinau tavęs, - tarė Kevinas. 

— Nieko tokio. Ar nerastum ko nors, su kuo galėtumėm nupjauti 
dirželį? - jis grįžtelėjo į surištus riešus. 

Kevinas linktelėjo. 

— Aš bijojau, dėl to... nepadėjau. Neišeina... padėt, kai bijai. 

— Puikiai suprantu, bet kaip puiku, kad grįžai. Pažiūrėk, ar yra ko 
nors ant stalo, prie monitorių? 

— Aišku, — Kevinas numetė plastikinį buteliuką ant žemės. Mažais, 
skubriais žingsniukais nutrepsėjo prie stalo, apsidairė. - Nieko nėra, 
Rauni. Gal šitas tiks? - pasirausęs kombinezono kišenėje ištraukė surū- 
dijusią vinį. — Su ja geriau badyt... nei pjaut. 

— Puikiai tiks, - tarė Raunas. — Eikš, parodysiu, kaip darysim. 

Kevinas pritūpė šalia. 

— Įkišk vinį man tarp rankų ir dirželio ir suk, kiek įmanydamas. 

Kevinas padarė kaip lieptas - ėmė sukti vinį, kad dirželis suktųsi 
aplink ją. Dirželis spaudė, rėžėsi į Raunui į riešą. 

— Visai neskauda? — pasmalsavo Kevinas. 

— Beveik ne, - sukandęs dantis išstenėjo Raunas. 

Staiga dirželis nutrūko ir po akimirkos Raunas išsilaisvino rankas. 

— Ačiu, Kevinai, fantastiškai padirbėjai, - pagyrė trindamas mau- 
džiančius riešus. 

Kevinas nusišypsojo. 

— Ar dabar galim atvest mano mamą? 

Raunas pakilo prisilaikydamas stulpo. Pilvo skausmai vos nepa- 
kirto kojų, staiga išvėmė viską, ką buvo išgėręs. Šluostydamasis burną 
akimirką pamėgino susiimti. 

Kevinas suraukė nosį. 

— Tau nelabai gera, ką? 

— Ne, meluočiau, jei sakyčiau priešingai. Gal turi dar vandens? 

Kevinas papurtė galvą. 

— Ar galim atsivest mamą? 

— Kurji? 

— Šventykloj, kartu su kitais. 

— Tai bus kiek sunkoka, Kevinai, - jis skubiai apsidairė. — Ar Žinai, 
kur galima būtų rast mobilųjį telefoną? 

Kevinas papurtė galvą. 

— Čia tokių negalima turėt. Tik Mokytojas turi, bet jis irgi šven- 
tykloj. A, ir ka... ka... ka...reiviai kai kurie turi. Kam nori skambint? 
Mamai? 

— Policijai, reikia su jais kuo skubiau susisiekt, kad mums padėtų. 

— Noriu, kad mama eitų kartu. 
dyse. - Ar nepadėsi man? 

Jis pasirėmė į Keviną. Liesam berniukui nuo Rauno svorio linko 
keliai, bet jis padėjo jam lėtai nusigauti iki liuko. Raunas atsisėdo prie 
šviesa. 

— Palauk čia, - Raunas ėmė leistis siaurais laipteliais. 

— Juk dar grįši, Rauni? 

— Taip, taip, tik pabūk čia, - stodamasis ant rūsio grindų atsakė 
Kaunas. 

Apžvelgė pailgą patalpą žemomis lubomis. Priminė požeminį ka- 
rinį baraką, čia viena prie kitos stovėjo paklotos dviaukštės lovos su 


236 


kiekvienai priklausančia aukšta rakinama metaline spintele. Remda- 
masis į spinteles Raunas nuėjo siauru koridoriumi. Sprendžiant iš lovų 
skaičiaus ši patalpa buvo skirta ne tik Patrikui ir jo būriui, bet ir kitiems 
bendruomenės nariams. Priėjęs sieną pamatė, kad rūsys išsišakoja. Vie- 
nas koridorius vedė į tualetus ir vonios kambarį, o kitas — tiesiai į di- 
delę virtuvę. Jis pasuko į virtuvę, čia buvo įrengta ir valgykla su ilgais 
stalais. Apėjęs stalus prie kriauklės pasiėmė puodelį, iš krano prisipylė 
vandens. 

— RAUNI! - pasigirdo Kevino balsas viršuje. 

Raunas gurkšnojo pamažu, kad neapsivemtų kaip anąkart. 

— RAUNI! 

Padėjęs puodelį į šalį skubiai pasirausė po kelis viršutinės virtuvės 
stalčius. Reikėjo grįžti pas Keviną, kol berniukas netyčia nepatraukė į 
save dėmesio. Įrankių stalčiuje rado vidutinio dydžio virtuvinį peilį ir 
žiebtuvėlį. Labiausiai troško rasti kokį nors ginklą, nors ir abejodamas, 
ar tokios būklės nugalėtų net silpniausią Jakobo bendruomenės moki- 
nį, bet peilis geriau negu nieko. 

— Rauni, maniau, išėjai, - jam grįžus tarė Kevinas. 

Jo akys buvo sudrėkusios, Raunas paglostė išsitaršiusius jo plaukus. 

— Juk sakiau, kad grįšiu. 

— "Tai jau galim eit atsivest mamos? 

— Kaip įėjai į namą? 

Kevinas parodė į atvirą langą, žiūrintį į nedidelį sodą tarp pagrin- 
dinio pastato ir didžiojo gamybos cecho. 

— Tiesiog įšokau. 

— Eikš. 

Raunui kiek pagerėjo, galėjo pats nueiti iki lango, persisvėręs ap- 
sižiūrėjo tamsoje. Kažkur aukštai garsiai ūžė sraigtasparnis, bet šiaip 
tuščiame sode tvyrojo tyla. Raunas padėjo Kevinui išlipti, pats nusekė 
paskui. 

— Turim laikytis tyliai, - sušnabždėjo Raunas, - kad niekas mūsų 
nepastebėtų, gerai? —jam teko prilaikyti Keviną, nes jis jau šovė į priekį. 

— Visiškai... tyliai, - sušnabždėjo Kevinas. 

— Ar Žinai, kur karių pozicijos? 

— Pozicijos? 

— Kur jie budi? 

Kevinas nusišypsojo. 

— Visur. 

— O kaip ten, prie mėžinio, gal pro ten ištrūksim? 

— Rauni, jie ten, apačioj, slepiasi... Saugo. 

— Ar tikrai? 

— Tūkstantis procentų... Kai čia ėjau, jie mėtė į mane akmenis. Rau- 
ni, ar galim atsivest mamą? Manau, ji irgi nenori susitikt su Jėzum. 

Pilvo skausmai vėl paūmėjo, Raunui net akyse aptemo. Suspaudė 
Kevino ranką taip, kad berniukas aiktelėjo truktelėdamas ją į save. Tolu- 
moje girdėjosi policijos megafonų traškesys. Operacijos vadas kreipėsi į 
bendruomenę norėdamas susisiekti, neleisti situacijai dar labiau pablo- 
gėti. Jei kam reikia pagalbos, sužeistieji lai eina prie įėjimo. Galiausiai 
padiktavo numerį, kuriuo galėjo skambinti, jei dabar nepavyktų išeiti. 

Policija veikė aklai pagal protokolą, pagalvojo Raunas. Iš išorės 
atrodė draugiški, paslaugūs, bet iš tiesų mėgino sugalvoti, kaip prie- 
šą nugalėti. Tokiose operacijose ir pats ne kartą dalyvavo - vis ta pati 
rutina, ar tai būtų įkaitai, psichiškai nesveikųjų nuginklavimas, baike- 
rių tvirtovių ištuštinimas ar, kaip čia, užsibarikadavusios fanatų sektos 
šturmas. Policijos vadovas šįkart nerizikavo, jie mėgins susitarti, de- 
rėtis, kiek tik įmanoma, vien dėl to, kad po nepavykusio Kaminskio 
vietos šturmo negalėjo sau leisti paaukoti dar daugiau pareigūnų. 

— Eikš jau, Rauni, reikia ją pasiimt, — Kevinas tempė jį. 

— Reikia rasti telefoną, Kevinai, tai svarbiausia. Negaliu vienas jai 
padėt, ar supranti? 

Jis linktelėjo. 

— Žinoma, aš ne kvailas. Rasim vieną šventykloj, aš tau rasiu, tik 
einam, Rauni. 

Raunas nė neįsivaizdavo, iš kur Kevinas jį gautų, tačiau bandyti 
buvo verta, bet kokiu atveju reikėjo įvertinti susidariusią situaciją. Vie- 
nintelis teigiamas dalykas buvo, jei bendruomenė susirinkusi vienoje 
vietoje, sumažėja rizika, kad nekaltieji nukentės neišvengiamoje kovoje 
policijai įsiveržus vidun ir susitikus su Patriko vyrais. 

Išėję iš sodo patraukė toliau tamsiu žvyro keliuku. Raunas paėmė 
Keviną už rankos, kartu nuėjo prie žemo pastato žalioje pievoje. Durys 

buvo plačiai atvertos, viduje degė šviesa. Kevinas tempė, traukdamas 
vidun, bet Raunas jį sulaikė. 

— Kevinai, ramiai, - sušnabždėjo. - Pažiūrėkim, gal apeisim aplinkui. 

Kevinas linktelėjo, abu nusėlino palei pastato šoną. 

Iš vidaus girdėjo žmones meldžiantis, keli ir verkė. Suspaudęs 
Rauno ranką Kevinas pakėlė į jį akis. Raunas pridėjo pirštą prie lūpų, 
rodydamas jam tylėti. Netrukus jie priartėjo prie galinio įėjimo. Palei- 
dęs Kevino ranką Raunas iš kišenės išsitraukė peilį. Atsargiai nuspaudė 
rankeną, atidarė duris. Žengiant vidun žmonių balsai vis garsėjo. Jie 
tyliai perėjo koridorių, vedantį prie užuolaidos ir scenos. Raunas paste- 
bėjo pusnuogį Jakobą Mesmerį, skendintį prožektorių šviesoje. Iškėlęs 
rankas į viršų jis lingavo tarsi apimtas transo. 

— Ar galim pasiimt mamą? — Kevinas parodė priešais. 

Raunas nieko neatsakė, tik stebėjo spektaklį. Priešais Mesmerį ant 
scenos suguldyti į krūvą be gyvybės ženklų gulėjo bendruomenės na- 
riai, kartu su jais - ir Kevino mama. Viename jos lūpų kamputyje buvo 
putų, užgesusios jos akys buvo nukreiptos į didelį, tamsų, medinį kry- 
žių, kabantį ant sienos virš Mesmerio. 

— Rauni, ar galim pasiimt mamą? 

Stovėdamas prie užuolaidos Raunas stebėjo, kaip Žmonės stojasi į per 
visą salę nusidriekusią eilę. Dauguma laikėsi už rankų, pakaitomis ver- 
kė, murmėdami meldėsi. Ant scenos krašto Osė su Birgite stovėjo prie 
sulankstomo stalo, ant kurio buvo sustatyta daugybė baltų vienkarti- 
nių puodelių. Birgitė į puodelius pilstė skaidrų skystį, o Osė paeiliui 
padavinėjo juos bendruomenės nariams. 

Jakobas Mesmeris prispaudęs mikrofoną prie lūpų sustenėjo. 

— Tr Jėzus jų paklausė: „Ar galite gerti taurę, kurią aš gersiu?“ Jie 
atsakė: „Galime“. Taip ir šiandien geriame dangiškojo sūnaus taurę, 
kad galėtume prisijungti prie dangiškosios Viešpaties minios. Ateikite 
artyn, prisijunkite prie brolių ir seserų, jie jau pakeliui, - jis parodė į be 
gyvybės ženklų gulinčius kūnus ant scenos. 

— Nedvejokite, — jis nusišypsojo jaunuolių porelei, stovinčiai su 
puodeliais rankose. — Pasitikėkite Dievu. 

— Mokytojau! — sušuko vyras, kūkčiodamas nuleido puodelį. 

Mesmeris suraukė antakius, nusivylusiu žvilgsniu pasižiūrėjo į jį. 

— Baik jau, nebūk toks. Tai - beprasmiška. Čia, žemėje, laimėjo blo- 
gis, tai — faktas, dėl to privalome grįžti pas mūsų dangiškąjį tėvą. Jei 
liksi, pateksi skaistyklon, ar supranti? Viskas baigta. Bet tik tam, kad 
galėtume pradėti iš naujo, kaip išganyti nusidėjėliai. 

— Ar negalim... ar visai jau nieko negalim padaryt? 

— Galim, ištuštink taurę. Neleisk blogiui laimėti, - nužvelgęs susi- 
rinkusiuosius nusišypsojo. - Neleiskit jiems įmesti jūsų į kalėjimą kartu 
su žudikais ir prievartautojais, jūs to nenusipelnėt. Jie, ana ten, - rody- 
damas į lubas, - nori mus išskirti, atimti iš jūsų vaikus. Mylimieji jūsų 
vaikučiai bus prievarta atiduoti kitų globai, auginami nusidėjėlių. Taps 
prostitutėmis ir narkomanais. Geriau leiskite vaikams būti su Jėzumi, 
leiskite jiems užaugti kartu su jumis Dievo karalystėje. Kartu su „Dievo 
išrinktaisiais“. Pasigailėk jų, leisk jiems atsigerti iš Jėzaus taurės. 

Raunas pastebėjo Samuelį, kartu su keliais Jakobo Mesmerio sar- 
gybiniais vaikštantį tarp kėdžių ir mėginantį surinkti paskutinius na- 
rius į eilę. Kai senyva moteris ėmė priešintis, Jakobas Mesmeris nulipo 
nuo scenos. 

— Neapleisk Jėzaus, neapleisk savo seserų ir brolių, taip neteisinga. 
Nebūk tokia, - giedojo jis į mikrofoną. - Sese, žinau, Velnias gundo tave 
kaip ir visus mus, Velnias nenori tavęs Rojuje, Velnias nenori, kad sėdė- 
tum Dievo pašonėje, nesek Velniu, sese, maldauju, nesek juo. 

Apimta nevilties, apsiašarojusi moteris atsistojo. 

— Bet Mokytojau, aš bijau. 

— Nebijok, tai Velnias kalba, mums visiems reikia eiti miegoti, o 
pabusime jau Dangaus karalystėje, tiek kartų tau sakiau, padėk sau, 
negąsdink vaikų taip elgdamasi. Taip tapsi nusidėjėle, o juk Žinau, kad 
tavo širdis tyra, - jis eilėje parodė į dvi mažas mergaites, verkiančias 
prie savo tėvų. — Pasižiūrėk, kokios jos drąsios, pasižiūrėk, kaip joms 
pasisekė, jos galės susitikti su Jėzumi. Būk kaip jos. Maldauju, sese. Būk 
narsi, tikėk Jėzumi. Tikėk Dievo galia. 

— Atsiprašau, Mokytojau, — moteris nusišluostė skruostus, leidosi 
Samuelio apkabinama ir nuvedama į eilę. 

Raunas stebėjo situaciją netikėdamas savo akimis. Per tiek metų 
Specialiosiose pajėgose nebuvo matęs didesnio siaubo. Jis buvo bejėgis. 
Negalėjo nieko imtis, be to, ir Jakobo poveikis bendruomenei buvo per 
didelis. Tą akimirką dar vienas narys griuvo ant žemės negyvas. Raunas 
pasižiūrėjo į lavonus, į tuščių vienkartinių puodelių krūvą. Pamanė, kad 
šitie nuodai greičiausiai daug stipresni, kuriuos pats gavo iš Jakobo. 

— Kev... Kevinai, — pasigirdo silpnas priešmirtinis Kevino motinos 
gargaliavimas, ji tiesė vieną ranką į sūnų. Mėgino kažką sakyti, bet iš 
burnos išvirto tik baltos putos. 

— Mama, ma... — Kevinas nespėjo ištarti daugiau, Raunas bemat 
uždėjo ranką jam ant burnos. 

Kevinas ėmė muistytis mėgindamas išsilaisvinti, bet Raunas, su- 
telkęs paskutines jėgas, tvirtai jį laikė. 

— Kevinai, liaukis! — tildė jį, žengdamas atatupstas durų link. Kai 
sugriebė rankeną ir atidarė duris, Kevinui pavyko pasprukti. — Stok, 
Kevinai! 

Bet berniukas nukūrė koridoriumi prie scenos. Girdėjo, kaip jis 
šaukiasi motinos, o po akimirkos per garsiakalbius pasigirdo Jakobo 
balsas. Jis šlovino įvykusį stebuklą: mažasis Kevinas, kvailutis avinėlis, 
vėl grįžo į bandą, kaip tik laiku, priimti paskutinės taurės. 

Raunas metėsi į krūmus, atsigulė ant žemės. Žiopčiodamas orą Ssusiė- 
mė už pilvo. Rodės, jam tuoj sprogs viduriai. Po akimirkos pro šven- 
tyklos duris galvą iškišo vienas iš Jakobo sargybinių. Įjungęs kišeninį 
žibintuvėlį apšvietė pievą. Nieko nepastebėjęs užgesino, grįžo vidun. 
Raunas spoksojo pro krūmus į žemą pastatą. Neįsivaizdavo, kas dabar 
ten dedasi. Masinės žudynės buvo taip gerai suorganizuotos, Jakobas 
turėjo būt jas seniai apgalvojęs. Benjamino mirtis pasirodė puiki pro- 
ga susikurti išorinį priešą, prieš kurį Mesmeris galėjo bendruomenę 
nuteikti. Reikėjo kažko imtis. Reikėjo rasti pagalbos visiems ten gulin- 
tiems ir laukiantiems mirties, bet nė neįsivaizdavo, kaip susisiekti su 
policija, priversti juos pulti. Jei tik turėtų mobilų telefoną ar kokią kitą 
komunikacijos priemonę, neturėjo nė žibintuvėlio, kuriuo būtų galė- 
jęs duoti signalą naktyje. Privalėjo jiems padėti, po velniais, toje eilėje 
stovėjo vaikai, Kevinas ten. Gal tas psichopatas Mesmeris jau pridėjo 
puodelį prie jo lūpų. Kažkokiu būdu privalės už tai sumokėti. Raunas 
troško grįžti, tiesiog suvaryti peilį jam į gerklę, bet tai nei Kevino, nei 
kitų neišgelbėtų. Svarstė blogiausiu, beviltiškiausiu atveju susiremti su 
sargais prie vartų. Priversti juos į jį šaudyti, kad atkreiptų policijos dė- 
mesį. Bet šūviai nebūtinai privers policiją įsikišti. Kaip tik priešingai. Jie 
stengsis laikytis plano kaip įmanoma ilgiau, mėgindami išvarginti ap- 
gultuosius. Tokiu atveju tai tik reiškė, kad policijai galiausiai įsiveržus, 
visi apgultieji bus seniai atšalę. Juos pasitiks žudynių vaizdas. Moterys, 
vaikai, gulintys tarp ištikimų Jakobo ginklanešių ir tie visur aplink be- 
sivoliojantys prakeikti maži balti puodeliai. Jei norėtų tam kaip nors 
užkirsti kelią, privalėjo kažkaip išprovokuoti policiją puolimui. Jei tik 
jie žinotų, kad civiliams čia gresia neišvengiamas pavojus, jie pajudėtų, 
kad ir kokį pasipriešinimą sutikę. Dėl to privalėjo įspėti juos apie čia 
gresiančią katastrofą... iš tiesų, staiga toptelėjo jam, bet kokią katastrofą. 

Galvoje besirezganti mintis buvo beprotiška, jis nė nenumanė, ar 
jam apskritai pavyks, ar pats išgyvens. Bet jei planą įgyvendintų, nea- 
bejojo, policija Getsemanę šturmuotų nedvejodama. 

Raunas laikėsi šešėlyje medžių, augančių palei taką iki gamybos cecho 
ir barakų. Getsemanė atrodė tuščia, Jakobo sargybiniai greičiausiai sto- 
vėjo palei išorinį mūrą ir įėjimą, pasirengę stoti į kovą su policija, jei jie 
mėgintų įsibrauti. Neabejojo, kad Jakobo kankinystės plane neliko vie- 
tos norintiems išgyvenanti, bet nežinia, ar Patrikas ir kiti norėjo mirti 
kovoje, ar svarstė prisijungti prie aukų šventovėje. Vis dėlto atrodė, kad 
galės judėti nepastebėtas, kol ras ko ieškojęs. Skausmas pilve privertė 
sustoti, jautėsi taip, tarsi viena jo pusė būtų suparalyžiuota. Sveikąja 
ranka smarkiai paplekšnojo sau per šlaunį, mėgindamas atgaivinti po- 
jūčius. Pavyko tik iš dalies, bet nepaisydamas skausmo pamažu stūmė- 
si į priekį. Dar kiek paėjęs nušlubavo prie atvirų gamybos cecho durų. 
Viršuje girdėjosi ratus tamsoje sukantis policijos sraigtasparnis. Be jo, 
buvo visai tylu. Jis apsidairė po tuščią salę, baltas kalkių sluoksnis ant 
komposto atrodė tarsi šviežiai iškritęs sniegas. Smarkiai trenkė amo- 
niaku, o prie pirmosios komposto krūvelių eilės gulėjo keli primityvūs 
purkštuvai su aliumininiais balionais - anksčiau matė, kaip juos tem- 
pė žmonės. Prisiminęs juos ir sugalvojo planą. Praskiestas amoniakas 
balionuose nelabai tiko, bet jeigu pavyktų rasti, kur saugomas skystas 
amoniakas, tuomet - visai kita kalba. Neabejojo, kad didžioji cisterna 
turėtų būti kur nors netoli gamybos įrenginio, gal viename tų nedidelių 
pastatų, kuriuos matė tarp cecho ir barakų? Raunas pasuko už kampo, 
pro nedidelius griūvančius pastatus. Praėjęs garažus žinojo, kad arti- 
nasi į Getsemanės pakraštį, kur neabejotinai sargyboje stovėjo Jakobo 
dangiškieji kariai. Bet iki tol buvo vienas. 

Priėjęs prie pirmųjų durų atsargiai pečiu jas pastūmė. Vyriai garsiai 
sucypė, tad jis suskubo vidun. Nedidelėse dirbtuvėse palei vieną sieną 
stovėjo staklės, o palei kitą — ilga eilė lentynų su dėžėmis ir atsarginė- 
mis detalėmis. Jau norėjo apsisukti eiti, bet prie sienos pastebėjo keturis 
metalinius kanistrus. Pakilnojo kiekvieną, pasirodė, kad visi buvo tušti, 
išskyrus puspilnį paskutinį. Atsukęs dangtelį užuodė dyzeliną. 

Pasiėmęs kanistrą Raunas išėjo lauk. Tuoj visai nebeturės jėgų, tad 
reikėjo kuo greičiau rasti amoniako saugyklą. Tempė kanistrą paskui 

save, bet už kelių metrų teko sustoti. Pasigailėjo, kad nenusekė paskui 
Keviną. Jei būtų suvaręs peilį į Jakobą Mesmerį, galbūt būtų kilusi tokia 
sumaištis, kad bendruomenė apsigalvotų? Bet to nuspėti neįmanoma. 
Viskas galėjo būt ir veltui, ir tai tik paspartintų jų visų mirtį. Pasiekęs 
artimiausią pašiūrę stumtelėjo duris, atbulomis įvirto į tamsią patal- 
pą. Sunkiai krito ant žemės, akimirką pagulėjo, mėgindamas atgauti 
kvapą. Įkvėpęs pro nosį tuoj pat pajuto amoniako dvoką. Greičiausiai 
čia ir buvo saugykla. Privalėjo būti čia, pagalvojo, persiversdamas ant 
pakilo, priėjo arčiau: apvali cisterna su aprūdijusiu korpusu priminė 
seną Antrojo pasaulinio karo laikų aviacinę bombą. Jeigu tik galėtų 
atsukti kranelį, kad pradėtų eiti garai, efektas greičiausiai būtų pats 
tas. Dirbdamas policijoje girdėjo istorijų, kaip amoniako sprogimai su 
žeme sulygindavo ištisas teritorijas. Amoniakas pats savaime lengvai 
užsidega, bet labai degūs jo garai, susidarantys ėmus leisti nesandariai 
cisternai. Kranelio rankeną rado po slėgio matuokliu, bet pasukti nelei- 
aplinkui nieko nebuvo. Grįžo prie durų, kur buvo pastatęs atsarginį 
kanistrą, nutempė jį prie cisternos. Vos ne vos užkėlė ant plono vamz- 
džio, jungiančio cisterną su slėgio matuokliu. Tada paleido kanistrą ant 
vamzdžio, šis sudrebėjo. Daužė jį vėl ir vėl. Nors jėgos ir seko, nesi- 
liovė daužęs. Jei tai ir bus paskutinis dalykas, kurį padarys, tai bent 
jau pavyks at... Staiga slėgio matuoklio jungtis pasidavė, pro vamzdžio 
galą šnypšdami pasileido amoniako garai. Raunas numetė atsarginį ka- 
nistrą, išvargęs pažvelgė į vamzdį. Nuo plūstančių garų užsikosėjo, — 
pridėjęs ranką prie burnos kvėpavo pro medžiagą. Ėmė ašaroti akys, 
tekėti nosis, pagalvojo, kad neilgai trukus patalpa prisipildys sprogs- 
tamųjų dujų. Atsarginį kanistrą nusitempė prie durų kitame gale, atsu- 
ko dangtį. Dyzeliną išpylė ant medinio suolo ir sienos. Visą ištuštinęs 
numetė ant žemės ir susirado žiebtuvėlį. Kitame gale vis dar girdėjosi 
pro prakiurdytą vamzdį šnypščiantys amoniako garai. Pridėjo nykštį 
ant žiebtuvėlio, bet sudvejojo. Nė neįsivaizdavo, kiek garų reikės spro- 
gimui sukelti. Gali pasirodyt, jog užteks vien kibirkšties viskam išnešt 
į orą — kartu su juo. Jau ėmė gailėtis savo sumanymo, svarstyti alter- 
natyvas, kol neprisiminė išlaisvinusio jį Kevino, kuris nubėgo padėti 

savo mamai. Bus prakeiktas, jeigu atsitrauks, kai berniukas buvo toks 
drąsus. Sulaikęs kvapą įžiebė ugnį. Pakilo plonytė liepsna, jis padegė 
dyzelio balutę ant stalo. Degalai užsidegė akimirksniu, liepsnos ėmė 
kilti siena. Jau norėjo atidaryti duris, bet lauke pasigirdo balsai. Susira- 
dęs peilį klausėsi, kaip jie artėja. Rankenai nusileidus metėsi prie durų 
ir atplėšė jas. Tik spėjo pastebėti apstulbusį Patriko veidą, tada abu 
griuvo ant žemės. 

— Dega! - sušuko vienas jį lydėjusių sargybinių. 

Patrikas jau buvo užšokęs ant Rauno, juto jo ranką ant savo ger- 
klės. Raunas aklai bedė peilį jo pusėn, Patrikas suvaitojo, atleido ranką. 
Išsilaisvinęs iš po užgriuvusio Patriko, Raunas pakilo. 

— Laikykit jį! - sušuko Patrikas. 

Pašnairavęs per petį pamatė tarpduryje stovinčius sumišusius 
Patriko vyrus, spoksančius į liepsnas. Tą akimirką atsikėlė ir Patrikas, 
iš durtinės žaizdos petyje per jo ranką sruvo kraujas. Jis atleido kul- 
kosvaidžio saugiklį, pakėlė ginklą. Raunas žinojo niekaip neišvengsiąs 
kulkų lietaus. Sekundės dalį pagalvojo, kad viskas tuo ir pasibaigs. 
Už nugaros pasigirdo trenksmas. Tik ne iš Patriko šautuvo, o iš namo, 
kuris, rodės, tuoj išlėks į orą, kol jo nesusprogdino pavojingai didė- 
jantis ugnies kamuolys. Patrikas pradingo liepsnų jūroje. Pradingo ir 
medžiai, ir Raunas. Sprogimo banga nusviedė Rauną ant keliuko už 
penkiasdešimties metrų. Jis žiopčiojo traukdamas orą. Apsvaigęs dar 
"liepsnoja kairė klešnė. Karštligiškai kratydamas koją ėmė berti ant jos 
žemes - neilgai trukus ugnis užgeso. 

Smarkus sprogimo trenksmas jį kiek apkurtino, ausyse girdėjo 
tik spengimą. Tik matė, kaip liepsnos plinta į aplinkinius pastatus. Po 
to sekė daugiau sprogimų, į nakties dangų pakilo dar daugiau ugnies 
liežuvių. Užsidegė dujų balionų sandėlis, balionai kilo į orą ilgomis 
ugnies uodegomis tarsi palaidos raketos. Raunas nušliaužė pasislėpti 
tarp medžių, pamažu ėmė grįžti klausa, pro nenutrūkstamą spengimą 
ėmė girdėti nuo kelio sklindančių šūvių salves. Kitą akimirką naktį per- 
skrodė prožektoriaus šviesa. Ji sklido iš į teritoriją besileidžiančio sraig- 
tasparnio, kuris užė tiesiai jam virš galvos. Policija galiausiai pradėjo 
šturmą, tik gerokai per vėlai, baiminosi jis. 

Metamos granatos trumpam nušviesdavo naktį, duslūs jų sprogimai 
aidėjo visoje Getsemanėje į taktą su artėjančiais policijos būriais. Rau- 
nas sėdėjo atsirėmęs į šilimamio atramą prie paskutinės lysvės ir sekė 
kovą lauke. Ketino nušliaužti atgal į šventyklą, bet jį apleido jėgos. 
Vietoj to pasislėpė tarp spalvotų grybų, galiausiai numalšinęs troškulį 
iš šalia buvusio vandens čiaupo. Klausydamasis šūvių salvių mėgino 
atsigauti. Pagal garsus atskyrė ginklų tipus — sekė kovą. Jakobo vyrų 
M/95 šautuvai dusliai gaudė, o policijai šaudant MP5 labiau džeržgėjo. 
Iš pradžių girdėjosi vien M/95, bet pamažu užvaldė džeržgesys, reiškė, 
policija greitai nugalės sargybą. 

Staiga kažkas sukrebždėjo prie tolimesnių durų, po sekundės kaž- 
kas jas išspyrė, net išbarškėjo stiklai. Raunas nužvelgė iš šešėlio išniru- 
sią išbalusią pusnuogę žŽmogystą. Tai buvo Jakobas Mesmeris. Jo vie- 
nas šonas smarkiai kraujavo, greičiausiai jį pašovė, pagalvojo Raunas. 
Mesmeris jo dar nepastebėjo, vienoje rankoje laikydamas ramentą, o 
kitoje — geltonąjį voką jis vilkosi viduriniuoju takeliu, kol sustojo prie 
vienos lysvės. Vargais negalais pritūpęs užkasė voką juodžemyje. 

Raunas ėmė grabalioti ieškodamas šalia, ant plytelių gulinčio pei- 
lio. Užčiuopęs pirštais sugniaužė jo rankeną. Buvo per daug išsekęs 
pajusti, kaip smarkiai jį laikė, bet kad ir kas nutiktų, pamėgins Mesmerį 
sulaikyti. Viena ranka remdamasis į vandens čiaupą pamėgino pakilti. 
Tą akimirką gavo į krūtinę smarkų smūgį, parvertusį jį ant Žemės, ir 
pajuto, kaip peilis išslydo iš rankos. 

— O tu dar gyvas, Demono nešike? —- sunkiai išstenėjo Mesmeris, 
rodydamas į jį ramentu. 

— Ar visus nužudei? 

Jakobas sunkiai klestelėjo priešais. Ranka laikėsi už žaizdos šone, 
jam judant kretėjo riebus pilvas ir krūtys. 

— Visus nužudei? —- Rauno ranka ant plytelių grabaliojo peilį. 

— Na, jau, nėra čia ko pykti, - Jakobas ramento galu nustūmė peilį 
toliau. - Pasimėgaukime tyla, - tą akimirką šūviai pasigirdo visai čia 
pat. — Na, kol ji dar čia. 

— O Kevinas? Ir jį nužudei? 

Jakobas Mesmeris nusijuokė. 

— Ojau kaip susirūpinai tuo mažu mongoloidu? Kevinas, tas mie- 
las berniukas, miega su Dievo angelais kartu su mama. Amen. 

Raunas desperatiškai papurtė galvą. 

— O pats savo nuodų gerti nedrįsai... 

— Mūsų ceremonija nutrūko. Policija puolė staigiai, spėju, dėl to ga- 
lingo sprogimo. Gal žinai, kaip tai įvyko? — palenkęs galvą įsistebeilijo 
Raunui tiesiai į akis. 

— Galėjo ir tave pasiglemžt. Beje, Patrikas perduoda linkėjimų. Ma- 
čiau jį, atrodė nustebęs užklupus liepsnoms. 

Jakobas Mesmeris pritariamai linktelėjo. 

— Esu tikras, kad palaimintasis Patrikas patenkintas savo kelionės 
pabaiga. Atrodo lyg būtum jam leidęs žūti kaip kareiviui. Jis jos troško 
nuo pat tada, kai buvo išsiųstas namo. Tiek daug kaltės kompleksų tu- 
rėjo, — retoriškai tarė linguodamas galva. 

Tą akimirką šilinamį perrėžė ryški prožektoriaus šviesa. Apakino 
juos abu, jie užsidengė veidus rankomis. Vėl stojus tamsai Mesmeris 
sugriebė ramentą ketindamas atsistoti. 

— Kodėl, Jakobai? Negi taip nekenti savo tėvo, kad visi tie Žmonės 
turėjo mirt? - paklausė Raunas mėgindamas sulaikyti Mesmerį. 

— Taip jis tau pasakojo? Kad nekenčiu jo? - Mesmeris liko sėdėti. 

— Jei ne, tai kodėl nepasirašei sutarties pasilikęs pinigus? Kam rei- 
kėjo visų šitų žudynių? 

— Nieko aš nenužudžiau. Parodžiau išrinktiesiems kelią į Rojų, 
tiems, kurie užsitarnavo Dievo malonę, nieko daugiau. Prie Viešpaties 
prisijungiame jo paties įsakymu. Dievas pamatė, kad mūsų meilė jam — 
tyra, todėl šiandien žengiame į dangų. 

— Tai Dievas tau kalba? - sarkastiškai paklausė Raunas. 

— Jis man visuomet kalbėjo. Nuo pat tos dienos, kai paprašiau jo 
pagalbos. Nuo tada, kai pamačiau, kokias nuodėmes ir vargą neša 
„Mesmograma“. Atėjau pas savo žemišką tėvą su dangiškojo tėvo Ži- 
nia, tačiau jis jos nesuprato. Jis neigė realybę, nors parodžiau ją kaip 
juodą ant balto. 

— Kokia gi buvo ta realybė? 

— Kad užsiėmėme minčių kontrole, prekiavome Velnio darbais. 

— Velnio darbais? 

Mesmeris rimtai linktelėjo. 

— Pardavinėjom užpatentuotą filosofiją su sugalvota kalba, pilna 
gražių žodžių, protingų trumpinių. Kalba, kurią suprato tik pakrikšty- 
tieji — tie, kurie sumokėjo, visi tie, kuriuos siuntėme į kursus, kuriems 
pardavinėjome knygas. Bedieviai, sutinkantys parduoti sielą už vady- 
bos kursus, kad galėtų bendrauti su žmonėmis, einančiais pažadėtuoju 
keliu į valdžią. Pradėk nuo įmonės viršaus, jei juos įtikinsi, gausi aukso 
gyslą narių, atskubėsiančių pas tave savo noru. 

— Skamba taip, lyg įkurdamas „Dievo išrinktųjų“ sektą būtum pa- 
siskolinęs tą verslo modelį, - ironiškai tarė Raunas. 

— Šventvagis! - suurzgė Mesmeris. Smarkiai susijaudinęs užsikosė- 
jo, susiėmė šone smarkiai kraujuojančią žaizdą. - „Mesmograma“ žudo 
šeimas. Žudo visas krikščioniškas vertybes su iš anksto nustatytais as- 
menybės tipais, nekrikščioniška darbuotojų indoktrinacija trisdešimt 
septynias su puse valandos per savaitę. Įmonės tapo naujųjų laikų baž- 
nyčiomis, o vadovai - vyskupais. 

Lauke vėl pasigirdo šūviai. Mesmeris griebęs ramentą pakilo. Srū- 
vantis kraujas nudažė vieną klešnę raudonai. 

— Keista, kad vadini tai Velnio darbu, kai pats tą sistemą ir sugal- 
vojai. 

— Prieš Dievą visi mes nusidėjėliai, - lakoniškai atsakė Mesmeris, 
persižegnojęs. - Pripažįstu, pradėjęs dirbti savo tėvo įmonėje greitai 
susiviliojau visomis šitomis konsultantų dėstomomis vadovavimo stra- 
tegijomis, JTI, „Myers-Briggs“, DISC, visa tai mane labai sužavėjo. Dėl 
to sugalvojau savo sąvokas, išgryninau tai, kas buvo parašyta anksčiau, 
kol galiausiai išradau „Mesmogramą“. Kai man pasirodęs Viešpats pa- 
pasakojo, kaip nuo jo nutolau, susigėdau, atsižadėjau visko, ką dariau. 
Bet taip pat man rūpėjo atskleisti tą melą, kurį sukūrė mano pirmtakai. 
Nuversti netikras šventyklas. Tad ėmiausi jas visas tirti... 

— Ir ką gi išsiaiškinai? 

— Nesitikiu, kad suprasi, bet išsiaiškinau, kad pripažintą DISC stra- 
tegiją sugalvojo vyras, anksčiau kūręs tokius tamsuoliškus komiksus 

kaip „Wonder Woman“! O JTI, viena labiausiai paplitusių vadybos 
strategijų, buvo sukurta remiantis Jungo teorijomis, ištvirkusio tipe- 
lio, nesugebėjusio atitraukti rankų nuo moteriškos lyties pacienčių. Jei 
to dar nebūtų gana, JTI strategija kilo iš kitos, vadinamos „Eneagra- 
mos“, sukurtos aferisto Gurdjefo, kuris užsiėmė okultizmu. Toliau tik 
dar blogiau - visas „Myers-Briggs“ fondas, didžiausia vadybos orga- 
nizacija pasaulyje, remiasi amerikiečių namų šeimininkės ir jos duk- 
ters rašliavomis ant virtuvės stalo. Beje, tos šeimininkės vyras, kartu 
su Openheimeriu prisidėjo prie pirmosios atominės bombos sukūrimo, 
pastumdamas žmoniją arčiau Pragaro. Ar dabar supranti, kad visi jie — 
šarlatanai, Šėtono išperos, tokie pat kaip mano tėvas?.. 

— Nuo žemės visą bendruomenę nušluojai vis tiek tu... 

— Viskas, ką padariau, tai tik įrodžiau savo tiesą. 

— Oji yra?.. 

— Kad niekas negali konkuruoti su Šventuoju Raštu. Nes kitaip nei 
viso pasaulio sistemos ar filosofijos, gryną prekę tiekia tik Dievas. 

— Ir kokia gi ta prekė? 

— Amžinybė. Kas ją nugalės? — Mesmeris patenkintas šypsojosi. 

Vienas šūvis pasigirdo ypač arti. Policijos kulkosvaidžio džeržge- 
sys, spėjo Raunas. Kitą akimirką visai šalia šilhmamio pasigirdo parei- 
gūnų komandos. Jakobas Mesmeris giliai atsiduso, atsilošdamas į atra- 
mą. Nebeatrodė, kad dar ketina bėgti. 

— Tavo tėvas. Minėjai jo nudegimą? 

— Ir ką? 

— Jei jis nesusijęs su gaisru Belgijos gatvėje, kaip ta nelaimė įvyko? 
į atviras duris. - Tai nutiko labai seniai. Tose liepsnose turėjom visi 
žūti. Būtume bent išvengę šito jovalo, sėdėtume sau dabar pas Vieš- 
patį. 

Tuomet į šilinamį įžengė juodai apsirengę, kaukėti Greitojo rea- 
gavimo būrio pareigūnai iškeltais kulkosvaidžiais. Tamsoje šoko trys 
plonytės policininkų žibintų šviesos gijos. Šviesai pasiekus Mesmerį ir 
Rauną, pareigūnai pašaukė juos. + 

— Šalin, Šėtone! - suriko Mesmeris ir iškėlęs ramentą nusitaikė į 
pareigūnus. 

Staiga sužvangėjo jų ginklai, kulkų lietus smarkia jėga pervėrė 
Mesmerio veidą ir krūtinę. Virsdamas jis sunkiai klestelėjo ant žemės 
po Rauno kojomis. Po akimirkos iš po sudarkyto jo veido ant plytelių 
išplito tamsi kraujo dėmė. Raunas pasidavė iškėlęs vieną ranką, stebė- 
damas pro Jakobo lūpų kraštą srūvančio kraujo purslus. 

Nakties dangų nušvietė Getsemanės teritorijoje siaučiančių gaisrų 
liepsnos, mėlynos greitosios pagalbos ir gaisrinių mašinų šviesos. Du 
gelbėtojai išnešė Rauną iš šiltnamio ant neštuvų, paramedikai sekė iš 
paskos. Raunas sunkiai kvėpavo pro ant nosies ir burnos uždėtą de- 
guonies kaukę. Jie nešė jį pro degantį pagrindinį pastatą, kur su mil- 
žiniškomis liepsnomis kovojo gaisrininkai. Netoliese žolėje ant pilvų 
gulėjo penki Jakobo Mesmerio sargybiniai, už nugaros dirželiais su- 
veržtomis rankomis, juos saugojo Greitojo reagavimo būrio pareigūnai. 
tyklą gulinčių lavonų. Du pareigūnai baltais chalatais pro pagrindinį 
įėjimą išnešė dar vieną lavonmaišį. Nusiplėšęs deguonies kaukę Rau- 
nas pamėgino atsigręžti į paramedikę. 

— Ar kas nors... išgyveno? 

Stambi apie trisdešimties metų moteris tuoj pat uždėjo kaukę atgal. 

— Negalima... 

— Išgyveno? - neatlyžo Raunas, traukdamas jos ranką. - Ar išgyve- 
no kas nors, po velniais? 

Pritvirtindama kaukę ji žvilgtelėjo ton pusėn. 

— Aš... nežinau, bet situacija nekokia, - ji švelniai spustelėjo jo petį 
nešdama toliau per aikštelę. - Jums pasisekė, dabar reikia pailsėti. Pa- 
mėginkit atsipalaiduoti, viskas bus gerai. 

Jie gabeno neštuvus pro Getsemanės vartus, pro gausybę gelbėtojų 
ir skubančių policininkų. Suvokęs, kad pagalba atvyko pernelyg vėlai, 
Raunas tyliai sukūkčiojo. Nepavyko išvengti katastrofos. Tarp pakelė- 
je stovinčių priblokštų žiūrovų probėgšmais pamatė akmeninį vietos 
policininko veidą. Greitosios pagalbos gelbėtojai prašė smalsuolių pa- 
sitraukti, nutempę neštuvus į lauką netoliese, kur laukė chaki spalvos 
„Merlin“ sraigtasparnis. Su paramedikų pagalba gelbėtojai įkėlė Rau- 
no neštuvus vidun, šalia kitų pacientų. Pakėlęs galvą Raunas apžvelgė 
išgyvenusiuosius. Visi buvo su deguonies kaukėmis, tad sunku buvo 
ką atpažinti, kol tolimame kampe nepastebėjo berniuko išsitaršiusiais 
plaukais. Raunas sugriebė paramedikės rankovę, prisitraukė ją. 

— Ar Kevinas išgyveno? 

— Kas toks? 

— Berniukas, ar tas berniukas gyvas? — jis parodė Kevino pusėn, 
paramedikė atsigręžė. 

Ji linktelėjo. 

— Taip, sako, jis visai neblogai laikosi, šaunus vaikis. Tikrai išsi- 
kapstys. 

Raunas klestelėjo galvą ant pagalvės, užsimerkė, klausydama- 
sis apsukas didinančio sraigtasparnio variklio ūžimo. Po kurio laiko, 
kylant į orą, pajuto supimą. Vėl atsimerkęs pro langą išvydo ryškiai 
liepsnojantį pagrindinį pastatą — tarsi simbolį pragaro, kuriuo tapo 
Getsemanė. Tikėjosi, kad vieta sudegs iki pamatų, o „Dievo išrinktųjų“ 
neliks nė pėdsako. 

Pilve pajuto keistą virpesį, tarsi sraigtasparnis būtų beprarandąs 
aukštį. Spėjo pagalvoti, kad gal krenta, tačiau apsidairęs pamatė, jog 
visas personalas laikosi ramiai. Ir jokių pavojaus signalų nesigirdėjo. 
Pamažu susivokė, kad krenta ne sraigtasparnis, o jis. Vis gilyn ir gilyn 
į begalinę tamsą. 


*XAkk. 


Variklio ūužesį kabinoje persmelkė nenutrūkstamas EKG monitoriaus 
pypsėjimas, paramedikė ir gelbėtojas tuoj pat sužiuro Rauno neštuvų 
pusėn. Jo galva gulėjo įstrižai pagalvės, suglebusi ranka kabėjo pašonė- 
je. Monitoriumi bėgusi sinusoidė pavirto į tiesę. Paramedikė puolė prie 
Rauno. Nuėmusi deguonies kaukę išvydo pamėlusias lūpas. Patikrinu- 
si pulsą nieko neužčiuopė. 

— Junkit defibriliatorių, - sušuko gelbėtojams. 

Radusi žirkles perkirpo Rauno marškinėlius apnuogindama krū- 
tinę. Po jais kyšojo didelis, geltonas vokas, kurį ji nusviedė ant žemės 
šalia neštuvų. Priėję gelbėtojai ant kūno privirtino du defibriliatoriaus 
elektrodus. 

- Šalin, jungiu! — suriko paramedikė. 

Abu paleido Rauną, ji nuspaudė raudoną aparato mygtuką. Gyvy- 
bės ženklų nerodęs kūnas trūktelėjo, tačiau, sprendžiant iš horizonta- 
lios linijos monitoriuje, būklė nepasikeitė. 

— Dar kartą! - sušuko paramedikė. 

Jie pamėgino dar tris kartus, bet nesėkmingai. 

— Kada būsim ligoninėj? 

— Maždaug po šešių minučių, — atsakė gelbėtojas. 

— Šūdas, amžinybė visa, po velniais! Reikia adrenalino. 

Gelbėtojas, iš krepšio ištraukęs vienkartinį švirkštą ir adrenalino 
ampulę, ėmė adata traukti skystą tirpalą. Staiga nuo smarkaus vėjo gū- 
sio sraigtasparnis susiūbavo, jei paramedikė nebūtų sulaikiusi, gelbėto- 
jas viską būtų išmetęs ant grindų. Gavusi švirkštą ji jau norėjo suleisti jį 
Raunui, bet dar vienas vėjo gūsis vėl užsiūbavo sraigtasparnį, ji nedrįso 
rizikuoti. 

— Šūdas! - susierzinusi suriko. 

— Dabar arba niekada, - tarė gelbėtojas. — Kitaip jį prarasim. 

— Žinau, po velniais, bet rizikuoju pataikyt jam į plaučius... 

— Ligoninėj leisimės po dviejų minučių. Laukiam? - jis parodė į 
langą. Horizonte jau blykčiojo leidimosi aikštelės lemputės ant Karališ- 
kosios ligoninės stogo. 

- Jis neturi tiek laiko. Laikyk mane stipriai, — ji apsižergė neštuvus. 
Gelbėtojas suėmė ją, ji nugara įsirėmė į žemas kabinos lubas. Prisimer- 
kusi nusitaikė į Rauno širdies plotą. Staigiu mostu suvarė adatą jam 
į krūtinę, ji įsmigo giliai tarp viršutinių šonkaulių. Iki galo nuspaudė 
stūmoklį, adrenalino tirpalas subėgo į kūną. — O dabar ką? — suriko ji 
gelbėtojui. 
žalia linija. 

— Jokios reakcijos. 

- Šūdas... šūdas... šūdas... 

65. 


„Šėtono šventikas išžudė bendruomene“ 
„Džounstaunas Lolande“ 
„Mirtininkų sektos koncentracijos stovykla“ 


Laikraščių antraščių sąrašas buvo ir ilgas, ir stulbinamas. Žinia apie 
tragediją Danijoje pastarąją savaitę laikėsi pirmuosiuose puslapiuose 
ne tik čia, bet ir visame pasaulyje. Net Eduardo laikraštis „Informacija“, 
paprastai niekinantis bet kokias sensacijas, prisijungė prie visų, skiltis 
po skilties rašęs apie fanatišką sektą ir jos sukeltą tragediją, virtusią 
didžiulėmis masinėmis žudynėmis. Taip įvykį apibūdino Žiniasklaida, 
sugriaudama paskutinį Jakobo Mesmerio planą įtikinti pasaulį, jog tai 
buvo kolektyvinė savižudybė. 

Žuvusiųjų „Dievo išrinktųjų“ iš viso buvo aštuoniasdešimt aštuo- 
ni žmonės, keturiolika nužudyti per susišaudymą su policija, trys žuvo 
policijos šturmą pradėjus sprogimui. Jų kūno dalys rastos išmėtytos 
aplink - įskaitant ir vieno tų vyrų aliumininį kojos protezą. Likusieji 
septyniasdešimt keturi „Dievo išrinktųjų“ nariai mirė išgėrę šventyklo- 
je dalytų nuodų. Tačiau policijos pajėgos nenukentėjo. Nesunkiai su- 
žeisti tik trys Greitojo reagavimo būrio pareigūnai, kurie jau išleisti iš 
ligoninės. 

Išdegusiame sektos sandėlyje rasti laboratorijos likučiai, o šilma- 
myje buvo auginama labai daug nuodingų rūšių grybų. Dauguma — 
klonuoti skirtingų musmirių ir bobausių hibridai. Tačiau teismo chemi- 
kai dar neišsiaiškino, kokiais tiksliai nuodais sektos nariai nunuodyti. 
Manoma, kad tai kažkoks mišinys, nes atlikus aukų skrodimą rasta ci- 
anido, įvairių amatoksinų ir psilocibinų koncentracijos. Anot teisėsau- 
gos, pastaroji medžiaga turi haliucinogeninių savybių, todėl Jakobas 
Mesmeris naudojosi ja manipuliuodamas bendruomene ir pasiųsda- 
mas žmones myriop. Ypač makabrišką radinį policijos specialistai at- 
kasė Getsemanės komposto krūvose - galybę yrančių lavonų. Tai rodė, 
kad „Dievo išrinktieji“ jau kurį laiką naudojo mėžinį kapinėms, neat- 
metant galimybės, jog žudynių bendruomenėje būta ir anksčiau. Šiuo 
metu policijos specialistai komposte ieškojo DNR pėdsakų, siekdami 

nustatyti, kiek tiksliai jame paslėpta palaikų. Tuo metu Maisto kontro- 
lės tarnyba uždraudė prekiauti Getsemanėje augintais pievagrybiais. 
Tai taip išgąsdino vartotojus, kad trys didžiausi prekybos tinklai prane- 
šė apie kritusį ne tik žymų daniškų pievagrybių, bet ir apskritai valgo- 
mųjų grybų pardavimą. Pagrindinis klausimas, į kurį visi ieškojo, bet 
negalėjo rasti atsakymo, kodėl Jakobas Mesmeris nusprendė pasmerkti 
myriop visą bendruomenę. Visi judėjimo vadovybės nariai žuvo, to- 
dėl žiniasklaida spėjo, jog šis klausimas liks atviras. Atsakymą Jakobas 
Mesmeris nusinešė į kapus. 


*ki 


Eduardo stovėjo su ašaromis akyse ir puokšte baltų lelijų glėbyje. Už 
pavadėlio laikė Miofę, apsikabinusi per pečius jį guodė Viktorija. Edu- 
ardo kelis kartus nurijo seiles, mėgindamas nepravirkti. 

— Reikėjo man važiuot su juo, tai taip niekad nebūtų nutikę. 

Priešais stovėjęs Džonsonas pašnairavo jo pusėn. 

— Ir kokio velnio? Tuomet abu čia gulėtumėt. 

— Tuomet nebūtų taip sunku tai išgyventi. Visą gyvenimą save kal- 
tinsiu. 

Viktorija paglostė Eduardo ranką. 

— Nagi, Eduardo, viskas bus gerai. Be to, nepamenu, kad Raunas 
būtų tave kvietęs. Jam labiausiai patiko viską daryt pačiam. 

— Kalbat apie jį taip, lyg būtų miręs, - palingavo galvą Džonsonas. 

Jis žengė žingsnį arčiau ligonio lovos, kurioje snūduriavo Raunas. 
Gulėdamas nukabinėtas elektrodais, žarnelėmis prijungtas prie greta 
stovinčių aparatų, atrodė toks silpnas. Iš didžiosios venos kakle kyšojo 
prie dializės aparato prijungtas kateteris. Džonsonas nugurkė seiles iš- 
vydęs, kaip permatoma žarnele nubėgo kraujas. 

— Neapalpsi čia, ką? - paklausė Viktorija. 

— Žinoma, ne, - Džonsonas skubiai nusuko akis. — Kaip buvęs bok- 
sininkas mačiau daug daugiau kraujo nei šis lašelis, - prunkštelėjo. 

— Turbūt daugiausia tik savo paties, - pasigirdo silpnas Rauno 
balsas. 

— Lozorius prisikėlė iš mirusiųjų, — tarė Viktorija. 

Paleidusi Eduardo priėjo prie galvūgalio. 

Raunas pažvelgė į juos apsiblaususiu žvilgsniu, šyptelėjo. Miofė 
trūktelėjo už pavadžio plėšdamasis prie lovos, tad Eduardo vos nepa- 
metė gėlių. 

— Ramiai! — bet Miofė pasirodė stipresnis už Eduardo ir prasibrovė 
artyn. Raunas silpnai pamojo jam viena ranka. 

Miofė sukriokė keliskart sučepsėjęs, taip parodydamas, kaip smar- 
kiai pasiilgo, o susitikimas - nepaprastai džiuginantis. 

— Kaip tu? — Viktorija prisėdo ant lovos krašto. 

— Geriau, čia manim gerai rūpinasi. 

— Girdėjau, vos kojų nepakratei, - pasakė Džonsonas. 

— Daktarai sako, keletą minučių buvau dingęs. 

— Buvai... buvai miręs? — Eduardo atvipo žandikaulis. 

— Panašu, labai trumpai. 

— Madre mia"... Kaip jauteisi? 

Džonsonas dėbtelėjo jo pusėn. 

— Iš kur jam, po velnių, žinot, gi sako, kad miręs buvo? 

— Na taip, bet ar ką matei? Šviesą? Kitą pasaulį? 

— Visai nukvako ispaniūkštis, - palingavo galvą Džonsonas. 

Eduardo įsižeidęs atsigręžė. 

— Džonsonai, yra daug istorijų apie žmones, kuriems buvo konsta- 
tuota mirtis, o grįžę į gyvenimą jie pasakojo, kaip palikę kūną pažvelgė 
į save. 

— Nieko aš nemačiau, nei savęs, nei ko kito. Paskutinis dalykas, 
kurį prisimenu, kad išskridau sraigtasparniu. Kai pabudau, gulėjau 
prijungtas prie visų šitų nesąmonių. 

— Ką sako daktarai? - paklausė Džonsonas. 

— Kad man pasisekė. Panašu, kad nuodai, kuriuos man sugirdė Ja- 
kobas, buvo kitokie nei bendruomenės nariams nuodyti. Manau, tokių 
pat gavo Benjaminas. Pasak gydytojų, nuodingas musmirių ir glotnia- 
galvių kokteilis. 

— Bjauru. Kokios... kokios prognozės? 

— Gyvensiu. 


si O Dieve. (Isp.) 

Džonsonas linktelėjo. 

— Tai svarbiausia. Kai tik išeisi, pastatysiu alaus. 

— Pigiai atsieis. 

— Kodėl? 

— Gydytojas sako, net nuo vieno bokalo galiu atsidurt kapinėse. 
Smarkiai pažeistos kepenys. Ir inkstai. Net pasibaigus dializei reikės 
saugotis. 

— Prakeiktas maricon' tas Jakobas, tesudega pragare, - tarė Eduardo. 

Džonsonas apžiūrėjo ant stalelio stovinčias stiklines su tabletėmis, 
vieną paėmė. Pasukiojo rankoje skaitydamas etiketę. 

— Nitroglicerinas, žiūrėk, kad neišskristum pro langą. 

— Tai tau ir su širdim negerai? —- paklausė Viktorija. 

— Tik jei pamirštu šitų išgerti. 

Visiems pamažu suvokus, kokia rimta Rauno būklė, palatoje įsivy- 
ravo slegianti tyla. 

— Ar žinai, kodėl jis taip pasielgė? Nužudė visus tuos žmones ir 
pats žuvo? — paklausė Viktorija, akivaizdžiai mėgindama pakeisti temą. 

— Nes jis psichopatas, - sušuko Džonsonas. 

— Labai gali būt, - pritarė Raunas. - Man atrodo, Jakobas neturėjo 
kito pasirinkimo. Kankinystė buvo geriausia išeitis. 

— O kaip ta sutartis, kurią turėjai perduot, ar skaitei, kas ten para- 
šyta? — paklausė Eduardo. 

— Ne, - pamelavo Raunas ir užsimerkė. Apsvaigo nuo dializės, o 
gal nuo leidžiamų vaistų. Miegui nugalėjus jis nugrimzdo į tamsą. 


3 Pederastas. (Isp.) 

66. 


Po kelių dienų budinti seselė pranešė Raunui, kad pas jį atvyko du po- 
licijos pareigūnai. Jis tikėjosi, gal Mikelis bus atėjęs aplankyti, tačiau jie 
pasirodė esą iš kriminalinės policijos, paskirti tirti „Dievo išrinktųjų“ 
žudynių. Raunas jų iš anksčiau nepažinojo, o jie akivaizdžiai pasisten- 
gė sužinoti apie jį kuo daugiau. Elgėsi draugiškai, kalbėjo su juo kaip 
su kolega. Pagyrė už pastangas, sakė, jog reikia turėt kiaušius prade- 
dant tokį sprogimą. 

Raunas stengėsi kiek įmanydamas išsamiau atsakinėti į jų klau- 
simus, daugiausia apie įvykius prieš prasidedant žudynėms. Jiems 
labiausiai rūpėjo kuo nuodugniau išsiaiškinti, kas vyko iki žudynių, 
kad už jas atsakingiems asmenims būtų galima pateikti kuo svaresnių 
kaltinimų. Tai yra — tai nedidelei grupelei šturmą išgyvenusiųjų Jakobo 
sargybinių, kuriuos sulaikė policija. 

— Kiek išgyveno, be sargybinių? — paklausė Raunas užsibaigus liu- 
dininko apklausai. 

— Tik aštuoni suaugę ir šeši vaikai, — atsakė vyresnysis pareigū- 
nas vardu Gregersas, plikas kaip kiaušinis. - Už nuopelnus greičiausiai 
gausi medalį, - jis nusišluostė nuo kaktos prakaitą. 

— Nereikia man jokio medalio. Tik tikiuosi, kad po šios bylos pasi- 
keis procedūra ir kitąkart policija reaguos greičiau. 

Gregersas linktelėjo, susikišo rankas į džinsų kišenes. 

— Jau artėjam prie pabaigos, Nilsai? — pažvelgė į kolegą, sėdintį 
šalia durų. 

Nilsas linktelėjo, rodės, alpdamas nuo šilumos vienvietėje Rauno 
palatoje. 

— Paskutinis klausimas. 

— Žinoma, — tarė Raunas. 

— Ką ten veikei? 

— Jau paaiškinau, bet smagu, kad kartoji klausimą, — ironizuoda- 
mas atsakė Raunas. — Turėjau susitikti su Jakobu Mesmeriu kliento pra- 
šymu. 

— Taip taip, tiek tai supratau, bet kodėl? 

— Tai konfidencialu, kliento pavardė taip pat - kol dar nespėjai pa- 
klaust. 

— Raunai, pagelbėk mums bent šiek tiek, juk mes toj pačioj pusėj, — 
įsiterpė Gregersas. 

Raunas nieko neatsakė. Gregersas apsidairė palatoje, pilnoje Rau- 
no draugų ir pažįstamų atneštų puokščių su linkėjimais pasveikti. 

— Spėju, dirbai Jakobo Mesmerio tėvui - Ferdinandui Mesmeriui. 
Jis tave ten ir pasiuntė. 

— Gal tiesiog palinksėk? Tai daugiau neklausinėsim - pridūrė Nilsas. 

— Galit klaust, kiek norit, atsakymas bus tas pats. 

— Kodėl jį gini? Ar jis kaip nors su tuo susijęs? 

— Kas toks? 

— Pats žinai. Kodėl Jakobas Mesmeris pradėjo žudynes kaip tik 
tada, kai pasirodei tu? 

— Nori pasakyt, čia mano kaltė? —- Raunas prunkštelėjo. 

— Ne, bet galbūt tavo kliento? — patikslino Nilsas. — Ferdinando 
Mesmerio? 

— Nepažįstu nieko tokia pavarde, - Raunas nenuleido akių. - Jei 
norit žinot, tai pažinojau Getsemanėje gyvenusį Benjaminą Klauseną, 
turėjom bendrą pažįstamą. 

— Advokatą Lomaną? Tą, kuriam abu dirbot? 

Raunas gūžtelėjo, pagalvojęs, kad jie tikrai gerai išnagrinėję bylą. 

— Tuomet galim su juo pašnekėt? 

— Galit, - atsakė Raunas. 

Dėl jo galėjo eit ir pas Lomaną, vis tiek nieko daugiau nei ilgą po- 
pietę tvankioj jo kontoroj nepeš. 

— Tai daugiau neturi ką pridurti? 

— Tik tiek, kad mano klientas ir aš buvom susirūpinę dėl psichinės 
Benjamino sveikatos. 

— Ar Benjamino savižudybė kaip nors susijusi su tuo, kas įvyko 
vėliau? 

— Neįsivaizduoju, aš ne psichologas. 

— Kokį įspūdį tau paliko Jakobas Mesmeris? 

— Įspūdį? Vyrukas buvo nukvakęs. 

— Ką reiškia „nukvakęs“? — paklausė Gregersas. 

— Suskaičiuok jo aukas ir suprasi, ką turiu omeny. 

Pareigūnai, palinkėję sveikatos, išėjo pro praviras duris. Kai Rau- 
nas įsitikino, kad jų tikrai nebėra, sunkiai pasisuko į stalelį po dializės 
aparatu. Atidaręs stalčių pasirausė šūsnyje „Linkiu pasveikti“ atvirukų 
ir išgyvenusiųjų bendruomenės narių artimųjų padėkos laiškų, svar- 
biausias čia - Kevino pieštas sraigtasparnis, kuriuo abu skrido. Žino- 
jo, kad Kevinas dabar gyvena globėjų šeimoje Fiune. Kai Rauną išleis, 
nusiųs jam ką nors, nors nežinojo, ką padovanoti ką tik motiną prara- 
dusiam berniukui. Gal sraigtasparnį ar kokį kitą žaislą? Ką nors, kas 
nukreiptų mintis. Galiausiai pirštais pasiekė stalčiaus dugną, kur buvo 
paslėpęs geltonąjį Ferdinando Mesmerio voką. 

Kai pareigūnai šillnamyje patvirtino Rauno tapatybę ir iškvietė 
gelbėtojus, Raunas sukaupė paskutines jėgas stengdamasis iškasti iš po 
žemių voką ir jį pasiimti. Ligoninėje ne kartą perskaitė sutartį ir suži- 
nojo, kad ji būtų užtikrinusi Jakobui Mesmeriui įspūdingą sumą, jei 
tik tas būtų pasirašęs. Apie dvidešimt milijonų svarių priežasčių atsi- 
sakyti teisių į „Mesmogramą“. O jei to nebūtų pakakę jam perkalbėti, 
Ferdinandas Mesmeris prisegė ir seną dokumentą. Seniai rašytą laišką, 
kurio turinio Raunas nesuprato, bet įvertino kaip pagalbinę priemonę 
spaudžiant Jakobą. Tas spaudimas galbūt ir sukėlė žudynes. 

67. 


Ligoninėje gulėjo trisdešimt tris dienas. Kai galiausiai grįžo į Kris- 
tianshauną, su palengvėjimu džiaugėsi galėdamas vėl užuosti jūros ir 
kavinių kepinių kvapą, klausytis eismo ūžesio, šūkaujančių praeivių. 
Daugumai tai atrodytų paprasčiausias triukšmas, tačiau Raunas tik 
taip jautėsi saugus. Tarsi namo grįžęs jūreivis, vis dar jaučiantis siū- 
bavimą po ilgos kelionės jūra, kabindamasis už visko, kas pažįstama 
išsiilgtoje gimtojoje Žemėje. 

Iš ligoninės pasiėmė tik krūvą vaistų, Kevino piešinį ir Ferdinando 
Mesmerio voką. Kevinui nupirko didžiausią, kokią tik rado, gaisrinę 
mašiną, kurią išsiuntė jam kartu su laišku, dėkodamas už viską, lin- 
kėdamas visko, kas geriausia. Raudonas žaislinis automobilis priminė 
senąjį Viktorijos „Volvo“, Rauną graužė sąžinė. Ypač dėl to, kad ji su- 
gebėjo nepaklausti apie mašiną, - Raunas žinojo, jog Viktorija kasdien 
jos ilgisi. Apskambinęs pažįstamus policijoje išsiaiškino, kad automo- 
bilis vis dar stovi Vakarų Zelandijos policijoje kartu su dviem Jakobo 
Mesmerio „Audi“, kurias tyrė specialistai. Jie jam pažadėjo paspartinti 
procesą, o kai tik baigs, išsiųsti „Volvo“ į Kristianshauną. 

— Reikia tau dar vaisių nupirkt, - pasakė Eduardo, stumdamas pro- 
duktų pilną vežimėlį. - Kokius labiausiai mėgsti? — jo žvilgsnis lakstė 
po vaisių lentynas. 

— Nekenčiu vaisių, — į vežimėlio kraštą pasirėmęs Raunas gaudė 
orą. - Ką aš, po velniais, darysiu su tiek maisto? 

Eduardo jau krovė į maišelį įvairiausius kruopščiai atrinktus vai- 
sius. 

— Raunai, privalėsi taisyklingai maitintis. Iš ligoninės gavau visą 
sąrašą mitybos patarimų, - pridūrė. 

— Nuo kada mes gyvenam kartu? 

Eduardo užrišo maišelį, įmetė jį į vežimėlį. 

— Raunai, aš rimtai, laikas tau pradėt rimtai žiūrėt į sveikatą. 

— Ašir Žiūriu, bet į mano dvylikos litrų šaldytuvą viskas netilps. 

— Tai į mano kažkiek sudėsim, — Eduardo nustūmė vežimėlį to- 
lyn. — Skaičiau, kad sėlenų traškučiai gerina virškinimą, — pasakė jis, 
sukdamas link bakalėjos skyriaus. 

— Ne, ačiū, dabar kaip niekad gerai tuštinuos. 

Netrukus Raunas su Eduardo išėjo iš „Brugsen“ parduotuvės Kris- 
tianshauno aikštėje. Raunui nebuvo sunku spėti paskui tris pilnus mai- 
šus tempiantį Eduardo. Rytinė saulė kybojo aukštai, aikštėje jau virė 
gyvenimas. Visi suoliukai buvo nusėsti žmonių, o netoliese zujo sku- 
bantieji į metro. 

— Labas, - prieš Rauną išdygo plačiai besišypsanti jauna mergina. 
Ji mūvėjo nukirptais džinsiniais šortais, vilkėjo oranžiniais marškinė- 
liais. - Imk, - įkišo jam ryškiaspalvę brošiūrą. 

— A, ačiū, - suglumęs padėkojo Raunas. 

Viena ranka ji perbraukė išsitaršiusius, neklusniai į visas puses sty- 
rančius plaukus. 

— Mes esame nedidelė sąjunga, vadinamės „Šviesos vaikais“. Jei 
norėtum pamedituoti ar nemokamai pavalgyti, užeik į mūsų centrą Bo- 
cmanų alėjoje. Nieko nekainuoja. 

Raunas linktelėjo, įsikišęs aplanką į kišenę. 

— Tikiuos, greit pasimatysim. Būk palaimintas! 

Nieko neatsakęs nulydėjo akimis merginą, kuri prisijungė prie 
brošiūras dalijančių žmonių būrelio. Nemažai jų choru giedojo, o basa- 
kojis ilgaplaukis jaunuolis, prisėdęs ant akmens, grojo gitara. 

— Manai, visada taip viskas prasideda - nuo giesmių, šokių, bendro 
amžinos laimės troškimo? - paklausė Eduardo. 

Raunas gūžtelėjo. 

- Šiaip ar taip mačiau, kuo tai gali baigtis. Einam. 

Per aikštę jie nužingsniavo toliau - į Aukštutinę Kanalo gatvę. 

— Arjis galiausiai pasirašė? — paklausė Eduardo. 

— Ką turi omeny? 

— Na, tą sutartį? 

— Kodėl klausi? 

— Šiaip sau. „Ritzau“ agentūra išplatino pranešimą spaudai, kad 
„Mesmer Resources“, kaip ir numatyta, jungsis su SIALA. Jau svarsto- 
ma teikti pirminį viešą siūlymą, kai tik įvyks susijungimas. 

— Aš tikrai nesiruošiu pirkt jų akcijų, — atšovė Raunas. 

— Jos ilgainiui gali būt šio to vertos, —- pajuokavo Eduardo, smar- 
kiau sugriebęs pirkinių maišus. — Spėju, nepaisant to, ar Jakobas spė- 

jo pasirašyt, ar ne, jam mirus visos teisės ir taip atitektų Ferdinandui 
Mesmeriui, kitaip juk nebūtų galėjęs jungtis? 

— Nieko apie tai nežinau. Kurlink suki? 

— Niekur, tik šneku. 

— Tai laikas pertrauką padaryt. 

— Atsiprašau, jei pasakiau kažką, kas... 

Raunas numojo ranka. 

— Pamiršk. Aš pavargęs... ir tiek, sorry. 

Į „Bjanką“ grįžo tylėdami, ant denio jau laukė Miofė. Raunas žino- 
jo, kad Ferdinandas Mesmeris juo pasinaudojo, žaidė tarsi su pėstinin- 
ku, bet dar negalėjo suvokti kaip, ir tai vis labiau ir labiau nedavė jam 
ramybės. 

68. 


Kartu su Miofe sėdėjo vairinėje žiūrėdamas į tamsų kanalu plaukianti 
vandenį. Laikrodis rodė dešimt, nors saulė ir buvo nusileidus, oras vis 
dar laikėsi šiltas. Eduardo kiek anksčiau paruošė prabangią vakarienę, 
tačiau jis neturėjo apetito. Draugas ketino atšaukti sutartą pasimatymą, 
kad galėtų juo pasirūpinti, bet Raunas primygtinai prašė vis tiek eiti. 
Eduardo sutiko tik labai nenoromis. Nors ir vertino Eduardo rūpestį, 
visa Ši situacija ėmė jį varginti. Negalėjo sulaukti, kada jų santykiai vėl 
grįš į senas vėžes, alų pakeitęs „Earl Grey“ arbata jautė, kad greičiau- 
siai niekad nebebus taip, kaip anksčiau. 

— Sužeistasis karys grįžo namo. 

Jis grįžtelėjo, sveikindamasis su prieplaukoje stovinčia Katrine. 
Miofė tik nepatenkintas suurzgė. 

— Ko nelipi ant denio? 

Jai įžengus į vairinę laivas ėmė švelniai suptis. Miofė nusliūkino 
prie jos. Išsitraukusi iš kišenės Katrinė sušėrė jam skanėstą. Atrodė, tar- 
si skanėstas pažadino šuns ilgesį, prieš grįždamas į savo krepšį prie 
kajutės durų Miofė net leidosi pakasomas už ausies. 

— Atėjai aplankyt ligonio? 

Ji prisėdo ant kėdės priešais. 

— Atsiprašau, nespėjau aplankyt tavęs ligoninėj. 

— Nieko tokio. Gavau gėlių... nuo Ferdinando Mesmerio. 

— Jis perduoda linkėjimų. Yra dėkingas už viską, ką padarei. 

— Nejaugi. Girdėjau, susijungimas įvyko? 

— Jau nedaug trūksta, taip. O dėkoja jis už tai, kad išgelbėjai tiek 
žmonių. 

- Šit kaip. O tokie dalykai jį jaudina? — skeptiškai dėbtelėjo jos pusėn. 

— Jis šiaip geras... giliai viduje. 

Raunas linktelėjo. 

— Galiu pasiūlyt tik arbatos, tai... 

— Ne, ačiū, — ji papurtė galvą, atsilošusi iš vidinės striukės kišenės 
išsitraukė voką ir ištiesė jam. — Dar nesumokėjome už likusią darbo 
dalį. 

— O aš neturėčiau prieš tai atsiųsti sąskaitos? 

— Čia šiek tiek daugiau, nei apskaičiuotum iš čekių, - jos žodžiai 
dvelkė ironija. 

Raunas paėmė voką, žvilgtelėjo vidun. Nė neskaičiuodamas matė, 
kad gavo tikrai nemenką sumelę. 

— Dėl tiek daug nesitarėm, kodėl? 

— Užduotis išsiplėtė labiau nei planavome, be to, dar ir asmeninės 
išlaidos. 

— Tai čia už skausmą ir kančias? 

— Turbūt nelinksma buvo viskas, ką patyrei... 

Jis padėjo voką į šalį ant denio. 

— Tai daugiau nieko neturiu padaryt? 

Ji pažvelgė į kanalą. 

— Policija tave greičiausiai jau apklausė? 

— Taip, šnektelėjom, o ką? 

— Ar sakei, kodėl buvai Getsemanėje? 

— Nieko, kas būtų susiję su Ferdinandu Mesmeriu. Jis gali būt 
ramus. 

— Ačiu. Jis vertina diskretiškus žmones. 

— Tiek ir pats supratau. 

— Dar kai kas ne į temą... - ji atsigręžė jo pusėn. 

— „sutartis, apie ją atėjai paklaust? 

Ji linktelėjo. 

— Ar apskritai turėjai progą ją įteikti? 

— Ar neakivaizdu? - įsmeigė žvilgsnį į ją norėdamas suvokti re- 
akciją. 

Ji tik lengvai papurtė galvą. 

— Ne, nemanau. 

— Jakobas sutartį gavo. 

— Ar žinai, kas su ja nutiko? 

— Neįsivaizduoju. Ji arba policijoje, arba kur nors Getsemanės griu- 
vėsiuose. 

Ji linktelėjo, nudelbusi akis į grindlentes. 

— Bet koks dabar skirtumas? Susijungimas juk vis tiek įvyks? 

- Žinoma, - linktelėjo ji. — Čia labiau dėl konfidencialumo. Nenorėtu- 
me, kad į viešumą staiga iškiltų slapti dokumentai. 

— Ar Žinai, kas tame voke buvo? 

— Ne, otu? -ji nusišypsojo, bet žvilgsniu ieškojo įrodymų. 

Jis papurtė galvą. 

— Kaip ir nebuvo laiko, - pamelavo. 

Sprendžiant iš šypsenos, ji patikėjo. Katrinė pakilo nuo kėdės, jis 
sunkiai nusekė įkandin. 

— Ketvirtadienį „MESMER 6: SIALA“ atidarymo šventė. Esi kvie- 
čiamas. 

— Ačiū, nemanau, kad yra ką švęsti. 

Ji gūžtelėjo. 

— Saugok save, Raunai. 

— Tu irgi. 

Katrinė palinko į priekį, pabučiavo jį. Jos lūpos buvo kietos, šaltos, 
tačiau vis tiek jį kažkodėl sujaudino. Jis atsakė į jos bučinį. Po kelių 
minučių jie stovėjo apsikabinę, vis smarkiau bučiuodamiesi. Galiausiai 
Katrinė išsilaisvino, Raunas susiėmė įkaitusias lūpas. 

— Gal aš verčiau eisiu, — tarė ji. 

— Kodėl? O tu nepanaši į tokią, kuri staiga pasigaili, ką pradėjusi. 

Ji nusišypsojo. 

— Tai turbūt blogiausias komplimentas, kokį esu gavusi, - ji švel- 
niai bakstelėjo jam į pilvą. - Bet dabar tiesiog nenoriu tavęs kankinti. 
Tu juk vis dar sergi. 

— Ne taip smarkiai sergu, — pasitapšnojęs kišenę išėmė keletą table- 
čių lapelių. - Jei jau bus visai blogai, turiu ir nitroglicerino, ir EPO. 

— Okei, čia turbūt blogiausias kabinimo būdas, kokį man tik teko 
girdėt, — ji pirmąkart nuoširdžiai nusijuokė. 

Pro praviras kajutės duris Raunas įsitraukė ją į miegamąjį laivo 
priekyje. 

Buvo gera justi šiltą jos odą, mylintis klausytis jos alpėjimo, ragauti 
jos lūpas, tarpukojį, jausti jos pulsą, judančius raumenis, tarp jų srū- 
vantį prakaitą, liesti jos kūno linkius, atsiduoti audringam orgazmui. 
„Trykštu gyvenimu“, - murmėjo jai į plaukus, nė pats nesuprasdamas 
žodžių, tik suvokdamas, kad kažką sako. Paskui gulėjo susiglaudę, jis 
juto, kaip jos kvėpavimas kutena kaklo šoną, kur buvo įstatytas katete- 
ris. Jis klausėsi laivą laikančio lyno girgždesio. Prispaudęs ją smarkiau 

prie savęs užmigo. Pabudus buvo tamsu. Gulėjo vienas lovoje, girdėjo 
ją krebždant kažkur kajutėje. Matė jos siluetą, kaip rausia jo daiktus, 
bet nieko nedarė, nes tai jo nenustebino, viskas puikiai atitiko jos cha- 
rakterį: smalsų, įtarų, nuolat budrų. Ir žinojo, jog ji neras, ko ieško. Po 
kurio laiko pasidavė ir išsėlino laukan. Būtų mielai su ja pasišneku- 
čiavęs, būtų norėjęs sužinoti, iš kur ji. Kur anksčiau dirbo, ką patyrė. 
Kita vertus, neatrodė, jog kuris nors iš jų norėjo dalytis praeitimi. Jų 
santykiai ar ryšys apsiribojo „čia ir dabar“, greičiausiai pasibaigiantis 
čia. Ir to pakako. 


Kitą rytą dulksna padengė laivo denį tarsi rasa. Apsivyniojęs antklode 
Raunas vaikštinėjo po denį, gėrė arbatą, valgė pusryčius. Kaimyniniai 
do kečo kajutės duris, pagalvojo, kad greičiausiai jis liko nakvoti pas 
merginą. Vieną iš tų daugelio, kurias Raunui teko matyti per visus jų 
draugystės metus. Kaskart taip pat įsimylėjęs, kaskart įsitikinęs, kad 
šįkart tikrai sutiko tą vienintelę. Ir tai būdavo tiesa iki tol, kol pasirody- 
davo nauja, nutempdavusi jį tolyn. Apsigręžęs nuėjo prie šuns gulto, 
kur miegojo Miofė. Švelniai paglosčius galvą šuo suurzgė. Įkišo ranką 
po jo kilimėliu ir ištraukė geltoną voką. Ketino dar kartą perskaityti — 
ne sutartį, bet prie jos prisegtą laišką. Atsisveikinimo laišką. 

69. 


Raunas atsuko kėdę prieplaukos pusėn, kad koks nelauktas svečias ne- 
užkluptų jo skaitančio. Prie laiško nebuvo jokių komentarų, jis buvo 
tiesiog prisegtas kaip priedas. Dėl to atrodė tarsi paslaptingas jo turi- 
nys būtų savaime suprantama Žinutė sūnui nuo tėvo. Raunas apžiūrėjo 
pageltusį popierių. Sprendžiant iš kokybės ir atspurusių kraštų lapas 
greičiausiai buvo išplėštas iš pigios užrašinės. Pats laiškas parašytas 
kruopščiai, bet be datos ir parašo: 


Nebenoriu daugiau atidėlioti. 
Mūsų fiasko kartojas kas dieną. Mūsų gyvenimas. Mūsų pasaulis. Mūsų pasirinki- 
mas. Mano pasirinkimas. Beviltiškas, žlugti pasmerktas konstruktas. Dabar ir per 


amžius. 
Mano pasmerktas pražūčiai. 


Kitos išeities nėra, tik atpirkimas liepsnose. Dar vieno niekad dienos šviesos neturė- 


jusio išvysti projekto pabaiga. 


Jau pirmąkart perskaičius laišką Raunui įstrigo trečia nuo pabaigos 
eilutė. Tikrai dėl to, kad kaskart prieš akis iškildavo nudegusi Ferdi- 
nando Mesmerio ranka, bet ir dėl to, kad Jakobas pats paminėjo tėvo 
randą. Dėl to manė, jog prieš pat mirtį Jakobas norėjo papasakoti jam 
ilgai saugotą šeimos paslaptį. Kažką iš savo vaikystės ir kam sutrukdė 
policijos šūvių salvės. Apie Jakobo jaunystę žinojo tik šiek tiek, ir tik 
iš abejotinų Ferdinando Mesmerio pasakojimų. Be to, Raunas girdėjo 
tik kunigo, mokiusio Jakobą Biblijos mokykloje, nuomonę. O jis Jakobą 
apibūdino kaip empatišką, gabų, visuomet skubėjusį pagelbėti daug 
jaunesniems klasės draugams. 

Laiške nebuvo nieko, kas tiesiogiai ar netiesiogiai galėtų atsakyti 
į klausimą, kodėl Jakobas taip pasielgė. Tačiau Raunas vis tiek neabe- 
jojo, kad tai - grasinimas, turėjęs priverst Jakobą pasirašyti sutartį. La- 
biausiai Raunui nedavė ramybės klausimas, ar Ferdinandas Mesmeris 
netiesiogiai paskatino Jakobą masinėms žudynėms? Ar tėvas iš anksto 

žinojo, ko trūksta pastūmėti ir taip sutrikusią sūnaus sielą? Jei taip, byla 
toli gražu nebaigta — reikėjo suvokti tikrąją laiško prasmę. Dėl to jis 
dar kartą perskaitė: „Mano pasmerktas pražūčiai.“ Jausmas jam buvo 
pažįstamas, bet tai negelbėjo. Jautėsi siaubingai pavargęs, pamanė, kad 
jam galbūt nelemta to išsiaiškinti. 

Atėjo laikas išgerti dar vieną dozę vaistų. 

70. 


— Po velniais, na ir gera tave matyt, Raunai, - jau trečią kartą pa- 
kartojo Mikelis per tas penkiolika minučių, kurias jie prasėdėjo lauko 
kavinėje Halmo aikštėje. 

Greičiausiai taip mėgindamas prisipažinti, kad jaučiasi kaltas ne- 
aplankęs jo ligoninėje. Paskambino jam vakar klausdamas, ar gali su- 
sitikti. Telefonu kalbėjo rimtai, tad Raunas naiviai tikėjosi, jog susitiki- 
mas bus kaip nors susijęs su Kaminskio ir Evos byla, tačiau iki dabar 
Mikelis nieko apie tai neužsiminė. 
latę, tada į Rauno užsisakytą vandenį. 

— Nebegeri alaus? 

Raunas linktelėjo. 

— Naujas stilius? 

— Taigi, - nesileisdamas į kalbas atsakė Raunas. 

— Senais laikais aktyvesni buvom... — Mikelis pakėlė stiklinę kaip 
linkėdamas į sveikatą ir gurkštelėjęs pastatė ant stalo. - Neblogą pasi- 
rodymą surengei Lolande, nuovadoje tik apie tai ir šneka, - mostelėjo į 
pastatą už poros žingsnių. 

Raunas gūžtelėjo. 

— Aštuoniasdešimt aštuoni Žuvę, galėjo ir geriau baigtis. 

— Verčiau skaičiuotum tuos, kuriuos išgelbėjai, ar tuos tris, kuriuos 
nusinešė sprogimo banga. Tikrai išgelbėjai kelis Greitojo reagavimo 
būrio kolegas. 

Raunas linktelėjo, atsigėrė vandens. 

- Inspektorius perduoda linkėjimų. Žinai, nori įteikt tau apdova- 
nojimą fotografuojant žurnalistams. 

— Ar dėl to ir norėjai susitikt? 

— Aišku, kad ne, po velniais. Praeidamas paminėjo. Aš jam — ne 
pasiuntinukas. 

— Nuo kada? - Raunas mirktelėjo. —- O tu kaip? Jau dirbi visu etatu? 

Mikelis linktelėjo. 

— Tai aišku. Vėl su Melbiu siaubiam gatves. Dabar ne narkotikų, o 
ginklų ieškom. Vadovybė nepatenkinta tuo, kas dedas, daug banditų 
šaudosi. 

— O tavo šautinė žaizda? 

— Kartais jaučiu tempimą, - susiėmęs petį atsargiai pajudino ran- 
ką. - Tarsi sausgyslės nenorėtų tinkamai suaugti. 

— O kas su Kaminskiu? 

Vien išgirdus pavardę Mikeliui ėmė trūkčioti akis. 

— O kas? 

— Kaip jo byla einas? 

— Nori pasakyt, bylos. Eilė norinčiųjų jį apklausti nesumažėjo. O 

— Kokias? 

Mikelis apsidairė, norėdamas įsitikinti, kad nesiklauso lankytojai 
prie kaimyninių staliukų. Tada nuleido balsą: 

— Tas vyras — visiškas psichas. Pirmiausia užpuolė jam paskir- 
tą advokatą, suvarė vargšeliui tušinuką į akį. Nuo tada jo apklausos 
vyksta su griežta apsauga, o Kaminskis sėdi surakintomis rankomis ir 
kojomis. Paskutinis dalykas, kurį girdėjau, kad gabenamas iš kameros 
į tardymo patalpas policijos komisariate ėmė priešintis ir nukando vie- 
nam kalėjimo pareigūnų didžiąją dalį ausies. Tad dabar pas jį eina tik 
su riaušių malšinimo įranga i7 ausų apsaugomis. 

— Pareigūno vietoj būčiau iškūlęs jam dantis, - atšovė Raunas. 

— Dėl to tavęs ir pasiilgom, — Mikelis atsilošė. 

— Tikėjausi naujienų apie Evos bylą. 

— Žinau. Dar ir dėl to tau paskambinau. 

— Klok. 

— Man galiausiai pavyko prieit prie konfiskuotų vogtų daiktų, ras- 
tų per Kaminskio kratą. Didžioji dalis jų Karališkojoje policijoje, viskas 
nuo elektronikos iki papuošalų, - jis žvilgtelėjo į rankinį laikrodį. - Pa- 
galvojau, gal norėtum nuvažiuot apžiūrėt? 

Raunas sutrikęs linktelėjo. 

— Maniau, apsidžiaugsi? 

— Žinoma, Mikeli, vertinu tavo pagalbą, visai ne dėl to aš čia, bet 
kokia tikimybė, kad rasim ten daugiau nei prieš trejus metus pavogtus 
daiktus? 

Mikelis skėstelėjo rankomis. 


'“ 


— Minimali, bet tikimybė visgi yra. 

— Okei, važiuojam tada, - Raunas sumokėjo už gėrimus, abu kartu 
nuėjo prie Mikelio civilinio patrulio automobilio, juodo golfo, stovėju- 
sio priešais Centrinės nuovados įėjimą. 


Mikelis nukūrė Halmo aikštės grindinio akmenimis, net padangos 
cypė. Raunui tai priminė senus laikus, kai patruliuodavo drauge. Mi- 
kelis visada važinėdavo kaip išprotėjęs, nesvarbu, ar gaudavo skubų 
iškvietimą, ar ne, tad panašu, niekas nepasikeitė. Jie nuvažiavo Tietge- 
no gatve, toliau Bernstofo gatve, priešais sankryžą Mikelis nuspaudė 
stabdžius. Raunas pašnairavo į galingai stūksantį policijos komisariatą 
su žymiaisiais skliautais. 

— Tai Kaminskis ten viršuj sėdi? 

— Jo, - Mikelis linktelėjo. 

Taip arti ir tuo pat metu taip toli, pagalvojo Raunas, bet nieko ne- 
pasakė. 

Mikelis nuspaudė akseleratorių, įsuko į sankryžą. Jie nuvažiavo 
Mičelio gatve, kur juos pro grotuotus vartus įleido į Karališkosios po- 
licijos teritoriją. Prariedėjo atvirus garažo vartus iki kelio pabaigos, ten 
stovėjo trys dideli krovininiai konteineriai. Senyvas, žilstelėjęs pareigū- 
nas laužė nuo trečiojo plombą. 

— Kodėl juos čia laiko? — paklausė Raunas. 

Mikelis papurtė galvą. 

— Geras klausimas. Spėju, visa tai — dalis paslapties šydo, dengian- 
čio Kaminskio bylą, nes apie ją nerašoma žiniasklaidoje. 

— Turbūt nelengva buvo prieiti? 

— Mėlynmarškiniai juk padeda vieni kitiems, ar ne? 

Išlipę iš automobilio pasisveikino su pareigūnu. Jis įspėjo juos pa- 
siskubinti, nes konteinerius reikės vėl užplombuoti, kol kas nors iš va- 
dovybės nepastebėjo, ką jie čia veikia. 

Raunas pasižiūrėjo į pirmąjį konteinerį, kur stovėjo eilė „B8rO“ 
plokščiaekranių televizorių su brangia „Bose“ ir kitų prabangių ženklų 
garso aparatūra. 

— Na, pažiūrim? — paklausė Mikelis. 

Raunas papurtė galvą. 

— Įsilaužėlis nelietė mūsų senojo televizoriaus ir aparatūros, tad 
neverta tarp šitų ieškoti. 

Raunas patraukė prie kito konteinerio, jame įrengtose lentynose 
eilėmis buvo sustatytos dėžės mobiliųjų telefonų ir planšetinių kom- 
piuterių. Apatinėse gulėjo krūvos nešiojamųjų kompiuterių, Raunas 
pritūpė apžiūrėti juos atidžiau. Eva turėjo juodą IBM, kažkokį „think“, 
įsigudrinusi išgraviruoti advokatų kontoros pavadinimą ant dangtelio. 
Be to, prie jutiklinės dalies buvo užklijuotas „Riešutėlių“ komikso lip- 
dukas. - „Aš dar ir šuns noriu“, - apsigindavo ji, kai jis šaipydavosi, jog 
advokatei lipdukai ant kompiuterio nedera. Po kelių minučių peržiū- 
rėjęs viską nerado nei „Riešutėlių“, nei graviruoto logotipo, vėl pakilo. 

— Pažiūrim paskutiniam? - tarė Mikeliui. 

— Čia mūsų blizgučių konteineris, — pasakė juos lydėjęs pareigū- 
nas. — Čia saugom visus papuošalus ir laikrodžius, — ėmė rakinti eilę 
plieninių spintelių. — Vertas kelių milijonų. 

Raunas ištraukė kelis pirmus stalčius. Jautėsi tarsi lombarde ar nu- 
sikaltėlių „Tiffany“. Vagis pavogė išskirtinį Evos „Rolex“ laikrodį su 
„Jubilee“ apyranke, kitoje laikrodžio pusėje buvo išgraviruota data. Tą 
dieną Eva išlaikė paskutinį egzaminą universitete, laikrodį sau pasido- 
vanojo už tai, kad ištvėrė studijuodama pusę gyvenimo. 

Raunas peržiūrinėjo vieną stalčių po kito nerasdamas nieko, kas 
galėtų priminti Evos laikrodį. Stovėdamas tvankiame konteineryje su- 
kaito, rodės, širdis ėmė greičiau plakti. 

Jis linktelėjo jusdamas, kaip juo srūva prakaitas. Ėmė peržiūrinėti 
stalčius skubiau, jausdamasis vis blogiau ir blogiau. 

— Gal padarykim pertrauką? 

— Ne, kam? - pamėgino apsimesti energingas. 

Jau seniai turėjo išgerti vaistų, bet nenorėjo ryti tablečių matant 
Mikeliui ir policininkui kaip koks narkomanas. Žinojo, kad tai - tušty- 
bė, ojie dėl to apie jį blogiau nepagalvos, ypač Mikelis, bet jų gailesčio 
nenorėjo. Ištraukęs kitą stalčių jame pamatė dešimt nedidelių moteriš- 
kų „Rolex“, visi jie priminė Evos. Paėmė vieną iš jų, apsuko, - rankos 
taip drebėjo, kad negalėjo patikrinti, ar ant jo yra užrašas. Padėjo lai- 
krodį atgal į stalčių, kad nenumestų ant žemės. 

— Pasakyk, ko ieškom, - tarė Mikelis, - gal galėsiu padėt. 

— Susitvarkysiu pats. 

- Žinoma, - Mikelis žengtelėjo atatupstas. 

Užuot išėmęs laikrodžius Raunas juos tiesiog apvertė. Ant pasku- 
pažiūrėti į beveik nusitrynusią datą, kai vieną koją sutraukė mėšlungis. 
Raunas padėjo laikrodį į šalį, čiupęs už lentynos mėgino išsilaikyti ant 
kojų. Viskas pavojingai susiūbavo, Mikelis kaip tik spėjo sulaikyt len- 
tynas, kad visos ant jo neužkristų. 

— Po velniais, Raunai, ar kas atsitiko? 

— Turiu truputį išeit... 

Mikelis sugriebęs ištempė Rauną iš konteinerio. 

— Viskas man gerai, - Raunas išsilaisvino. 

— Ar tenjos laikrodis? 

Raunas atsirėmė į konteinerį, išsekęs nuslydo jo siena. 

— Nemanau, bet gal gali patikrint datą? 

— Žinoma, - Mikelis grįžo į konteinerį. 

Raunas skubiai iš kišenės išsitraukė tabletes, prarijo du glicerinus. 
Mikelis grįžo tuoj pat. 

— Septinto dvidešimt ketvirta ar dvidešimt antra, bet metai tikrai 
1989-ieji. 

Raunas linktelėjo. 

— Tada tikrai ne Evos. 

Mikelis atsigręžė į policininką ir padėkojo už pagalbą. 

— Verta buvo pabandyt. Ačiū, Mikeli. 

Mikelis prisėdo šalia. 

— Tik pasakyk, kai jau norėsi važiuot. 

Raunas linktelėjo. 

— Spėju, tai viskas? 

— Kaip suprast? 

— Kad toliau jau nepasistūmėsim. 

Mikelis linktelėjo. 

Jie dar ilgai taip sėdėjo, spoksodami į žemę, klausydamiesi, kaip 
džeržga policininko uždaromų konteinerių vyriai. 

— Žinau, kad skamba šūdinai, bet, Raunai, pamėgink gyvent toliau. 

— Stengiuos kaip tik įmanydamas. 

— Tikrai? 

Raunas linktelėjo, lėtai pakilo. Pažiūrėjo į kitoje gatvės pusėje sto- 
vintį policijos komisariatą, į kalėjimą viršutiniuose aukštuose. Čia kartu 
su kitais kaliniais sėdėjo pavojingiausi šalies nusikaltėliai — tie, kuriuos 
reikėjo saugoti nuo visuomenės. Jei blogis iš tiesų egzistuoja, grynas, 
prigimtinis, toks, koks aprašytas Biblijoje, toks, apie kokį pamokslavo 
Jakobas Mesmeris, tai jis atsirado ten, pačiame viršuje. O tarp visų tų 
velnių Kaminskis iškilo aukščiausiai. 

— Taip arti, o taip toli, - sumurmėjo Raunas. 

— Ką? 

— Nieko, - užbaigė Raunas. 

Pagalvojo, kad jei negali susitikti vieno Šėtono, bent jau gavo kvie- 
timą pas kitą. Nusprendė rytoj sudalyvauti Ferdinando Mesmerio pri- 
ėmime. Jo pergalės vakarėlyje. 

71. 


Virš aikštės tarp būstinės ir uosto baseino plevėsavo didelės, tamsiai 
žalios vėliavos su naujuoju įmonės logotipu. Ovalo formos aikštėje pu- 
santro šimto kviestinių svečių gurkšnojo šampaną, o baltai apsirengę 
padavėjai ant padėklų nešiojo sumuštinukus. Raunas įsitaisė kiek ato- 
kiau stebėti susirinkusiuosius, kurių dėmesys buvo nukreiptas į uosto 
baseiną ir laikinai šalia krantinės įrengtą platformą. Ant jos juodai apsi- 
rengęs Ferdinandas Mesmeris sakė sveikinimo kalbą. Ryški saulė atsi- 
spindėjo visiškai lygiame baseino vandenyje, tad rodės, jog platforma ir 
vanduo susiliejo į vieną, o Mesmeris galėjo vaikščioti ar bent jau stovėti 
ant vandens. Tokią dieną kaip ši jis tai ir sugebėjo, apsuptas savo dar- 
buotojų ir įtakingų svečių, atvykusių drauge atšvęsti sąjungos įkūrimo. 
Raunui šis vaizdas nepatiko — jis pernelyg kraupiai priminė paskutinį 
Jakobo Mesmerio pamokslą mirčiai pasmerktiems mokiniams. 

- Šampano? — staiga prieš jį išdygo jauna mergina su padavėjos 
uniforma ir taure rankoje. 

— Ne, ačiū, - atsisakė Raunas. 

Dėl prastos akustikos garsas atsimušdavo tarp pastatų, todėl Rau- 
nas girdėjo tik Mesmerio kalbos nuotrupas. Bet suprato, jog jam tai 
buvo didi diena, istorinė diena, naujos eros pradžia bei kažkas apie beliefs 
ir benchmarks, ir dar daug verslo žargono, kurio klausydamiesi linksėjo 
susirinkusieji, o Raunas nė nenutuokė, ką jie reiškia. Kas kartą Ferdi- 
nandui Mesmeriui padarius dirbtinę pauzę pasigirsdavo plojimai, o 
kalbos pabaigoje jis išskėtė rankas mėgindamas — tiek Raunui pavy- 
ko suprasti — juos visus apkabinti. Raunui buvo per akis nutukusio, 
juodu kostiumu apvilkto tariamo Jėzaus figūros, mėginančios išlaikyti 
pusiausvyrą ant Kinereto ežero. 

Kalbai pasibaigus prie Mesmerio ant platformos prisijungė nedi- 
dukas žilas vyras. Jiedu paspaudė viens kitam rankas, svečių plojimai 
dar sustiprėjo. Fotografų blykstės galynėjosi su saule siekdamos įam- 
žinti didingą akimirką. Raunas spėjo, kad tas vyras, matyt, įmonės, su 
kuria susijungė Mesmeris, savininkas. Po akimirkos užgrojo varinių 
pučiamųjų orkestras, į orą pakilo daugybė žalių balionų. 

Raunas stebėjo į krantinę lipantį Ferdinandą Mesmerį. Jį apspito 
priekyje stovėję svečiai, Mesmeris šnekučiavosi su jais plačiai šypsoda- 
masis, mostaguodamas rankomis. Raunas pažino kelių svečių veidus, 
tarp jų buvo Folketingo politikų, žinomų verslininkų ir, Rauno nuos- 
tabai, pats policijos komisaras Nilsas Vestergardas. Niekada nebuvo jo 
sutikęs, bet žinojo, kad jis pagal išsilavinimą teisininkas, į postą atėjęs iš 
valstybės advokatūros, į patrulio automobilį niekada nebuvo nė kojos 
įkėlęs. Vestergardas buvo sistemos vyras, labiau mėgęs racionalizuoti 
nei gyventi tikrąjį policijos gyvenimą, domėtis paprastų pareigūnų kas- 
dienybe. Buvo įsitikinęs, kad Ferdinandas Mesmeris galėtų išmokyti jį 
kelių naujų triukų. 

— Tai visgi atėjai, — tarė staiga šalia jo išdygusi Katrinė. 

Raunas linktelėjęs nusišypsojo. 

— Gal atnešt tau ko išgert? 

— Ne, ačiū, bet galėtum atvest Ferdinandą Mesmerį. 

Ji nusijuokė. 

— Jo laukia daug svečių, bet būtinai perduosiu linkėjimų, kai pati 
su juo kalbėsiu. 

Išsitraukęs geltoną voką Raunas pamojavo juo. 

— O gal šitas svečių sąrašą sutrumpintų? 

— Tai vis dėlto jį turi? — ji atrodė nusivylusi, greičiausiai dėl nevy- 
kusių savo pastangų apieškant jo jachtą. 

— Aha, -jis linktelėjo. 

Raunas nusekė akimis Katrinę, besiiriančią per svečių minią Ferdi- 
nando Mesmerio pusėn. Nutraukus jo pokalbį su vyriausiuoju burmis- 
tru jis atrodė susierzinęs, bet iš rankos mostų Raunas greitai suprato, 
kad jis skubiai burmistro atsiprašė. Po akimirkos Mesmeris jau stovėjo 
priešais tiesdamas jam ranką. 

— Kaip džiaugiuos jus matydamas. Kaip gerai, kad pasveikot ir ga- 
lit su mumis šiandien švęsti. 

Raunas pasisveikino, spausdamas gruoblėtą Mesmerio delną. 

— Gal eikim vidun? Tik mudu, - Mesmeris dėbtelėjo Katrinės pu- 
sėn, ji liko stovėti. Č 

71. 


Jie įžengė į didelę konferencijų salę su vaizdu į uostą pro panoraminius 
langus. Tankiai sustatyti stalai buvo uždengti baltomis staltiesėmis, pa- 
ruošti iškilmingai vakarienei, o scenoje kiek tolėliau technikai tvarkė 
garso aparatūrą. 

— Gal norit prisėsti? - Ferdinandas Mesmeris pasiūlė jam kėdę prie 
artimiausio stalo, kur pats prisėdo. Medžiagine serviravimo servetėle 
nusišluostė prakaituotą kaktą. 

Raunas prisėdo ir padėjo voką ant stalo priešais Mesmerį, jis tik 
pašnairavo jo pusėn, tačiau paimti nedrįso. 

— Katrinė sakė, nežinojot, kur dingo vokas? 

Raunas gūžtelėjo. 

— Ką gi, juo labiau norėčiau jį atgauti. Ar turėjot progą perskaityti? 

— „Nebenoriu daugiau atidėlioti... Kitos išeities nėra, tik atpirkimas 
liepsnose. Dar vieno niekad dienos šviesos neturėjusio išvysti projekto 
pabaiga.“ 

Ferdinandas Mesmeris nurijo seiles. 

— Spėju, atėjot atsiimti... mokesčio už radybas? Kiek? 

Raunas, persmelkęs jį bejausmiu žvilgsniu, atsilošė į atkaltę. 

- Tais laikais, kai dar dirbau policijoje, ypač karjeros pradžioje, kai 
buvau jaunas patrulis, kartais mane iškviesdavo nusižudžius kokiam 
vargšeliui. Paprastai budinčio policininko klausdavai, ar auka - vyras 
ar moteris, iš esmės dėl to, kad pats apsisaugotum. Tokiose situacijose 
vyrai daug nuoseklesni nei moterys. Vyrai dažniausiai šoka po trau- 
kiniu, kariasi ar įsikiša į burną pistoletą ir nuspaudžia gaiduką. Kartą 
senyvas pareigūnas man pasakojo, jog taip yra dėl to, kad vyrai mė- 
gina nusižudyti neradę išeities iš beviltiškos situacijos, o moterims tai 
dažniau pagalbos šauksmas. Dėl to mėgindamos nusižudyti moterys 
ne tokios nuoseklios. Jos bando skandintis, perdozuoti vaistų - iš visų 
šitų situacijų jas įmanoma išgelbėti. Netikslių pjūvių paprastai būna 
net pjaustantis venas. Na, žinot, įbrėžimų prieš lemiamą pjūvį. Daž- 
niausiai - įstrižai riešo, o nuo tokių mirštama labai retai. 

Mesmeris nekantriai žvilgčiojo į savo svečius pro panoraminį 
langą. 

— Įdomu, bet nelabai suprantu, kurlink sukat? 

— Kad šitie lyčių pasirinkimo skirtumai, jei galim taip pavadinti, tik 
įrodo, kad visuomet esama išimčių. 

— Nesuprantu, kaip tai susiję su manim. Kaip jau sakiau, mielai 
sumokėsiu už tai, kad atnešėt man šiuos dokumentus, nes nenoriu, jog 
jie patektų į svetimas rankas... 

— Netikslūs pjūviai, - nutraukė jį Raunas, rodydamas į subjaurotą 
Mesmerio ranką. — Tarsi piromanas, ėmęs gailėtis, kad sukėlė gaisrą ir 
žūtbūt stengdamasis jį užgesinti. Ar jūs irgi pasigailėjot? Ar pasigailėjot 
vos nesudeginęs savo šeimos? Vos nenužudęs savęs ir sūnaus? 
tai priminė gruoblėtą kanopą. 

— Galiu užtikrinti, tą vakarą aš neturėjau jokių abejonių, kaip tik 
priešingai. 

— Šit kaip? Tik nesuprantu, kaip po tiek metų jūsų laiškas galėjo 
būti Jakobui toks svarbus? 

— Ne, aišku, kad nesuprantat. Bet tą laišką Jakobas privalėjo gauti, 
kad pamatytų, jog vis dar yra skolingas. 

— Skolingas už ką? Kad išgelbėjot jį iš paties sukelto gaisro? — Rau- 
nas palingavo galva. 

— Viską ne taip supratot, - atsakė jis. - Jokio gaisro aš nesukėliau. 

— Tai kodėl tuomet?.. 

— Gaisrą sukėlė Jakobas. 

Raunas įsispoksojo į Mesmerį. 

— Tai laišką?.. 

— Laiškas Jakobo, jis jį parašė. 

Raunas nebežinojo, kuo tikėti. 

— Pavargau nuo visų jūsų melagysčių, tikrai nenoriu dar vienos. 

— Raunai, niekad jums nemelavau. Nepasidalijau, mano nuomone, 
nebūtina informacija, vien norėdamas apsaugoti savo ir savo šeimos 
gyvenimą. 

— Tai kodėl Jakobas norėjo nusižudyti? 

— Jei atvirai, nežinau. Gal, kaip jišs ir sakėt, vyrai nori pabėgti iš 
beviltiškos situacijos. 

— Sakiau ne tam, kad iš manęs tyčiotumėtės. 

— To nenorėjau. Bet ir šiandien negaliu suvokti, kodėl jis taip pa- 
sielgė, - Mesmeris palingavo galvą. —- Galiausiai viskas baigėsi gerai. 
Pasiekėme puikių rezultatų su „Mesmograma“, prie kurios jis smarkiai 
prisidėjo. Mūsų gyvenimo darbas susilaukė sėkmės, didžiosios įmonės 
laukė eilėse norėdamos „Mesmogramą“ įgyvendinti. Uždirbome kaip 
niekad daug. 

— Galjo prioritetai buvo kiti? 

— Jakobas buvo darbo žmogus. Ne šeimos, nors ir džiaugėsi tuo, ką 
turėjo. Jis buvo geras tėvas ir vyras, rūpinęsis, kad namiškiams nieko 
netrūktų. 

— Rūpestis ir meilė - du skirtingi dalykai. 

— Žinau, bet turiu priežasčių manyti, kad savo šeimos jis nemėgo. 
Dėl to viskas atrodo taip absurdiška. 

— Tai kas nutiko? 

Ferdinandas Mesmeris giliai įkvėpė. 

— Pastebėjau, kad išvysčius projektą, kai jau reikėjo pradėti jį par- 
davinėti ir įgyvendinti, Jakobas prarado susidomėjimą. Ėmė pyktis ir 
nesutarti su vadovaujančiais kolegomis, praleidinėti vadovybės susi- 
rinkimus, apskritai darėsi vis uždaresnis. Maniau, kad tai tiesiog eta- 
pas, kuris praeis. Kad jam reikia laiko susitaikyti su pokyčiais, išmokti 
mėgautis savo darbo vaisiais. Tačiau, akivaizdu, to jis nesugebėjo, - pri- 
dūrė su kartėliu. 

— O kaip gaisras? 

Mesmeris prisipylė vandens iš ant stalo stovėjusio grafino, prieš 
tęsdamas atsigėrė. 

— Tą vakarą dirbau iki vėlumos, užėjau į Jakobo kabinetą pasiimti 
ataskaitos. Jo jau nebuvo kelias valandas, tai buvo visiškai įprasta. Tik 
prisėdęs prie rašomojo stalo ir peržiūrėjęs aplankus pastebėjau atvers- 
tą užrašų knygelę su atsisveikinimo laišku, - Mesmeris nuleido galvą, 
nudelbė akis į grindis. - Tiesiog atsitiktinumas, kad tą žinutę pamačiau. 

— Ir ką tuomet darėt? 

— Aš... Mėginau skambinti jam - daug kartų, bet niekas neatsiliepė. 
Tada nuvažiavau į Virumą, kur jie gyveno. 

— Jei jums pasirodė, kad jiems gresia pavojus, kodėl nepaskambi- 
not policijai? 

Jis gūžtelėjo. 

— Nepriėmiau laiško taip rimtai, negalvojau, kad jis gali padaryt 
ką nors kvailo. 

— Bet padarė? 

Mesmeris linktelėjo. 

— Kai nuvažiavau, liepsnos buvo apsupusios didžiąją namo dalį. 
Kaimynai stovėjo ant kelio, spoksodami į jas tarsi išgąsdintos avys. Lai- 
mei, kai kurie susivokė iškviesti gaisrininkus, bet jų dar nesimatė. 

— Tai įėjot pats? - Raunas linktelėjo į nudegusią jo ranką. 

— Taip, žinoma. Liepsnojo virtuvė ir svetainė. Šaukiau, bet niekas 
neatsiliepė. Pagalvojau, kad jie jau tikrai žuvę, bet kažkodėl vis tiek pa- 
sileidau gilyn į degantį namą. Apieškojau visus kambarius, - jis nurijo 
seiles. - Radau juos miegamajame, visus tris. Jakobas vienintelis buvo 
sąmoningas, kiti du miegojo, tikriau, manau, kad jis buvo davęs jiems 
raminamųjų. Jakobas apstulbo pamatęs mane tarpduryje, tarp liepsnų. 
Atsisėdęs ant lovos pravirko. Maldavo manęs atleidimo, atsiprašinėjo 
už tai, ką padarė, meldė padėti. Apimtas panikos prašė išgelbėti jį iš 
ugnies, sakė, kad nenori mirti. 

— Tai ką darėt? 

— Pastūmiau jį šalin, kad galėčiau sugriebti savo anūką, - Mesmerio 
žvilgsnis surimtėjo. — Dėl tėvo beprotystės negalėjau leist žūti Karlui. 

— Ar berniukas išgyveno? 

— Žinoma. Pasiėmiau jį. Pasirūpinau juo. Išnešiau jį iš gaisro, nors 
man tai ir kainavo, - ištiesęs ranką parodė randus. 

— Jakobą gaisrininkai ištraukė iš vonios, kur buvo pasislėpęs. 
Vargšelė Elizabetė žuvo liepsnose. Ji buvo gera mama, puikus žmogus, 
nenusipelnęs tokio likimo. 

— Ir nuo to karto Jakobas tapo religingas? - sausai paklausė Raunas. 

— Taip, bet tik po metus trukusios viešnagės Nordvango psichia- 
trijos ligoninėje. Ten jis ištrynė iš atminties viską, kas nutiko, nutraukė 
visus ryšius su šeima. Manau, tik taip jis sugebėjo gyventi toliau, pa- 
neigti, demonizuoti praeitį, paversti mane didžiuoju Šėtonu. 

— O kaip gaisro tyrimas? Ar kam nors buvo iškelti kaltinimai? 

— Kas? Tai buvo nelaimingas atsitikimas, užsidegė perkaitusi gruz- 
dintuvė. Baisi tragedija priemiestyje, daugiau nieko. 


281 


— Nes nuslėpėt svarbią informaciją, o ypač - Jakobo atsisveikinimo 
laišką. 

— Viską padariau tik dėl Karlo. Sunku augti be tėvų, nebuvo pras- 
mės jo gyvenimo dar labiau komplikuoti pasakojant, kad tėvas norėjo 
jį nužudyt. 

— Tai nuo to laiko rūpinatės Karlu? 

Mesmeris nusigręžė, pažvelgė pro panoraminį langą. Akimis susi- 
rado jauną vyriškį su mėlynu kostiumu ir spalvotais sportbačiais. Pa- 
rodė į jį. 

— Neseniai gavo aukščiausią psichologijos studijų įvertinimą. Ki- 
tais metais vyks į Fontenblo, INSEAD verslo mokyklą. 

— Spėju, krautuvė atiteks jam? 

— Krautuvei, kaip ją vadinat, reikia naujo kraujo, naujos vizijos. Su- 
kurdami sąjungą statome tiltus per šalių sienas, tarp privataus ir viešo- 
jo sektorių. Dabar esame ne tik tie, kurie stovi ir valdo aparatą, dabar 
ir statome jį. Tam reikia specialistų. Su mano pagalba Karlas tikrai taps 
naujuoju vairininku. 

— Visai kaip jo tėvas kadaise? Kol palūžo? 

— Jūsų balse girdžiu kaltinimą, bet ne visai suprantu kodėl? 

— Dėl to, kad esat manipuliatorius, senas velnias, be skrupulų iš- 
naudojantis visus aplinkui. 

— Na, kita vertus, ir neprivalot vyniot žodžių į vatą, — ironizavo 
Mesmeris. — Ko greičiausiai nesuprantat, tai tos plonytės linijos, ski- 
riančios apeliavimą į asmeninį žmogaus moralės, ambicijų ir poreikių 
kodeksą ir fizinės bei psichologinės galios iššaukti žmonių reakciją. 
Viena yra menas, o kita skirta psichopatams. 

— Pardavimų retoriką pasilaikykit savo svečiams. Kad ir kokio- 
mis skambiomis frazėmis besimėtytumėte, abu puikiai žinom, jums 
tik rūpėjo, kad Jakobas perduotų savo teises. Net jeigu tai jam pačiam 
ir visai jo bendruomenei kainavo gyvybę. Žinojot, kaip priverst Jakobą 
sureaguot. 

— Tokių galių aš neturiu, —- Ferdinandas Mesmeris atrodė nuošir- 
džiai sukrėstas dėl kaltinimų. — Kalbate apie antgamtines galias, tokių 
nėra... kaip sakė Heizenbergas, neapibrėžtumas yra neatsiejama gamtos 
dalis... ne vien žmogaus nevisavertiškumo... ar nežinojimo išraiška... 

— Galit susikišt Heizenbergą ir visus kitus, kuriems meldžiatės, 
tiesiai į užpakalį, Mesmeri. Tikiuosi, sugebėsit gyvent su praeities klai- 
domis ir žiūrėt anūkui į akis. Taip pat, kai vieną dieną jis suvoks, kad 
būtent jūs pasmerkėt jo tėvą ir dar daugiau nei šimtą žmonių myriop. 

Ferdinandas Mesmeris sugriebė voką. 

— Ramiai, laiškas vis dar ten. Galit pasilikt purviną savo paslaptį, — 
Raunas pakilo. Pajuto, kaip vieną koją traukia mėšlungis, kiek susiūba- 
vo, tada patraukė durų link. 

— Kojūs norit? Tik pasakykit... 

— Nieko, ką galėtumėt man pasiūlyt, - atsakė grįžtelėjęs per petį. — 
Mes baigėm. 

Praėjus kelioms dienoms po susitikimo su Ferdinandu Mesmeriu Rau- 
nas vandens žarna vairinėje plovė grindlentes. Laikrodis rodė beveik 
dvylika, visą rytą praleido šveisdamas samanas ir purvą nuo užker- 
pėjusio tiko denio. Sunkus fizinis darbas išėjo į naudą, nors ir reikėda- 
vo retkarčiais sustoti pailsėti. Tikėdamasis, kad pasijuto geriau, norėjo 
pasinaudoti proga, jog negali gerti alkoholio ir šiek tiek pajudėti. Kai 
Eva buvo gyva, vieną arba du kartus per savaitę jie eidavo pabėgioti. 
Daugiausia palei pylimą, takeliu nuo namų Karalienės gatve iki Hol- 
meno. Paprastai atgal grįždavo tuo pačiu keliu, bet kartais nuspręsda- 
vo bėgti palei kanalą, paskui sustodavo vienoje iš kavinių pasimėgauti 
kava. Užlipęs į prieplauką užsukti vandens pagalvojo, kad buvo geri 
laikai — norėtų vėl pradėti bėgioti. Vyniodamas žarną užsigalvojo apie 
susitikimą su Ferdinandu Mesmeriu. Keliuose laikraščiuose pasirodė 
straipsnių apie susijungimą su nuotraukomis iš renginio. Raunui pali- 
ko įspūdį Ferdinando Mesmerio, stovinčio su anūku, nuotrauka. Kad 
ir buvo ištroškęs galios manipuliatorius, jo meile anūkui neabejojo. Tą 
akimirką visai už Rauno sušnypštė sustojusio vilkiko oro pagalvės. 
Atsigręžęs nustebo vėl išvydęs seną krovininį automobilį su raudonu 
Viktorijos „Volvo“ ant platformos. 

— Labai jau sunku čia jus rasti, - pasigirdo Kalvio, išdygusio iš už 
vilkiko šono, balsas. Plačiai nusišypsojęs smarkiai suspaudė Raunui 
ranką. 

— Smagu jūs matyt, - tarė Raunas. 

— Aha, bet ne visus syvus išsiurbė jums toj sektoj, ką? Sekiau visus 
įvykius laikraščiuose. 

— Ne visai, - Raunas padėjo žarną ant kranelio. - Kaip ten reikalai 
dabar? 

— Gerai, - Kalvis gūžtelėjo. - Tik užplūdo turistai, norintys pažiū- 
rėt, kur viskas vyko, tos žudynės, - jis kilstelėjo antakius. — Nors nėr 
ten ko žiūrėt. Beveik viskas juk sudegė, - pamatęs Raunui už nugaros 
„Bjanką“ plačiai išsišiepė. - Čia gyvenat? - linktelėjo laivo pusėn. 

— Taip. 

— O čia mus vadina socialiai remtinais? — juokdamasis paplekšnojo 
Raunui per petį. - Ne, bet graži, tikrai graži. 

— Ačiū, - kiek pavargusiu balsu atsakė Raunas. - Kaip automobilis, 
nuimsim? 

- Žinoma. Bet jūs nelabai gražiai elgiatės su šita nuostabia senute. 

— Kaip suprast? — Raunas nusekė paskui Kalvį link platformos. 

— Na, pirma tas aušintuvas, o dabar štai... 

Raunas netekęs amo spoksojo į Viktorijos „Volvo“. Kairioji auto- 
mobilio pusė buvo sutirpusi, nes atsidūrė per arti degančio pastato. 
Anglių juodumo lakas nuėjęs storais sluoksniais, net matėsi važiuoklė. 
Visi šoniniai langai suknežinti, o dešinysis galinis ratas laikėsi apie ašį 
tarsi juodas purvinos kramtomosios gumos gabalas. 

— Užsiveda gerai, bet grožio iš jos neliko. Ar čia paliksim? - jis link- 
telėjo į laisvą vietą priešais. 

— Ne! 

— Ne tai ne. O kur tada? 

— Po velniais, tokios aš jos negaliu atiduot, — Raunas beviltiškai 
apsidairė. 

— A... šitą pasiskolinot? 

Raunas linktelėjo, karštligiškai galvodamas, ką daryti. 

— Aha, tai jau kažkas neapsidžiaugs atgavęs. 

— Manot? - išsitraukęs telefoną atsidarė naršyklę. - Eime, - tarė. 

— Kur? 

— Pakeliui papasakosiu. 

Jie įsėdo į vairuotojo kabiną, Kalvis nuvairavo Aukštutine kanalo 
gatve, kol Raunas ieškojo artimiausių dirbtuvių. Liepė Kalviui važiuoti 
Amagerio gatve, miesto pakraščiu, kuo atokiau Viktorijos antikvariato. 
Nedrįso rizikuoti, jei ji netyčia eitų gatve ir pamatytų apgailėtinus savo 
mašinos likučius. 

Po dvidešimties minučių jie sustojo priešais „The Body Shop“, 
jungtinių metalo ir automobilių lakavimo dirbtuvių Kastrupe. Darbų 
vadovas Ali, liesas vyrukas su kombinezonu, greitai apžiūrėjo apgadi- 
nimus, tada iškalbingai papurtė galvą. „ 
— Ar galit pataisyt? — paklausė Raunas. 

— Viską galima pataisyt. Klausimas tik, ar apsimoka? 


285 


— Apsimoka, bet kokia kaina. 

- Šiaip turiu jums labai gražų „Passat“ universalą, už šitą galiu 
pasiūlyt gerą kainą... 

— Tik pataisykit, ir kuo greičiau. 

— Brangiai kainuos. 

Raunas padiktavo Ali savo numerį, paskui Kalvis maloniai sutiko 
pavėžėt jį iki „Bjankos“. 

- Šaunus jūs vyrukas, — jiems atsisveikinant tarė Kalvis. - Nors aš 
jums niekad neskolinčiau automobilio. 

Kalviui nuvažiavus Raunas pavargęs klestelėjo į kėdę vairinėje. 
Priėjęs Miofė atsigulė prie vienos kėdės kojos, tikėdamasis glamonių. 
Jis paglostė šuniui galvą, apžiūrinėdamas nušveistą denį. Po visų ne- 
ramumų nepajuto jokio fizinio diskomforto, nei pagreitėjusio širdies 
plakimo, nei mėšlungio, tad priėmė kaip gerą ženklą, jog greitai pa- 
sveiks. 

Vakare pradėjo lyti, jis nuėjo į kajutę. Svarstė, gal užsukti į „Uos- 
to ūdrą“, bet dabar, kai negalėjo gerti, užeiga nebe taip traukė. Rei- 
kėjo susirasti kitą užsiėmimą, prisiminė, ką dažnai sakydavo Eva: 
žmogus nuolat jaučia savo paties naštos svorį. Ilgėjosi jos. Ilgėjosi 
draugijos. 

Miegoti nuėjo anksti. 

Naktį, apie ketvirtą valandą, pabudo staigiai kelis kartus susiūba- 
vus „Bjankai“ — tarsi kas būtų užlipęs ant denio. Ir vėl. Atsisėdo, pro 
praviras duris pažvelgė į kajutę. Pro tolimiausią langą į vairinę matė 
kelis tamsoje judančius siluetus. Miofė suurzgė, o tai reiškė, kad atė- 
jo ne Eduardo, ar kas nors, ką šuo pažintų. Išslinkęs iš lovos Raunas 
sugriebė didįjį „Maglite“, tarnavusį jam ir kaip prožektorius, ir kaip 
ginklas. Abejojo, ar toks nusilpęs galės pasipriešinti net ir paliegusiam 
įsibrovėliui. Tą akimirką atsidarė kajutės durys, jis nukreipė prožek- 
torių tiesiai į duris. Katrinė nuo šviesos užsidengė ranka, kitą laikė 
kišenėje — su skanėstais Miofei, kuris tuoj pat liovėsi urzgęs. Už jos 
Raunas pastebėjo dar kelis siluetus — ji užsuko greičiausiai ne perna- 
kvoti, pagalvojo. 

— Apsirenk! — tarė įsakmiai. 

— Kur važiuojam? 

— Ferdinandas Mesmeris nori su tavim pasikalbėt. Laukia tavęs, ji 
parodė į prieplauką. 

Raunas pasuko galvą, pro šoninį langą pastebėjo prie krantinės 
laukiantį S klasės mersedesą. 

Raunas užlipo į krantinę, pasitaisė ką tik per galvą užsivilktus susi- 
glamžiusius marškinėlius. Gatvė buvo tuščia, atsidavė metaliniu ką tik 
sudrėkinusio grindinį lietaus kvapu. Pasilenkęs užsirišo sportbačius ir 
apsidairė prieblandoje. Be Katrinės, čia stovėjo du trumpaplaukiai vy- 
rukai tamsiais drabužiais. Iš atletiško sudėjimo ir to, kaip judėjo aplink 
jį, Raunas nusprendė, jog vyrukai - buvę elitiniai kariai arba žvalgybos 
tarnybos sargybiniai. Jis pakilo, Katrinė nusekė jį iki mersedeso. 

— Praeitą kartą buvo jaukiau, — Raunas pamėgino pagauti jos 
žvilgsnį, tačiau ji nusuko akis. - Šiandien sujudimas kokia nors ypa- 
tinga proga? 

Ji vis dar tylėjo, tik atidarė galines dureles. Raunas nė neįsivaizda- 
vo, kodėl pas jį atvyko Ferdinandas Mesmeris, ar kur jie turėtų vykti. 
Nedavė ramybės, kad be Ferdinando Mesmerio jis buvo vienintelis, 
žinojęs apie atsisveikinimo laišką, kas tokiam kaip Mesmeris, nuolat 
norinčiam viską kontroliuoti, greičiausiai nedavė ramybės. 

Raunas atsisėdo ant galinės sėdynės, šalia Mesmerio, Katrinė už- 
trenkė paskui jį duris. Prabangioje kabinoje su matine anglies juodumo 
apdaila, pilkomis odinėmis sėdynėmis buvo gan vėsu. Mesmeris nuž- 
velgė jį tiriamu žvilgsniu, Raunas atsakė garsiai nusižiovaudamas. 

— Ko norit? —- be užuolankų paklausė. 

Ferdinandas Mesmeris pasimuistė, kabinos tyloje sugurgždėjo 
oda. 

— Apgailestauju dėl to, kaip paskutinį kartą išsiskyrėme. Turbūt 
pasakiau kažką, kas jums nepatiko, išbėgot kaip akis išdegęs. 
šviesa. 

— Esu persisotinęs jūsų draugija. Keturios ryto, labai norėčiau grįžt 
į lovą, tad gal užteks plepalų, tiesiog pasakykit, ko atvažiavot? 

— Ką gi. Norėčiau užbaigt mūsų bendradarbiavimą padoriai. Be 
nesantaikos. 

— Koks jums skirtumas, ką aš galvoju? 

— Noriu atsiskaityti su kiekvienu, kad nė vienas mano sutiktas 
žmogus nesijaustų apgautas. 

Raunas šyptelėjo. 

— Gal verčiau bijot, kad imsiu visiems pasakot, ką sužinojau jums 
dirbdamas? 

— Tai ne visai tiesa. 

— Ne? - skeptiškai tarė Raunas. — Galit būt ramus, liežuvio nelai- 
dysiu. Visų pirma aš ne plepys, visų antra, net jei toks ir būčiau, ant tos 
istorijos su jūsų įmone, susijungimų, jumis, jūsų šeima man giliai nu- 
sišikt. Kitaip tariant, nieko vertingo plepėti apie jus nėra. Ar dar reikia 
aiškinti? 

— Nemanau. 

— Puiku. Dabar labai norėčiau eit miegot, — jis suėmė durų ranke- 
nėlę. 

— Kam taip skubėt? Ar tik tam, kad pabustumėt pailsėjęs dar vienai 
dienai, kurią eilinį kartą keiksit? 

— Ne. Jaučiu, rytoj bus puiki diena, jei tik jūs nepasirodysit. 

— Visad paruošęs sąmojį, tik dengiantį paties skausmą, ar ne? 

— Nereikia man jūsų psichoanalizės. 

Mesmeris gūžtelėjo. 

— Raunai, žinau apie jūsų praeitį. Žinau viską, kas neduoda jums 
ramybės. Žinau, kodėl išėjot iš policijos. Kodėl pastaruosius trejus 
metus mMėginot mirtinai nusigerti. Kodėl įsipainiojot į visas šitas din- 
gusių asmenų bylas. Visa tai galima būtų apibūdinti vienu žodžiu, ar 
ne taip? 

— Ne, dviem žodžiais: man nusispjaut, - Raunas sugriebė durų ran- 
kenėlę. 

Mesmeris grėsmingai nusišypsojo. 

— Gal ne tiek daug. Vienu žodžiu, vienu vardu - Eva. 

Raunas paleido rankeną. 

— Nežinau, ką girdėjot, bet patariu šios temos neliest. Ypač tuomet, 
kai visi jūsų žmonės lauke. 

— Raunai, ramiai. Nėra reikalo grasinti, tik noriu jums padėt. 

— Mesmeri, man jūsų pagalbos nereikia. 

Ferdinandas papurtė galvą. 

— Štai čia ir priėjom įdomų istorijos vimgjį. Kaip galit atsisakyt to, ko 
dar nė negirdėjot? 

— Nes ir taip Žinau, kad viskas, kas su jumis susiję, neverta dė- 
mesio. 

— Dabar jau kalbat kaip Jakobas. 

— Tai jis vis dėlto nebuvo visiškai nukvakęs. 

— Manau, jau abu tuo įsitikinom. Giliai įkvėpkit, pasiklausykit, ką 
pasakysiu, kol vėl jums neįsijungė roplio smegenys. 

— Kalbėkit. Tik greitai. 

Mesmeris pasitrynė subjaurotą ranką, pasigirdo panašus gurgžde- 
sys kaip odinių automobilio sėdynių. 

— Galiu pasiūlyti tai, ką mėginot sumedžiot pastaruosius pusę 
metų. Tai, dėl ko nedavėt ramybės buvusiems kolegoms, kas nutrūko 
jums pradėjus dirbti man. 

Raunas pajuto, kaip širdis ėmė smarkiau plakti, bet ne dėl gliceri- 
no tablečių trūkumo, o vien dėl Mesmerio žodžių poveikio. 

— Ką tiksliai galit pasiūlyt? 

— Dešimt minučių. 

— Kaip suprast, dešimt minučių? Ir su kuo apie mane kalbėjotės? 

— Pamėginkit sutelkti dėmesį į mano pasiūlymą, užuot laužęs gal- 
vą, kaip gaunu informaciją. Vien jau matydamas, kokie žmonės mane 
supa, turėtumėt suprasti, kad gaunu viską, ko man prisireikia. Pusė 
policijos žino, kad negalit pamiršt tos bylos. Na, o ir kas jus gali dėl to 
kaltint? Šeimos ryšiai dažnai tokie stiprūs, atrodo, galėtų pasmaugt, ar 
ne? - Mesmeris pažvelgė į jį šėtoniškai šypsodamasis, Raunas nusuko 
akis. 

— Dešimt minučių, - pakartojo, - tai, ką aš jums galiu pasiūlyt. 

— Vis dar nesuprantu, ką turit omeny? 

— Dešimt minučių su Andrejum Kaminskiu. 

Raunas pakėlė akis. 

— Bandot mane išdurt. 

— Man tai nebūdinga. 

Raunas atsigręžė į jį. 

— Tai turit Kaminskį? Teisingai išgirdau? Kur? - ironiškai paklausė 
apsidairydamas kabinoje. 

— Kiek Žinau, Andrejus Kaminskis suimtas, sėdi vienutėje policijos 
komisariato kalėjime. Dvylikta celė. Pačiam koridoriaus gale. 

— Ir turit jos raktą? 

— Turiu laisvą priėjimą tas dešimt minučių, kurias jums siūlau. 
Argi ne su Kaminskiu norit pasišnekėt? Argi ne jis, jūsų nuomone, ga- 
lėtų turėt informacijos apie asmenį, atsakingą už jūsų buvusios mergi- 
nos, Evos, mirtį? 

Raunas atsilošė. 

— Norit, kad patikėčiau, jog galit man suveikti susitikimą su labiau- 
siai saugomu šalies nusikaltėliu? — jis papurtė galvą. - Man sunku su- 
vokt, ką taip mėginate pasiekti? 

— Tik noriu jums padėt. Grąžint skolą, - jis giliai atsiduso. — Pri- 
valot pamėgint suprast, kad pasaulį valdo tokie žmonės kaip aš. Mes 
nustatom taisykles, kurių jūs ir visi kiti privalot laikytis. Mes nesam 
aukščiau įstatymo, žinoma, jaučiam atsakomybę už visą mums suteiktą 
galią, bet taip pat turim laisvus kelius, todėl galime daryti dalykus, ne- 
leidžiamus, pavyzdžiui, tokiems kaip jūs. Užtikrinti pusiausvyrą. Galit 
tai vadinti Dievo pirštu. Būtent tai jums ir siūlau — trumpam paskolinti 
savo kortelę. 

— Ir pasikalbėt su Kaminskiu policijos komisariate? 

Ferdinandas Mesmeris linktelėjo. 

— Ir kada tai turėtų įvykti? 

— Dabar. 

Raunas įsispoksojo į Ferdinandą Mesmerį norėdamas įsitikinti, ar 
jis tikrai kalba rimtai. 

— Aš... - Raunas papurtė galvą. 

Kankino negera nuojauta. Dėl visko. Visai ne taip įsivaizdavo kada 
nors sugausiąs Kaminskį. Visų labiausiai jį kamavo troškimas keršto, 
o Kaminskis, kaip nepasiekiamas tikslas, puikiai tiko tiems jausmams 
koncentruoti. 

— Tai važiuojam? — paklausė Mesmeris. 

— Aš nežinau... 

Mesmeris palinko artyn. 

— Raunai, kas yra, ar pirmąkart gyvenime praradot amą? Bijot pa- 
imt likimą į savo rankas? 

Raunas susierzinęs pažvelgė į jį. Ę 

— Užsičiaupkit. Ir pakvieskit vairuotoją. 

15. 


Grotuoti vartai Oto Mionstedo gatvėje atsivėrė, juodas S klasės merse- 
desas be garso įriedėjo pro skliautą į nedidelį kiemą. Katrinė išlipusi 
atidarė Raunui galines dureles. Mesmeris spustelėjo jam ranką. 

— Viso geriausio. Tikiuosi, rasit, ko ieškot. 

Raunas linktelėjo, išlipo iš automobilio. Skubiai apsidairė po kie- 
mą, kuriame teko būti keletą kartų, nors ir prieš daug metų. Tuomet, 
pirmojo didžiojo baikerių karo metu, kai jis su kitais iš Specialiųjų pa- 
jėgų visu greičiu čia įlėkė vedinas būriu suimtųjų. Prie įėjimo laukė ke- 
turi kalėjimo pareigūnai tamsiomis uniformomis. Raunas perėjo aikštę 
su Katrine, ji pasisveikino su pirmuoju vyru, jis pakvietė Rauną sekti 
paskui. Užlipus laiptais Katrinė sustojo. 

— Raunai, — tarė ji. 

Jis atsigręžė. 

— Saugok save. 

— Ačiū, - sumurmėjo ir patraukė į kalėjimą. 


Jie nuvedė jį į sargybos patalpą ketvirtame aukšte. Visi kalėjimo parei- 
gūnai buvo užsidėję krūtinės šarvus, apsaugas ant rankų ir kojų, pana- 
šią aprangą Greitojo reagavimo būrys vilkėdavo per itin pavojingas už- 
duotis. Aukščiausias iš pareigūnų su didele rusva barzda spintoje rado 
šarvų komplektą, kurį padėjo ant suolelio kartu su šalmu ir ilga lazda. 

— Siūlyčiau apsivilkti čia, prieš pakylant į skyrių. 

— Ar būtina? 

— Norint aplankyt Kaminskį - taip. 

Raunas pastebėjo, kaip kiti pareigūnai veržėsi šalmus, dėjosi ap- 
sauginius akinius ir respiratorius. Vienas iš spintos ištraukė dviejų ki- 
logramų konteinerį su ašarinėmis dujomis. 

— Ką dusinsim? - paklausė. 

— Tai tik viena iš saugumo priemonių jį lankant. 

— Manau, apsieisiu be uniformos, - Raunas linktelėjo į šarvus. 

Pareigūnas pašaipiai nusišypsojo. 

— Esu atsakingas už tai, kad išeitum iš čia gyvas. 

— Kiek kartų Kaminskis mėgino priešintis? 

— Kaskart, kai tik pas jį užeinam. Ne juokais imamės visų šių prie- 
monių. 

— Ugnį ugnimi? 

— Būtent. 

— Ar padeda? 

— Išeinam nesužeisti, taip, bet jis visada toks pats agresyvus, jei tai 
turi galvoj? 

— Norėčiau išmėginti kitokią taktiką. Einam? 

Raunas priėjo prie durų, pareigūnai nenoriai nusekė iš paskos. 

— Aš tave įspėjau, - sumurmėjo policininkas. 

Jie pakilo laiptais į viršutinius aukštus, kur buvo įrengtos ypatin- 
gos apsaugos kameros. Pasiekę paskutinįjį nuėjo koridoriumi pro rau- 
donai nudažytas duris. Pirmasis pareigūnas atidengė akutę, pažvelgė 
vidun. 

— Nemiega? - paklausė Raunas. 

— Kaminskis niekad nemiega, — iš po pareigūno respiratoriaus pa- 
sigirdo šaižus balsas. 

— Kaminski, mes einam vidun, - sušuko barzdotas pareigūnas. — 
Stokis veidu į sieną, rankas virš galvos, delnais į sieną. Kaminski, da- 
bar! 

— Dink iš čia, kiaule! 

— Duodam dešimt sekundžių, tada leisim dujas, - pareigūnas ėmė 
greitai skaičiuoti, - ...keturi, trys, du, vienas... 

— Einu jau, einu, - pasigirdo iš celės. 

Pareigūnas pasitraukė nuo akutės, atrakino duris. Kiti policininkai 
stovėjo pasiruošę pulti vidun. Po sutarto signalo pirmasis pareigūnas 
atidarė duris, o kiti subėgo į kamerą. 

Atsukęs į juos nugarą, padėjęs rankas ant sienos Kaminskis stovėjo 
pusnuogis, mūvėjo tik raudonas sportines kelnes. Ilgi juodi jo plaukai 
dengė viršutinę per visą nugarą ištatuiruoto rusų ortodoksų kryžiaus 
dalį. Du policininkai prisiartino prie Kaminskio su tramdomaisiais 
marškiniais, kiti du laukė iškėlę strypus. Užtruko mažiau nei minutę 
įvilkti jį į marškinius ir tvirtai surišti. 

— Pats nuspręsi, ar norėsi dar ir šitos, — pareigūnas iškėlė dantų 
apsaugą. 

— Atrodai kaip šūdas, o aš šūdų nevalgau, tad dantų į tave nelei- 
siu, — jis stipriai sukaleno dantimis, pasigirdo smarkus spragtelėjimas, 
pareigūnas patraukė nuo Kaminskio galvą. 

Kaminskis nusišypsojo. 

— Bet gal kitą kartą? 

— Veskit jį į šunų aptvarą, - paliepė Raunas. 

Raudonbarzdis papurtė galvą. 

— Sutarėme dešimt minučių. Čia. 

— Man reikia pasikalbėt su juo lauke. 

— Tai būtų nusižengimas saugumo procedūroms. Suimtasis privalo 
likti savo kameroje. 

— Man atrodo, mes jau seniausiai pažeidėme krūvą procedūrų, tad 
dabar nebėra prasmės diskutuot, kuri teisingiausia. Veskit jį lauk, ačiū. 

Pareigūnas linktelėjo Kaminskį laikantiems policininkams. Ka- 
minskis smalsiai nužvelgė Rauną, kol jį tempė pro duris kalėjimo stogo 
link. 

— Gal galiu pasiskolint? — nesulaukęs atsakymo Raunas pagriebė 
policininko lazdą. 

76. 


Iš savo vietos prie durų Raunas stebėjo Kaminskį, stovintį vidury aš- 
tuonių metrų ilgio ir trijų metrų pločio šunų dresavimo aikštelės. Pro 
vielos tinklą Kaminskis pažvelgė į švintantį dangų, įkvėpdamas gryno 
oro. Tolumoje girdėjosi pavienių automobilių, važiuojančių pro mie- 
gantį miestą, ūžimas. Atsigręžęs į Rauną tingiai įsispoksojo į jį. 

— Ko mane pažadinai, mentas? 

— Sako, niekad nemiegi? 

— Miegu, atsibundu, reikia kavos. Turi kavos? — paklausė daniškai 
su rytų europiečio akcentu. 

— Kavos neturiu. Tik klausimų. 

— Kaip ir visi, - palenkęs galvą tiriamai nužvelgė Rauną. - Bet tu ne 
toks kaip visi. Kiti už tave geriau apsirengę. Kiti ateina dieną, ne kaip 
vagys, naktį. Ar tu koks ypatingas mentas? Kietuolis koks nors? Ar tu 
užpuolei mano parduotuvę? 

— Ne. 

— Tai ne tavo draugelį nužudžiau? Bum bum bum, - jis išsprogino 
akis, išsidraikiusiais juodais plaukais, su tramdomaisiais marškiniais 
atrodė dar labiau išprotėjęs. 

— Nepažinojau jo. Naujokas buvo. Nušovei žaliūką. Įspūdinga, — 
ironiškai pridūrė. 

— Ir kitų nušoviau. 

— Prisipažįsti? 

— Ar dėl to ir atėjai, kad prisipažinimą gautum? Ruošies išmušt jį 
iš manęs su šitu vėzdu? — jis linktelėjo į lazdą Rauno rankoje, apatine 
kūno dalimi atlikdamas nešvankų judesį. - Manai, būsiu tavo kalė? 

— Visai ne. Man neįdomu, kas nutiko tądien, yra kas tuo rūpinasi, — 
Raunas pastatė lazdą prie sienos, žengė žingsnį toliau nuo jo. - Atėjau 
su tavim pasikalbėt apie visai kitą bylą. 

Rauną. 

— Tu esi kažkoks ypatingas, pažįstu taye? Kažkas man kužda, kad 

buvom susitikę anksčiau. 

— Tave matau pirmąkart, - pamelavo Raunas. - Ir, tikiuosi, pasku- 
tinį, - nusišypsojo. 

Kaminskis taip pat nusišypsojo. 

— O tu man patinki, mentuk. Kuo vardu? 

— Visiškai nesvarbu mano vardas. Iš tiesų manęs čia nėra. Tai taip 
pat reiškia, kad viskas, ką man šiandien pasakysi, nebus panaudota 
prieš tave teisme. 

— O kodėl turėčiau atsakinėt į tavo klausimus? Galvoji, aš koks stu- 
kačius? Ar žinai, kaip aš tvarkaus su stukačiais? 

— Tikrai kaip nors nemaloniai. 

— Nupjaunu bybį ir sugrūdu gerklėn. 

— Bjauru. Noriu tik šiek tiek informacijos apie seną bylą, kad galė- 
čiau tęst tyrimą. 

— O kas man iš to? 

— O ko norėtum? 

Jis gūžtelėjo. 

— Pirma pasakyk, ko iš manęs nori, tada pasakysiu kainą. 

Kaminskis neatrodė nuoširdus. Atrodė, jis tik nori pratempti laiką, 
kad kuo ilgiau galėtų pabūti gryname ore. 

— Nieko apie tai nežinau. 

— Kaminski, baik. Visi žino, kad tavo klubas Kolbjornseno gatvėje 
jau daugelį metų buvo vogtų daiktų centras. 

Kaminskis papurtė galvą lyg nesuprasdamas klausimo. 

— Mentuk, atėjai čia dėl ko... dėl kelių pavogtų plokščiaekranių? — 
jis nusijuokė. — Išdūrinėji mane, ką? Kas tu toks? 

— Nebandau tavęs išdurt, Kaminski. Man nė į galvą nešautų. Aps- 
kritai kalba ne apie kelis plokščiaekranius, per tuos metus neblogai už- 
sidirbai. Aš tik noriu sužinoti, kas tau tuos daiktus tiekdavo. 

Raunui už nugaros pabeldė į duris. 

— Trys minutės. 

Kaminskis klastingai nusišypsojo. 

— Panašu, kad stipriai tardai. 

— Kaminski, tu turi šeimą, žmoną, tris berniukus, tris mergaites, 
ar ne taip? Galiu užtikrint, kad jie galėtų ateit tavęs aplankyt, jei nori? 

Kaminskio žvilgsnis surimtėjo. 

— Ar tu tikras, kad turi tiek daug powerio'? 

— Turiu pakankamai, kad galėčiau čia stovėt, tai spręsk pats. 

— Ką gi tu tiksliai nori žinot? 

— Man reikia sužinot, kas iš tavo gaujos vykdydavo vagystes šalyje 
prieš maždaug trejus metus. 

— To tai jau neprisimenu, per daug veidų. 

— Kristianshaune. Nepavykęs įsilaužimas, nužudyta jauna moteris. 
Man reikia sužinot, kas ją nužudė. 

Kaminskis mąsliai pasižiūrėjo į jį, lenkė galvą, kol trakštelėjo kaklo 
slankstelis. 

— „..dabar jau Žinau, iš kur tave pažįstu... laikraščių — nužudė tavo 
moterį. Tu gi tas policininkas, kurio merginą namuose užpuolė. 

— Kaminski, man reikia pavardės. Daugiau nieko neprašau. 

Kaminskis niekšiškai nusikvatojo. 

— Eik tu sau, Dievas turbūt tavęs nekenčia. 

Rauno žvilgsnis sustingo. 

— Ne tiek, kiek aš jo. Pavardę, Kaminski, už teisę lankyti. Kas jis 
buvo? 

— Aš ne kvailas. Tu neturi tiek powerio. Nežinau, kaip sugebėjai čia 
patekt, bet tu nieko negali pasiūlyt. Tu - visiškas nulis. Kas per polici- 
ninkas, kas per vyras nesugeba apsaugot savo šeimos? 

— Kaminski, man reikia pavardės. 

— Tu esi pussy... pussyman"... 

— Pavardę! 

— Pasičiulpk. 

Raunas žengė žingsnį atatupstas, sugriebė lazdą. Tą akimirką Ka- 
minskis pribėgo atkišęs galvą į priekį tarsi puolantis gyvulys. Raunas 
užsimojo ir pataikė jam į petį, Kaminskis atsidūrė ant žemės. Jis keletą 
kartų užtvojo jam lazda, kol uždusęs liovėsi. 

— Pavardę! 

Kaminskis pakėlė akis, nusispjovė. 

— Mušies kaip maža mergaitė. 

ž Galios. (Angl.) 
**"—— Myžnius, skystablauzdis. (Angl.) 

Raunas pakėlė lazdą, nusitaikė Kaminskiui į pakaušį. Beprasmiška 
visa tai. Kaminskis niekada neprabils, o jam tylint nebėra ir vilties ką 
nors išsiaiškinti. Dabar labiausiai norėjo išsilaisvinti. Viską sustabdyti. 
Kaminskis Evos nenužudė, bet privalės sumokėti už visus kitus. Jau 
norėjo tvoti lazda jam per kaukolę, bet pajuto, kaip kažkas sugriebė 
ranką. 

— Dešimt minučių baigėsi, - raudonbarzdis policininkas paėmė 
lazdą Raunui iš rankų. 

Raunas pasižiūrėjo į Kaminskį. 

— Jis nieko nežino. Supūsi čia, Kaminski. 

— Esu laisvesnis nei tu kada nors būsi, - Kaminskis nusijuokė, iš- 
spjaudamas kraują. Policininkai pakėlė jį nuo žemės. — Tu turbūt blo- 
giausias mano kada nors sutiktas mentas, - Raunui pavymui šaukė 
jis. - Tu supistai aklas, jei negali pats šitos bylos išaiškint. 

Barzdotasis pareigūnas stumtelėjo Rauną link durų. 

— Šūdą tu žinai, — suurzgė Raunas. — Šūdą! 

— Raunai! - garsiai sušuko Kaminskis. 

Tarpduryje Raunas nustebęs atsigręžė — Kaminskis vis dėlto žinojo 
jo vardą. Ar jam jį kas nors pasakė, ar perskaitė laikraštyje, tačiau jo 
atmintis tikrai nešlubavo. 

— Aš žinau, kad tai nebuvo vagis. Žinau. 

Raunas dėbtelėjo jo pusėn. Kažkas kuždėjo, kad Kaminskis su juo 
tik Žaidžia. 

— Nieko tu nežinai, Kaminski. Šūdino tau gyvenimo, - pridūrė. 

11. 


Staigiai pasikeitus orams Kristianshauną ir likusią sostinės dalį užklu- 
po audra. Pakilusi vėtra vasariškai nusiteikusius gyventojus išvaikė iš 
prieplaukos, dabar ji plytėjo tuščia ir šlapia. Kanalu priešais „Uosto 
ūdrą“ praplaukė viena iš turistinių valčių, pilna po spalvotais lietpal- 
čiais susigūžusių turistų, fotoaparatais ir mobiliaisiais telefonais fik- 
suojančių istorinius pastatus. 

Raunas sėdėjo prie baro „Uosto ūdroje“, šalia jo prie kėdės snū- 
duriavo Miofė. Antradienio popietę, be kelių nuolatinių senyvo am- 
žiaus laikytojų sėdinčių prie staliukų su vaizdu į kanalą, užeiga buvo 
tuščia. 

— Dar? - pasiūlė Džonsonas, laikydamas rankoje puspilnį kavinuką. 

— Tik pusę, - atsakė Raunas. 

Džonsonas pripylė abiem, kavinuką pastatė atgal į aparatą. Per 
pastarąją valandą Raunas papasakojo jam tiek apie susitikimą su Ferdi- 
nandu Mesmeriu, tiek apie tai, kas nutiko policijos komisariate. Džon- 
sonas, šiaip nevengiantis pareikšti savo nuomonės, šįkart nepratarė nė 
žodžio, tik išsižiojęs klausėsi. 

— Galėjo blogai baigtis, — galiausiai konstatavo, prisidegdamas ci- 
garetę. 

Raunas linktelėjo. 

— Taip, jeigu pareigūnas nebūtų manęs sustabdęs, būčiau tą Ka- 
minskį pribaigęs. 

— Raunai, negali visuomet visko taip asmeniškai priimti, po velniais. 

— Mes kalbam apie Evą. 

— Būtent, talžydamas Kaminskį jos neprikelsi. 

- Žinau žinau. 

— Juk nenori baigt dienų kaip tas detektyvas, apie kurį pasakojai, 
Bertilis ar Bentas... 

— Benjaminas. 

— Būtent, Benjaminas, baigęs dienas runkelių kapoklėj. 

— Kombaine, bet ne, tu teisus, nenorit: 

— Laikas gyvent toliau, drauguži, palikt viską praeity. Be a Profes- 
sional', - pridūrė Džonsonas su tokiu smarkiu Amagerio akcentu, kad 
Raunas negalėjo nešyptelėti. 

Jis gurkštelėjo rūgštokos kavos. Teks priprasti, Džonsonas jau pa- 
skelbė, kad dėl prastos Rauno sveikatos čia nieko, išskyrus vandenį, 
jam daugiau neduos. 

— .„Kaminskis sakė, kad Evą nužudė ne vagis, aš tik pernelyg aklas 
tai suvokt. 

Džonsonas peleninėje užgesino cigaretę. 

— Raunai, po velniais. Paklausyk seno boksininko: svarbiausia prieš 
kovą priešininkui susukti protą. Jis iš tavęs šaipėsi. Taigi vyrukas nevilty. 

— Ir pats puikiai Žinau, tik pasakoju, kaip buvo. 

— Pamiršk tą šūdžių. Visus tuos šūdžius pamiršk. 

Raunas linktelėjo, pakilo. 

— Kiek skolingas už kavą? 

— Nieko, kol neužsakinėji latės ar kapučino, ar kaip ją ten šiais lai- 
kais vadina. 

— Nė nežinojau, kad tokią darai? 

— Aišku, nedarau, po velniais. Čia užeiga, ne koks kavos salonas. 
Kur eini? 

— Atiduosiu Viktorijai automobilį. 

— Pats laikas. Ji baisiai jo pasiilgo. 

- Žinau. 

— Tikiuosi, gerai juo rūpinais, — Džonsonas sudėjo kavos puodelius 
į kriauklę. 


Po valandos Raunas blizgančioje raudonoje „Volvo“ sustojo priešais 
Viktorijos antikvariatą. Darbų vadovas Ali neklydo - ir dėl to, kad pa- 
taisyt galima, ir dėl to, kad bus brangu. Iš visų Mesmerio pinigų liko 
tik keli tūkstančiai kronų. Bet jam nerūpėjo, svarbiausia, kad Viktorija 
atgavo mylimą automobilį puikios būklės. 

Išlipus Viktorija jau stovėjo tarpduryje. Išpūtė melsvą tabako suk- 
tinės dūmų debesį. 


L Būk profesionalas. (Angl.) 

— Tai pagaliau atvežei, — tarė, įsmeigusi akis į mašiną. 

— Atleisk, kad taip užtrukau, bet policija neatidavė anksčiau, - dro- 
viai nusišypsojo. 

Viktorija išplėšė raktelius jam iš rankos. Lėtai sukdama ratus ati- 
džiai apžiūrinėjo mašiną. 

— Nuplovei Vilmą? Lakas labai blizga. 

— Tai mažiausia, ką galėjau padaryt, - pamelavo jis. 

Ji įtraukė orą pro nosį. 

— Rodos, užuodžiu vašką? Tik nesakyk, kad vaškavai? 

— Žinoma, ne, jei kažką užuodi, tai turbūt mano prakaito kvapas, 
tikrai paplušėjau, - pamėgino nusišypsot. 

Viktorija užbaigė inspektavimą įsidėdama raktelį į tvido švarko 
kišenę. 

— Smagu tave matyt, Raunai. Užstačiau kavos. 

— Ne, ačiū, pas Džonsoną jau prisigėriau. Be to, turiu šiek tiek rei- 
kalų. 

— Reikalų? Tu? — ji suraukė antakius. - Kokių dar reikalų? 

— Šiek tiek pagalvojau apie tai, ką sakei, kai lankėm Evos kapą. 

— Ką aš sakiau? 

— Kad reikėtų pradėt savo verslą. 

Viktorija nusišypsojusi linktelėjo. 

— Tai tą ir sugalvojai? 

— Taip, jei vis dar nori man padėt su buhalterija ir visais popie- 
rizmais. 

“ — Aišku padėsiu, Raunai. Bet ką sugalvojai? 

— Namie turiu krūvą laiškų, - pirštais parodė, kokio dydžio, - iš 
visokiausių Žmonių, kurie žiniasklaidoje sužinojo apie šią ir ankstesnes 
bylas, kuriose dirbau. Žmonės, norintys mano pagalbos tiriant įvairiau- 
sius dalykus, ieškant dingusių žmonių, net pabėgusių augintinių, - pri- 
dūrė, pavartęs akis. - Bet dauguma prašymų skamba visai įdomiai. 

Nepaisant prieš akimirką rodyto susidomėjimo Viktorija nebesi- 
klausė, o jam pro petį žiūrėjo į „Volvo“. 

— Kas? — paklausė Raunas, kai ji praėjo pro jį. 

Viktorija pasilenkė prie priekinio bamperio. 

— Ar... ar čia... kulkos skylė? - įkišo pirštą į nedidelę skylutę šone. 

Raunas mintyse prakeikė Ali už neatidumą. Pamėgino nusišypsoti. 
— O tos skylės tikrai čia anksčiau nebuvo? 

- Šimtu procentų. 

— Viktorija, tai gal čia rūdys? 

— Rūdys? 

Raunas linktelėjo. 

— Taip, automobilis juk senas, tai... 

— „Vilma“ nerūdija!.. 

